
Motto: O carte de drum era o cărţulie cu însemnările 
amănunțite ale unui pilot care mai fusese înainte 
acolo, înregistra drumul dintre porturi, capuri, 
istmuri şi canale. Nota adâncimea şi culoarea |, 
apei, înfăţişarea fundului mării. Descria cum a 
ajuns acolo şi cum s-a întors: câte zile a făcut pe 
un anume drum, felul vântului, când şi unde sufla, 
la ce fel de curenţi să te aştepţi şi dincotro; sezonul 
de furtuni şi de vânt prielnic; unde se carenează 
nava şi unde se face plinul de apă; unde întâlneşti 
prieteni şi unde duşmani; bancuri de nisip, recifuri, 
maree, refugii; în cele din urmă, tot ce era necesar 
pentru o călătorie fără primejdii... Navigatorii ce 
aparţineau unor state ţineau cărțile de drum secrete, 
ca pe un adevărat tezaur naţional şi era de aşteptat 
ca ele să fie căutate cu aceeaşi înfocare de prieteni şi 
de duşmani. O carte de drum era bună în măsura 
în care fusese bun pilotul care a scris-o, copistul 
care a copiat-o, tipograful, atât de rar, care a 
tipărit-o sau învățatul care a tălmăcit-o. Ca atare, o 
carte de drum conţine erori. Unele chiar voite. N-ai 
cum să fii sigur până nu te duci tu însuţi acolo. 
Măcar o dată. 


James Clavell 


INTRODUCERE 


$ Nomazii 


Un romantic german spunea: „Cine nu are putere de a visa, 
nu are nici pentru a trăi”. 

Orice cuceritor a fost un vizionar, un stăpânit de vis; şi cu 
cât acest vis a fost mai convingător, cu-atât acel cuceritor a fost 
mai mare; cu cât visul a depăşit granițele posibilului, cu-atât 
cuceririle visătorului au fost mai nemăsurate, faima lui mai 
răsunătoare. 

Se ştie că spaţiul în care viețuiesc dă o fizionomie specifică 
raselor şi popoarelor. 

Europa este mică şi, deşi compartimentată, nu prezintă obsta- 
cole şi hotare de netrecut. Astfel, de foarte devreme, popoarele 
ce-o locuiau au prezentat tendinţele de formare a unei istorii 
comune. Legăturile între diversele porțiuni ale spaţiului său s-au 
stabilit cu repeziciune. Evenimentele de o oarecare importanţă 
n-au rămas locale, ci au dat naştere la reacţii în tot continentul. 
Chiar şi cele două lanţuri muntoase, Alpii şi Pirineii, nu au 
constituit bariere care să nu poată fi depăşite, cucerite în timp, 
mai ales pentru că dulcele climat de care beneficiază le-a şters 
din aspectul înfricoşător. Puternica dezvoltare a oraşelor de pe 
coaste şi situaţia protejată a Mediteranei au permis — şi-acest 
lucru s-a întâmplat într-o epocă străveche — evoluţia navigaţiei, 
intercomunicare. 

Cu totul alta e situația Asiei. Natura a stabilit asemenea de- 
marcaţii între regiunile componente şi le-a șlefuit într-o multitu- 
dine de moduri, încât abia este permis să se vorbească despre 
„un continent" asiatic şi, mai puţin încă, de „o istorie" a Asiei. 
Totuşi, toate fragmentele acestei mase enorme susțin ansamblul. 
Asia este condusă de o lege geopolitică, de o forță centrifugă 
care, acţionând din inima continentului, nu uneşte şi nici nu 
opune regiunile, ci le dislocă. 

Centrul continentului este ocupat de un uriaş masiv muntos, 
care-şi trimite în toate direcţiile ramificaţiile ca o enormă pânză 
de păianjen. Platoul tibetan formează spatele, Pamirul — „aco- 
perişul lumii" — formează capul; lanţurile muntoase pornind 
de la această linie centrală închipuie picioarele marelui păianjen, 
între aceste membre muntoase se desfăşoară diferitele sectoare 
ale spaţiului asiatic, marile văi şi întinsele platouri. Ele sunt 
udate de fluvii care, toate, coboară din spinarea masivului central 
spre margini. 

Imensitatea acestor regiuni determină evoluţia istorică a celor 
ce locuiesc în interstitiile Asiei. Nu există contact imediat sau 
permanent între formaţiuni de aceeaşi valoare. Izbucneşte, ici şi 
colo, dintr-un focar de energie, câte un flux care treptat se 
stinge, din extrema izolare la care inevitabil este supus. Terito- 
riile care nasc vreun stat şi procesele culturale de o oarecare 
importanţă sunt mult prea departe unele de celelalte ori separate 
de obstacole pe care nici căile de comunicaţie, nici strategia nu 
le pot învinge. Iar solitudinea acestor state a fost, de cele mai 
multe ori, fatală evoluţiei. 

Destinele Indiei şi-ale Chinei îl obosesc pe cel ce le studiază 
printr-o repetiţie constantă a aceloraşi evenimente. Abia prin in- 
truziunea popoarelor străine, în general nomade, mai sunt însu- 
fleţite pentru o scurtă vreme, dar nici aceasta nu conduce la 
echilibru de forţe. Tensiunile rămân latente până ce, la mari 
intervale, produc teribile explozii. 

Iar sectorul indian este cel mai izolat. Lanţul himalayan face 
aproape imposibil contactul cu lumea chineză vecină. India 
însăşi rămâne pasivă în Istorie. Ai crede că jungla si adâncile 
văi aspiră toate forţele străine care mai pătrund în ţară. Arienii 
care au intrat, la un moment dat, prin poarta Munţilor Hinducuş 
au devenit, în câmpiile mănoase ale Indiei, sub influenţa clima- 
tului ei, o populaţie sedentară şi paşnică. Iar India, întorcându-si 
privirile din zona invaziilor nord-vesti ce, şi-a reluat propria con- 
templare: problemele interne, ale raselor şi ale castelor, au de- 
terminat aproape în exclusivitate istoria sa. 

Tot un popor paşnic, civilizat şi agricultor, s-a stabilit şi în 
bazinul chinez. Deşi istoria Chinei este ceva mai animată decât 
a Indiei, cu siguranţă aceasta nu se datorează chinezilor. Tul- 
burările graniţei, slab apărate, din nord-vest au fost aproape sin- 
gurele cauze ale ruperilor de ritm din existenţa lor. 

Rolul politicii de mare forță a fost, aşadar, rezervat altor re- 
giuni: Asiei de Sus şi Asiei montane. Structura lor geografică 


MARCO POLO 


le-a predestinat să devină centre de energie, de istorie. Ambele 
dispuneau de porţi de „ieşire" în direcții diferite. Ambele au 
fost mânate, prin creşterea populaţiei şi sărăcia solului, să-şi re- 
verse energia în afară. Deserturile şi vastele stepe nu le-au per- 
mis să prindă rădăcini. Din astfel de zone s-au născut rasele 
nomazilor, care s-au transformat în mari cuceritori. 

Jocul schimbării de forţe, bogat în exemple, pe care noi îl 
numim Istorie, s-a manifestat prin lupta între cultivatori şi no- 
mazi. După trăsăturile acestei lupte, n-au fost numai popoare 
care au emigrat şi s-au stabilit, state care s-au constituit şi-au 
dispărut. Culturile au dobândit, de asemenea, caracterul lor par- 
ticular din această întrepătrundere a celor două componente 
fundamentale, din fuziunea dintre cultivatori şi nomazi. Omul 
civilizat s-a născut din sinteză celor două serii evolutive, reunind 
valorile pozitive ale ambelor. 

Este incontestabil că nomadul, în forma lui pură, a dispărut 
încetul cu încetul de pe faţa pământului, în toate timpurile, no- 
mazii au fost domoliţi în cultivatori; veniţi asupra acestora din 
urmă în calitate de cuceritori, au fost absorbiți şi asimilați. Noul 
tip apărut a fost superior celor de bază. Intr-o formă sublimată, 
nomadul continuă să trăiască în omul civilizat. Vitalitatea şi 
nevoia de extindere a europeanului au motivaţia în fericita com- 
binaţie a celor două trăsături primitive. Cum altfel s-ar putea 
explica nevoia de migraţie la europeni? Nu numai vânătorii şi 
păstorii au fost nomazi; au existat şi nomazi ai mării (vikingii, 
normanzii), pentru care întinderea de apă a ţinut locul stepelor 
şi deserturilor. Motivul n-a fost întotdeauna necesitatea. 

în Europa, fuziunea, până la un anumit grad, s-a realizat la o 
vârstă precoce. Adversarii care-au luptat atât de violent în tim- 
pul migraţiunii germanice aveau deja în sânge, şi unii şi ceilalţi, 
inoculate ambele tendinţe; în câteva secole, Europa şi-a găsit 
locul definitiv, fără să piardă imboldul de a peregrina. Sinteza a 
fost atât de fericită şi de solidă încât Bătrânul Continent a putut, 
după aceea, să-şi întindă mâinile spre dominaţia universală. 
Europa şi Asia de Sus apăreau, până şi-n timpurile istoriei mo- 
derne, ca singurele centre ale migraţiilor pământeşti. Caracterul 
nomad, deşi „s-a potolit”, nu s-a stins întru totul. S-a transfor- 
mat, s-a prefăcut în curiozitatea de-a afla ce este dincolo de ho- 
tarele cunoscutului, de-a cerceta tărâmuri şi oameni. 

Astfel au apărut exploratorii, termen modern, puţin pompos 
pentru cei dintâi aventurieri, cărora li s-ar potrivi mai degrabă 
denumirea de cercetași. 

$ Lumea înconjurătoare 


Consultând izvoarele scrise, se observă că primele expuneri 
(presupuneri) ale omului despre lume au fost cosmogoniile. 

Cea mai veche dintre legendele naşterii lumii este a Babilo- 
niei. Ea stabilea originile în portul Eridu, situat într-o lagună cu 
apă dulce, la marginea Golfului Persic. Se pare că babilonenii 
au observat că pământul câştiga constant în faţa mării, graţie 
aluviunilor care îngroşau Delta Eufratului. Atunci, în mod fi- 
resc, Eridu a devenit leagănul omenirii. Tot atunci s-a născut 
ideea că tot Pământul era acoperit de apa „Marelui Abis" (în 
care se identificase, natural, Golful Persic), numit şi „Fluviul 
Sărat" sau „Amar". Concepţia s-a transmis peste veacuri — şi 
Marco Polo îi va zice „Marea Ocean", explicând că este una şi 
aceeaşi pretutindeni, înconjurând Pământul. 

Mai târziu, pentru Europa, un pas important în desţelenirea 
zonelor de umbră ce înconjurau lumea cunoscută va”fi făcut de 
cel dintâi imperiu maritim, fondat în Mediterana. în jurul lui 
s-au concentrat toate elementele superioare de civilizaţie occi- 
dentală; concepţia babiloneană despre lume s-a preluat, modi- 
ficări aducându-i-se numai în ceea ce privea zonele atinse de 
marinarii săi. Acestea se petreceau la 2800 I.H., în Creta, a 
cărei capitală, Cnossos, înfloritoare în timpul dinastiei minoice, 
ne-a lăsat vestigii uluitoare. 

După capturarea Cnossos-ului de către aheeni (mijlocul se- 
colului XV î.H.) supremaţia navigaţiei a trecut fenicienilor, a 
căror activitate comercială, cu îndelungată tradiţie şi interese di- 
verse, s-a extins până în Spania, ajungând la „Coloanele lui 
Hercule" (Strâmtoarea Gibralţar), ba chiar şi dincolo de ele, 
ieşind în Atlantic. Fiind în slujba egiptenilor, în secolul VI î.H. 
fenicienii au ocolit întâia oară Africa. Găsim mărturisirea lui 
Herodot despre această expediţie: „Primul care a dovedit că Li- 
bia (Africa) este udată din toate părţile de apele mării, mai 
puţin regiunea în care se învecinează cu Asia, a fost regele 
Egiptului, Necho al II-lea... El a trimis nişte fenicieni pe mare, 
poruncindu-le să se întoarcă pe la Coloanele lui Hercule... 
Fenicienii au pornit din Marea Eritreică (Marea Roşie) şi au 
pătruns în Marea Sudului (Oceanul Indian). Toamna, trăgeau la 
țărm; si-n oricare zonă a Libiei debarcau, însămânţau pământul 
şi aşteptau recolta; după cules, plecau mai departe... în al treilea 
an de la pornirea în această călătorie, au trecut pe la Coloanele 
lui Hercule şi s-au înapoiat la Alexandria. Povesteau un lucru 

pe care eu nu-l cred, dar poate că altcineva o să-l creadă: şi 
anume că, în timpul călătoriei făcute în jurul Libiei, au avut 
Soarele în partea dreaptă". Aşadar, ocolind Africa pe la sud şi 
înaintând, totodată de la răsărit spre apus, fenicienii au avut 
soarele în partea dreaptă, adică spre nord, ceea ce pentru un 
locuitor al emisferei nordice părea un lucru extraordinar. 

Deşi descoperirile reale ale grecilor antici privesc exclusiv 
Europa, şi încă o mică parte din ea, rolul lor este foarte mare. 
Tot ceea ce au iniţiat în această privință popoarele din Orientul 
Apropiat s-ar fi uitat, dacă grecii n-ar fi preluat de la ei materi- 
alul geografic, nu I-ar fi sintetizat si transmis urmaşilor. 

Cercetând epopeile homerice (datând dinainte de 900 î.H.) se 
va putea cunoaşte concepţia despre lume din vremea acestui 
poet: pământul era un disc uriaş, plat, riguros circular pe mar- 
gine (la fel ca pentru iudei, vezi Cartea lui lov). Acest disc era 
mărginit de marele Fluviu Ocean (echivalentul „Marelui Abis" 
babilonean), nesfârşit şi etern, având totdeauna un singur sens 
de curgere (de la est la vest), totdeauna prin acelaşi vad. 

Herodot va marca un pas înainte în dezvoltarea gândirii 
despre lume, considerând rizibilă această concepţie, deşi încă nu 
oferă alte argumente. 

O nouă etapă este marcată de miletienii Thales (secolul al 
VI-lea I.H.), considerat părintele ştiinţelor naturii, şi elevul său, 
Anaximandru (610 î.H.), cel dintâi care a desenat, pe baza de- 
scrierilor homerice şi măsurătorilor făcute cu ajutorul cadranului 
solar, prima hartă a lumii. Ei au introdus şi denumirile de Asia 
şi Europa — deşi se pare că, la origine, aceste cuvinte provin 
din limba asirienilor, așa însemnând „răsărit" şi ereb „apus. 
La aceşti doi termeni s-a adăugat, mai târziu, un al treilea, nu- 
mit la început Libia, apoi, în timpul cuceririi romane, Afriga. 

Mai târziu, în secolul IV I.H., Aristotel, cel dintâi geograf 
ştiinţific, demonstra sfericitatea Terrei prin tendinţa corpurilor 
de-a se îndrepta, în cădere, spre un centru comun, prin umbra 
circulară pe care o proiecta Pământul pe Lună în timpul eclip- 
selor şi prin schimbarea dispoziţiei stelelor pe boltă pentru ochii 
cuiva care, urmând un drum de la nord spre sud, observa con- 
stelaţiile obişnuite dispărând şi altele noi răsărind în loc. 

* 


încet-încet, lumea din jur începea să prindă contur. Cu toate 
temerarele întreprinderi ale navigatorilor mediteraneeni, cea din- 
tâi cunoscută a fost Europa. Deschiderea orizontului spre Asia 
s-a produs relativ târziu, odată cu Alexandru Macedon. 

Alexandru a pornit în marea sa campanie împotriva Persiei 
în 334 î.H.; a traversat Asia Mică şi, în 333 î.H., l-a învins pe 
Darius în bătălia de pe râul Ipsos (una dintre luptele decisive 
ale istoriei). După ce a cucerit Tirul, a anexat Egiptul (331 î.H.) 
şi a reluat drumul spre Orient. Ajungând la Eufrat, apoi la Ti- 
gru, a reuşit să-i dea lovitura de grație armatei regelui Darius, 
în apropiere de antica cetate Ninive. A urmat ocuparea Babilo- 
niei şi-a capitalei sale, Susa. Până acolo, teritoriile străbătute le 
fuseseră cunoscute şi istoricilor greci. Dar, depăşind Susa, ma- 
rele cuceritor a urcat platoul iranian şi-a ocupat reşedinţa tim- 
purie a Ahemenizilor, Persepolis. Obiectivul următor a fost 
Ecbatana (Hamadan), fosta capitală a Mediei. intind apoi spre 
clasica Hyrcania (Marea Caspică), căreia Strabon îi lăudase fer- 
tilitatea ţărmurilor, s-a îndreptat într-acolo; mânat de un nestins 
imbold de cucerire, a urmat Fluviul Gurgan până la câmpia 
Kalpoci, unde „şi-a păscut caii”, după mărturiile localnicilor. 
Neobosit, a continuat să-şi extindă imperiul: a măturat în calea 
lui Afghanistanul de astăzi, a ocupat Bactra, cea mai mare dintre 
cetăţile persane, apoi a trecut Oxusul (Amu-Daria) şi a înaintat 
până la laxarte (Sâr-Daria), unde a fondat cea mai îndepărtată 
cetate comemorativă: Alexandria Eschate (actualul Kojand), la 
vreo 5.600 de kilometri de Elada. 

Campania în Persia s-a derulat în acelaşi ritm. Alexandru a 
înlăturat frontierele Imperiului Ahemenid, redimensionându-l şi 
preluând întreaga moştenire a Marilor Regi. Aproape doi ani 
i-au trebuit lui Alexandru pentru a încheia această primă etapă, 
de supunere a provinciilor orientale ale imperiului persan. 

A urmat a doua etapă: invazia Indiei. A traversat munţii, 
ajungând în bucla Indusului, unde se desfăşoară câmpia 
Pend-jabului. Aici, după o luptă sângeroasă cu Porus, regele 
indian, a hotărât să marcheze drept capăt al imperiului său Fluviul 
Bias (Hyphase) şi să se întoarcă — aceasta pentru că veteranii 
pe care-i purtase după dânsul peste tot până atunci, la gândul 
înaintării pe Valea Gangelui au dat înapoi. Alexandru, după ce 
a explorat braţele şi insulele Deltei Indusului, şi-a înmuiat de- 
getele în Oceanul Indian, unde a oferit sacrificii lui Poseidon, 
apoi a făcut cale-ntoarsă. A 

La Babilon, odată cu moartea lui Alexandru (323 I.H.), cea 
mai mare expediţie a tuturor timpurilor a luat sfârşit. 

Nu putem tăgădui că, prin construirea de garnizoane mace- 
donene pe ich suprafaţă a imperiului persan, prin drumurile 
noi apărute pe hartă, între cetăți fortificate şi pretutindeni în 
teritoriu, campania lui Alexandru cel Mare a însemnat un 
eveniment primordial al istoriei, determinând începutul erei de 

expansiune a lumii elenice, care vedea deschizându-se înaintea 
ei orizonturi nesfârşite. Cu toate acestea, Alexandru n-a bănuit 
vreo o clipă nici existenţa imperiului chinez în Orient, nici a 
Siberiei, în Nord. 

* 


Ştiinţa geografică a antichităţii a atins o culme odată cu cer- 
cetările şi lucrările lui Claudius Ptolemeu (secolul II) — amin- 
tim faimoasa Geographike Syntaxis. Meritul său deosebit a fost 
tocmai sinteza informaţiilor despre teritoriile cunoscute până 
atunci. De la el avem informaţii veridice asupra nord-estului 
Europei. Ptolemeu numeşte Europa răsăriteană Sarmația şi o 
descrie ca fiind împărțită de Fluviul Tanais (Don) în două părți: 
Sarmaţia europeană şi Sarmaţia asiatică. Despre regiunea de 
miazănoapte, informaţiile lui sunt confuze. La fel, cunoaşte prea 
puţin Sarmaţia asiatică, din care nu descrie decât Munţii 
Hiper-boreici, ce se întind de la vest spre est, la nord de 
ambele izvoare ale Fluviului Rha (Volga), până în apropiere de 
Cercul Polar. Nesigure şi trunchiate apar şi informaţiile despre 
China. 

De altfel, Imperiul Galben va rămâne necunoscut şi gene- 
raţiilor lui viitoare, geografii greco-romani din primele secole 
ale erei noastre adăugând prea puţine elemente noi. 

Se ştia că de acolo venea mătasea, prin intermediul părţilor. 
Romanii numeau mătasea sericum, iar poporului care o pro- 
ducea îi ziceau xeres sau sines. Despre acest popor aflaseră că 
locuieşte într-o ţară întinsă, foarte îndepărtată, mult dincolo de 
graniţa cunoaşterii din Asia centrală. 


$ Primii exploratori chinezi 


în afară de Seres sau Serice — numele folosit de europenii 
care au luat contact cu poporul Țării Mătăsii (prin filieră ro- 
mană), — s-au mai folosit şi denumiri ca Thin, Sin, Sinae, în- 
tâlnite mai ales în povestirile navigatorilor arabi care, străbătând 
întortocheate căi maritime, ajungeau în ţara condusă de dinastia 
Tsin sau Chin. 

Aici, împăratul Chin-sih Huang-Ti, fondatorul dinastiei Chin, 
transformase sistemul feudal întemeind un stat unit al tuturor 
provinciilor chineze. El s-a apărat curajos împotriva deselor in- 
cursiuni de jaf ale triburilor Hiung-nu, pe care i-a obligat să se 
îndrepte cu hoardele lor spre vest. Acelaşi suveran a poruncit să 
se construiască Marele Zid ca un lanţ muntos artificial, în calea 

copitelor nărăvaşilor cai ai nomazilor. Un proverb chinezesc 
spune: „Huang-Ti a pierit, dar zidul lui dăinuieşte”. 

Chinezii n-au avut cunoştinţă de existenţa Asiei occidentale 
ori de a Europei până în jur de 140 I.H., dată la care împăratul 
Wu-ti (din dinastia Han, urmașa dinastiei Chin) a urcat pe tron. 
Perioada a fost tulburată de masiva migraţie a triburilor 
Hiung-nu, pe de-o parte, şi a populaţiei lu-ci, din nordul 
provinciei Nan-shan. lu-ci, mai puţin pricepuţi într-ale războiului, 
dar constituind o prezenţă stingheritoare atât pentru chinezi cât 
şi pentru Hiung-nu, au fost nevoiţi să se retragă spre vest, 
ocupând mai întâi Sogdiana, apoi, goniţi din nou, ajungând în 
Bactriana. ” 

Astfel stăteau lucrurile când, în 138 I.H., împăratul Wu-ti 1-a 
trimis cu solie în Occident pe generalul său Chang-Kien. împă- 
ratul aflase despre prima înfrângere a lu-ci-lor de către 
Hiung-nu, care le uciseseră regele, din craniul lui făcând o cupă 
pentru a bea în cinstea viitoarelor lor victorii. Nu ştia, însă, că 
lu-ci fuseseră învinşi şi alungați şi a doua oară. Dorind să 
incite aceste triburi la revoltă împotriva hunilor, sperând că va 
putea obţine o alianţă contra redutabililor duşmani comuni, 1-a 
trimis pe Chang-Kien să-i găsească şi să le expună planurile 
sale. 

Chang-Kien n-a avut noroc. Abia a trecut hotarele când a 
fost luat prizonier de războinicii Hiung-nu; I-au ţinut în captivi- 
tate zece ani. Reuşind să evadeze, Chang s-a retras spre 
Fer-gana. A fost bine primit de localnici şi şi-a notat că 
numele Chinei era cunoscut şi respectat de regele Ta-yuan, 
care dorea să încheie o înțelegere cu împăratul galben. 
Reluându-şi misiunea întreruptă, ambasadorul chinez a ajuns în 
apropierea Bu-harei, unde se stabilise o parte din populația lu-ci; 
însă, oricâte strădanii a depus, nimeni n-a vrut să audă de 
propunerile împăratului Wu-ti de-a lupta împotriva hoardelor 
Hiung-nu. Ştiau că vor fi folosiți ca scut şi-au refuzat 
categoric să se lase măcelăriți în folosul chinezilor. 

Chang a trebuit să se întoarcă. Se pare că a fost luat încă o 
dată prizonier de vechii săi inamici, dar, până la urmă, în 126 
I.H., a ajuns înapoi în China unde, cu toate că misiunea diplo- 
matică îi eşuase, a fost ascultat cu cel mai mare interes, fiindcă 
aducea informaţii senzaționale!^: dincolo de stepe şi deserturi se 
întindeau bogatele ţări ale Asiei centrale, cu numeroase oraşe, 
cu o agricultură bine dezvoltată şi un comerţ înfloritor. Era o 
adevărată descoperire de lume nouă! 


1) Se zice că tot el a adus în China primii butuci de viță-de-vie 
si primele seminţe de trifoi. 

între timp, dinastia Han atacase semniţia Hiung-nu, obţinând 
importante victorii; o gonise către nord, ceea ce a însemnat 
înaintarea chinezilor traversând inospitalierul Gobi până la Lop 
Nur. Wu-ti a ordonat întărirea vechiului Zid cu metereze şi 
zigurate, prelungindu-l şi stabilind garnizoane pentru pază. 

Dinastia Han a atins zenitul puterii sale m 102 î.H., prin 
campania în Fergana, unde s-au petrecut lucruri interesante (o 
parte, cea anecdotică, a acestui episod e preluată şi de Marco 
Polo). Chang-Kien raportase că în această regiune se creşteau 
„mulţi cai excelenți; erau foarte buni fugari, din rasa pur-sânge 
care se trage din caii divini". Fireşte, împăratul chinez şi-a dorit 
câteva exemplare, dar ambasadorii trimişi n-au dobândit nici un 
mânz, cu toate că fuseseră dotați cu multe daruri, printre care şi 
o statuetă a unui cal de aur, special pentru regele Ferganei. 
Supăraţi de acest eşec, solii au părăsit curtea regelui, proferând 
amenințări. Pentru mai multă siguranță, regele a poruncit să fie 
urmăriți şi ucişi. Aflând de această măsură, Wu-ti s-a înfuriat, 
şi-a înarmat oamenii şi i-a trimis să pedepsească exemplar 
ul-tragiul. Deşi s-a grăbit cât a putut, armata chineză, ajungând la 
frontierele Ferganei după un epuizant marş prin Deşertul Gobi, 
în 104 I.H., a suferit cea mai crâncenă înfrângere. Wu-ti, tena- 
cele împărat, nu s-a lăsat descurajat: în 102 î.H. a trimis alte 
trupe, mai bine organizate, care au reuşit să învingă. Localnicii 
au propus negocieri de pace, în semn de îmbunare trimiţându-le 
chinezilor capul regelui din Fergana. Ofranda le-a fost accep- 
tată, iar, la sfârşit, Wu-ti a obţinut „mai multe zeci de cai de 
rasă, excelenți, fără a pune la socoteală cele trei mii de iepe şi 
armăsari, de calitate medie". 

După victorie, neîndoielnic China a mai trimis şi alte am- 
basade, însoţite de puternice escorte, în statele din vestul Fer- 
ganei. Cadourile pe care acestea le împărțeau cu largheţe erau, 
invariabil, ţesăturile de mătase, apreciate de străini ca foarte 
valoroase. Astfel, puţin câte puţin, prin cererea crescândă înre- 
gistrată în aceste puncte „diplomatice" pentru ţesăturile chi- 
nezeşti s-a stabilit până la urmă faimosul Drum al Mătăsii — 
traversa Gobi, atingând Lop Nur şi Khotan, Yarkand şi Fer- 
gana; pe lângă acesta, se deschisese şi o variantă septentrională, 
prin Hami şi Kashgar. 

La începutul ultimului secol precreştin, dinastia Han a înce- 
put să decadă, relațiile cu Asia centrală alunecând şi ele în ui- 
tare. Cel care avea să mai imprime o dată un impuls vital a fost 
Pan Chao, mare general şi administrator al Kashgarului. El 1-a 
trimis, în 97 I.H., pe Kan Ying cu misiunea de-a vizita Pârtia 

ŞI- apoi Roma. Kan Ying a ajuns în Irak prin Damghan, apoi a 
vrut să ajungă la Constantinopol prin Golful Persic, Marea 
Roşie, Golful Akaba, de unde să pornească pe uscat, prin Petra 
şi Siria, însă, când a fost pe punctul de a se îmbarca, marinarii 
i-au povestit că „marea (Golful Persic) era foarte întinsă, tra- 
versarea ei dura trei sau patru luni, putând ajunge chiar la patru 
ani, dacă vânturile erau potrivnice. L-au asigurat că era ceva în 
mare care stârnea în călător o arzătoare nostalgie după casa lui 
şi că mulți îşi pierdeau mințile, ba chiar şi viețile din pricina 
aceasta". Ying n-a mers mai departe. 

Pe la mijlocul secolului V, o ambasadă chineză ajungea din 
nou în Iran, pe-atunci numit Po-sz şi stăpânit de marea dinastie 
a Sasanizilor. Iată un fragment din raportul ei: 

„Po-sz are capitala la Souh-li (Ctesiphon sau Babilon) care 
numără mai bine de o sută de mii de locuitori. Țara produce 
aur, argint, coral, ambră, minunate perle şi sticlărie, cristale, 
diamante, fier, cupru, cinabru şi mercur. Există aici o pasăre ca 
o cămilă, cu două aripi care-o ajută să zboare la rasul solului, 
fără să se poată ridica mai sus; se hrăneşte cu iarbă şi carne, 
dar poate înghiţi şi foc" — să amintim că, şi astăzi, în Iran, 
struțul este numit pasărea-cămilă. 

Probabil că în primele secole ale erei noastre, vasele comer- 
ciale chinezeşti mai vizitau Filipinele şi unele insule din Indo- 
nezia, navigau până la Ceylon, ajungeau în ţările situate în jurul 
Mării Arabici şi, poate, şi în Africa de răsărit. Dar, ca şi navi- 
gatorii fenicieni şi greci, chinezii au ajuns în Asia de Sud după 
ce acolo se formaseră state cu o civilizaţie înaltă. 


Cu toate aceste începuturi promițătoare, relaţiile dintre Eu- 
ropa şi Asia orientală n-au fost destul de ferm stabilite pentru a 
putea rezista diverselor presiuni politice, distanța uriaşă care le 
despărțea fiind şi mai mult crescută, parcă, de nenumăratele 
primejdii cărora nici unii, nici ceilalţi locuitori n-au ştiut să li se 
împotrivească. Izbucnirea pârjolului terorii tătaro-mongole, care 
a înghițit un imens spaţiu, a separat din nou inimile celor două 
continente. 

Un alt obstacol 1-a reprezentat noua influență dobândită de 
religie. Deşi lunga perioadă a războiului creştin cruciat a dislo- 
cat centrul de interes al europenilor spre Palestina, cu toate ne- 
număratele pelerinaje la Sfântul Pământ, aceşti călători n-au 
încercat să vadă ce se întindea dincolo de el. O perioadă de 
flux religios captivant al atenţiei generale a avut loc şi în China, 
care cunoaşte înflorirea budismului începând din secolul V, 

drept pentru care începe seria pelerinajelor la mănăstirile 
tibe-tane, ignorându-se, o bună bucată de vreme, destinele celor 
din Vechiul Continent. 

La acestea se adăuga şi decadenţa culturală de care suferea 
Occidentul. Apărătorii fanatici ai creştinismului, arseseră pe rug 
manuscrisele antice, şi-aceeaşi soartă a împărtăşit-o şi Biblioteca 
din Alexandria; adesea, câte un călugăr copist nepriceput şter- 
gea un text de-al lui Herodot sau de-al lui Pliniu cel Bătrân 
pentru a mâzgăli în locul lui, vreun psalm sau vreo rugăciune. 
Noţiunile geografice ale anticilor erau uitate şi înlocuite prin 
scrieri personale, inspirate din Biblie, asupra „Ierusalimului, 
buricul pământului", „intrării în Infern", „celor patru fluvii ale 
Paradisului”, „pământului Magpg, unde domnea Gog"; se 
adăugau la acestea şi fragmente din epopeea lui Alexandru cel 
Mare şi descrieri semifantastice ale călătoriilor pelerinilor la 
Locurile Sfinte. Se pierdea, aşadar, puţin câte puţin, orice idee 
despre ţările îndepărtate şi despre marile drumuri comerciale. 

In timp ce între Europa şi Asia schimburile se reduseseră 
aproape la zero şi uitaseră de marile drumuri comerciale, China 
continua să întreţină raporturi animate cu Asia centrală şi India. 
Generalii şi diplomaţii chinezi interveneau adesea în treburile 
de stat ale Asiei centrale, în timp ce cronicile lor vorbeau nu 
numai despre evenimentele militare, dar notau şi schimbările 
numelor oraşelor, relatau datinile şi Obiceiurile popoarelor ca şi 
minunile care se găseau la curtea potentaţilor din Asia. După 
secolul IV, negustorii arabi, persani şi cei din Asia centrală 
joacă un rol important în comerţul Chinei, ţară în care ajungeau 
fie pe pământ, fie pe mare. S-au întemeiat cartiere musulmane 
în diverse porturi şi maj multe centre comerciale de-a lungul 
drumurilor caravanelor, în timpul dominaţiei mongole, colonia 
musulmană din China ajunsese extrem de numeroasă şi Marco 
Polo va vorbi de medicii, soldaţii, administratorii şi savanții 
mahomedani pe care îi va întâlni îa curtea lui Kublai. 


§ Schimbarea perspectivelor 


în Evul Mediu au avut loc patru evenimente cruciale, care 
lasă în umbră alte acţiuni, de caracter local. Deşi linia lor 
evolutivă este iniţial distinctă, ca şi motivele care le-au generat, 
se întrepătrund la un moment dat, desfășurându-se, într-un fel, 
pe-aceeaşi scenă, cu toate ramificaţiile şi colateralele implicite. 
Cel dintâi este avântul pe care îl ia islamul în secolul VII. 
Următorul este cucerirea mongolă a Asiei centrale şi a Rusiei. 

Al treilea este reprezentat prin seria de fapte, direct sau indirect 
legate între ele, care începe odată cu primele pelerinaje creştine 
ducând la formarea Regatului Latin la Ierusalim şi a Imperiului 
Latin de Răsărit. Al patrulea nu este propriu-zis o cucerire, ci 
mai degrabă o căutare: aceea a ţării pe nume Cathay, din Ori- 


entul îndepărtat. 
x 


Mahomed, profetul arabilor, a generat valul de cucerire în 
care s-a avântat pătimaş poporul său şi în care a alunecat rapid 
bolnava lume ce-l înconjura. Imperiul persan fusese făcut una 
cu pământul, Imperiul Bizantin s-a văzut alungat din cele mai 
bogate provincii ale sale; sub califi (titlul asumat de succesorii 
lui Mahomed), imperiul nou creat a depăşit, ca dimensiuni, tot 
ceea ce reușiseră să stăpânească Darius sau Alexandru, căci se 
întindea de la graniţele Chinei şi vadul Fluviului Indus până în 
Maroc, în 711 arabii traversează Gibraltarul — numele arab pe 
care îl poartă de atunci încoace această strâmtoare — şi cuce- 
resc în câteva luni Peninsula Iberică, invadând Franţa şi abia 
putând fi opriţi de Carol Martel, în bătălia de la Tours (732). 

Stabilindu-se de-a lungul principalelor drumuri comerciale de 
uscat, care legau Europa de răsărit, prin Asia centrală sau prin 
Caucaz şi Podişul Iranului, cu India, precum şi în lungul părţii 
apusene a marelui Drum al Mătăsii, ei sunt intermediarii 
comerțului dintre principalele centre ale lumii. 

Corăbiile arabe, construite din cocotier, uşoare, cu fundul 
plat, navigau de obicei de-a lungul coastelor şi numai navigatorii 
experimentați îndrăzneau să traverseze cu ele Oceanul, 
în-tr-unul din porturile Strâmtorii Ormuz, mulţi arabi își 
transbordau mărfurile pe joncile sau pe marile corăbii 
comerciale chinezeşti. Pe acestea din urmă se aflau totdeauna 
îmbarcaţi şi soldaţi, ca să le apere de piraţii aciuaţi în golfurile 
insulelor asiatice. Din Ormuz, negustorii mergeau tot de-a 
lungul țărmului nordic al Mării Arabici până în India, apoi 
de-a lungul coastei Malabarului spre Ceylon. De aici, se 
îndreptau spre Coromandel. Uneori, ajungeau până la Delta 
Gangelui, cotind spre țărmurile Indochinei. De cele mai multe 
ori mergeau până la gura de vărsare a Kistanului, traversau 
Golful Bengal şi înaintau până la Insulele Adamane ori, mai 
departe, spre Suma-tra. De aici, drumul continua, prin 
Strâmtoarea Malacca şi Marea Chinei de Sud, până în China. 
Probabil că punctul cel mai nordic atins de arabi era portul 
Ganpu (lângă Han-Ciu). 

Din ţările asiatice ajungeau în Europa foarte multe şi foarte 
preţioase mărfuri, în general se vindeau nu produse locale, ci 
altele aduse de peste mări, din India, la Bagdad sau purtate prin 
Marea Roşie spre Istmul Suez. De la Bagdad şi de pe ţărmul 
sudic al Suezului mărfurile indiene erau transportate cu cămilele 
în Siria sau în Alexandria, în această perioadă, Alexandria 
cunoaşte cea de-a doua înflorire (după epoca elenistică) şi 
devine unul dintre cele mai însemnate porturi din Mediterana. 
Principalele mărfuri indiene ce se vindeau aici erau ţesăturile 
scumpe, fildeşul, pietrele preţioase şi perlele, dar mai ales mi- 
rodeniile, în Europa medievală vitele se tăiau în masă toamna 
târziu, când începea să dispară nutreţul din păşuni. Carnea se 
săra şi se păstra în butoaie, în aceste condiţii, se foloseau din 
plin condimentele pentru a alunga mirosul neplăcut şi de aceea 
erau atât de căutate în pieţele din vest şi aproape la fel de 
preţuite ca şi aurul Mirodenii tropicale nu găseai decât în Asia 
de sud şi sud-est. în comerţ, primul loc îl ocupa piperul. Era 
răspândit aproape în toate regiunile tropicale ale Asiei, dar se 
cultiva cu precădere pe coasta Malabarului, unde mai găseai şi 
ghimbir şi camfor. Indonezia furniza cuişoarele şi nucşoara, iar 
Ceylonul, scorțişoara. Tot acest comerţ indian cu Europa era 
monopolizat de arabi. 

în afară de intermedierea comercială, arabii au mai jucat un 
rol important prin descoperirile geografice pe care le-au făcut 
cunoscute europenilor. Ei au adus informaţii bogate despre Pen- 
insula Arabică, au îmbogăţit cunoştinţele anticilor despre Iran, 
India şi Asia. Au fost cei dintâi care au furnizat Occidentului 
date destul de precise despre China de Nord (Cathay) şi China 
de Sud (regatul Chin), despre Indochina şi Malaia. Ştiau de 
e-xistenţa Indoneziei, cunoşteau Java, Sumatra şi alte insule. Lu- 
crările geografilor arabi din această perioadă au stat la baza 
întocmirii tratatelor şi hărților de mai târziu, remarcându-se prin 
concizia şi realismul informaţiilor. 

Prima lucrare păstrată până în zilele noastre, Cartea drumu- 
rilor si a ţărilor, datează de la mijlocul secolului IX şi aparţine 
persanului Ibn Hordadbeh; Hordadbeh a călătorit puţin, dar, 
profitând de poziţia privilegiată pe care o avea la curtea califu- 
lui din Bagdad, a strâns şi-a prelucrat o mulţime de rapoarte ale 
funcționarilor şi negustorilor despre ţările asiatice de până la 
China şi despre căile comerciale arabe. Valoroase sunt, de altfel, 
şi informaţiile despre ruşi şi popoarele slave din Răsărit. 

Ibn Rusta (sau Ibn Dasta) ne-a lăsat o expunere foarte popu- 
lară de geografie, intitulată Cartea comorilor, preluată apoi şi 

îmbogăţită de Ibn Fadhlan şi cunoscută sub titlul de Călătorie 
pe Volga — unul dintre cele mai complete izvoare despre isto- 
ria medievală a popoarelor din jurul Volgăi. Fadhlan a avut 
şansa să facă parte dintr-una din soliile arabe trimise la Volga 
(921-922), cu această ocazie străbătând Iranul, trecând prin 
Buhara şi Koresm, traversând platoul deşertic Ustiurt si câmpia 
de lângă Marea Caspică, ajungând până la izvoarele Kamei, în 
Bolghar, capitala strămoşilor bulgarilor. 

Amintim în treacăt şi de Massudi (?-956), istoric şi geograf 
egiptean, de la care ne-au rămas două lucrări: Păşunile de aur 
si minele de diamante şi Comunicări si observaţii — ambele 
alcătuind un bogat material despre natura, istoria şi etnografia 
țărilor vizitate (adică Orientul Apropiat și Mijlociu, Asia cen- 
trală, Caucaz si Europa de răsărit, Africa orientală, până la 
Madagascar, Java şi China). Opera sa este o sinteză a tuturor 
noţiunilor geografice ale timpului, influențate de alexandrinul 
Ptolemeu, bazate pe experienţa navigatorilor. 

Incontestabil, cel mai mare geograf al secolului XIV a fost 
Ibn Battuta (1304- 1377). Născut în Tanger, din 1325 pleacă, pe 
uscat, în interese comerciale spre Alexandria. A vizitat Egiptul, 
urcând pe Nil până la prima cataractă; a vizitat Siria, regiunile 
de graniţă ale Asiei Mici, „locurile sfinte" din Arabia de Vest 
şi Irakul. A stat doi ani la Mecca, apoi a pornit spre sud până 
îa Yemen, de-acolo pe mare până la Strâmtoarea Mozambic — 
tot în scopuri comerciale. La întoarcere, călătorind pe mare, 
Battuta a ajuns până la Zanzibar şi în Ormuz, vizitând Insulele 
Bahrein şi Iranul de Sud, apoi în Egipt. Prin Siria şi Asia Mică 
a ajuns la Sinop, port la Marea Neagră, a trecut marea, debar- 
când în sudul Crimeei, de-aici îndreptându-se spre Sarai-Berke, 
capitala Hoardei de Aur (1333), pe cursul inferior al Volgăi. 
Era deja un negustor bogat, în nord, a atins orașul Bolghar, se 
pare pentru a achiziţiona blănuri, dar nu s-a hotărât să pătrundă 
mai adânc în Țara Beznei: „Am renunţat la această expediţie 
din pricină că era foarte primejdioasă şi, de asemenea, pentru 
că acolo nu erau de aşteptat câştiguri serioase" 

Din Sărai, Battuta a însoţit o solie tătară la Constantinopol. 
Trecând prin Sarai-Berke a luat drumul spre Koresm. După un 
drum de 40 de zile pe lângă Marea Caspică, a ajuns la 
Ur-ghenci; apoi, în alte 18 zile, la Buhara. A vizitat 
Samarkandul, a cotit spre sud, a traversat Amu-Daria, apoi 
Munţii Hinducuş, coborând pe Valea Indusului mijlociu pană 
la DeM. Acolo, câţiva ani este negustor şi funcționar al 
sultanului din Delhi, care stăpânea toată India de Nord. în 1342, 
Ibn a fost trimis de sultan în China, dar, pe drum, a fost jefuit. 
A trăit, o vreme, de 

azi pe mâine, pe coasta Malabarului, intrând apoi în slujba sul- 
tanului musulman al Insulelor Maldive. Refăcut din punct de 
vedere financiar, Battuta trece în Ceylon, apoi, pe calea mari- 
timă obişnuită, ajunge în China, la portul Zeitun, unde exista un 
dezvoltat cartier comercial arab. A vizitat oraşul Han-balik (nu- 
mit şi Khanbaluk, Canbaluc sau Pekin). Din Zeitun, pe acelaşi 
drum, Ceylon-Malabar-Arabia-Siria-Egipt, s-a întors în Tanger 
(1349). A ţinut apoi să viziteze Granada. In patrie, s-a instalat 
în oraşul Fes, a însoţit solia sultanului de-aici până la Tombuctu 
(Niger), în apusul Saharei şi prin Sahara centrală (1354). Cu 
aceasta îşi încheie peregrinările. 

La sfârşitul vieţii şi-a dictat descrierea călătoriilor 
„bizuin-du-se numai pe memoria sa", în 25 de ani a străbătut, 
pe mare şi pe uscat, aproape 120.000 km. Cartea Călătoriile lui 
Ibn Battuta a fost tradusă în mai multe limbi europene. 
Cuprinzând un uriaş material geografic, istoric şi etnografic 
ea prezintă un mare interes pentru studiul istoriei medievale a 
țărilor vizitate. 

Battuta povesteşte atât lucruri văzute personal cât şi relatările 
altora, care, în ciuda elementelor fantastice, au atras atenţia is- 
toricilor, în special datele despre aşa-numita „Țară a Beznei” 
— adică nordul Europei şi Asiei. 

* 


în concluzie, întinzându-se de-a lungul coastelor Mediteranei, 
califatul a fost o certă putere comercială. Arabii au fost admini- 
stratorii dinastiei Seleucide şi ai Imperiului Roman şi, totodată, 
moştenitorii culturii elenice, propagată în Asia prin cuceririle lui 
Alexandru; traducerile arabe ale filozofilor greci şi a lui 
Ptole-meu, care în Siria circulau între nestorieni şi ceilalţi învăţaţi, 
au asigurat Europei, ce le va retraduce în Evul Mediu, 
avantajul de-a relua contactul cu principalele opere elenice. 

în timpul celui de-al treilea secol de existenţă, califatul 
slăbeşte treptat şi se va fărâmiţa într-un număr de state mici. 
Odată cu turcii Seleucizi începe o epocă nouă, aceştia unificând 
măruntele provincii într-un uriaş imperiu, spre gloria Islamului. 

Cuceririle musulmane, atât ale califilor cât şi ale Seleucizilor, 
au avut drept efect imediat ridicarea între Europa şi China a 
unei bariere ce va rămâne neclintită până când mongolii, supu- 
nând Asia, îşi vor extinde dominaţia de la Oceanul Pacific până 
la Europa continentală, însă, moştenirea arabă lăsată europenilor 
va fi prodigioasă. Amintim doar câteva din nepreţuitele daruri: 
în primul rând, cifrele „arabe" şi morile de vânt. De la orien- 
tali a învăţat Veneţia să lege manuscrisele în primele cărți cu 

coperţi de piele (din care atelierele Republicii vor face o artă 
specifică) şi de la Tir, pe de altă parte, să producă frumoasa ei 
sticlărie. Ştiinţa blazoanelor, care apare în Occident odată cu 
primii cruciați, este venită din Siria şi din Egipt, în afară de 
acestea, nu ne-ar ajunge spaţiul unui singur volum pentru a 
aminti toţi termenii arabi cu care s-au îmbogăţit vocabularele 
limbilor europene. Vom cita numai amiral, ecou fidel al arăbes- 
cului „Amir-al-Bahr" (Emir al Mării), sofa, tarif, arsenal, ma- 
gazin şi altele, nenumărate. Să considerăm, fără putinţă de 
tăgadă, în aceeşi serie a moştenirilor şi medicina, ai cărei prac- 
ticieni arabi au rămas multă vreme superiori europenilor. Cât 
despre influenţa asupra artei europene (arhitectură, literatură, 


muzică etc.), oricine ştie cât a fost aceasta de fecundă. 
x 


Ca evenimente importante ale epocii medievale s-au înregis- 
trat şi pelerinajele la Sfântul Pământ (Palestina), având ca rezul- 
tat principal schimbarea de perspectivă a europenilor. Au avut 
ca obiectiv locurile care, fireşte, trebuia să atragă cei mai mulţi 
vizitatori: Betleemul, Muntele Măslinilor, Ierusalimul, începute 
sub imboldul dat, în secolul IV, de către Elena, mama lui Con- 
stantin, au continuat aproape cu regularitate. 

Dar, în 1010, suveranul Pătimit al Egiptului şi Siriei, Hakim, 
fiul unei mame creştine, a distrus edificiul Sfântului Mormânt 
ridicat la porunca împărătesei Elena, respectat odinioară de 
arabi, dar pentru care pelerinii creştini suferiseră, sub regimul 
turcilor, mai multe persecuții. Gestul lui Hakim a indignat în- 
treaga Europă creştină, determinând o explozivă mişcare 
anti-musulmană. 

Prima formă organizată a acestei riposte datează din 28 
noiembrie 1095, ultima zi a Conciliului de la Clermont, când 
papa Urban al II-lea, în faţa unui larg auditoriu alcătuit din 
prelați şi cavaleri, a depus jurământul de-a apăra Creştinătatea 
de păgânism şi a declarat că trebuie să înceapă lupta. Sub lo- 
zinca „Deus le volt!" ' s-a trecut la preparativele de război îm- 
potriva necredincioşilor. 

Epopeea cruciadelor, interesantă nu prin scop, ci prin partici- 
pare şi mijloace, a avut în primul rând efectul unei 
redimen-sionări statale şi culturale, atât asupra Europei cât şi a 
Asiei şi nordului Africii. Şi-au depăşit obiectivele iniţiale, strict 
religioase, declanşând progresul mai multor domenii, dintre care 
cel mai profund transformat a fost comerţul. 


1) Aşa vrea Dumnezeu. 

Comerţul devine mai înfloritor ca niciodată în Europa, dova- 
dă oraşele-port ale Italiei; ele, asigurând transportul nenumăra- 
ţilor pelerini şi cruciați, au revitalizat şi pieţele Palestinei şi 
coastele Mediteranei, fiindcă au primit în schimb numeroase 
încărcături de obiecte preţioase şi de produse orientale; cât 
despre progresul tehnic, vom aminti doar de mulţimea ateliere- 
lor meşteşugăreşti ivite pretutindeni, care câştigă de acum un 
prestigiu neatins de trecerea vremii: aşa s-a întâmplat cu muse- 
linele din Moşul, cu delicatele ţesături înflorate de Damasc, ce 
au luat numele oraşului ce le producea, ori cu mătăsurile şi 
pânzele de bumbac — toate au constituit mărcile epocii, nu mai 
puțin caracteristice decât cele din domeniul alimentar, adică 
fabricarea zahărului sau răspândirea mirodeniilor şi descoperirea 
unor fructe noi: citricele, caisele, pepenele. 

Cruciadele, încurajând comerțul, au contribuit considerabil la 
creşterea puterii Republicilor italiene, în primul rând a Veneţiei, 
Genovei şi Pisei. Cu îndelungate tradiţii într-ale navigaţiei, toate 
trei dispuneau de flote şi echipaje mult superioare celorlalte 
state europene mediteraneene. Cruciații care voiau să ajungă în 
Palestina trebuia să treacă marea. Aşadar, erau nevoiţi să nego- 
cieze cu italienii, care să le pună la dispoziţie ambarcaţiunile, 
armele, echipajele şi proviziile pentru drum, în schimbul aju- 
toarelor promiţându-le o bună parte din prada de război, privi- 
legii comerciale şi teritorii din ţările ce urmau să fie cucerite. 

După primele trei Cruciade, genovezii deţineau câte o parte 
din Ierusalim, Antiohia, Laodiceea, Beirut, Cezareea şi Akka; 
ceva mai târziu au obţinut capitala Ciprului, insulele arhipelagu- 
lui grecesc (Chios, Samos etc.). Si-au fondat îri Crimeea, la 
Haffa, propria lor colonie — ce va deveni, la scurtă vreme, 
centrul schimburilor comerciale între vestul Europei, Rusia, 
regiunea stepelor, Persia, Asia centrală. 

Rivala Genovei, Veneţia, pusese stăpânire pe două porturi 
siriene importante: Tir şi Sidon. Dar ştia că poate avea mai 
mult şi nemulțumirile sale erau continui. 

Succesele Genovei se datorau, în mare parte, amplasării ei 
avantajoase: pe coastele septentrionale ale Mediteranei, legată 
prin păsuri şi defilee alpine relativ scurte, deci uşor accesibile, 
cu “bogatele văi ale Rinului şi ale Ronului. 

însă ambiţioasa Veneţie nu avea de gând să se dea uşor 
bătută. Şi poziţia ei era avantajoasă: laguna se afla în cel mai 
ferit colț al Adriaticii, aşadar nu se temea de vreun atac direct, 
nici dinspre uscat, nici dinspre mare. în plus, era legată de ba- 
zinul Lombardiei şi, prin Alpi, de Elveţia, Austria şi Germania. 

Pretutindeni unde se întâlneau, pe mare, în insulele îndepăr- 
tate, în coloniile meşteşugăreşti fondate de-a lungul drumurilor 
comerciale cu Orientul, în oraşe străine, unde-şi aveau câteodată 
cartiere speciale, genovezii și venețienii se luptau fără milă, 
je-fuindu-se şi incendiindu-şi corăbiile, vânzându-se ca sclavi 
unii pe alţii — folosind orice prilej pentru a-şi zdrobi 
adversarul. 

Evenimentul capital pentru restabilirea supremaţiei în 
Medi-terana a fost cea de-a patra Cruciadă (1202-1204), iniţiată 
de contele Baudouin de Flandra. El s-a adresat venețienilor 
pentru a-l ajuta să-şi treacă trupele peste mare, aceștia promițând 
să transporte 4.500 de cai, 9.000 de scutieri, 4.500 de cavaleri şi 
20.000 de pedeștri; pe deasupra, s-au angajat să procure hrană 
acestei armate timp de un an, pentru suma de 85.000 de mărci 
de argint de Cologna. Flota, în 1202, şi-a ridicat pânzele; nu- 
măra 240 de corăbii de transport pentru trupe, 120 pentru cai şi 
70 pentru provizii. Venețienii au adăugat 50 de galere pentru 
a-i ajuta pe cruciați în timpul campaniei, cerând în schimb ca o 
parte din pradă şi din fructele victoriei să revină Republicii lor. 
Atunci când această armată a poposit în Dalmația, moştenitorul 
de drept al tronului Imperiului de Răsărit, Isaac Angelo, i-a ieşit 
în întâmpinare pentru a-i implora ajutorul împotriva lui Alexis 
Angelo, care-l detronase pe tatăl său. Cruciații au făcut cu el o 
înțelegere şi, în primăvara anului 1203, flota plutea spre 
Con-stantinopol, care a fost luat cu asalt şi cucerit după 
prodigioasa participare a venețienilor şi francezilor. Această 
ilustră şi nefericită cetate a fost pradă jafului generalizat ce-a 
urmat, aliaţii devenind stăpânii unor bogății considerabile, 
împărat al Imperiului Latin a fost ales contele flamand, care şi-a 
luat numele de Baudouin I. 

Republica Veneţiei a obţinut peste 10.000 de livre de aur, 
50.000 de livre de argint, pe lângă sclavi şi-o cantitate imensă 
de obiecte preţioase, printre care şi cei patru cai de bronz ce 
împodobeau intrarea de marmură a Hipodromului bizantin, 
aduşi în lagună şi aşezaţi ne frontonul bazilicii Sân Marco. 

S-a trecut, apoi, la împărţirea teritoriului noului Imperiu La- 
tin întemeiat, în patru părţi, din care una i-a revenit împăratului 
ales de cuceritori, iar celelalte trei s-au distribuit între aliaţii 
francezi şi venețieni. Acestora din urmă le-a revenit în „lotul” 
lor o parte din Imperiul de Răsărit, o jumătate din 
Constanti-nopol, mai multe pieţe maritime şi insulele greceşti 
dorite. La acestea se adăuga Moreea, domeniu baronial ce-i 
aducea dogelui titlul de despot sau de prinţ imperial, şi Candia, 
dăruită marchizului de Montferrat, în schimbul sumei de 
10.000 de mărci de argint. 

Astfel, stabilimentele venețiene alcătuiau o lungă suită de in- 
sule, provincii şi regate ce se întindeau din inima Mării 
Adria-tice până la Marea Neagră. Aceste posesiuni au 
constituit o sursă îmbelşugată de beneficii de toate felurile 
pentru Republică, fiindcă ele-i puneau practic în mână tot 
comerțul cu Asia. 

Ca puncte de reper, în 1453, statul venețian se compunea din 
trei părţi distincte: 

1) dogado (ducatul) alcătuit din oraşul Veneţia şi dependin 
tele sale imediate din lagună, în care intrau Chiozza, Malamoc- 
co, Murano, Burano, Grado etc. 

2) statele continentale, incluzând Friuli şi teritoriile Trevizei, 
Padovei, Siennei, Veronei, Bresciei, Bergamului, Ravennei etc. 

3) statele maritime, care cuprindeau Istria, Dalmația, o parte 
din Albania (Durazzo, Scutari, Alessio etc.), o parte din Moreea 
(Patras, Argos, Neapoli de Romani etc.), o parte din Mace 
donia, Tesalonic, insulele Candia, Negroponti şi altele din Arhi 
pelagul Cicladelor. 

Aceste posesiuni, de aproximativ 25.500 de metri pătraţi, cu- 
prindeau o populaţie de 3.600.000 de locuitori. Cu un teritoriu 
destul de redus şi-o populaţie astfel împărțită, Veneţia era totuşi 
una dintre cele mai mari puteri maritime ale epocii. Colonii 
meşteşugăreşti venețiene au apărut, peste noapte, în Crimeea şi 
pe țărmurile Mării Azov. Dogele venețian se împăuna cu titlul 
de „stăpân peste un sfert şi o optime din Imperiul Latin”. 

Veneţia era bogată. Toate minunile Orientului treceau prin 
porturi unde ea era stăpână. lar magia luxului şi bogățiilor Ră- 
săritului a început curând să înflăcăreze imaginaţia, tinde era 
acea ţară din care se strecurau — pe câte căi? — până în 
palatele nord-europene, până în prăvăliile negustorilor din toată 
Europa, mătasea, mirodeniile, pietrele preţioase? Se zicea, de 
comun acord, că se afla undeva, spre soare-răsare. Dar cum se 
ajungea până acolo, nimeni nu mai ştia s-o spună. 

Odată cu roadele Orientului pătrunseseră şi legendele. Şi, aşa 
cum preţul mărfurilor răsăritene creştea pe măsură ce înaintau 
înspre vestul şi nordul Europei, tot aşa sporea şi fabulosul bas- 
melor ce le însoțea. Cât era adevăr şi cât născocire? Nimănui 
nu i-ar fi trecut prin cap s-o verifice. Existau puţini geografi, iar 
sarcina lor era dintre cele mai dificile. Hărțile pe care le în- 
tocmeau, pe baza descrierilor puţinilor aventurieri, erau aproxi- 
mative, deseori înşelătoare — erorile erau involuntare, provenite 
din neputinţa călătorilor de-a cerceta cu ochii lor adevărul, sau 

voite, din dorinţa de-a păstra secretele aflate cu atâtea sacrificii 
numai pentru ai lor, convinşi că astfel le puteau crea avantaje 
comerciale. Cât despre exploratori, ei erau şi mai rari. Pretutin- 
deni în jurul lumii cunoscute se închidea hăţişul primejdiilor cu 
duiumul. Motivația unei expediţii exista, strălucea în ochii tu- 
turor. Minunile orientale, venite de-acolo de unde răsărea Soa- 
rele, erau palpabile, reale, însă, hotărât lucru, izvorul lor era 
prea departe;^ a te duce până în casa Soarelui părea o cutezanţă 
nebunească, îţi trebuia mult curaj, multă putere şi noroc, adică 
tot ceea ce, cum vom vedea, i-a prisosit lui Marco Polo. 


$ Mongolii 


In aceeaşi perioadă cruciată europeană, Persia şi ţările Asiei 
central-occidentale traversau o profundă criză politică. 

Timpurile în care califatul reunise sub un singur sceptru 
lumea musulmană de la Gibraltar până la Gange apuseseră. Di- 
nastia califilor Abasizi încă domnea în Bagdad, dar puterea ei 
nu se manifesta decât asupra a ceea ce mai rămăsese din 
vechiul imperiu, din care muşcaseră califii Omiazi, rupând 
Spania şi Africa de Nord, şi Fatimiţii, ocupând tronul Egiptului 
şi nerecunoscând nici măcar spiritual puterea Bagdadului; în 
Siria şi Palestina exista o serie de mici stătuleţe arabe, musul- 
mane şi nestoriene, un conglomerat de regate, ducate, princi- 
pate, comitate, sultanate, emirate etc. înţesate de castele şi 
mănăstiri ale cavalerilor şi călugărilor din diverse ordine. Cea 
mai mare parte a Asiei Mici aparţinea turcilor Seleucizi, în timp 
ce în Persia şi în Asia centrală creştea puterea şahilor de 
Koresm. Drumurile nu mai erau sigure, viaţa obişnuită a locui- 
torilor era tulburată şi măcinată de atacuri diverse, de ambiţii 
născute peste noapte, de orgolii multiple. 

în aceste condiţii, mongolii şi-au început marşul victorios 
pesjte Asia şi Europa. Explozia lor a constituit o uriaşă surpriză. 

în a doua jumătate a secolului XII, sistemul social mongol 
— dacă ne este permis să-l denumim „sistem" — reprezenta 
un soi de feudalism primitiv, prin faptul că întreg teritoriul era 
împărţit între suzerani, numiţi „noyon" şi „bey". Aceşti feudali 
ai stepelor aveau în subordine clasa „„arat"-ilor, care le datorau 
un tribut. Oameni liberi erau puţini; se bazau pe sclavii prove- 
niţi din prizonierii de război sau din „araţii" aserviţi. Fiecare 
feudă (numită iurta) era bine hotărnicită, între limitele ei păs- 
când turmele suzeranului, însă, în pofida graniţelor acestora, 

iurtele nu rămâneau într-un spaţiu anume, ci se mişcau odată cu 
oamenii, într-o transhumantă după un itinerar prestabilit, cunos- 
cut de toţi, căruia rar i se aduceau modificări. Stăpânii iurtelor 
se ciondăneau tot timpul pentru dreptul lor de-a folosi o păşune 
sau alta, pentru adăpători sau pentru caii furați — uneori, cearta 
se încheia sângeros. Preţuiau în mod deosebit animalele, căci 
stepele aproape că nu le permiteau un alt avut; în locurile îm- 
pădurite, însă, ori pe platourile înalte, cu pământ fertil, vână- 
toarea şi agricultura — surprinzător de bine dezvoltată, bazată 
pe Dogoare irigate artificial — erau la fel de răspândite, 

în taberele provizorii şi fortificate ale feudalilor se găseau 
adesea mari provizii de grâne, lână, blănuri, piei şi vite, repre- 
zentând fie tributul primit de la vasali, fie prada obţinută din 
incursiunile de jaf. Cu toată precaritatea situaţiei lor, comerţul 
s-a dezvoltat de timpuriu între teritoriile „bântuite" de mongoli 
şi zonele de graniţă cu China şi cu Asia centrală. Negustorii 
pătrundeau în stepă, ofereau bey-lor arme, ţesături, sclavi sau 
cai de rasă, în schimbul materiilor prime şi a alimentelor. Şi 
n-aduceau numai „marfă";, cu toate că majoritatea nomazilor 
mongoli rămăsese fidelă şamanismului păgân al strămoşilor ei, 
odată cu străinii pătrundeau, încet-încet, doctrine religioase noi, 
ca budismul şi creştinismul. 

Astfel erau mongolii: un popor risipit prin stepă, izolat în 
sălbăticia peisajului — dezolant pentru cei obişnuiţi cu mănoase 
câmpii, traversate de râuri şi mărginite de crânguri prin care se 
ivesc la tot pasul târguri şi oraşe. Asprele condiţii de trai le im- 
puneau duritatea firii şi-i ţineau departe de efectele civilizatoare 
ale vecinilor lor, despre care, oricum, nu ştiau şi nu înțelegeau 
prea multe. Puterea, adică bunăstarea şi liniştea, se măsura în 
numărul turmelor şi-al sclavilor. Soarta favorabilă însemna o 
păşune cu iarbă grasă, pe care vitele puteau paşte un sezon în- 
treg fără nici un incident, ori vreo descindere reuşită a hoardei 
peste vreo aşezare mai apropiată, din care căruțele bey-lor se 
încărcau cu provizii şi numărul sclavilor le creştea simţitor. 

Spațiile largi îi îmbiau Ja visare, în aceeaşi măsură în care îi 
deznădăjduiau pe străini, însă viselor nu li se putea da încă un 
nume, un curs. Lipsea firul conducător, lipsea un profet. 

Pentru a găsi cheia de-a domni peste lume — care este tot- 
deauna pregătită pentru cel care ştie s-o apuce — este nevoie, 
cu siguranţă, de un om cu multiple şi extraordinare calități. Mai 
mult decât de o mână forte şi de o minte limpede şi înţeleaptă, 

este nevoie de forţa mistică a vrăjitorului, puterea capabilă de a 
intui în profunzimi existenţa comorilor şi a curenților invizibili. 
Aceasta a reuşit-o, pentru mongoli, Genghis Han. 

Deşi istoria îl înfăţişează, cel mai adesea, ca pe un barbar 
însetat de sânge, ţâşnit din străfundurile Orientului pentru a 
masacra, se pare că, dimpotrivă, acest cuceritor a fost un politi- 
cian priceput, subtil, al cărui geniu organizatoric a fost pe mă- 
sura cunoştinţelor militare. Comorile şi curenţii pe care Genghis 
Han ' le-a făcut să ţâşnească din pământul asiatic la lumină, la 
început, nu erau decât vis. Visul tradițional semimitologic al 
unui trecut măreț, fanteziile unui „regat de mii de ani" al popo- 
rului nomad din Asia centrală, care îşi oprise cursul existenţei 
şi care trebuia din nou să se nască. Tradițiile şi visurile erau 
premisele politicii sale geniale şi el a fost cel care le-a conferit 
concreteţe, le-a transformat în realităţi. 

Dacă ar fi să încerci un portret şi'să-i surprinzi, pentru asta, 
esenţa, ar însemna să te străduieşti să înfăţişezi fulgerul. Cute- 
zanţa gândului, lumina pe care a răspândit-o deodată prin iur- 
tele rătăcitoare, risipite prin toată stepa, viteza uluitoare cu care 
s-a desfăşurat, efectul năucitor pe care l-a avut asupra „restului 
lumii” şi ecourile-tunet pe care fapta sa le-a lăsat în urmă în- 
dreptăţesc această comparaţie. Daca ar fi să apreciem temporal, 
de la unificare (1206) până la moartea lui Genghis Han (1227), 
durata evenimentului în raport cu Istoria este aceeaşi cu a unui 
suspin în viaţa unui centenar. 

Intre 1211 şi 1216 armatele mongole, în urma unor bătălii 
încrâncenate, au cucerit nordul Chinei, înlăturând dinastia Tsin. 
în 1217, Genghis Han, în fruntea unei imense armate, a pornit 
în campania de cucerire a Asiei centrale — nimeni nu i-a putut 
sta împotrivă, în 1218, mongolii au capturat oraşul Otrar, 
marele centru comercial al caravanelor; în 1220, au jefuit şi 
incendiat Buhara şi Samarkandul. Fiii lui Genghis Han, Djeutce 
şi Djagotai, după un asediu de opt luni, au reuşit în 1221 să 
cucerească oraşul Urghenci, prădându-l şi punându-i foc, 
exter-minându-i toţi locuitorii, mai puţin meşteşugarii. 

în primăvara anului 1221, Genghis ia cu asalt şi rade de pe 
faţa pământului înfloritoarea cetate Balkh, din Turkmenistanul 
afghan. Porneşte apoi spre nordul Persiei, înfrângând trupele 
georgiene în apropiere de Tiflis şi jefuind Shemaha (1222). La 
începutul anului 1224, comandaţi de fiul lui Genghis, Tolei, 
mongolii înaintează prin nordul Persiei, traversând Caucazul, 


1) Genghis Han (1162-1227) — întâiul suveran autoprpelamat „al 
tuturor mongolilor"; numele lui înseamnă „Puternicul Han . 

pătrund în stepele Donului si obţin o victorie fulgerătoare îm- 
potriva prinților ruşi şi hanilor polo veţi, continuându-și caval- 
cada până la Nipru, apoi măturând tot ţinutul în drum spre sud, 
prin Crimeea, făcând una cu pământul oraşele goților şi bizan- 
tinilor; prin regatul bulgarilor, s-au întors în Asia mumă. 

Genghis Han n-a uitat nici o clipă de unde venea şi pe ce 
anume — singurul lucru, de altfel — putea construi. El, care a 
răsturnat lumea, n-a îndrăznit niciodată să se atingă de tradiţiile 
si de Legea poporului său. A îngenuncheat fără milă Asia ca si 
pe sine însuşi în faţa acestei legi, chiar dacă a trebuit să plă- 
tească prin sânge. Odată cu el, se părea că Istoria va căpăta 
definitiv un nou curs şi va lua poziţie împotriva sedentarilor, 
cultivatorilor, naţiunilor, civilizate, sprijinind barbarii mereu pe 
drumuri, nomazii. Ţâşnit dintr-un mediu în care supravieţuia o 
tradiţie milenară, era, în străfundul sufletului său, un conservator. 
Ultimele cuvinte pe care, murind, le-a adresat fiilor lui au fost: 
„Păstraţi Legea!" — iar fiii au păstrat-o şi imperiul nu s-a 
destrămat, ci a crescut şi s-a întărit. Atunci când nepoţii au 
trădat-o, imperiul s-a prăbuşit. 

După trecerea în neființă a mentorului lor, Ogodai, fiul lui 
Genghis, a fost numit Mare Han. în subordine i-au revenit 
aprigi si dârji luptători. 

In apus, mongolii l-au numit în fruntea lor pe Bătu, care i-a 
purtat, tot ca învingători, prin Rusia (1237-1240), Polonia, 
Silezia şi Moravia. în 1241, Bătu atacă Pesta, capitala Ungariei, 
masacrând toti locuitorii, după ce o prădase de sus până jos. 
Regele din Pesta reuşeşte să fugă, însă Bătu îl urmăreşte, spul- 
berând toate piedicile din cale, îndreptându-se ameninţător tot 
mai spre inima Europei, atingând coastele Adriaticii (cucereşte 
cetatea-port Catarro). Vestea morţii lui Ogodai îl face să re- 
nunţe la înaintare şi să ia drumul înapoi, spre Mongolia. Ceva 
mai târziu (1258), Hulagu, nepotul lui Genghis Han, va asedia 
Bagdadul, ucigându-l pe ultimul vlăstar al dinastiei califilor 
Abasizi şi încheind astfel cucerirea Persiei şi Mesopotamiei. 

înspre soare-răsare se continua supunerea întinselor teritorii 
ale Chinei. Susţinând cauza dinastiei Niu-cheng, care domnise 
în partea septentrională (mai cunoscută sub numele de Tsin sau 
„de Aur"), mongolii se avântă spre centrul imperiului, dincolo 
de Fluviul Galben, unde, din 960 se instaurase dinastia Song. 
Cu ajutorul unuia dintre cei mai buni generali, Bayan, reuşesc 
*să îngenuncheze întreaga țară. Când venețienii Polo au ajuns în 
China, lupta între Bayan şi ultimii credincioşi ai împăratului 
Song era in plină desfăşurare. Practic, se va sfârşi sub ochii lor, 
în anii 70 ai secolului XIII, când Mare Han era Kublai. 

Succesul campaniilor acestora s-a datorat armatei organizate 
de Genghis. Europenii simțeau o groază de nedescris la apariţia 
bruscă a trupelor mongole, compuse din călăreţi cu înfăţişare 
stranie, şi nu mai puţin la brusca lor dispariţie, după distrugerea, 
jaful şi incendierea întregului ţinut. Martorii perplecşi comparau 
atacul mongol cu invazia lăcustelor care înaintează fără să se 
oprească, lăsând praful şi pulberea în urma lor. 

Pe scurt, condiţiile politice din Asia şi Europa, pe de-o parte, 
şi, pe de altă parte, armata riguros organizată, sprijinită cu arme 
şi echipamente de negustorii străini (care nu ezitau să le vândă 
nomazilor, pentru că erau generoşi şi se ţineau totdeauna de 
cuvânt), le-au asigurat mongolilor rapida lor victorie. 

în a doua jumătate a secolului XIII, creaseră un stat imens, 
unic în istorie prin dimensiunile sale gigantice: de la 
Meditera-na până la Pacific, de la Fluviul Lena până la Oceanul 
Indian; adică Mesopotamia, Armenia, Georgia, Iranul, 
Afghanistanul, Rusia, Crimeea, Volga, Kazahstanul, Siberia 
occidentală, Asia centrală, Turkmenistanul, Mongolia, Baikalul, 
Manciuria, China, Tibetul şi Birmania — toate făceau parte din 
imperiul mamut şi te-ai fi aşteptat să se „mongolizeze" în scurt 
timp. 

însă era deja prea târziu. Şi-acest „prea târziu" a fost singura 
greşeală în calculele lui Genghis Han, pe care, de altfel, n-ar fi 
putut s-o corecteze. Voința unui singur individ, chiar de-ar fi 
puternic ca un zeu, poate foarte bine să întrerupă curgerea Tim- 
pului, însă nu-l poate face să urmeze drumul invers. 

Ceea ce învinşii n-au putut opune prin forţă, la un prim asalt, 
au obținut printr-un război de uzură. „Civilizaţia” a luptat îm- 
potriva succesorilor lui Genghis cu arme care le-au depăşit 
puterea de apărare. Limpezimea spiritului iniţială s-a pierdut în 
disputele religioase. Luxul şi alcoolul au măcinat şira spinării 
mongolilor care, la sfârşit, şi-au abandonat Legea, singura care 
le conferise puterea şi protecţia pretutindeni pe unde îi purtaseră 
caii. Concepţia lui Genghis Han a fost trădată, forţa vitală a 
creaţiei sale s-a stins, fiindcă Legea trebuia să-i deosebească pe 
mongoli de supuşii lor şi să le asigure supremaţia în lume. 
Mongolii pervertindu-se, din acel moment n-a mai contat că ar 
fi putut — ca în India şi-n Rusia — să se menţină câteva se- 
cole pe tronuri străine, purtând bătălii victorioase de la Oceanul 
înghețat până la Ecuator. Nu mai erau mongolii lui Genghis; nu 
mai ştiau nimic despre marea misiune pentru care, odinioară, 
stăpânul şi „creatorul" naţiei lor îi chemase. 

Scena acestei tragedii a fost Asia. Rasa albă europeană n-a 
resimţit decât o uşoară ameţeală şi s-a clătinat pe buza 
pră-pastiei fără s-o întrezărească. Lumea islamică şi China au 
fost cele care au jucat atu-ul împotriva mongolilor, iar budismul 
le-a dat lovitura de graţie. Asia s-a acoperit de deserturi, ruine, 
morminte şi sânge, dar Europa şi rasa albă au avut de profitat. 

Prin mongoli s-a depăşit o barieră naturală şi psihologică, s-a 
deschis poarta Orientului — e drept, un Orient fărâmiţat — 
prin care europenii au început, mai întâi şovăielnic, apoi ho- 
tărâţi, să cutreiere, preluând funcţia nomadă, spiritul hoinar al 
locuitorilor asiatici. Mirajul a fost mare, a trezit nenumărate 
tendinţe“ până atunci latente în sufletul lor „de cultivatori” 
paşnici, îmbătaţi de „nomadism", europenii n-au desăvârşit nici 
un vis, fiindcă nu erau sub auspiciile unei Legi, noi şi unice, 
cum fusese poporul lui Genghis, dar s-au preumblat pe câteva 
dintre marile drumuri, au redeschis comerţului o arteră nouă, 
prin care au reapărut în Europa minunăţiile pulsate din inima 
Asiei, şi au înlocuit un mit cu altul: acela al forţei barbare, 
căreia e mai bine să-i fugi din cale, cu acela al luxului şi îndes- 
tulării — la origine, tot static, de cultivator. 

Schimbul, fără îndoială, s-a petrecut în ambele sensuri, însă 
transfuzia a fost înceată, pentru că drumurile erau mai lungi 
decât cele „de pe-acasă”, diversitatea uriaşă a ţinuturilor-barieră 
fiind un permanent motiv de întreruperi. Poarta Orientului, însă, 
nu s-a mai închis. Firavă, ca orice sămânță proaspăt încolţită, 
legătura a continuat. 


$ Solii papali la Marele Han 


Negustorii din Asia centrală si Europa occidentală au profi- 
ciadele şi naşterea imperiului mondial mongol le deschiseseră. 

Din imensa pradă acaparată în timpul expedițiilor militare, 
cartierele generale ale hanilor au devenit centre comerciale în- 
floritoare. Aici se vindeau, cu mare profit, pietre preţioase, ţesă- 
turi, blănuri şi alte obiecte de lux. Europenii au luat cunoştinţă 
de aceste centre de la negustorii ajunşi în Asia de Vest şi de la 
primii soli trimişi la Marele Han de către papa de la Roma şi 
regele Franţei — care şi-au dat seama de avantajele comerţului 
cu mongolii. Efemerele state catolice, întemeiate în Orientul 
A-propiat, supuse permanent presiunii musulmane, căutau 
protecţia 

celor din Apus, în schimbul ei primind însărcinări diplomatice 
în Răsăritul barbar. 

Papa Inocenţiu IV i-a folosit pe cei mai instruiți călugări din 
ordinele înfiinţate puţin mai înainte: dominican şi franciscan. ^ 

Franciscanii s-au arătat mai abili şi mai buni informatori, în 
frunte cu Piano Cârpim', cel mai vestit călător monahal, au 
pornit spre Karakorum , capitala mongolilor, prin nord. Plecaţi 
din Lyon (1245), au străbătut Europa centrală, teritoriile rusești, 
ocupate pe-atunci de mongolii din Hoarda de Aur (kipceakli), 
stepele din jurul Mării Caspice şi-o parte din Asia centrală. Au 
ajuns la Karakorum odată cu toţi ceilalţi soli din regiunile 
vasale mongolilor — aproape 4000 de emisari — care veniseră 
să depună jurământul de credință suzeranului lor Guiuk, 
proaspăt ales Mare Han. Piano Carpini şi tovarăşii săi au profi- 
tat de-acest moment pentru a strânge date despre imperiul mon- 
gol şi popoarele care îl locuiau. Solii papali au văzut pentru 
prima oară nişte chinezi — Carpini va lăuda firea lor blândă şi 
îndemânarea meşteşugarilor lor. Nu cunoaştem exact rezultatul 
ambasadei franciscane, dar ştim influenţa puternică pe care au 
avut-o relatările lor în concepţia europenilor. 

Regele Ludovic cel Sfânt (Ludovic IX), încercând, după o 
cruciadă neizbutită în Egipt, să găsească un aliat în Marele Han 
împotriva musulmanilor, a trimis o nouă solie franciscană, sub 
conducerea călugărului flamand Guillaume de Rubroek. 

în iarna anului 1252-1253, pornind din Akka, Rubroek s-a 
îndreptat către hanatul Hoardei de Aur, de acolo, voind să-şi 
continue drumul spre capitala Marelui Han, a traversat Marea 
Neagră, debarcând în Crimeea la Soldaia (Sudak). în mai 1253, 
porneşte spre răsărit, după două luni, ajungea la gurile Volgăi. 
Rubroek confirmă că Volga se varsă într-o mare închisă, nu 
într-un golf al Oceanului Nordic, aşa cum consideraseră geo- 
grafii din antichitate. El mai arătă că la apus (Caucaz) şi la 
miazăzi (Elbrus) se înalță nişte munţi. Pe la mijlocul lunii sep- 
tembrie, călugărul franciscan a pornit din nou la drum. 

Itinerarul său poate fi determinat doar în linii generale. El a 
înaintat spre răsărit, pe lângă Arai şi Sâr-Daria; călugărul n-a 
văzut însă nici marea, nici fluviul, fiindcă a trecut ceva mai la 
nord de ele. După un lung drum prin stepe nemărginite, unde 
rareori se întâlneau, pe marginile râurilor, mici crânguri, a ajuns 


1) Karakorum — oraş întemeiat de Genghis Han pe cursul supe- 
rior al râului Orhoh (afluent al Fluviului Selenga - Mongolia). 

la Munţii Karatau şi pe valea râului Talass, apoi în valea râului 
Ciu. Urmărind firul unui râu (lii), a văzut că acela „se scurgea 
într-un lac mare" (Balhaş), de unde a ajuns apoi să intre pe 
Poarta Djunggariei în Valea Irtişului Negru. La sfârşitul lunii 
decembrie, Rubroek poposea, în mijlocul unei câmpii fără mar- 
gini, la Karakorum, reşedinţa lui Munke (sau Mangu), Marele 
Han de atunci. Aici călugărul a întâlnit şi vreo câţiva meşteşu- 
gari europeni, majoritatea ruşi, ba chiar un bijutier parizian. 

Capitala mongolă, înconjurată de un val de pământ, nu l-a 
impresionat, cu excepţia palatului Marelui Han. Călugărul, însă, 
a fost uimit de faptul că, în afară de „templele păgâne" (foarte 
probabil budiste), existau două moschei şi o biserică creştină 
(nestoriană), ceea ce constituia o dovadă a toleranţei religioase 
a mongolilor, de neînțeles pentru catolicii din Evul Mediu. 

Munke-han a remis solului o scrisoare de răspuns pentru 
re-gele" Franţei. Scrisoarea cuprindea ameninţări abia mascate: 

„în numele puterii divine şi al marelui popor al mongolilor, 
fie ca această misivă a lui Munke-han să ajungă la cunoştinţa 
suveranului francilor, regele Ludovic, şi a celorlaţi, nobili şi 
preoți şi marelui popor franc. Dacă ne veţi asculta spusele şi le 
veţi da atenţie, ne veţi trimite solii voştri şi noi vom şti astfel 
de vreţi să trăiţi în pace cu noi ori de ne vom război. 

Atunci când, prin voința Dumnezeului veşnic, lumea în- 
treagă, de la răsărit până la apus, se va uni în pace şi în bu- 
curie, se va înţelege ce am vrut noi să facem. Dar, dacă, 
ascultând şi pricepând porunca Dumnezeului veşnic, nu îi veţi 
da ascultare, zicându-va: «Țara noastră e departe, munţii noştri 
sunt trainici, marea noastră este largă», şi dacă, bizuindu-vă pe 
acestea, veţi porni un război împotriva noastră, Dumnezeul 
veşnic, cel ce a făcut să fie lesne ceea ce era încâlcit şi care a 
adus aproape ceea ce era îndepărtat, vă va învăţa ştiinţa şi 
puterea noastră!" 

în vara anului 1255, Rubroek pleca înapoi. De data aceasta 
va călători pe cursul inferior al Vplgăi, apoi de-a lungul ţărmu- 
lui apusean al Mării Caspice, prin Poarta Derbentului, traver- 
sând Podişul Armeniei şi Munţii Taurus, şi ajungând la țărmul 
Mediteranei, de unde s-a îmbarcat spre Palestina, sosind la 
mănăstirea sa în 1256. 

Din punct de vedere geografic, Rubroek a fost cel dintâi care 
a atras atenția asupra caracteristicii principale a reliefului Asiei 
centrale, anume existenţa întinsului podiș. Pe baza informaţiilor 
primite de la alţii, a oferit informaţii despre numeroase ţări, in- 
clusiv despre Cathay („ţara care se întinde la răsărit spre Marea 

Ocean") şi a fost primul care a făcut presupunerea că „ser"-ii 
din geografia antică şi „cathay"-ii reprezintă unul şi acelaşi 
popor. 

Trebuie să recunoaştem că, deşi contribuţia solilor franciscani 
la progresul geografiei este mai mică, simţul lor de observaţie 
foarte dezvoltat, însemnările despre viaţa locuitorilor ţărilor vi- 
zitate, religia şi organizarea lor militară prezintă şi astăzi mare 
interes. Dar, cu tot spiritul de observaţie, aceşti diplomaţi şi spi- 
oni în vesminte de călugări s-au limitat la preceptele instrucției 
lor catolice scolastice şi la misiunea lor specială, multe din as- 
pectele socio-culturale rămânându-le ascunse. 


§ Negustorii europeni 


Negustorii din Europa apuseană care plecau în Asia primeau, 
de obicei, şi misiuni speciale, diplomatice sau de “pionaj, din 
partea guvernelor lor sau a Bisericii de la Roma. însă, princi- 
pala lor preocupare rămânea negoţul. Ei căutau să afle ce 
mărfuri preţuite în Europa se pot cumpăra, în condiţii avanta- 
joase din diferite ţări asiatice şi ce mărfuri europene, unde şi 
cărei categorii de populaţie se pot vinde în modul cel mai ren- 
tabil. De aceste interese comerciale erau strâns legate probleme 
de ordin financiar (taxele vamale), de transportul mărfurilor şi, 
deci, observaţiile asupra drumurilor şi mijloacelor de comuni- 
caţie, asupra punctelor comerciale etc. 

într-un cuvânt, pe negustori îi interesau în primul rând aspec- 
tele care făceau parte, în secolul XIV din aşa-numita categorie 
a „Practicii comerțului”. De altfel, chiar aşa a fost intitulat un 
în-dreptar-ghid italian pentru ţările Asiei, întocmit în secolul 
XIV de Francesco Balducci Pegolotti, din Florenţa. Este 
semnificativ faptul că acelaşi îndreptar practic pentru 
negustorul-călător poartă şi un alt titlu: Cartea descrierii 
țărilor. 

Pe baza acestor îndreptare s-a dezvoltat mai târziu acea ra- 
mură a geografiei care a căpătat în secolul XIX, în ţările 
vest-europene, denumirea de „geografie comercială", „geografie 
a negoţului" sau „geografie economică". 

Geografii arabi începuseră să întocmească astfel de îndrep- 
tare cu mult timp înainte de secolul XIII. Dar printre primele 
cărți europene de acest tip trebuie să-i acordăm, datorită con- 
ținutului inedit şi consistent, un loc de cinste cărții veneţianului 
Marco Polo. 


Partea întâi 


Din tată în fiu 


Prolog 


Seniori, împărați şi regi, duci şi marchizi, conți şi 
burghezi, şi voi, toţi cei care vreţi să aflați despre felu- 
ritele rase de oameni şi felurimea diverselor ţinuturi ale 
lumii, luaţi această carte şi puneţi să vă fie citită; veți 
găsi într-însa toate minunile cele mari şi toate felurile 
de lucruri din Marea Armenie, şi din Persia, si de la 
tătari, şi din India, şi din numeroase alte provincii, aşa 
cum vi le va povesti cartea noastră, unul după altul, pe 
larg descrise, după mărturiile lui messer ' Marco Polo, 
înţelept si nobil cetăţean al Veneţiei, care le-a văzut cu 
ochii lui. Si ceea ce n-a văzut, a auzit de la oameni 
demni de toată încrederea. Şi pentru ca lucrarea noastră 
să fie aidoma adevărului si demnă de toată crezarea, vă 
vom spune care anume lucruri au fost văzute şi care 
doar auzite. 

Căci messer Marco Polo s-a gândit că ar fi prea 
mare pierdere dacă n-ar face să se scrie ceea ce a văzut 
sau auzit cu adevărat, astfel încât ceilalți oameni, care 
nici nu le-au văzut, nici nu le-au auzit, să le poată afla 
din această carte... 


1) messer — jupan. 


Acasă la Marco Polo 


eneţia, oraşul Republică, se afla situat în mijlocul 
ținutului cu a-celaşi nume şi cuprindea între hotarele ei 
laguna peninsulei de la Marea Adriatică. Ca dimensiuni, 
laguna măsoară în lungime 9 kilometri si 3 sau 4 
kilometri în lăţime. Apa din lagună este de mică 
adâncime, foarte rar depăşind un metru. Dinspre largul 
mării, oraşul e protejat de Lido, valul de pământ pe care 
s-au făcut fortificaţii. Clădirile oraşului s-au construit pe 
îngustele fâşii de uscat ale celor aproximativ 80 de 
insule, legate între ele prin mai bine de 450 de poduri. 
Marele Canal, de 3700 metri lungime şi, în unele 
locuri, de 70 metri lăţime, taie practic Veneţia în două 
părți, legate între ele prin trei poduri principale. 
Locuinţele, în general, sunt lacustre, înălțate pe pilonii 
cufundaţi în mâlul canalelor şi orientate cu faţa spre apă. 
Fiecare casă mai are şi-o altă ieşire, spre vreuna din cele 
aproximativ 2149 de străduţe ce brăzdează insulele. 

Lagunele venețiene comunică prin portul Lido, la 
nord, şi prin portul Malamocco, la sud, cu largul mării; 
ambele sunt apărate cu forturi. Adevăratul port interior 
este cel al tribunalului Giudecca, dinspre Marele Canal. 
Este sigur şi cuprinzător, numai capricioasele acumulări 
de nisip îi îngreunează accesul. 

în jurul Veneţiei se pot număra mulțime de alte in- 
sule: Lido, lungul dig de nisip care protejează oraşul de 
furia mării, este gazda tuturor celor care iubesc litoralul şi 
al unor tradiţionale serbări populare; în capătul celălalt, 
Malamocco a fost cea dintâi capitală a veneţilor. 

Modul de transport general folosit la Veneţia este cu 
ajutorul gondolelor, deşi forma şi culoarea lor n-a variat 
aproape niciodată, elegantele si cochetele ambarcaţiuni nu 
au încetat de-a fi cântate în poezie. 

Rada portului oferă un peisaj magnific. 

„Ar trebui să vezi Veneţia la apusul soarelui! din 
vârful Campanilei, etalând ochilor uluiți formele cu linii 
molcome şi strălucitoarele faţade ale palatelor de mar- 
mură, înălțându-se spre cer, străpungându-l cu săgeata 
împurpurată a turlelor lor, desfăsurându-si rețeaua ca- 
nalelor unduindu-se în meandre, pe care alunecă, tăcute, 
negrele gondole, cu felinare aninate în frunte, semănând, 
seara, cu nişte stele rătăcitoare. Nimic n-ar putea reda 
cum se cuvine înfăţişarea stranie, misterioasă, fantastică a 
acestei cetăţi antice, care se leagănă pe Adriatica aseme- 
nea unei flote ancorate." ' 

Ca orice oraş a cărui existenţă îşi întinde rădăcinile 
până în adâncul istoriei, Veneţia ar purta amprenta tre- 
cutului, aproape neschimbat, dacă Renaşterea, înfloritoare 
în lagună la fel ca pretutindeni în peninsula italiană, n-ar 
fi ţâşnit cu o forţă inimitabilă şi nepieritoare pe fragila 


1) Chateaubriand. 


MARCO POLO 41 


fundație a limburilor de pământ, lăsând în umbră oricare 
altă „perioadă". Aproape fiecare insuliță deține cel puțin 
un monument remarcabil, arhitectural sau sculptural. 

în mijloc, se deschide Piața Sân Marco, aceea care, 
datorită formei sale, a fost asemuită cu Palais Royal din 
Paris; este împrejmuită de frumoase construcții cu arcade, 
ceea ce vine în sprijinul comparației. La dreapta, se ridică 
palatele cunoscute sub numele de Vechile Procuraturi, în 
spate se înalță, la peste 300 de picioare, Campanila: con- 
struită din cărămidă crestată în nenumărate şi adânci 
ca-neluri, îşi decupează cornişele pe cer şi-si etalează 
arcurile ferestrelor, coloanele viguroase şi turla placată 
cu bronz, în vârful căreia veghează statuia unui înger aurit. 
La stânga, se află aripa Noilor Procuraturi, în fund, 
Turnul Orologiului, iar între el şi Campanila, bazilica 
Sân Marco. 

La picioarele Campanilei este Loggietta. Piaţa aceasta, 
ca mai toate străduţele şi aleile Veneţiei, este acoperită în 
întregime cu dale, foarte lustruite şi alunecoase, ca un 
parchet. Aici este locul de întâlnire al tuturor orăşenilor, 
călătorilor, muzicanţilor, măscăricilor, călugărilor si păpu- 
şarilor. N-ai să vezi nici trăsuri, nici cai — un lux necu- 
noscut acestui oraş acvatic; în schimb, stoluri de adorabili 
porumbei guleraţi, hrăniţi odinioară pe cheltuiala Repu- 
blicii, vin să se scalde, sub ochii privitorilor, în micuţele 
adăpători construite special pentru ei şi nu se sfiesc să se 
apropie de oameni, să le mănânce din palmă. 

în spatele eşichierului pieţei, spre mare, zarea este 
spintecată de două coloane uriaşe de granit, dintre care 
una poartă faimosul leu înaripat, emblema naţională, 
spri-jinindu-si labele cu ghearele scoase pe Evanghelia 
Sfântului Marcu; cealaltă susţine statuia Sfântului Teodor 
călare pe balaurul său. Mai departe, acolo unde marea 
sărută cerul, se pot întrezări biserica 
Santa-Maria-della-Salute si 

clopotniţa ei roşie, cupola bisericii Mântuitorului si faţada 
tribunalului Giudecca. 

Dintre monumentele religioase, bazilica Sân Marco 
ocupă, fără îndoială, primul loc ca importanţă şi estetic. 


Construită pe una din cele mai largi insule ale lagunei, 
reprezintă un exemplu curios de arhitectură bizantină, înce- 
pută în 979, pe timpul dogelui Pietro Orseolo, bazilica a 
fost terminată încet, reflectând, în arhitectură şi ornamen- 
taţie, diversele etape din istoria Veneţiei. Nu are decât două 
rivale în toată Europa: catedrala maură din Cordoba şi mos- 
cheea din Constantinopol. în pofida obiceiurilor gotice, Sân 
Marco este mai mult lată decât înaltă: măsoară 76,5 metri 
lungime şi 51,8 metri lăţime (în punctul cel mai înalt nu 
depăşeşte 36,65 metri). Nimic nu se compară în bogăţia 
de-coraţiunilor interioare: marmură din cea mai rară, 
bronzuri şi mozaicuri dintre cele mai scumpe, fin cizelate. 
Aproape 500 de coloane de marmură, porfir şi serpentin, 
aduse din Grecia sau Constantinopol, îşi împletesc 
varietatea şi culorile în magistralul ansamblu, în secolul XV, 
cupolele şi ornamentele fațadei erau aurite. Incendiată 
prima oară în anul 1106, apoi în 1230, 1419 şi în 1429, 
Sân Marco nu mai seamănă astăzi deloc cu edificiul 
neogrec original. 


înaintea peristilului fațadei se găsesc cei patru cai de 
bronz, faimoşi ca Veneţia însăşi, al căror drum prin Eu- 
ropa ar putea spune, fie doar el, câte ceva despre impresia 
de neuitat pe care o creează asupra privitorilor. 


La origine, ei au împodobit arcul de triumf al lui Nero, 
de la Roma. în vremea Imperiului Bizantin au fost aduşi în 
Constantinopol şi au străjuit intrarea în Hipodrom. Când 
venețienii, ajutându-i pe cruciați să instaureze Imperiul 
Latin (1205), au obţinut o parte din prada de război, printre 
extraordinarele bogății transportate în lagună s-au numărat 
şi aceşti cai, care au fost aşezaţi pe frontonul bazilicii Sân 
Marco. Remarcaţi de Napoleon, au fost transportaţi la Paris 
şi plasați pe arcul de triumf din Piaţa Carrousel, unde „au 
locuit" până în 1815, când s-au întors la Veneţia. 

Dintre monumentele laice, demn de amintit este 
Palatul Dogilor — antica reşedinţă a guvernatorilor duca- 
tului, ce purtau titlul de doge, se ridică pe locul unei prime 
construcţii, datând, se zice, din 810 şi care a fost incendi- 
ată în 976. 


Din raţiuni economice, s-a decretat că oricine şi-ar fi 
propus să dărâme vechiul palat pentru a reconstrui unul mai 
luxos va plăti o amendă de 1000 de ducați. Ducele 
Mo-cenigo, dornic de-a contribui la gloria Veneţiei, a 
plătit amenda şi a insistat să fie adoptată această 
rezoluţie de către Marele Consiliu în 1422, reconstruind 
Palatul Dogilor. 


Edificiul trece drept unul dintre cele mai curioase şi 
mai demne de admiraţie din univers. Este un palat, tribu- 
nal şi închisoare totodată, înăuntrul căruia păşeşti însoțit 
de-o nenumită spaimă; dincolo de intrare (Porta della 
Carta), dai într-o curte interioară, unde se înalță faimoasa 
Scară a Uriaşilor, cu numai treizeci de trepte, care-şi da- 
torează numele celor două statui colosale, ale lui Neptun 
şi Marte, aşezate în vârful a două coloane. 

în apropierea scării se poate citi o inscripţie înconju- 
rată de ornamente şi figurine, care evocă trecerea lui 
Hen-ric HI prin Veneţia şi exclamaţia lui măgulitoare: 
„Dacă n-aş fi fost regele Franţei, mi-aş fi dorit să fiu 
cetăţean al Veneţiei!" (1557). 

* 


în pofida părerii generale, climatul Veneției este des- 
tul de nesănătos; iarna e scurtă, dar aspră şi, cu toate 
acestea, este anotimpul cel mai puțin periculos al anului. 
Vara, căldura te sufocă, apa de băut este clocită, aerul e 
greu, încărcat de miesmele pestilențiale ce se ridică din 
canale. Molime de friguri palustre izbucnesc periodic. Dar 
viața, dacă e un chin în timpul zilei, în timpul nopții, în 
schimb, devine splendidă şi asta se întâmplă tot lungul 

verii. Toamna şi primăvara se remarcă doar prin ploile 
torențiale, nesfârşite parcă. 

Dintre ocupațiile lagunarilor, comerțul a fost şi este 
de cea mai mare importanţă. Lemnul de construcție si 
cânepa sunt, dintre produsele naturale pe care le exportă 
Veneţia, două dintre cele mai importante sortimente. Pă- 
durile din Cadore (Dalmația) le furnizează, debitate în 
grinzi sau scânduri, lemnul de brad şi de zadă, obiectul 
principal al încărcăturilor vaselor comerciale. Cât despre 
cânepă, manufacturile venețiene o primesc de la 
Romag-na în stare brută şi-o prelucrează după metoda 
franțuzească sau rusă în scopul de-a o exporta, după 
aceea. Importurile şi exporturile sunt extrem de 
profitabile. 

Veneţia a mai păstrat urme din industria proprie, 
odinioară înfloritoare. Oglinzile, renumite până în zilele 
noastre, e drept că, din punct de vedere calitativ au fost 
depăşite, însă prelucrarea lor artistică le preface în ade- 
vărate bijuterii, dintotdeauna preţuite; obiectele de sticlă 
neagră, cunoscute sub denumirea de „perle de Murano", 
sunt, de asemenea, motive de mândrie venețiană. 

Relaţiile pe care venețienii le întreţineau cu Orientul 
au determinat pătrunderea timpurie a luxului în capitala 
lor. Astfel, încă din secolele XI-XII, doamnele venețiene 
purtau veşminte de catifea şi ţesături din fir de aur sau de 
mătase, îşi prindeau părul cu un filet de aur şi se împo- 
dobeau cu multe bijuterii. Luxul nobilimii venețiene con- 
trasta izbitor cu simplitatea primitivă ce domina, aproape 
în totalitate, viaţa cetăţenilor celorlalte Republici. 

x 


Să ne întoarcem, dar, în secolul XIII, să aruncăm o 
scurtă privire asupra chipului oraşului în care s-a născut 
Marco, fiul neguţătorului de origine dalmată (deci, slavă), 
Niccolo Polo. 


Procesiune religioasă în Piaţa Sân Marco. 

La Veneţia, abia se potoliseră luptele între insuliţele 
rivale, se pecetluise o înţelegere între lagunari, dar focul, 
în loc să se stingă, se răspândea de acum asupra oraşelor 
vecine: Amalfi, Pisa, Genova . 

Pe lângă aceste frământări „interne", să nu uităm că 
Veneţia era un port internațional, şi încă unul de mare re- 
nume, câştigat din zorii istoriei şi preluat ca atare din ge- 
neraţie în generație. Corăbiile veneau şi plecau încărcate, 
mai ales din Orient, Egipt şi Marea Neagră. Portul său era 
locul de întâlnire si hotarul celor două lumi care se cioc- 
neau pe coastele Mediteranei: Occidentul, moştenitorul 
Romei, şi Orientul, succesorul legitim al culturii greceşti; 
din disputele lor, în mai multe reprize oraşul a căpătat o 
strălucire nemaivăzută, pentru a fi iar ruinat, după aceea. 

în secolul XII, Veneţia era vasala Bizanțului, o su- 
pusă vicleană şi linguşitoare, mică, dar cutezătoare, gata 
oricând de acţiune, care avea să-şi ridice la un moment 
dat pretenţiile, sufocându-şi suzeranul. Avea majoritatea 
populației din acea categorie de „rătăcitori ai mării”, 
ca-re-si locuiau şi preţuiau corăbiile ca pe nişte 
veritabile case, dar acceptau oricând „riscul pentru marfă". 
Transportau mari bogății, valoarea încărcăturii unei galere 
fiind adesea incredibilă. Taxele erau moderate: trei 
procente din preţul mărfii; băncile, înființate de timpuriu 
şi prospere, împrumutau banii fără prea multe garanţii, 
fiindcă 
1) Norocul crescând al Genovei a suscitat mereu gelozia Veneţiei. 

In anul 1293, venețienii îi vor cere împăratului oizantin 
Andro-nic I să nu mai permită genovezilor exercitarea puterii 
în Pera şi Galata. Andronic, prins la mijloc, s-a declarat neutru, 
in-terzicându-le genovezilor doar de a mai acosta în rada portului 
Constantinopol. Venețienii pe care genovezii îi jefuiseră, au 
capturat, la rândul lor, Haffa Pera şi Galata. Cu toate acestea, 
după bătălia de la Curzola (1298), 'unde va fi făcut prizonier 
Marco Polo, a fost nevoita să plătească daunele făcute în 


Ancona, Pera şi Haffa, apoi să jure că nu va mai intra cu 
navele m apele Mării Negre timp de 30 de ani. 

ştiau că abilii negustori se vor întoarce, negreşit, iar profi- 
tul va mulţumi ambele părți; cu dărnicia aceasta calculată 
atrăgeau mii de întreprinzători. 

Tradițional, se prelucra şi se vindea sarea, cel dintâi 
bun pe care l-au avut la îndemână lagunarii. Dar nu câşti- 
gau numai de pe urma sării, învăţaseră o mulțime de alte 
meşteşuguri: erau excelenți ţesători, specialişti în a obţine 
minunate vopseluri cu care-şi colorau pânzele, producând 
mult căuta purpură, bijutieri neîntrecuţi şi experţi într-ale 
sticlăriei. Ceea ce le asigura supremaţia breslelor era 
străşnicia cu care îşi păstrau secretele de fabricaţie. Le era 
interzis meşteşugarilor să-şi părăsească ţara, aceasta pen- 
tru a împiedica oraşele rivale să profite de arta lor. Nici 
calfele nu aveau voie să meargă pentru a lucra pe şan- 
tierele altora fără o autorizație specială. Vinovatul era 
condamnat la moarte şi toate rudele sale erau aruncate în 
temniță. Agenţii Veneţiei vegheau la stricta îndeplinire a 
literei legii, atât în Italia cât şi în Germania. Pedepsele 
erau aplicate fără greş. 


Şi construcţia de corăbii era reglementată: nici o am- 
barcaţiune nu trebuia să aibă o carenă mai lungă de 56 de 
picioare, o punte mai largă de 24 de picioare şi mai mult de 
90 de picioare în înălțime, cu totul. Această standardizare 
permitea transformarea cu uşurinţă a navelor de comerţ în 
galere de război. 


Din timp în timp, heralzii anunțau în Piaţa Sân Mar- 
co sau pe străduţele din Rialto că nici un venețian, sub 
pedeapsa unei amenzi piperate sau a confiscării tuturor 
bunurilor, nu avea voie să vândă cutare sau cutare marfă, 
în cutare sau cutare oraş. 

Din tranzitul de mărfuri se câştiga enorm, în por- 
turile lagunei se găseau mari depozite de mirodenii, de 
esențe parfumate, de ierburi de leac si de tot felul de alte 

produse: Veneţia monopoliza prelucrarea acestor materii 
prime. Tranzitul se făcea atât cu mărfurile ce mergeau în 
vest (mai ales în Germania) cât şi cu cele se se-ndreptau 
spre Răsărit (prin Alexandria). Din India, China şi Arabia 
veneau stofele, din Cipru veneau grâul, bumbacul, trestia 
de zahăr şi cuprul; din porturile siriene şi bizantine, 
ţesăturile orientale; din Marea Neagră şi Azov, blănurile 
scumpe şi metalele preţioase; din Africa, grânele, ceara, 
lâna şi pieile. Veneţia exporta obiectele metalice, cele din 
lemn, ţesăturile şi sticlăria în Mauritania şi Egipt, iar pro- 
dusele din Occident, în Levant. Pretutindeni îşi avea 
bres-laşii ei şi cartierele sale meşteşugăreşti. 

Breslaşii îşi aveau ateliere în care nu primeau uce- 
nici pe oricine, doar pe cei care impresionau prin dra- 
gostea faţă de meseria respectivă. Rămâneau novici până 
când câştigau destul ca să-şi ridice un atelier al lor, legile 
transmise de foştii lor maiştri, păstrându-le absolut ne- 
schimbate şi împărtăşindu-le mai departe, integral. 

x 

Poate nicăieri ca la Veneția nu este mai sugestivă ex- 
presia „a-ţi ridica o casă". Dacă trăiai pe vremea lui 
Marco Polo, îți trebuia piloni solizi, de regulă din lemn de 
esență tare, dar uşor de transportat, pe care îi afundai în 
mâlul canalului, lăsându-i deasupra doar atât cât aveai tre- 
buinţă. Apoi se făcea schelăria de lemn, care se umplea 
cu restul construcției, tot de lemn, mai rar de piatră. 
A-proape toate clădirile aveau acoperişuri din şindrilă 
sau paie, ceea ce făcea incendiile frecvente şi 
devastatoare. 

Casele stăpânilor şi ale oamenilor obişnuiţi erau 
despărțite după obiceiul din Roma: clădirea principală era 
înconjurată de construcţii anexe. Rarele case din piatră 
erau ridicate, majoritatea, pe pământ solid, îndeosebi pe 
Lido. După ce dogele şi conducerea oraşului îşi stabiliseră 

sediul pe Rialto, cei mai înstăriți au început să-şi ridice şi 
ei locuinţe din piatră, împodobite cu turnulețe sau cu te- 
rase sprijinite pe statui de amoraşi. Cele ale oamenilor din 
clasa de mijloc aveau toate aceeaşi înălțime, ferestre în- 
guste şi acoperişuri conice. Multe erau prevăzute cu un 
mic chei, special pentru desfacerea mărfurilor. 

înainte de a-şi înfige pilonii viitoarei sale case, cetă- 
țeanul venețian trebuia să-i dăruiască dogelui o pereche 
de mănuși din piele de ren, semn al supunerii sale ca va- 
sal al cetăţii. Cel care îşi clădea o locuinţă, devenea auto- 
mat şi proprietarul palmei de loc dimprejur. Este adevărat 
că doar cetăţenii venețieni aveau dreptul de a construi. 

Pe lângă nobili, clasa „cetăţenilor (drradin?) se dez- 
voltase mult în Veneţia. Se numea cittadino un individ 
născut din părinţi venețieni şi care nu se ocupaseră cu o 
meserie manuală. Erau împărțiți în de intus şi de intus et 
extra: cei dintâi aveau dreptul să exercite toate meseriile 
si toate funcţiile private sau publice exclusiv în interiorul 
cetăţii; ceilalți erau autorizaţi să navigheze sub pavilionul 
lui Sân Marco şi să facă negoţ în porturile străine; ei se 
bucurau de toate privilegiile. 

Cittadini erau admişi nu numai în orice post din can- 
celaria ducală sau din miliție, dar adesea ei reprezentau 
Republica la curţile de importanţă secundară. Un străin 
obținea dreptul de cetăţenie, dacă putea dovedi că locuise 


în Veneţia timp de 25 de ani, neîntrerupt. 
x 


într-una dintre aceste case, în al cărei prag lunecos 
clipocea apa canalului, lovindu-se în unde mărunte, con- 
struită pe Insula Rialto, cea mai întinsă din Veneția, din 
piatră, semn al prosperității familiei ce-o locuia, în anul 
de grație 1254, i s-a născut negustorului Niccolo Polo un 
fiu, căruia i s-a dat numele de Marco. 

Bucuria firească pe care ar fi trebuit s-o simtă tatăl 
cu această ocazie, adică aflând că avea un moştenitor, 
deci un continuator al tradiției familiei, s-a întâmplat să se 
amâne vreo... cincisprezece ani, fiindcă, în acel moment, 
tatăl Polo era plecat din oraş si nici dacă l-ar fi întrebat 
cineva n-ar fi putut spune când se va întoarce, mai mult 
chiar, nu bănuia că va ajunge atât de departe cum o va 
face. Mama lui Marco n-a avut parte nici dânsa de timp 
ca să-şi manifeste bucuria maternității, căci, îndată după 
naştere, a murit. Micuţul orfan va creşte... prin casă, îngrijit 
probabil de mătuşa sa, singură şi dânsa, fiindcă Matteo, 
unchiul, îl însoțea pe Niccolo. 

Spre marea noastră părere de rău, nu deţinem nici un 
detaliu cu privire la copilăria si educaţia lui Marco. Nu 
ştim de câte ori si-a adulat dascălul când îi preda geo- 
grafia sau de câte ori I-a urât când i-a ţinut lungi prelegeri 
despre morală şi artă. Nu ştim nici măcar dacă învățase să 
scrie şi să citească în italiană. 


Peste ani de zile, făcut prizonier în urma unei înfrângeri 
tragice într-o bătălie navală (Curzola, 1298), Marco va fi 
închis în temniţă la Genova şi-i va dicta tovarăşului său de 
lanţ amintirile din lunga călătorie întreprinsă în Răsărit. Cartea, 
pe care o va redacta pisanul Rustigielo, va fi în limba 
franceză veche, care avea în secolul XHI o răspândire largă, 
asemenea francezei moderne din zilele noastre — se folosea 
chiar şi în Anglia (la curte, de regi şi duci; de parlamentari 
şi de studenţii de la Oxford; de cronicari şi romancieri etc.); 
să nu uităm că a fost, multă vreme, limba Cruciadelor si, ca 
atare, s-a răspândit rapid în Siria, în Palestina, în Cipru şi în 
alte ţinuturi ale Orientului pe unde au ajuns, colonizându-le, 
războinicii religiei creştine. Aşadar, se pare că lucrarea 
ve-neţianului nostru a fost dictată în franceză, împodobită din 
belşug cu termeni din italiană sau din alte limbi orientale. 
Lectura atentă dovedeşte că autorul cărţii, după spusele sale, 
deşi învățase în China patru alfabete, nu cunoştea chineza; 

fiind în slujba Hanului mongol, nu i-ar fi folosit, fiindcă 
venea destul de rar în contact cu populația supusă. Probabil 
ştia literele arabe, siriene, uigure (limbi vorbite curent la 
curtea Hanului de mulțimea străinilor care îndeplineau di- 
versele servicii la palat) şi, cu siguranță, scrierea oficială 
mongolă impusă de Kublai, adică tot ceea ce era indis- 
pensabil unui funcționar al imperiului mongol. Un alt aspect 
care trebuie pus în balanță este cuvântul către cititor din 
primele pagini ale cărții sale (Prologul), îndemnul pe care îl 
adresează regilor, baronilor, ducilor etc., acel „puneţi să vă 
fie citită", este fără echivoc: lucrarea era dedicată unora ce 
nu ştiau să citească — iar, cu excepţia clerului şi a învăța- 
ţilor, marea majoritate a lumii europene era analfabetă. 


Când Niccolo s-a întors acasă din lungul lui periplu, 
a aflat cu surprindere că băiețandrul vioi, subțire şi cu 
privirea ca de şoim dinaintea sa era fiul său. Nu ştim ce 
anume şi-au vorbit, cum s-au privit la început ori mai 
apoi. Desigur, ne putem închipui că Niccolo a rămas im- 
presionat de agerimea minţii şi îndemânarea lui, din mo- 
ment ce, în cea de-a doua lungă călătorie în care avea să 
pornească n-a ezitat să-l ia şi pe fragedul lui fiu. 

Probabil că, la cei cincisprezece ani ai săi, Marco 
ştia, ca orice bun venețian, cele câteva reguli de compor- 
tament cuviincios pe care trebuia să le dovedeşti într-o 
societate onorabilă: să nu stai picior peste picior sau spri- 
jinit în coate la masă, să nu ţii cupa de vin cu amândouă 
mâinile, să nu te uiţi în farfuria vecinului, să nu te sco- 
beşti între dinţi cu unghia şi să nu atingi buza unui pahar 
cu degetul mare când îl duci la gură. 

lama, Marco zvârlea cu bulgări de zăpadă, căci mai 
ningea, uneori, şi-n Veneţia, prin ianuarie. Vara, în iunie, 
fura cireşe şi se dădea în vânt să mănânce potârnichi sau 
fazani în aspic; învățase să tragă cu arcul şi foarte pro- 
babil le vâna cu mâna lui. Este, poate, inutil să adăugăm 

că ştia foarte bine să vâslească, câtă vreme era un vlăstar 
al lagunei, hrănit cu mentalitățile şi practicile acesteia. 

Concetățenii lui respectau cu pioşenie litera Evan- 
gheliei şi-a Sfintei Scripturi, strângându-se cu mic cu 
mare pentru îndeplinirea ceremonialului religios la diver- 
sele sărbători, la care se practicau, pe atunci, misteriile '. 
înainte de a ajunge în fața catedralei, se pornea, dintr-un 
punct stabilit dinainte, într-o procesiune la care, în frunte, 
mergeau de regulă copiii, interpretând diverse roluri su- 
gestive. Este foarte posibil ca Marco să fi fost nu o dată 
printre aceşti copii. De pildă, de Sfânta Măria, băieții cei 
mai serioşi şi fetiţele cele mai delicate mergeau în fruntea 
cortegiului cu câte o lumânare în mână, reprezentând, fie- 
care, un sfânt sau o sfântă. Printre ei alergau ştrengari de 
aceeaşi vârstă, care se maimuţăreau în fel şi chip si dă- 
deau mii de ture pentru a le intimida pe fetiţe şi a-i face 
să râdă pe băieţi, iar glumele lor erau, uneori, foarte in- 
genioase. Jocul lor trebuia să simbolizeze tăria credinţei 
sfinţilor, supuşi tuturor necazurilor şi ispitelor din partea 
micilor drăcuşori. Suntem înclinați să credem că Marco 
primea, de obicei, un rol de încornorat, potrivindu-i-se 
mai bine neastâmpărului firii. 

Şi de înălţare avea loc, de asemena, o mare serbare 
populară. O galeră de paradă, numită „Bucentaure", ieşea 
în larg. Pe acest vas greoi şi prost echilibrat, era ridicat un 
tron în care stătea dogele, avându-i în jur pe ambasadori, 
magistrați şi înalții demnitari. O sută de drapele fluturau 
pe catargele corăbiei. Episcopul, ţinând crucea în mână, 
citea în faţa întregii adunări ritualul ceremoniei căsătoriei. 
Toţi ascultau cu capetele descoperite. Galera înainta încet, 
1) micile reprezentații teatrale cu subiect religios în scogul de-a 


face cunoscut textul cărţilor sfinte, de regulă în latina, limbă 
pe care o cunoşteau doar rarii învăţaţi sau feţele bisericeşti. 

iar, după binecuvântare, dogele arunca în apă un inel si 
rostea formula sacrosanctă: „Te luăm în căsătorie, în 
semnul puterii adevărate şi veşnice pe care noi o avem 
asupra ta". Astfel, marea era supusă voinţei venețienilor. 

Foarte gustate erau şi petrecerile laice: de pildă co- 
ridele, mai puţin sângeroase decât în Spania, şi 
turniru-rile. Câteodată, aruncau în arenă câini dresați să 
lupte cu taurii. Turnirurile se desfăşurau în prezența 
dogelui şi-a enormei mulțimi de curioşi, venețienii 
dându-se în vânt după priveliştea strălucitoare a flamurilor 
şi-a blazoanelor de pe scuturile participanţilor. Fireşte, 
trebuie să socotim între acestea şi regatele , care se 
organizau cu acelaşi fast şi serveau nu numai înveselirii 
cetăţenilor cât şi antrenamentului şi întreţinerii înaltelor 
calități ale galerienilor. întrecerile de luptă între corăbii 
fără parapet aveau loc din septembrie până la Crăciun, iar 
membrii celor două tabere care se înfruntau se numeau 
„castellani" şi „niccolotti”. Un alt soi de distracţie era 
participarea sau asistarea la ridicarea vestitelor piramide 
de oameni, de până la patru etaje, la care meseriaşi îşi 
arătau cu mândrie forţa lor her-culeană, „forza d'Ercole". 

Cu siguranță, Marco, până la cincisprezece ani, vă- 
zuse câteva dintre acestea, dacă nu chiar pe toate. Era, 
după cum s-a dovedit mai târziu, pasionat de orice mani- 
festare a fanteziei şi ingeniozităţii semenilor, mai cu sea- 
mă când venea vorba despre străini. 

Din paginile cărţii sale, îi putem deduce cu uşurinţă 
caracterul, după subiectele de care se arată interesat, după 
lejeritatea discursului narativ şi stilul alert, cu fraze scurte, 
capabile să surprindă foarte bine esenţialul celor văzute. 
1) se menţionau deja în analele de la 1300 şi“ prin decretul din 


1315, au fost definitv stabilite a avea loc m ziua sărbătoririi 
Fecioarei (8 septembrie). 

Acestea sunt trăsăturile de condei ale unui om dotat cu o 
putere de pătrundere a lucrurilor şi faptelor ieşită din co- 
mun, care a beneficiat dintotdeauna de un spirit limpede, 
neîntinat de nici un fel de conveniențe; unul care a ştiut 
să asculte, să vadă si-apoi să sintetizeze informaţiile obţi- 
nute, nelipsindu-i simţul umorului şi ironia, mai ales când 
e vorba să redea, ajutat negreşit de o memorie prodigi- 
oasă, pentru cei de acasă, amănuntele picante, anecdotice, 
din povestirile adunate de la diverşii interlocutori. 

Una dintre preocupările zilnice ale unui cetățean 
venețian era să meargă în Loggietta. Acolo se strângea o 
mulțime pestriță: întâlneai, la fiecare ceas, nu numai no- 
bili, bancheri şi judecători, ci şi oameni obişnuiţi, muzi- 
canţi, negustori, saltimbanci, hoţi de buzunare şi escroci; 
bărbaţii găseau o plăcere deosebită de a vorbi între dânşii 
despre subiectele la modă, bomba zilei, deseori 
dedân-du-se jocurilor de noroc (altminteri, interzise de 
Biserică şi doge), în Loggietta îşi va fi format Marco 
ochiul, urechea şi mintea pentru curiozităţi de tot felul, 
pentru oameni Şi moravuri. 

Tatăl lui l-a familiarizat cu subtila meserie a negus- 
toriei, însă, cert este că „terenul"” pe care şi-a sădit în- 
vățăturile a fost nu numai fertil genetic, ci si desţelenit de 
timpuriu, din proprie inițiativă. Hoinărind ici şi colo prin 
port, Marco a fost atras de mirosurile îmbietoare ale 
mărfurilor din toată lumea expuse pe tarabele improvizate 
de pe chei, de tâlcul replicilor dintre vânzători şi cum- 
părători, de forfota lumii pestriţe, de toate rasele şi naţiile. 
Aici a deprins limbajul negustoresc, a învățat să deose- 
bească marfa veritabilă de cea contrafăcută, lucrul ieftin 
de cel scump. Niccolo îi va şlefui cunoştinţele, 
împărtă-şindu-i bogata sa experienţă „internațională”. 

Marco Polo a fost, în primul rând, un abil negustor. 
Avea cu cine să semene, căci tatăl şi unchiul său îşi do- 
vediseră priceperea în atâtea împrejurări. Se pare că nu au 
fost nici foarte influenţi, nici foarte bogaţi. Este adevărat 
că, în Evul Mediu, negustorii magnați mergeau personal 
la târguri, dar, în secolul XTTT, însărcinau oameni de încre- 
dere să se deplaseze în numele lor în călătoriile de afaceri, 
mai ales când era vorba de locuri foarte îndepărtate sau 
necunoscute. Fraţii Polo făceau parte din categoria negus- 
torilor cu stare mijlocie. Deducem, din abundența detali- 
ilor date de Marco Polo despre mărfurile predilecte, că 
tustrei se ocupau cu vânzarea de pietre preţioase, stofe (în 
special  mătăsuri) şi de mirodenii. Acestea erau, 
într-ade-văr, uşor de „purtat" la drum lung. Şi Marco Polo 
nu uită să amintească tot ce are legătură cu ele în oraşul 
cutare, diferit sau aidoma ca în oraşul cutare, cât costă, ce 
calitate au etc. Câteodată înlocuieşte „darea de seamă" 
despre cel mai bun vad comercial, cu explicarea 
procedeului de fabricaţie al vreunui produs. 

Mai întâlnim nenumărate amănunte despre rutele 
caravanelor: lungimea drumului, clima diverselor ținuturi, 
păsurile, lucrurile bune şi primejdiile de pe un traseu sau 
altul, în plus de oricare alt ghid pentru negustori din ace- 
eaşi epocă, găsim multe descrieri de popoare si obiceiuri, 
ceea ce ar putea constitui oricând un material de studiu 
pentru istoricii de astăzi, deşi, din pricina elementelor fan- 
tastice, probabil ar folosi mai degrabă unui etnolog. Cu 
greu poţi determina ceea ce a auzit povestindu-i-se, de 
ceea ce a inventat el însuşi sau scribul său, Rustigielo, ro- 
mancier împătimit după subiecte cavalereşti, dar ajuns la 
capătul surselor de inspiraţie, care dintre toate păcatele 
avute, cel al înfloririi povestirilor este cel minor. Cititorul 
avertizat va descoperi uşor intervenţiile pisanului, căci 

Marco Polo, a cărui cultură s-a desăvârşit pe drumul spre 
Orient si în inima imperiului mongol, a avut prea puţin 
de-a face cu epoca de glorie a cavaleriei europene. 

însă, nu trebuie să ne închipuim că n-a fost altceva 
decât un negustor avizat, un pionier norocos prin pieţe 
străine, interesat doar de preţurile şi calitatea mărfurilor, 
de securitatea drumurilor, de vaduri şi de adăposturi. Se 
dovedeşte un om cu înclinații diverse, fin observator, vâ- 
nător pasionat, amator de poveşti şi legende, admirator al 
sexului frumos — nu uită niciodată să amintească despre 
mulțimea de femei întâlnite în călătoriile sale. Cu ochii lui 
larg deschişi asupra lumii înconjurătoare, se extaziază de 
ordinea vieţii, natura şi moravurile extraordinare din tările 
vizitate. Cum spuneam, memoria lui este deosebită, pre- 
cizia detaliilor oferite lui Rustigielo, după atâţia ani, fiind 
absolut uluitoare, chiar şi pentru un modern. 


Niccolo şi Matteo Polo 


„Aflaţi că, pe vremea când Baudouin -* era împărat 
la Constantinopol, adică în anul 1250 după Hristos, 
messer Niccolo Polo, tatăl lui messer Marco, şi messer 
Matteo Polo, fratele lui Niccolo, se găseau amândoi în 
cetatea Constantinopol, veniți de la Veneţia cu mărfuri de 
vânzare. Ei erau, fără putinţă de tăgadă, nobili, înţelepţi şi 
precauţi." 

1) Baudouin, Balduin sau Baldwin, numele purtat de nouă conți 
ai Flandrei, dintre care al nouălea (1171-1206) a luat parte la 
e> a IV-a Cruciadă şi a fost primul împărat al Imperiului Latin 


de la Constantinopol. Baudouin H a fost ultimul împărat Latin 
(din 1228 până în 1261); detronat de Mihail Paleologul. 

Constantinopolul, aşezat în dreptul Strâmtorii Bosfor, 
adică la trecerea dintre Marea Neagră şi Mediterana, era, 
la vremea aceea, chiar după ce fusese o dată capturat şi 
jefuit, un foarte bogat oraş. 

Adăpostea între groasele sale ziduri împrejmuitoare 
nu numai trei mii de biserici ale diferitelor culte, ci şi o 
puzderie de pieţe, prăvălii si tarabe negustoreşti, aceasta 
ca să nu mai vorbim despre palatele emisarilor din toată 
Europa, ale nobililor mari şi mici, casele oamenilor de 
rând şi atelierele meşteşugarilor de diferite naţii; era, prin 
excelenţă, un punct de atracţie pentru negustori, căci aici 
se încheiau tranzacţii de toate soiurile, mărfurile fiind di- 
verse, de cea mai bună calitate si abundente, ca atare, mai 
ieftine decât în alte părți. Si în afara zidurilor oraşului se 
întindeau, până la țărm, una lângă alta, prăvăliile celor ce 
nu mai încăpuseră în incintă. Bosforul servea 
Constanti-nopolului de port şi punte de legătură cu Pera, 
oraşul micut, dar înfloritor, de pe malul celălalt al Cornului 
de Aur, în care predominanţi si stăpâni erau genovezii. 

în această cetate colorată, întâlneai la fiecare colţ de 
stradă lanţurile în care erau încătuşaţi răufăcătorii, ca o 
ameninţare mută pentru oricine ar fi îndrăznit să tulbure 
în vreun fel ordinea. Dar, în pofida lor, nu era o clipă de 
linişte: venețieni, genovezi, pisani, greci şi tătari se băteau 
mereu între ei, se certau si stârneau busculade în prăvălii 
si în pieţe, îşi atacau şi-şi incendiau corăbiile în port. 

Nici în palatele guvernatorilor nu era pace. Este ade- 
vărat că venețienii erau cumva favorizați, fiindcă împărat 
era Baudouin, alesul cruciaților care cuceriseră Constanti- 
nopolul cu ajutorul nepreţuit al Veneţiei, dar genovezii 
pregăteau deja reinstaurarea tronului bizantin si numirea 
lui Mihail Paleologul. Complotul mocnea si se aştepta o 
lovitură de stat pe la mijlocul primăverii. 

După ce vreme de şase ani şi-au văzut de afaceri, 
fraţii Polo, care aveau figuraţi pe blazonul lor trei corbi, 
au simţit că venise momentul să-şi ia zborul. 

Au ales, ca destinaţie, reşedinţa hanului Barka al 
tătarilor din Levant, Sarai-Berke. Observaseră, în răstim- 
pul petrecut la Constantinopol, că de acolo soseau blănuri 
foarte preţioase, pe care tătarii ie vindeau ieftin, plătind 
bine, în schimb, pentru alte produse. S-au gândit, aşadar, 
că n-ar fi rău să viziteze oraşul-sursă. 

După informaţiile culese, cei doi venețieni au aflat că 
Marele Han al tuturor tătarilor era stăpânul teritoriilor de 
la răsărit şi din miazănoapte, adică ceea ce numim astăzi 
Manciuria, Coreea, China de Nord, Mongolia, Tibet, 
Tad-jikistan, Uzbekistan şi Turkmenistan. Puterea peste 
acest imens teritoriu era exercitată prin intermediul mai 
multor hani autonomi, supuşi voinţei Marelui Han. Astfel, 
cei din nord-est administrau pământurile între Neva şi Arai, 
de la îngheţatele tundre până în Crimeea şi Caucaz, iar, 
spre Europa, până la Dunăre si Carpaţi. Siberia îşi avea 
hanii proprii. Afghanistanul, Persia, Belucistanul şi partea 
orientală a Asiei Mici aparţineau altui vlăstar al familiei lui 
Genghis Han. în fine, exista un hanat care îngloba cea 
mai mare parte a Uzbekistanului şi Turkmenistanului: 
frontierele lui se întindeau de-a lungul Fluviului 
Amu-Daria, pe malul Lacurilor Arai şi Balhaş, pe la 
poalele Munţilor Altai. Dar graniţele erau instabile, 
fiindcă ha-natele se întemeiau şi se destrămau cu 
uşurinţă. Nepoţii lui Genghis se luptau, adesea, pentru 
putere. 

Hanul Barka din Sărai era unul dintre aceşti nepoți. 

înainte de a porni într-acolo, s-au interesat, fireşte, de 
cel mai sigur drum, fiindcă Marea Neagră era împânzită, 
în pofida încercărilor de reducere a acestei afluente, de 
corăbiile genovezilor, care întreţineau, de mult, raporturi 

comerciale strânse cu Bolgharul (vechea capitală a bul- 
garilor, stabilită, pe atunci, pe malul Kamei, la confluența 
cu Volga) si Kievul; iar frații Polo, prudenţi cum erau, nu 
țineau să le pice în braţe. 

Despre Marea Neagră se spunea că este împresurată 
de munţi înalți, care nu-i lasă altă ieşire decât prin Strâm- 
toarea Bosforului şi din care se varsă într-însa mai multe 
fluvii, ceea ce o făcea să fiarbă şi să ridice talazuri uriaşe, 
spulberând, din când în când, corăbiile nesăbuiţilor. 

Nu, fraţii Polo nu se vor aventura. Vor alege dru- 
mul ocolit, dar mai lipsit de primejdii, prin Crimeea, 
a-tingând, după un scurt popas, portul Sudakului 
prieten. 


Sudak (Sugdeia, Suroj) fusese fondat încă din 212, de 
către greci, în timpul marilor migraţiuni, va cădea, pe rând, 
sub dominaţia alainilor, goților şi kazarilor. în Evul Mediu 
desfăşura un comerţ intens, în calitatea sa de intermediar 
între Rusia, stepele Asiei centrale şi Bizanţ, în secolul XI 
fusese declarat vasalul Bizanțului, iar după instaurarea Im- 
periului Latin cruciat (1204), trecuse în stăpânirea Veneţiei. 


Supărați de mulțimea privilegiilor venețienilor, 
ge-novezii  închiseseră Crimeea, Poarta Orientului, 
ocupând majoritatea porturilor (Haffa-Teodosia, Alucta, 
Gurzu, Balaklava). 

Nu ştim cât timp au poposit fraţii Polo în Crimeea. 
Cert este că, atunci când afacerile au început să li se în- 
curce, au donat casa pe care o deţineau aici unei mănăstiri 
şi au pornit pe drumul spre Tana (Azov), de unde obiş- 
nuiau să se formeze caravanele ce ajungeau, în douăzeci 
de zile, la Sărai, apoi mai departe, la Koresm, cetatea de 
pe malul lui Amu-Daria, apoi în Turkmenistan şi, mai de- 
parte, dincolo de Hami şi Fluviul Galben, în China. 
Nic-colo şi Matteo Polo nu aveau de gând să meargă 
până în 

China: era mult prea departe şi nu vedeau încă profitul 
unei asemenea călătorii. 

Despre călătoria în sine, Marco Polo ne dă destul de 
puţine detalii. Aflăm că se făcea încet şi greoi; nu era o 
regiune pustie, căci până la destinaţie au întâlnit mai mult 
de patruzeci de castele. Din fiecare se auzea vorbindu-se 
o limbă sau un dialect diferit, căci aparțineau ba 
genove-zilor, ba venețienilor, ba grecilor, ba goților. 

De la goți, care serveau poloveţilor drept intermedi- 
ari, ducând în alte porturi produsele pe care le produceau 
aceştia, au aflat cei doi venețieni despre drumurile de prin 
ținut. Se povestea că poloveţii sau cumanii, bătuţi fără 
drept de replică de către tătari, îşi căutaseră odinioară re- 
fugiul în câmpiile Crimeei. Refugiații au fost atât de nu- 
meroşi încât, la puţină vreme după descindere, s-au văzut 
lipsiţi de hrană, iar, când au terminat de ros rădăcinile şi 
scoarțele tuturor copacilor, s-au mâncat între ei. Foştii 
stăpâni mureau de foame, în fața porţilor castelelor locuite 
de vasalii lor de odinioară, goții. In vremea călătoriei 
celor doi Polo, cumanii fuseseră înlocuiţi de tătari; cas- 
telele adăposteau adesea negustori vorbitori de mai multe 
limbi, care vindeau şi cumpărau tot felul de mărfuri. 

După ce străbăteai o câmpie vălurită şi întinsă, ajun- 
geai în zona stepelor cu lacuri sărate. Grămezi de sare se 
ridicau de jur împrejur, cât vedeai cu ochii. Ruşii, care 
veneau până aici să se aprovizioneze, plăteau ca taxă o 
bucată de stofă pentru fiecare căruță încărcată. Si corăbi- 
ile care acostau la ţărmuri tot sarea de aici o căutau. 

Când stepa se îngusta în faţa ochilor până devenea 
cât un istm (prevăzut cu un val de apărare şi un şanţ cu 
apă) însemna că ajunseseşi la Perekop, dincolo de care 
păşeai într-o lume nouă. 

Oaspeți ai hanului Barka 


Odată pătrunşi pe teritoriul tătarilor, italienii au făcut 
cunoştinţă cu popoarele stepelor. Nu erau cei dintâi care 
luau contact cu ele, dar ei le vedeau pentru prima oară de 
aproape. Diplomaţia de care au dat dovadă i-a făcut oas- 
peţi onoraţi pretutindeni. 

N-au mai întâlnit aşezări, cu locuinţe clădite pe un 
teren anume. Nomazii trăiau în corturi de pâslă, în care îşi 
adăposteau nu numai toată familia, dar şi vitele, uneori şi 
caii. „Trăiesc asemenea animalelor” — va concluziona 
Marco Polo. Corturile erau largi până la 30 de picioare, 
ridicate pe schelete de căruţe la fel de largi, special făcute, 
cu până la 20 de picioare distanţă între roți. Nu le demon- 
tau la plecare, ci înhămau la carele de dedesubt vreo 
douăzeci de boi si le duceau aşa, mai departe. 

Fraţii Polo se opreau cu plăcere la vreun bey tătar, ca 
să vorbească despre preţurile sclavilor, lânii şi cerii. Li se 
oferea câte-o cupă, făcută din tigvele unor animale, plină 
de cumâs , iar obiceiul era ca, ori de câte ori stăpânul 
bea, un servitor să strige „Ha!", la fiecare înghiţitură. Tă- 
tarii îi îmbiau să bea cu destul de multă insistenţă, străinii 
fiind trataţi, în general, cu mare deferentă, gazdele repe- 
tând de nenumărate ori că se simțeau onoraţi de cinstea ce 
le-o făceau musafirii călcându-le pragul. 

Ca mâncare, cel mai adesea li se oferea carne de cal 
sărată şi uscată, pe care o înmuiau puţin în apă şi-o tăiau 
felii subţiri. Din acest punct de vedere, călătoria lor a fost 


1) băutură făcută din lapte de iapă fermentat. 

puţin mai neplăcută, fiindcă trebuia să le răspundă po- 
liteţii pe măsură, deseori împărțindu-le din rezerva lor de 
biscuiţi uscați. Gazdele nu aveau alte vase decât oalele în 
care, rar, fierbeau carnea şi nici urmă de lingură sau fur- 
culiță. Mâncau servindu-se de cuţit, grijulii si faţă de ul- 
tima fărâmă de came. „Au un zeu de pâslă, pe nume 
Natigai, căruia i se închină cu multă evlavie. Și, pentru ca 
zeul să nu se simtă singur, i-au născocit şi o nevastă. 
Despre perechea aceasta zic ei că ar fi ocrotitorii pămân- 
tului, care le veghează vitele, ogoarele şi toate bunurile 
terestre. Li se închină, pentru aceasta, de fiecare dată când 
stau la masă; înainte de a gusta câte ceva bun, iau o bu- 
cățică si mânjesc «gura» idolilor lor, zicând că le dau ast- 
fel să mănânce «sufletul» acelor bucate." 

Una din „suferinţele" venețienilor a fost interdicţia 
de a risipi apa. Tătarii considerau un mare păcat să se 
spele, pe ei sau vesmintele lor, oprindu-i pe cei ce-ar fi 
cutezat cu ameninţări dintre cele mai fioroase. Credeau 
că, dacă n-ar fi făcut astfel, zeul tunetelor, lassa, i-ar fi 
pedepsit pe toţi, prefăcându-i în scrum într-o clipă. De 
aceea, venețienii noştri abia când erau singuri cutezau să 
îşi spele vesmintele în câte un râu şi totdeauna cu teama 
de a nu fi surprinşi. 

Foarte puţine lucruri erau socotite la tătari a fi păcate, 
în general ei neascultând decât de legea iurtei lor, încât era 
de mirare cât de uniţi puteau fi în război. lată câteva 
dintre aceste „păcate": să atingă flacăra cu un pumnal, să 
rănească focul aţâţându-l cu un topor, să se sprijine în 
bici, să lovească un cal cu frâul, să-si facă nevoile într-un 
cort, să scuipe îmbucătura, să-şi spele hainele şi să cu- 
leagă bureţi. Orice altceva le era indiferent. 

Aveau cai minunaţi, în stare să reziste la oboseală 
zile întregi, dresați să-şi apere mai întâi de toate stăpânul, 

de multe ori scoţându-l din încurcătură prin puterea lor de 
fugă, neîntrecută. Un cal era mai scump decât orice alt- 
ceva şi mai drag decât oricare prieten. „Când războinicii 
se află la ananghie, călătoresc şi câte zece zile fără să-si fi 
luat provizii şi fără să facă vreun foc: se hrănesc atunci cu 
sângele cailor lor, înţepându-le o venă şi lăsând să le pi- 
cure în gură; beau până se satură şi-apoi închid rana..." 
(Marco Polo) 

Căruţele caravanei cu care călătoreau negustorii noş- 
tri au trecut, în fine, de stepe, intrând într-o zonă împă- 
durită. Mergând alte câteva zile, au ajuns pe malul Kamei 
şi-au zărit, dincolo de fluviu, cetatea Bolghar. 


Capitală a bulgarilor de odinioară, cetatea a fost fondată 
din secolul VEI şi a devenit, datorită amplasării favorabile, 
unul dintre cele mai cunoscute centre comerciale răsăritene 
pentru europeni, faimos prin piața de sclavi (în majoritate 
ruşi, preţuiţi pentru că erau sănătoşi şi rezistenți), de argint, 
de blănuri şi piei de animale dintre cele mai fine. Tot aici 
ajungeau si mărfurile orientale: arme, stofe, mătăsuri, biju- 
terii, mirodenii. Distrus în 1225 de către mongoli, Bolghar a 
reuşit să se reconstruiască rapid, devenind unul din impor- 
tantele centre ale tătarilor de pe Volga. Dar înfloritorul oraş 
va fi ras de pe faţa pământului, în secolul XV, de către 
Timurleng şi obligat să cedeze locul oraşului Kazan. 


Traversând Kama, s-au prezentat la palatul hanului 
Barka, cu cele mai bune mărfuri pe care le aveau. 

„Hanul era aşezat pe un tron acoperit cu purpură de 
Bizanţ, iar în dreapta lui stăteau ceilalți hani vasali. Ne- 
gustorii au fost poftiți să ia loc la stânga lui. Li s-a servit 
friptură si hidromel, pe gheridoane speciale. S-a vorbit 
despre pietre preţioase şi despre mărfuri, în general. Barka 
i-a întâmpinat cu deosebite onoruri, le-a cumpărat tot ce îi 
aduseseră fără să se tocmească, arătându-se foarte larg la 
pungă." (Victor Şclovski) 

Fraţii Polo au poposit un an în Bolghar, având prile- 
jul de-a afla mai bine cum stăteau lucrurile în hanat şi 
dincolo de el, în Rusia şi la îndepărtaţii samoyezi. 

Despre vecinii hanului Barka, să-i dăm cuvântul lui 
Marco Polo, care îmbină în stilul lui propriu adevărul fap- 
telor cu poveştile auzite la gura sobei, în nopţile iernii 
petrecute în Bolghar, de tatăl şi unchiul lui: 

„Samoyeda (Siberia) este o ţară înspre răsărit, al că- 
rei rege se numeşte Kantchi , el nu este vasalul nimănui, 
neplătind cuiva tribut. Are mulţi supuşi, dar nu e dornic 
de războaie, îi place să trăiască în pace cu toți vecinii lui... 

Vara, samoyezii poposesc totdeauna, cu turmele lor, 
în câmpiile largi, în văile mănoase şi pe pajiştile munţilor. 
Nu lucrează pământul, căci este mai tot timpul anului atât 
de frig de n-ar răsări nimic, din care pricină nu au nici un 
fel de cereale. Au, însă, o mulţime de vite: cămile, cai, 
boi, oi şi altele... Prin pădurile lor mişună sălbăticiunile: 
urşi albi, înalți de peste douăzeci de palme; vulpi argintii; 
asini sălbatici; zibeline, animalele care dau acele blănuri 
scumpe pe care le poartă doar cei avuţi de pe la noi, fi- 
indcă valorează o mie de besanţi una; veveriţe albe şi-o 
mulțime de sobolani-faraoni, pe care-i vezi toată vara. 
Acest belşug de vânat e şi din pricina faptului că local- 
nicii sunt risipiţi prin locurile mai deschise, restul ținutului 
fiind rămas nelocuit. 

Aflaţi ca, într-adevăr, pământurile acestei ţări sunt 
astfel încât nu-ţi poate fi de folos un cal, căci la tot pasul 
întâlneşti doar lacuri, izvoare şi ape, gheaţă, zloată şi 
noroi. Si-această păcătoasă regiune se întinde pe vreo 30 
de zile de drum. Dar, la capătul fiecărei distanţe de-o zi, 
1) nepotul lui Genghis Han, fiul lui Djeutce, al cărui regat era 


' situat în Siberia occidentală, până la gura de vărsare a fluviului 
Sâr-Daria. 

întâlneşti câte o poştă unde stau mesagerii ce străbat toată 
țara. în fiecare poştă se găsesc mai mult de 40 de câini 
uriaşi, puţin mai mici decât un măgar, cu care călătoresc 
mesagerii de la o poştă la alta. Singura cale de acces este 
printr-o vale dintre munţii înalţi, şi aceea e tot o gheaţă şi 
un noroi, împiedicând orice cal. Și fiindcă nici căruţa cu 
roţi n-ar duce-o mai bine, atunci oamenii au născocit nişte 
sănii cu tălpici, ca să alunece uşor pe deasupra pământu- 
lui muiat. Pe sanie se aşterne o blană de urs şi se asază 
confortabil mesagerul. Câte şase câini sunt înhămaţi la ea 
si-o trag fără opinteli. La prima poştă, găsesc pregătiţi alți 
câini si alte sănii care să-i poarte mai departe. 

Vă pot încredința că aceşti oameni, care locuiesc în 
văile adânci ale munţilor în ţinutul celor 30 de zile de 
drum, sunt mari vânători, fiindcă reuşesc să prindă mul- 
time de fiare din cele cu blănuri de mare preţ — pe care 
le vând, obţinând un câştig considerabil..." 

„Din cauza marilor înghețuri, aproape toate casele 
lor sunt sub pământ, deşi ei trăiesc deasupra. 

Dincolo de hotarele hanului Kantchi se întinde Țara 
Beznei. I se spune astfel pentru că, în aceste ţinuturi, mult 
înspre miazănoapte, tot timpul este întuneric, nu se arată 
pe cer niciodată nici soare, nici lună, nici stele: totdeauna 
e aceeaşi lumină, ca la noi când se înserează. 

Locuitorii ţării în care este iarnă veşnică, n-au nici 
un suveran; trăiesc aidoma animalelor şi nu sunt supuşi 
nimănui. Sunt vizitaţi, uneori, doar de tătari. Aceştia, mai 
fac câte un raid, călare pe iepe cu mânji; părăsesc mânjii 
la hotarele ţării — pentru că iepele ştiu să se întoarcă la 
odraslele lor, ţinând mult mai bine minte drumul înapoi. 
Tătarii pătrund în Ţara Beznei, cum spuneam, şi jefuiesc 
tot ce întâlnesc în cale. Apoi se întorc încărcaţi de pradă, 
fiindcă, pe-aici, localnicii au nenumărate şi foarte scumpe 

blănuri, cu toţii ocupându-se de vânătoare — altcum, nici 
n-ar avea din ce trăi! De-aceea strâng atât de multe blă- 
nuri şi piei încât e o minune să le vezi! Vecinii lor le 
cumpără pe toate şi le duc la vânzare într-alte colţuri ale 
lumii, câştigând bine... 

Şi Rusia se învecinează într-o parte cu această ţară. 
Rusia este o mare ţară, ce se întinde înspre miazănoapte 
până la Fluviul Ocean. Locuitorii ei sunt creştini si ţin 
legea greacă. Nu plătesc tribut nimănui, în afară de ceea 
ce îi trimit unui rege din Apus, care este tătar si se nu- 
meşte Tactactai — dar nu înseamnă mare lucru. Au mai 
mulţi regi si vorbesc o limbă a lor. Sunt oameni foarte 
simpli, dar deosebit de frumoşi, atât bărbaţii cât şi fe- 
meile, cu pielea albă ca zăpada şi părul auriu." 

x 

Toată iama 1261-1262 cei doi venețieni au rămas în 
Bolghar. în Rusia nu s-au încumetat să meargă, fiindcă 
acolo domneau „cele mai mari friguri ce s-au pomenit pe 
lume, din care ai puțini sorți să scapi cu viață". 

Ceea ce i-a uluit au fost nopțile din timpul verii, ex- 
trem de scurte; se vor mira că oala cu mâncare pusă la 
fiert la apus nu este gata până în zori. Li se părea că nici 
stelele nu mai au timp să răsară, pe bolta cerului abia 
putând număra vreo cincizeci. Li s-a spus că şi mai spre 
nord, în țara mw-ilor, noaptea nu ținea decât o oră. Pen- 
tru ruşi, nopțile pe malul Kamei nu păreau atât de scurte, 
dar arabii în trecere le găsiseră „albe şi minunate" (Ibn 
Battuta). Negustorii arabi veneau la Bolghar pentru a face 
comerț şi pentru a putea admira acest cer ce rămânea 
trandafiriu toată noaptea. Dimpotrivă, iama, întunericul 
părea nesfârşit. Şi venețienii noştri au avut prilejul să o 
simtă pe pielea lor. 


MARCO POLO 67 


Chiar înainte să îşi ia bun rămas de la Barka, a iz- 
bucnit războiul cu Hulagu, persanul, un alt nepot de-al lui 
Genghis Han. 

Episodul va fi descris pe larg în cartea Minunile lu- 
mii , iar multitudinea de înflorituri trădează clar creaţia 
lui Rustigielo. Se pare că, obosit să se mai certe cu scri- 
bul său asupra exactităţii povestirii, precum si enervat de 
imposibilitatea de a-şi susține punctul de vedere (cum am 
mai arătat, nu putea, fiind în închisoare la Genova, să le 
ofere, pe tavă, temnicerilor săi preţioase informaţii), Polo 
i-a lăsat mână liberă pisanului în tratarea subiectului. lar 
Rustigielo, ţinut în frâu până atunci, se dezlănţuie. Moti- 
vul confruntării dintre cei doi hani este prilej pentru dez- 
voltarea uneia dintre temele sale predilecte: turnirul. Hanii 
devin cavaleri în armuri, călăuze dibace de trupe purtă- 
toare de stindarde, iscusiţi mânuitori de paloşe grele de 
numai dânşii le pot ridica de jos, tineri, frumoşi etc. Re- 
latarea este temporizată dramatic, se prelungesc momen- 
tele eroice, se aruncă priviri încărcate de semnificaţii, se 
rostesc lungi si înflorite discursuri, au loc intermezzo-uri 
cu miez — tot lestul anostelor romane de cavalerie 
epigo-nice, de care publicul secolului XIII era saturat. 

Vom spicui faptele din noianul de întorsături de stil. 

Odinioară, între hanul Abaga, fiul lui Hulagu, senio- 
rul tătarilor din Persia, şi Nogai, comandantul trupelor lui 
Barka, seniorul din Levant, a avut loc o cruntă 
bătălie. „Ea s-a întâmplat în anul 1262 de la întruparea 
lui Hris-tos", când s-a iscat discordia între cei doi 
suverani, din pricina unei provincii care se învecina şi cu 
un regat şi cu celălalt (Azerbaidjan), iar ei o voiau fiecare 
pentru dânsul. Şi-au declarat, aşadar, război. Au adunat 
toată armata de 


1) alt titlu sub care este cunoscută lucrarea lui Marco Polo. 

care dispuneau şi au pornit unul în întâmpinarea celuilalt. 
S-au întâlnit la Shirvan, aproape de Trecătoarea Derbent, 
iar trupele lui Barka au suferit o primă înfrângere şi-au 
bătut în retragere. Urmăriţi, s-au reînfruntat la Terek. 


„Derbent" este un nume persan, compus din „der” 
(poartă) şi „bent" (barieră), însemnând, aşadar, „Porţile de 
la Barieră"; turcii le numesc „tamir Kapysy" (Porţile de 
Fier), de unde vine denumirea Mării „Caspice”. Defileul 
Derbent, dintre Munţii Caucaz şi Marea Caspică, se prezintă 
ca o limbă de pământ, tăiată în stâncă, de-a lungul țărmului, 
singura prin care se poate trece dinspre nord (Volga) spre 
sud (Tabriz). Marco Polo, repetând cuvintele unchiului său, 
povesteşte că aici s-au oprit trupele lui Alexandru cel Mare, 
neputând înainta din pricina îngustimii defileului şi-a peri- 
colelor pe care le prezenta, fiindcă, într-adevăr permite unei 
mâini de războinici să reziste atacului unei întregi armate. 
Alexandru a construit aici un turn, închizând trecătoarea ca 
să nu poată fi surprins (de cumani sau alaini, triburi încă 
rebele), pe care 1-a numit Porţile de Fier. 


„S-a bătut semnalul de luptă, s-au auzit nakar-urile şi 
strigătele obişnuite, s-a înnegurat cerul de mulțimea 
săgeţilor, s-au năpustit războinicii şi dintr-o tabără şi din 
cealaltă, făcându-se un singur trup, s-a înroşit pământul 
de sânge şi s-a acoperit cu morţi. Până la apus, războini- 
cii lui Barka au fost copleșiți. Văzând aşa, s-au întors din 
loc şi-au dat să fugă. lar Abaga, văzând că dau bir cu 
fugiţii, a poruncit să-nceapă urmărirea." 

Aceasta era tactica obişnuită a tătarilor atunci când 
se vedeau încolțiţi, ceea ce le permitea să se regrupeze si 
să revină în luptă, într-adevăr, oamenii lui Abaga s-au 
1) mari tobe din piele de bivol, cu diametrul măsurând peste un 

metru; în armatele mongole, nakarurile erau purtate în spatele 
cămilelor, dar Kublai va introduce nakaruri gigantice, transpor- 


tate cu EE A anunțau începerea atacului într-o bătălie 
sau a slujbei divine într-o ceremonie. 

văzut curând atacați cu îndârjire. Au încercat, la rândul 
lor, să se retragă peste râu, dar gheaţa a cedat sub copitele 
cailor, mare parte din urmăriţi si urmăritori înecându-se 
printre sloiuri. Ce-a mai rămas din trupele lui Abaga abia 
a scăpat, iar Barka s-a întors victorios în pădurile Rusiei. 


Dincolo de Porţile Orientului 


Odată izbucnit pârjolul războiului, iar trupele hanului 
Barka retrăgându-se dincolo de Volga, drumurile spre 
Rusia şi Crimeea au devenit foarte nesigure. Tâlharii tă- 
tari şi ruşi ieşiseră la drumul mare, flămânzi. 
Neputân-du-se întoarce, fraţii Polo au hotărât să meargă 
înainte, spre răsărit, alegându-şi ca ţintă Buhara, pe-atunci 
capitala banatului condus de Hulagu. 

Şaisprezece zile au străbătut un deşert (Karakum), 
fără să întâlnească nici oameni, nici animale. Din loc în 
loc, vedeau ridicându-se, între dunele de nisip, morminte 
de piatră, în vârf având nişte statui, „femei de piatră”, 
care, cu faţa întoarsă către răsărit, țineau în dreptul buri- 
cului câte o cupă. Erau mormintele cumanilor, dar acest 
popor nu mai sălăşluia de mult prin aceste pustietăți. 

în sfârşit, au ajuns la Buhara. Situată printre oaze, 
aproape de râul Zeravşan, era socotită una dintre cele mai 
frumoase cetăți ale Persiei. Oraşul negustorilor orientali, 
arhitecților, magistraţilor si poeţilor, avea ziduri groase de 
jur împrejur, iar, dincolo de porţi, se deschideau străduţe 
înguste şi drepte, pe marginea cărora se înşiruiau 
caravan-seraiuri, moschee cu intrări placate cu faianţă, 
locuinţe cochet ornamentate; şiragul clădirilor, din loc în 
loc, era întrerupt de pâlcuri de arbori stufoşi, printre care 
susurau 

ape repezi, în mijlocul cetăţii se ridica o fortăreață, lo- 
cuința hanului. Negustorii au fost primiţi cu mari onoruri 
la curte de către Hulagu. S-au odihnit şi-au avut vreme să 
vadă mai bine cetatea. 

Pretutindeni forfoteau mulțime de negustori cu că- 
mile sau căruţe încărcate cu mărfuri dintre cele mai bune, 
pe care le ofereau la preţuri incredibil de mici faţă de cum 
se vindeau prin alte părți. Delicatele porţelanuri, 
mătă-surile fine, brodate sau ţesute în culori strălucitoare, 
cu siguranţă nu erau produse în Buhara, iar abundența lor 
i-a pus pe gânduri pe venețieni. însemna că toţi aceşti 
negustori cunoşteau calea de a ajunge până acolo unde se 
produceau aceste minunăţii şi, achiziţionându-le direct de 
la sursă, profitul ar fi fost uriaş. 

Cu siguranţă, acest gând i-a frământat pe fraţii Polo, 
căci, în momentul în care se vor întâlni, la curte,, cu am- 
basadorii Marelui Han, suveranul tuturor mongolilor, ve- 
niţi să întrebe de mersul treburilor în Buhara, nu vor ezita 
să li se alăture, brusc decişi să-i facă lui Kublai o vizită la 
el acasă, în China. 

„ŞI când mesagerii i-au întâlnit pe messer Niccolo şi 
messer Matteo Polo, au rămas cu totul fermecaţi, pentru 
că niciodată nu mai văzuseră vreun latin în ţara lor." 

Solii le-au propus atunci, celor doi fraţi, să-i creadă 
că, de vor încuviinţa să-i urmeze la Marele Han, vor avea 
numai de câştigat. Venețienii nu s-au codit. 

„Marele Kublai Han n-a văzut niciodată vreun latin 
şi îşi doreşte mult să vadă unul, le-au spus mesagerii. ȘI, 
pentru aceasta, dacă vă învoiţi să veniţi cu noi până la el, 
să ştiţi, fără nici un fel de îndoială, că vă va primi cu bu- 
curie şi vă va acorda mari onoruri si multe daruri. Și aţi 
putea merge în siguranță împreună cu noi, fără să întâm- 
pinaţi nici un fel de piedică pe drum." 

Fraţii Polo aflaseră că la curtea Marelui Han se gă- 
seau, printre mulți străini, şi creştini nestorieni, care erau 
bine trataţi, ceea ce le-a sugerat ideea de a servi, o vreme, 
şi dânşii drept intermediari între stăpânii ţării şi excelenţii 
meşteşugari chinezi. 

Nu ştim cu certitudine care a fost itinerarul urmat 
până la Kublai, dar putem fi siguri că au avut parte de o 
călătorie lesnicioasă, căci erau sub oblăduirea mesagerilor 
Hanului, ceea ce le conferea un statut privilegiat, pretutin- 
deni pe unde treceau. Probabil, pe ruta lor s-au înscris şi 
numele cetăților Samarkand şi Kuldja, apoi au mers în 
paralel cu Munţii Tian Shan, pe la nord. 

Au traversat râuri cu apă tulbure, au călărit mult prin 
câmpii şi podişuri, au făcut popasuri în oazele în care se 
cocea deja bumbacul. Căldura era din ce în ce mai stin- 
gheritoare, chiar şi în timpul nopţii. Vântul uscat sufla cu 
putere, anunțând apropierea deşertului (Gobi). Picioarele 
cailor se împleticeau în dunele vălurite, ce le aminteau de 
bancurile de nisip ce se vedeau acasă, în Veneţia, pe fun- 
dul canalelor din lagună. Din loc în loc mai vedeau câte 
un arbore de tamaris, uscat. 

Drumurile foarte lungi au avantajul că schimbă des 
peisajul, decorul prin care se preumblă curioşii. După ce 
fraţii Polo au traversat deşertul, au ajuns la o cetate încon- 
jurată de pomi fructiferi şi de tufe înflorite. Departe, în 
zare, se vedeau munţi cu frunţile acoperite de zăpadă. La 
poalele lor, dese păduri de conifere coborau până sub zi- 
durile cetăţii. De aici încolo, drumul se strecura printre 
brazii cu trunchiurile drepte ca lumânarea, pe poteci pie- 
troase şi abrupte. Adesea s-au văzut nevoiţi să descalece, 
mergând la pas, pe lângă cai. Era cald pe costişele dinspre 
răsărit, dar, înspre nord, venețienii îngheţau. 

Dincolo de munţi... din nou desert! Din loc în loc, 
vedeau albindu-se sub cerul liber, osemintele nefericiților 
ce-şi găsiseră sfârşitul prin aceste pustiuri. Au suit si-au 
coborât mii de cocoaşe de nisip. Noaptea, ungeau boturile 
cailor cu sânge, pentru a-i feri de spiritele rele. Apoi, alți 
munţi s-au arătat la orizont. Ocolindu-i, au călărit zile în- 
tregi prin stepe prin care nu se zărea picior de fiinţă vie. 
în fine, au întâlnit prima aşezare omenească; un tablou 
simplu: căruţe negre si, printre ele, corturi albe. 

O nouă etapă de drum si li s-a ivit în faţa ochilor 
Marele Zid: venea de undeva din marginea zării gălbui a 
deşertului si se pierdea în partea cealaltă. Cândva, 
Huang-Ti îl ridicase pentru a stăvili invazia mongolilor, 
însă nu-l mai păzea nimeni; mongolii îl depăşiseră de 
mult; acum, ei stăpâneau în oraşele împăraţilor chinezi 
de odinioară. 

Marele Han se afla în cetatea sa de iarnă, la 
Can-baluc. După o binevenită odihnă, frații Polo au 
învăţat conştiincios, în câteva lecţii, cum trebuia să se 
prezinte în faţa suveranului mongol, fără să se împiedice 
de prag. 

Iată cum va povesti Marco Polo primirea făcută ne- 
gustorilor noştri: 

„Iar când cei doi fraţi s-au înfăţişat Marelui Han, el 
i-a primit cu desăvârşite si mari onoruri, le-a sărbătorit 
sosirea, dând o masă îmbelşugată, şi s-a arătat foarte mă- 
gulit de vizita lor; le-a pus o sumă de întrebări, curios să 
afle cât mai multe lucruri din ţara de unde veniseră: mai 
întâi, despre împărați, cum fac să-şi păstreze coroana si 
cum se încredințează că ţara lor este condusă cu dreptate; 
apoi, cum procedează în bătălii şi despre toate lucrurile 
care-i priveau. După aceea, i-a descusut despre regi, prinți 
şi baroni. La urmă, i-a întrebat despre messer papa de la 
Vatican, despre Biserica noastră, despre toate treburile de 
la Roma şi obiceiurile latinilor. 

Şi cei doi fraţi i-au spus adevărul despre fiecare, vor- 
bind limpede şi curgător, fiindcă ştiau bine limba tătară, 
ca nişte oameni înţelepţi ce erau." 

Messer Niccolo şi messer Matteo au rămas oaspeţi 
de cinste în palatul lui Kublai. 

Au putut vedea sumedenie de lucruri uimitoare la 
curtea Hanului, în primul rând, o nemaipomenită risipă de 
aur şi de argint, de jad şi de pietre preţioase, care mai de 
care mai valoroase. De sus până jos şi din prag până în 
cea din urmă încăpere, palatul Hanului părea sipetul co- 
morii lui Aladin. în jurul lui, zi de zi se îmbulzeau mul- 
time de nestorieni sirieni, mongoli, armeni şi chinezi, aş- 
teptând să fie primiți în audienţă la Marele Han. Pentru 
aceasta, trebuia să vorbeşti cel puţin patru limbi, ca să le 
poţi răspunde gărzilor ce străjuiau locuinţa lui Kublai. 

Aceeaşi forfotă „europeană" o întâlnise, cu aceeaşi 
uimire, la Karakorum, capitala dintâi a tătarilor lui 
Gen-ghis, călugărul franciscan Rubroek. Nu erau numai 
ambasadori, ci şi artişti, artizani şi bijutieri, veniţi să-şi 
ofere serviciile strălucitului suveran. Rubroek povestise, la 
întoarcere, despre minunata fântână arteziană, concepută 
şi realizată în curtea interioară a palatului de un meşter 
parizian, pe nume Boucher: un arbore de argint, la 
poalele căruia erau patru lei sculptați, iar, în mijloc, cu o 
statuie reprezentând un înger c-o trâmbiţă — un simbol 
creştin! Dimineaţa, îngerul suna deşteptarea şi, imediat, 
din gurile celor patru lei ţâşneau cumâsul spumos, 
hidromelul dulce, aromatul rachiu de orez şi vinul 
sângeriu de Persia. Oricine se putea servi, pe ghizdul 
fântânii fiind aşezate nişte cupe de aur. Sub rădăcinile 
copacului exista o subterană, în care vreo câţiva oameni, 
puşi înadins, manevrau îngerul şi suflau din trâmbiţă, în 
timp ce băuturile veneau din bucătăria Hanului prin nişte 
ţevi speciale. 

„Rubroek n-a băgat de seamă că îngerul sufla, aşa- 
dar, din trâmbiţa lui adunarea tuturor nu la Judecata de 
Apoi, ci în favoarea beţiei mongole." (Barckhausen) 

Venețienii Polo au ocazia să constate, la rându-le, că 
inteligența şi măiestria occidentală se întreceau în a-i con- 
feri strălucire curţii puternicului stăpân al Răsăritului. 

Fiindcă Marelui Han îi plăcuse agerimea minţii celor 
doi străini si fusese mulţumit de răspunsurile lor, precise 
şi cuviincioase, fiindcă se simţise foarte interesat de ţara 
lor, despre care aceştia spuneau că este atât de întinsă, îi 
încolţi atunci în minte un gând, şi-l puse în practică: 

„Când suveranul Kublai a aflat despre latini, după 
cum îi povestiseră fraţii Polo, în sinea lui a hotărât ca să-i 
trimită chiar pe cei doi venețieni ca soli ai săi în faţa pa- 
pei de la Roma. I-a rugat, aşadar, să accepte această în- 
sărcinare alături de unul din baronii lui... Seniorul a făcut 
trei scrisori în limba tătară pentru papă. îi cerea să-i tri- 
mită vreo sută de oameni înţelepţi, cunoscători ai legii 
noastre creştine, care să poată să discute şi să susţină, în 
mod deschis, în faţa idolatrilor şi a celorlalți din alte secte, 
prin puterea judecății, de ce legea lui Hristos este cea mai 
bună şi de ce toate celelalte sunt nepotrivite şi neadevărate; 
iar, dacă o vor putea dovedi, atunci Hanul promitea că el 
şi tot poporul său vor deveni creştini." 

Pe lângă acestea, i-a însărcinat pe cei doi frați să-i 
aducă puţin mir din candela ce arde deasupra mormântu- 
lui lisus, de la Ierusalim. Odată numiţi mesagerii Hanului, 
ei au primit, ca şi baronul mongol însoțitor, echipament, 
provizii şi tăblițele de aur pe care era gravat simbolul mi- 
siunii lor imperiale. Prin ele se stipula că: „cei trei me- 
sageri, prin toate ţările pe unde vor trece, vor putea cere 
toate lucrurile de care vor avea nevoie, cai şi slujitori pen- 
tru siguranţa lor, în fine, orice le-ar mai pofti inima”. 

Solii au pornit în misiune fără întârziere. Dar nu mai 
mergeau la întâmplare. Drumul li se păru netezit dinainte, 
de mâinile harnice ale unui om chibzuit. Din loc în loc 
găseau relee de poştă unde îşi schimbau caii, se odihneau 
şi-şi făceau provizii. 

„Kublai, ne spune Marco Polo, se ocupase de rigu- 
roasa organizare a poştelor, fiindcă voia să primească 
foarte repede veştile, din oricare colț al imperiului ar fi 
venit. Prefera ca un negustor sau un curier să facă două 
zile pe drum, omorând doi cai, decât să facă trei si să 
ajungă la dânsul cu un cal zdravăn." Legea prevedea că, 
dacă un negustor bogat, un ambasador sau un prinţ călă- 
rea un animal extenuat şi întâlnea pe cineva c-un cal 
odihnit, îl obliga să descalece şi i-l lua, fără ca acela să 
aibă dreptul să se opună. 

Despre aceste privilegii ale curierilor imperiali va 
scrie şi Ruy Gonzales de Claviho, trimisul regelui Spaniei 
la curtea lui Timur, din Samarkand (1403): 

„în momentul în care mesagerii intrau într-un târg 
sau într-un oraş, porunceau să li se aducă imediat multă 
carne şi fructe, pentru ei şi însoțitorii lor, iar ovăz cât să 
le-ajungă pentru de zece ori mai mulţi cai decât aveau; 
existau pretutindeni străji postate pentru a-i proteja si a le 
păzi caii şi bagajele; dacă un obiect sau un animal lipsea 
a doua zi, autorităţile locului îi despăgubeau pe mesageri 
cu cât socoteau aceia de cuviinţă să le ceară. Iar dacă lo- 
cuitorii unei aşezări nu alergau imediat să aducă ceea ce 
le ceruseră curierii, indiferent de ora din noapte sau zi la 
care descinseseră, erau biciuiţi sălbatic, ei sau mai-marii 
oraşului respectiv... Atunci când intrau într-un oraş şi erau 
recunoscuţi ca fiind soli imperiali, stârneau panică; toţi 
fugeau ca de draci, care-ncotro, strigând «Ambasadorii!», 
şi se încuiau în casele lor până se îndepărta pericolul." 

în aceleaşi condiţii au călătorit si fraţii Polo. Un sin- 
gur lucru neplăcut, zice Marco, li s-a întâmplat: 

„După ce au călărit nu mai ştiu câte zile, baronul 
tătar s-a îmbolnăvit, dar atât de rău că nu mai putea mer- 
ge mai departe. A rămas, aşadar, într-una din cetăţile de 
pe drum... iar cei doi fraţi au socotit de cuviinţă să-l lase 
acolo şi să îndeplinească singuri misiunea cu care fuse- 
seră însărcinaţi. 

„„„. Au făcut pe drum trei ani până la Layas, pentru că 
n-au putut călători încontinuu, fiind împiedicaţi ba de vre- 
mea rea, ba de ninsorile ori ploile care făceau să crească 
apele într-atât încât nu le mai puteau trece." 

Layas era unul dintre celebrele oraşe din Mica Ar- 
menie, prosper pe vremea cruciaților. Dar fraţii Polo n-au 
zăbovit aici; Armenia era împânzită de genovezi, negus- 
tori scutiți de taxe sau reprezentanţi ai Republicii lor, 
sosiți cu diverse misiuni. Din Layas au trecut în Siria, pe 
care arabii o numeau Assham („Partea Stângă", referitor, 
fireşte, la Golful Persic), şi apoi s-au îndreptat spre Oraşul 
Sfânt. 

Palestina era pe-atunci înfloritoare. Plantaţiile sale de 
trandafiri din jurul Ierusalimului, oranjeriile, livezile de 
măslini, de bananieri, de pruni şi de migdali, culturile de 
maci pentru opium erau celebre în toată lumea. La Ie- 
rusalim, unde nu era nici un râu, apa se păstra în nişte 
rezervoare. Preţul găzduirii şi al accesului în băile publice 
era foarte piperat. După întinsele oraşe chinezeşti, fraţii 
Polo au găsit Ierusalimul „sărăcăcios si aglomerat”. 

„De acolo, povesteşte Marco, au ajuns la Acra, în 
luna aprilie a anului 1260 după Hristos, unde au aflat că 
papa murise." Cum îşi mai puteau ei îndeplini misiunea? 

„Atunci au mers să ceară sfatul unui prelat înţelept, 
legatul întregului regat al Egiptului; se numea Teobaldo 

di Piacenza !. I-au spus acestuia de mesajul Hanului care 
îi adusese la dânsul. Iar când legatul a aflat cuvântul lui 
Kublai, s-a minunat şi-a zis că lui i se părea un lucru 
foarte bun si de mare cinste pentru toată creştinătatea. 
Aşadar, le-a răspuns celor doi fraţi: 

— Seniori, după cum ştiţi, papa este mort. Astfel, 
va trebui să aşteptaţi până când va fi numit un nou pontif 
şi, când aceasta se va împlini, în faţa lui vă veţi putea 
spune şi domniile voastre solia pe care o aveţi." 

Fraţii Polo s-au hotărât să aştepte acel moment în 
Veneţia. Erau plecaţi de acasă de mult timp şi începuseră 
să-i ducă dorul. 


Marco Polo îşi ia zborul 


în 1268 se împlineau doi ani de când se întorseseră 
Niccolo şi Matteo în Veneţia, aşteptând să primească ves- 
tea alegerii unui papă, plictisindu-se în oraşul lor acvatic. 
Povestirile lor îi aprinseseră imaginația tânărului Marco. 
Vlăstar de hoinar, prin vinele lui curgea acelaşi dor de 
ducă în lumea largă ca prin acelea ale tatălui şi unchiului 
său. Curajul nu-i lipsea, iar curiozitatea, isteţimea şi tine- 
reţea au atârnat mult în balanţă pentru dânsul, fiind accep- 
tat cu braţele deschise de cei doi fraţi ca să-i însoţească la 
Marele Han. Fiindcă se hotărâseră să nu mai piardă vre- 
mea si să se întoarcă, cu sau fără un răspuns de la papă. 
întâi au trecut pe la Acra, făcându-i o vizită legatului 
Teobaldo. N-au mai insistat să obţină cei o sută de teologi 
1) Teobaldo di Piacenza a fost legatul pontifical în Orient. După 
moartea papei Clement IV (1258), conclavul a ezitat trei ani 


până să numească un succesor; până la urmă, în 7271, l-a ales 
pe Teobaldo, care şi-a schimbat numele în Gregorio X. 

şi învăţaţi creştini ceruţi de Han. I-au cerut voie doar să 
meargă la Ierusalim să ia mir din candela Sfântului Mor- 
mânt. 

„Legatul a scris câteva scrisori pentru a i le trimite 
Marelui Han, care dovedeau că cei doi fraţi veniseră după 
toată cuviința să-şi îndeplinească porunca, dar nu avusese- 
ră cum s-o facă pentru că nu mai era un papă căruia să-i 
adreseze solia." 

Dotaţi cu scrisorile acestea şi cu tăblițele de aur ale 
Marelui Han, cei trei mesageri, pe blazonul cărora, cum 
am spus, figurau trei corbi, şi-au luat zborul spre Layas, 
în pofida războiului care tocmai izbucnise între sultanul 
egiptean Bondokedari si sultanul Micii Armenii, ceea ce 
făcea drumul deosebit de primejdios pentru orice creştin. 

însă, înainte de a părăsi oraşul sirian, i-a ajuns din 
urmă vestea că protectorul lor, legatul, fusese ales papă şi 
îi chema înapoi, să le dea binecuvântarea sa şi alte scri- 
sori, întărite cu pecetea noii sale autorităţi: 

„întorşi la Acra, au mers să 1 se închine papei, care 
i-a primit cu mari onoruri. Papa s-a bucurat mult să-i re- 
vadă; le-a dat însoțitori doi frați călugări, care să meargă 
din partea lui la marele suveran mongol, aşa cum îl ru- 
gase acela. Şi, fără îndoială, aceştia erau cei mai învăţaţi 
oameni ai Bisericii din timpul acela. Unul se numea 
Nic-colo da Vicenza şi celălalt, Guillermo de Tripoli." 

„Dar când au intrat din nou în Layas, au aflat că 
Bondokedari, cu armata sarazinilor săi, a pustiit o bună 
parte din ţară (Armenia). Mesagerii erau în mare pericol 
de-a fi luaţi prizonieri sau ucişi. Ceea ce văzând, cei doi 
frați călugări s-au înspăimântat foarte de-a merge mai de- 
parte. Aşa că le-au dat lui messer Niccolo şi Matteo toate 
însemnele împuternicirilor lor si i-au părăsit acolo, 
lăsân-du-i doar cu Marco, iar ei au făcut cale-ntoarsă." 

îl lăsam pe Marco să povestească mai departe: 

„Peste Mica Armenie este rege un om care împarte 
bine dreptatea supuşilor lui şi este totodată vasal al 
Tar-tariei. Se găsesc în această ţară îmbelşugată mai 
multe oraşe şi târguri, pline de tot felul de lucruri. 
Teritoriul ei e foarte potrivit pentru vânătoare, 
înmulțindu-se pe-aici o grămadă de specii de animale si de 
păsări. Dar aflaţi de la mine că nu este o ţară sănătoasă, ci, 
dimpotrivă, foarte nesănătoasă. Odinioară, gentilomii 
erau viteji şi pricepuţi la arme, însă acum sunt şovăielnici 
şi necinstiţi, neavând altă calitate decât aceea că sunt 
buni si mari beţivi. 

La mare, se află un oraş-port ce se numeşte Layas, 
important centru pentru negoţ, fiindcă toate mirodeniile şi 
stofele, de mătase sau de fir, venite de la Eufrat sau din 
alte locuri, se aduc în acest port. lar negustorii din Ve- 
neţia şi Genova, ca şi ceilalți din lume, vin până în Layas 
şi-şi vând mărfurile lor, cumpărând, în schimb, ce au 
nevoie... Oricine vrea să pornească spre Eufrat, negustor 
sau nu, trebuie să treacă prin acest oraş." 

Acesta este „stilul" lui Marco, pe care orice lector îl 
poate cu uşurinţă desluşi dintre „broderiile" pisanului 
Rustigielo. Are concizie, chiar laconism; de pildă, rar po- 
vesteşte despre el însuşi şi impresiile pe care foarte noile 
privelişti, şi nu întotdeauna atrăgătoare, i le produc, deşi, 
la vârsta de cincisprezece ani, trebuie să fi avut cel puţin 
un soc la impactul cu această lume pe care n-o bănuise 
vreodată pe când locuia în Rialto. 

Ca ucenic de negustor, atenţia îi este „formată": ob- 
servă fără ezitare mărfurile de preţ, abundența sau sărăcia 
pieţei târgului respectiv. Remarcile sale despre locuitori 
sunt dintre cele mai plastice: fără să intre în amănunte, 
decât atunci când obiceiurile i se par cu totul ieşite din 
comun, reuşeşte să surprindă caracteristicile. Anecdoticul 

este şi el prezent, spărgând textul, animând ritmul, altmin- 
teri descrierea riscând să devină monotonă. 

Fără îndoială este şi naivitate în Minunile lumii, dar 
am zice că este mai mult a epocii culturale căreia îi apar- 
ține, însă tocmai aceasta întăreşte impresia de maximă 
sinceritate a naratorului; de altfel, Marco Polo este demn 
de crezare şi atunci când repovesteşte legende si basme 
culese pe lângă focurile de tabără, de la eventualii călători 
cu care şi-a mai încrucişat drumurile, fiindcă lui i se par 
adevărate ca înseşi peisajele morganatice prin care călă- 
toreşte. Atracția pe care o simte față de aceste poveşti 
răspunde foarte bine firii sale înclinate către extraordinar 
şi gustului general al timpurilor sale. Meritorie este şi ca- 
pacitatea de a reda, cu atât de multă prospeţime,, nemuri- 
toare sub trecerea vremii, şi fapte şi portrete, şi întâmplări 
adevărate si basme, ceea ce se poate întâlni doar la nara- 
torii cu adevărat talentaţi. lar Marco Polo are talent. Apoi, 
să nu uităm că, prin puterea lui deosebită de a observa şi 
de a pleca urechea la ce se zice şi-a câştigat privilegiul de 
a fi inclus în „serviciul de informaţii" al Marelui Han. 

Vom întâlni, cel mai adesea, vocea de poveste, plină 
de convingere a celui care relatează minuni nemaivăzute, 
nemaiauzite, dar cărora „trebuie" să le dai crezare, căci 
naratorul a fost şi martorul ocular. Marco Polo le va întări 
mereu cu formula: „şi chiar aşa sunt". 

Cum am subliniat, este greu de trasat cu exactitate iti- 
nerarul lui Marco Polo. Amănunte despre desfăşurarea 
călătoriei, despre cai, hrană şi adăposturile întâlnite sunt 
puţine, ceea ce nu înseamnă că laconismul acesta dăunea- 
ză lucrării (decât poate doar din punctul de vedere al bio- 
grafilor amatori de detalii, al scenariştilor unei eventuale 
ecranizări). Era epoca la care mongolii invadau ţinut după 
ținut. Oamenii ce mai rămâneau în oraşele lor, erau numiţi 


ark Ta Ep a 
Harta Rusiei, i ariei (întocmită în 1562). 

când după numele lor, când după cele noi, primite de la 
cuceritori. Cât despre graniţe, erau mai efemere decât 
rouă dimineţii. Narațiunea lui Marco Polo va reflecta toate 
aceste ezitări: mai multe variante ale aceloraşi nume, 
trasee diverse, descrieri de cetăţi şi legende duble, uneori 
contradictorii, reluări de subiect, ruperi de ritm, întoarceri, 
promisiuni de a dezvolta o expunere pe care „uită" să şi 
le ţină etc. Cu toate acestea, deşi mai greu de urmărit pe 


hartă, este lesne de citit, lectura satisfăcând toate gusturile. 
x 


După Mica Armenie, venețienii pătrund în cetatea 
Arzingan, din Marea Armenie, unde Marco povesteşte că 
se fabricau „cele mai bune burgan-uri din lume". Se pare 
că, în Evul Mediu, se numeau aga stofele fine de lână sau 
bumbac. Tot în Arzingan „se pot găsi cele mai frumoase 
băi publice cu cea mai bună apă care izvorăşte pe lume." 
Construită pe un platou în apropiere de Eufrat, cetatea 
este înconjurată de munți, din vârful cărora zăpada nu 
dispare decât târziu, în a doua jumătate a lunii mai. 

„Armenii sunt supuşi tătarilor. Vara, întreaga armată 
a tătarilor din Levant îşi face tabără în ţara lor, pentru că 
aici găsesc minunate păşuni pentru vitele lor; dar, peste 
iarnă, nu rămân, din pricina marilor friguri ce depăşesc 
orice măsură; pleacă spre ținuturi mai călduroase, acolo 
unde găsesc iarbă îndestulătoare. 

Si să mai ştiţi că, în această țară a Marii Armenii se 
află A^ca lui Noe, pe un munte înalt (Ararat)." 

„Provincia se învecinează, la miazăzi şi spre Levant, 
cu un regat numit Moşul, ai cărui locuitori sunt creştini 
iacobiţi si nestorieni, după cum vă voi explica mai de- 
parte" — una din promisiunile fără acoperire, fiindcă 
probabil nu I-a vizitat, însă, face distincţia între ţările pe 
care le-a văzut cu ochii săi şi cele despre care a auzit 


MARCO POLO 85 


povestindu-se. Este adevărat că despre Moşul va oferi nu- 
meroase amănunte, nu toate de domeniul fanteziei. 

„La nord, Marea Armenie se învecinează cu 
Geor-gia, despre care, de asemenea, vă voi vorbi... Şi la 
acest hotar cu Georgia, aflaţi că există o fântână de unde 
țâşneşte ulei, în cantităţi foarte mari, aşa încât mai bine de 
o sută de corăbii se pot încărca odată, însă, acest ulei nu e 
bun de mâncat, ci numai la făcut focul şi la uns cămilele 
împotriva râiei. Mulţi vin, din toate părțile, până aici, 
tocmai din pricina acestui ulei, fiindcă în toată ţara şi prin 
vecinătăţi nu se foloseşte altceva pentru încălzit.” — 
Avem aici prima menţiune a unui european despre petrol, 
a cărui importanţă va deveni capitală câteva secole mai 
târziu (supranumit, în zilele noastre: „aurul negru"). 

„Peste Georgia stăpâneşte un rege care se numeşte 
David Melik, ceea ce vrea să însemne Regele David; ţara 
este vasală Hanului, în vechime, toţi regii ei se năşteau cu 
semnul unui vultur pe umărul drept... Locuitorii sunt oa- 
meni frumoşi şi iscusiţi într-ale armelor, buni arcaşi şi 
buni războinici. Majoritatea este creştină, de rit grec... 

Aceasta este provincia pe care Alexandru n-a putut 
s-o străbată atunci când a vrut să meargă spre apus, pen- 
tru că drumul este îngust şi primejdios: de-o parte este 
marea şi de cealaltă sunt munţi pe unde e cu neputinţă să 
călăreşti. Aşadar, singura cale ar fi fost printr-un culoar 
strâmt, care, în lungime, măsoară mai bine de patru leghe, 
astfel încât, la nevoie, şi o mână de oameni ar fi putut ţine 
piept unei armate de atacatori. 

lar Alexandru cel Mare a pus să fie construit aici un 
turn straşnic, să nu poată trece de el nici un duşman ca să 
năvălească asupra armatelor sale. Şi turnul a fost numit 
Porţile de Fier." 


86 COLECȚIA CUCERITORII 


Pe lângă fortăreaţa construită pentru garnizoana ma- 
cedoneană, au început să se mai clădească, încet-încet, 
alte şi alte locuinţe, încât s-a născut un nou oraş, purtând 
numele pe care îl dăduse Alexandru turnului. „Oraşul 
măsoară o jumătate de leghe în lungime şi, în vârful mun- 
ților ce-l înconjoară, are o citadelă. Aceasta, în lungime e 
cât o aruncătură de piatră; zidurile sunt puternice, fără 
nici o spărtură; din loc în loc, se înalță turnuri din piatră 
trainică si bine şlefuită. Tătarii au doborât vârfurile aces- 
tor turnuri şi au stricat culmea zidurilor, lată, odinioară, 
de se putea merge pe ea ca pe oricare alt drum. Locurile 
dimprejur păreau c-au fost, cândva, adevărate paradise te- 
restre datorită frumuseţii lor îmbietoare." (Rubroek) 

Marco face o descriere succintă a întregii provincii si 
încheie printr-o legendă: 

„Sunt multe oraşe şi târguri pe cuprinsul acestei pro- 
vincii. Se găseşte din abundență mătase, din care oamenii 
produc minunate ţesături, cu fir de aur sau din celelalte 
feluri. Provincia este plină de munţi şi defilee înguste, 
toate fortificate, astfel că, aşa cum v-am mai spus, tătarii 
n-au putut supune niciodată întreg ţinutul. 

Se mai află aici şi o mănăstire de călugăriţe, care se 
numeşte Sfântul Leonard, unde se petrece minunea despre 
care vă voi vorbi îndată. Există un mare lac în apropierea 
bisericii, care-şi trage apele dintr-un munte şi în care, tot 
anul, nu se găseşte nici urmă de peşti, nici mari, nici mici; 
dar, când vine prima zi a Păresimilor, este plin de cei mai 
frumoşi din lume! Minunea aceasta durează tot timpul 
Păresimilor, până în Sâmbăta Mare. După care, nu se mai 
găseşte nici o faţă până de Păresimile viitoare, în fiecare 
an se întâmplă la fel, uimitorul miracol." 

Aşa cum am sublimat, Marco nu uită niciodată sa 
vorbească despre religia oamenilor din cutare sau cutare 

ținut, la fel cum, dacă există creştini, specifică tot ce a pu- 
tut afla în legătură cu aceştia: dacă si câte biserici au, de 
cine sunt conduşi, cum s-a înfiinţat cutare mănăstire, le- 
gendele aferente. Este un apologet al creştinismului, în 
felul său, menţionând toate poveştile care înduioşau spi- 
ritele europene ale timpului. Cruciadele dăduseră tonul 
pentru astfel de „literatură, iar ecourile se resimt şi în 
cartea lui Marco Polo. Reamintim, de asemenea, că Mi- 
nunile lumii era dedicată tuturor regilor si suveranilor 
creştinătăţii. Aşadar nu este de mirare că se întâlnesc tot 
felul de referiri la posibilii „supuşi"”. Cel mai adesea, 
creştinii întâlniți de Marco Polo vor fi nestorieni. 


Nestorius, patriarhul Constantinopolului, a fost înlăturat în 
urma Conciliului de la Efes (431), acuzat de erezie; cunos- 
cut ca întemeietor al doctrinei prin care se consideră două 
făpturi distincte în lisus Hristos. Adepții se ocupau cu ne- 
gustoria şi, în Evul Mediu, constituiau împreună cu evreii şi 
lombarzii clasa principalilor comercianţi din Europa, în Ori- 
ent, au jucat şi un rol cultural de cea mai mare importanţă, 
prin ei răspândindu-se ştiinţele şi filozofia greceşti (mai ales 
printre arabi, adevărații moştenitori ai elenismului). 


„Moşul este un întins regat, cu mai multe rase de 
oameni: dintre cei ce se numesc sarazini, care-l adoră pe 
Mahomed, sau creştini nestorieni şi iacobiţi. Aceştia au 
un patriarh, căruia ei îi zic Atolic, ce numeşte arhiepis- 
copii, abaţii şi ceilalți prelați, apoi îi trimite în toate păr- 
tile: în India, în Bodac ' şi în Cathay, aşa cum face papa 
de la Roma cu pastorii catolici pentru ţinuturile latinilor. 
Dar creştinii din aceste ţinuturi, foarte numeroşi, nu sunt 
aşa cum o vrea papa sau Biserica din Roma, fiindcă le 
lipsesc multe din dreapta noastră credinţă. 


1) Badakhan — ţinut al Afghanistanului, la frontiera cu Pamirul, 
avea capitala la Badakhan. 

„„„ Toate ţesăturile de aur si de mătase produse aici se 
numesc, după numele ţării, museline”, şi vin prin părțile 
noastre, de pe aceste pământuri, acei negustori care se nu- 
mesc musolini, aducând mari cantități de mirodenii şi de 
ţesături subţiri, de aur şi de mătase." 

x 

Mai departe, Marco Polo dă curs liber repovestirii le- 
gendelor pe care le-a auzit străbătând ținuturile învecinate. 
Varianta sa cu privire la sfârşitul califatelor încântă prin 
amestecul de istorie şi poveste, basmul având o morală 
referitoare la unul din păcatele capitale, după preceptele 
creştine: lăcomia. 

„în marea cetate Bodac locuia, odinioară, califul tu- 
turor sarazinilor din lume, aşa cum la Roma stă papa tu- 
turor creştinilor... 

Se povesteşte că, într-o bună zi din anul 1255 după 
Hristos, suveranul tătarilor din Levant, care se numea 
Hu-lagu, frate cu Marele Han ce domneşte astăzi, a adunat 
o puternică armată si a venit asupra Bodacului, 
capturân-du-l. Si aceasta a însemnat o faptă de vitejie, 
pentru că în oraş erau mai mult de o sută de mii de 
războinici călăreți, fără a pune la socoteală pedestru. 

Şi când l-au capturat, au găsit în palatul califului un 
turn în întregime plin cu aur, cu argint si cu alte lucruri 
scumpe, adunate la un loc, într-o grămadă atât de mare 
cum nu se mai văzuse nicăieri una la fel. Când a văzut 
uriaşa comoară, căpetenia tătarilor s-a uimit foarte. L-a 
chemat pe calif înaintea sa si i-a zis: 

— Califule, spune-mi, de ce ai strâns o aşa de mare 
bogăție? Ce voiai să faci cu ea? Oare nu ştiai că eu sunt 
duşmanul tău şi că veneam împotriva ta cu o mare armată 
ca să te jefuiesc? De ce n-ai renunţat la avere ca să le-o 

împărţi călăreţilor şi oamenilor tăi de arme ca să apere 
mai dihai, pe tine şi pe cetatea ta? 

Si califul nu ştiu ce să-i răspundă şi tăcu mâlc. 

Atunci, căpetenia tătarilor îi zise: 

— Ei bine, califule, pentru că văd că-ţi preţuieşti 
atât de mult comoara, o s-o ai! 

Şi-a pus să fie dus în turn, închis laolaltă cu aurul şi 
nestematele sale; a poruncit ca nimic altceva să nu-i fie 
dat de mâncare sau de băut, iar lui i-a mai spus: 

— Acum, califule, mănâncă-ţi din comoară cât ai 
poftă, dacă-ţi place atâta, pentru că nu vei mai mânca 
niciodată altceva decât bogăţiile tale! 

A rămas acolo închis patru zile şi-a murit sfârşit de 
puteri... Din acel timp n-a mai fost niciodată vreun alt 
calif, nici la Bodac, nici în altă parte." 


Ecouri creştine 


începând cu prima Cruciadă, numeroase grupuri de 
creştini din Europa apuseană au intrat în contact direct cu 
Levantul (Orientul Apropiat) musulman şi creştin. 

Creştinii de aici aparțineau diverselor culte răsărite- 
ne. Fireşte că, în ochii cruciaților, erau eretici. Dar, dacă 
în Occident ar fi fost prigoniţi, aici deveneau adesea alia- 
ţii catolicilor războinici. De aceea, papii de la Roma, care 
îi chemau pe credincioşi la luptă împotriva păgânilor, deşi 
binecuvântau asasinarea ereticilor în Vest, porunceau ca 
în Siria şi Palestina să fie cruţaţi creştinii autohtoni. 

Principalii propagatori ai creştinismului în Asia cen- 
trală şi de răsărit au fost nestorienii: în cea mai mare parte, 
negustori sirieni care-şi făcuseră apariția prin secolul VII 

mongoli există convertiți, creștinați, că hanii primesc bu- 
curos în slujba lor pe creştini şi că unii-i prigonesc plini 
de cruzime pe musulmani, într-adevăr, printre mongolii 
reuniți sub sceptrul lui Kublai Han erau mulţi nestorieni; 
unii făceau parte chiar din familia ilustrului cuceritor şi se 
bucurau de multă preţuire şi influență. 

Pe de altă parte, cruciații au întâlnit pe la locurile 
sfinte din Palestina etiopieni şi au auzit de la ei şi de la 
coreligionarii lor din Asia despre Abisinia (Etiopia), ţara 
creştină din Africa. Şi Marco Polo va povesti întâmplări 
creştine din această ţară, pe care Europa o considera tot 
un „domeniu" al regelui-preot loan. 

în secolele XTTT-XTV această legendă a determinat în 
mare măsură organizarea şi trimiterea unor solii catolice 
în ţările din Asia, iar în secolul XV a jucat un rol însem- 
nat în istoria descoperirilor portugheze. 

Să-1 ascultăm acum pe Marco Polo povestind un epi- 
sod din această larg-răspândită legendă şi ne vom putea 


da seama astfel de dimensiunile mitului creştin. 
x 


„în ținutul tătarilor de la miazănoapte, alcătuit din 
câmpii întinse, nu exista nici o aşezare, nici cetate, nici 
târg, ci doar păşuni mănoase şi râuri mari. Locuitorii nu 
aveau pe nimeni drept stăpân, dar plăteau o dijmă unui 
bogătaş, pe care-l numeau pe limba lor Unecan, ceea ce 
ar însemna Preotul loan. Si-acest om avut era tocmai acel 
Preot loan temut de toată lumea pentru puterea lui. Tribu- 
tul pe care-l primea însemna o vită din zece si tot a zecea 
parte din celelalte bunuri ale oricărui locuitor. 

Dar s-a întâmplat că, într-o vreme, tătarii s-au în- 
mulțit peste măsură. Atunci, Preotul loan s-a temut că ar 
putea să-i facă necazuri. S-a gândit, aşadar, să-i împrăştie 
în mai multe ţinuturi şi să-i trimită ca să hotărnicească, 

ici-colo, mai multe domenii baroniale, vasale lui. Aşa 
stând lucrurile, tătarii, la început, s-au supus dorinţei con- 
ducătorului lor şi-au plecat cu toţii, îndreptându-se spre 
nord, într-un ţinut îndepărtat şi pustiu, unde Preotul loan 
nu le mai putea face nici un rău. Dar, odată ajunşi, s-au 
revoltat împotriva lui şi nu i-au mai plătit nici un fel de 
tribut. Au rămas să trăiască departe de el, o vreme. 

în anul 1178 de la întruparea lui Hristos, renegaţii 
şi-au ales un rege, pe nume Genghis Han, un om foarte 
viteaz, de mare bun simţ şi foarte multă mândrie. Când a 
fost făcut rege, toți tătarii răspândiţi prin varii ţinuturi au 
venit înaintea lui şi i s-au închinat, recunoscându-l drept 
adevăratul lor suveran. Iar el şi-a condus bine ţara... 

S-au adunat, în timp, atâţia tătari în jurul său că te 
cruceai. Când suveranul a văzut că era atâta lume, a pus 
să se pregătească armele. I-a înarmat pe toţi si a pornit să 
cucerească locurile de primprejur, adică vreo opt alte pro- 
vincii. Dar, după ce le cucerea, nu făcea nici un rău local- 
nicilor, nu aducea nici o stricăciune bunurilor lor, ci lăsa 
pe loc o parte din oamenii lui şi pe restul îi lua mai de- 
parte cu el, să cucerească alte provincii. Astfel a învins, 
una după alta, mai multe ţări. Şi când cei pe care îi supu- 
sese vedeau că nu li se făcea nici un rău, porneau foarte 
bucuroşi alături de armatele învingătoare şi rămâneau cre- 
dincioşi noului lor stăpân. 

Când Genghis Han a adunat o asemenea armată de 
tot pământul era acoperit doar de soldaţii lui, a trimis 
solie la Preotul loan, cerându-i închinare. Acestea s-au 
petrecut la anul 1200 după Hristos. I-a mai cerut, pe dea- 
supra, să-i dea fiica de soţie. 

Preotul loan, auzind ce-i cerea Genghis, s-a întunecat 
la faţă şi le-a spus solilor: 

— Cum de nu i-a crăpat obrazul de ruşine când s-a 
gândit să-mi ceară fiica de soţie? Ştia bine că el este su- 
pusul meu. întoarceţi-vă şi spuneţi-i că mai degrabă o ard 
de vie decât să i-o dau lui de nevastă şi că, de-acum în- 
colo, este proscris şi urmărit ca un trădător al stăpânului 
său, iar pedeapsa care-l aşteaptă va fi moartea! 

Apoi le-a zis solilor să plece şi să nu cuteze să mai 
apară vreodată în faţa sa. Lui Genghis Han, aflând de 
neagra ocară ce Preotul loan i-o trimitea răspuns, odată i 
s-a aprins sângele şi i s-a umflat inima atât de tare c-a fost 
doar la un pas de a-i crăpa în piept, fiindcă el avea un su- 
flet foarte nobil. A jurat că nu va păstra puterea în mâinile 
lui până ce nu va răzbuna această batjocură. Şi-a chemat 
la arme toţi oamenii şi s-a pornit să facă nişte pregătiri de 
război cum nu se mai văzuseră vreodată... 

Preotul loan, deşi ştia sigur că împotriva lui venea o 
mare de duşmani, a început să glumească şi să neso- 
cotească primejdia, zicând că era doar o şleahtă de nimic 
şi nu o armată de soldați. Totuşi, s-a înarmat, dorindu-și 
din toată inima să-l prindă de viu pe Genghis Han, ca pe 
urmă să-i dea cu mâna lui pedeapsa meritată... 

Armata tătară a ajuns într-o uriaşă câmpie din ţara 
Preotului loan, numită Tanduc; acolo şi-a ridicat tabăra. 
Locul acela era destul de larg pentru a se da bătălia. Preo- 
tul loan a sosit şi el, curând, cu ai lui. 

Astfel stăteau faţă în faţă cele două mari armate în 
câmpia Tanducului, când Genghis Han i-a chemat pe as- 
trologii creştini şi sarazini şi le-a poruncit să-i afle care 
dintre cele două oştiri, a lui sau a Preotului loan, va în- 
vinge în bătălie. 

Sarazinii au căutat răspunsul, dar n-au îndrăznit a-i 
spune adevărul, însă creştinii i l-au arătat deschis. Au 
cerut să li se aducă o trestie si-au tăiat-o în două. Au scris 

pe una „Genghis Han" şi pe cealaltă „Preotul loan”. 
Apoi au grăit: 

— Acum, priveşte şi vei cunoaşte adevărul despre 
bătălia ce urmează; vei vedea cine va fi deasupra: bucata 
care s-asază peste cealaltă trebuie să învingă în luptă. 

Genghis Han le-a răspuns că vedea el prea bine cum 
stă treaba şi c-o să-i spintece pe astrologii mincinoşi 
deîn-dată. La care, creştinii i-au citit un Psalm şi-au recitat 
nişte descântece; atunci, sub ochii tuturor, beţigaşul pe 
care era scris numele lui Genghis Han, fără să-l atingă 
nimeni, se lipi şi se urcă peste celălalt. Suveranul se 
bucură foarte şi găsi că astrologii creştini spuseseră 
adevărul, drept care îi ţinu de-atunci la mare cinste..." 

Când s-a pornit bătălia, s-au luptat pe viaţă şi pe 
moarte. Până la urmă, Hanul fu învingător şi Preotul loan 
îşi găsi sfârşitul în timpul încleştării; începând din acea zi, 
moştenitorii săi pierdură tot pământul, care intră în pute- 
rea suveranului tătar. 

„De la această bătălie încolo, Genghis Han a mai 
domnit şase ani, cucerind din zi în zi mai multe provincii 
şi mai multe cetăţi si târguri. Dar, după sase ani, a pornit 
cu armata împotriva unui târg, ce se numea Calatuy, si 
acolo a fost rănit de-o săgeată la genunchi, murind dintr-o 
dată — mare păcat, fiindcă era un om adevărat şi înţelept." 

x 

Nu este singura legendă repovestită de Marco Polo 
despre Preotul loan, vajnicul apărător al creştinismului, 
însă, în celelalte, elementele cruciate sunt mult prea „la 
vedere" pentru a nu bănui într-însele intervenţia creativu- 
lui Rustigielo, care le transformă ba în adevărate pilde de 
cucernicie (nelipsind miracolele), asemeni Faptelor Sfin- 
ților, ba de vitejie, când cavalerii credinţei se luptă cu 
păgânii cu mai multă vitejie decât iubire de aproape. 

Marco Polo, neîndoielnic, a fost bun catolic, dar nu 
avusese nici timpul, nici înclinația pentru a aprofunda stu- 
diul teologiei. Plecat de la o vârstă fragedă din sânul 
bise-ricii-mame, are şansa de a lua contact cu mai multe 
tipuri de credinţă decât aveau ştire învățații venețieni că 
ar fi existat, ceea ce îi modifică fundamental optica. 
Rămâne un moderat, puţin sceptic cu privire la bine şi rău 
— evident, este adeptul sorții pe care ţi-o faci cu mâna ta 
— uluitor de „deschis la nou", dovadă a spiritului său 
critic foarte dezvoltat, aproape modern. Cu toate acestea, 
tandemul Polo-Rustigielo va conferi o nuanţă profund 
creştină acestei cărți de călătorie, în ciuda 
conglomeratului de expresii şi clişee de basm cu care o 
împănează. 

x 

Iată, mai jos, încă un exemplu despre ajutorul nepre- 
cupețit acordat de Dumnezeu creştinilor în confruntarea 
lor cu sarazinii „care dintotdeauna au dorit numai răul tu- 
turor creştinilor din lume": 

„Cam pe la anul 1225 după Hristos, era la Bodac un 
calif care-i ura din toată ființa pe creştini şi care, zi şi 
noapte, visa la mijlocul de a-i obliga să se convertească la 
credința lui, ori, dacă n-ar fi reuşit, să-i omoare pe toți. 
De-aceea ținea mereu sfat cu preoții credinței sale şi toți 
îşi jurau în barbă că o să-i stârpească... 

Or, s-a întâmplat ca necredincioşii să găsească un 
pasaj din Evanghelia noastră, în care se zicea că dacă un 
creştin are un strop de credinţă, fie şi cât un bob de piper, 
şi-i va spune unui munte să se ridice, acela se va clinti — 
şi bineînţeles că-i foarte adevărat. Când au găsit acest 
pasaj s-au bucurat păgânii foarte tare, fiind încredinţaţi că 
găsiseră în sfârşit un motiv să-i batjocorească. 

Califul i-a chemat, aşadar, pe toţi creştinii de pe pă- 
mânturile lui, foarte numeroşi. Când au sosit, le-a arătat 

Evanghelia şi i-a pus să citească pasajul cu pricina... 
După ce l-au citit, creştinii i-au răspuns că era întocmai 
aşa cum se scria în Sfânta Scriptură. 

— Ei bine, zise califul, dacă-i adevărat, atunci tre- 
buie să fie şi printre voi atâţia care să aibă chiar şi un aşa 
de mic grăunte de credinţă. Aşadar, iată ce vă cer: ori îmi 
mutaţi din loc muntele de colo, ori voi pune să fiţi omorâţi 
cu toţii printr-o moarte grozavă. De vreţi să scăpaţi cu 
viaţă, trebuie să treceţi toţi la legea noastră, care-i mai 
bună şi mai adevărată, de vreme ce nu spune neadevăruri 
ca a voastră. Eu v-am poruncit; voi îmi puteţi lesne îm- 
plini voia, după cum scrie în cartea voastră sfântă. Vă dau 
răgaz zece zile. Dacă, la acest termen, nu s-a făcut nimic 
încă, veţi muri ori veţi deveni sarazini!" 

Creştinii, speriaţi de amenințările crudului calif, s-au 
rugat Domnului opt zile şi opt nopţi, deznădăjduiți că nu 
ştiau cum să iasă din strâmtoare. Dar miracolul trebuia să 
se petreacă. Se va împlini, pas cu pas, după schema „cla- 
sică" a fenomenului: viziuni, voci care poruncesc, mila 
Creatorului care îi ocroteşte pe credincioşii cu inima cu- 
rată, omul (cel mai bun) care sfințește locul. 

Mai întâi, i se arată unui cucernic, în vis, un înger 
păzitor, trimis de Dumnezeu, care-l învaţă să-l caute pe 
„cizmarul cu un singur ochi", fiindcă aceluia o să-i fie 
ascultată ruga. Cizmarul e un nou prilej de pildă creştină: 

„Aflaţi acum si domniile voastre ce fel de om era 
acesta. Ducea o viaţă foarte cinstită şi pioasă, postea, nu 
făcea nici un păcat, mergea să asculte mesa la biserică si 
dăruia în fiecare zi, pentru Domnul, o parte din câştigul 
său. Pricina pentru care nu avea decât un singur ochi era 
aceasta: s-a întâmplat, odată, să vină la el o femeie care să 
îi comande o pereche de pantofi şi i-a arătat piciorul, ca 
să-i ia măsură — si-avea un picior foarte frumos. Când 

bietul cuvios a zărit piciorul acelei femei, a fost ispitit, 
pentru că ochii lui s-au bucurat la acea vedere. Dar, cum 
de mai multe ori auzise spunându-se, din Sfânta Evan- 
ghelie, că dacă ochiul ruşina gândul, lăsându-se ispitit, 
trebuia smuls din lăcaşul lui din cap înainte ca omul să 
cadă în păcat, după ce femeia a plecat, şi-a înşfăcat sula 
cu care cosea şi a înfipt-o în ochi, spărgându-şi-l..." 

Gestului de fidelitate al cizmarului Dumnezeu îi răs- 
punde oferindu-i ocazia să devină şi mai stimat de ceilalți, 
un erou exemplar: numai ruga lui o va asculta, numai la 
glasul lui va muta muntele. Nu se insistă asupra modestiei 
cizmarului, care refuză, iniţial, să-şi asume responsabili- 
tatea mântuirii întregului grup persecutat. Se trece la rela- 
tarea miracolului: muntele se urneşte, exact cum a cerut 
califul. Dovada ajutorului divin e evidentă, măreaţă, amu- 
țitoare, iar creştinii obţin astfel o victorie zdrobitoare: 

„Aşa s-a făcut că, după aceasta, însuşi califul s-a 
botezat în numele Tatălui, al Fiului şi al Sfântului Duh. A 
devenit creştin, dar a ţinut secret până la moarte, când i s-a 
găsit o cruciuliță la gât, drept pentru care sarazinii nu l-au 
înmormântat lângă ceilalți califi, ci l-au pus deoparte." 

Morala poveştii este simplă, dar ni se relatează cu în- 
cântarea unui misionar catolic ce-ar fi auzit-o într-o ţară 
în care multitudinea de sarazini urăşte şi oropseşte crud 
(aşa i s-a spus) orice fărâmă de creştinătate. De la învăţă- 
tura legendei acesteia poate şi Marco Polo era foarte con- 
vins că însuşi Marele Han ar fi putut trece, cu uşurinţă, la 
creştinism, în caz că ar fi fost îndeajuns de convingătoare 
pledoaria pentru superioritatea acestei credinţe. 

x 

Tot cu titlul de exemplu pentru cât de convins era 

Marco de temeinicia doctrinei creştine şi de nedreptățile 

pe care adepţii ei le sufereau de la necredincioşi este si 
următoarea poveste: 

„Cigatan, fratele Marelui Han, se botezase în legea 
noastră creştină, deşi era suveran tătar al ținutului Sân 
Marcan si-al multor altora. Când au aflat creştinii, foarte 
încântați, şi-au clădit o mare biserică închinată Sfântului 
loan Botezătorul. Au luat apoi o foarte frumoasă piatră de 
la sarazini si au făcut din ea piedestalul unei coloane, 
aşezate în mijloc pentru a susţine acoperişul. 

Or, s-a întâmplat că Cigatan muri. 

Când sarazinii au auzit că murise, s-au vorbit între ei 
că era timpul să-şi recupereze piatra cu tot dinadinsul, lu- 
cru lesne de îndeplinit, căci erau de zece ori mai nume- 
roşi decât creştinii. Aşadar, au mers la biserica Sfântului 
loan, spunându-le credincioşilor că-si voiau cu orice chip 
piatra înapoi. Creştinii au recunoscut că fusese odinioară 
a sarazinilor, dar au zis că erau gata să le ofere argint în 
schimb, ca să le-o lase lor. Mahomedanii au răspuns că 
nici pentru toate comorile lumii nu le-ar lăsa-o... 

Atâta zarvă au făcut că povestea a ajuns la urechile 
suveranului cel mare, care le-a poruncit creştinilor să le 
plătească musulmanilor dreptul ori să le înapoieze piatra; 
si le-a dat termen două zile să cadă la pace. 

Pentru bani, nici un sarazin nu voia să se înduplece 
să lase piatra; se încăpăţânau astfel numai să le facă în 
ciudă creştinilor şi nu pentru altă pricină, fiindcă ştiau 
bine că dacă se lua piatra de acolo, biserica se prăbuşea. 
Creștinii, foarte supăraţi, nu ştiau ce să facă: se rugau lui 
lisus Hristos şi-i cereau Domnului să facă în aşa chip 
încât nici sfântul lăcaş să nu fie stricat, nici să se întineze 
cumva numele patronului ei, loan Botezătorul. 

Ruga le-a fost ascultată, căci, la împlinirea sorocului, 
s-a găsit, dimineaţa, piatra sărită deoparte, iar coloana 

susținea mai departe povara acoperişului, sprijinită pe 
nimicul rămas în loc, la fel de trainic ca şi atunci când 
acolo se găsea piatra cu pricina. Şi de la coloană până la 
pământ erau mai bine de trei palme. 

Sarazinii şi-au dus înapoi piatra buclucaşă, iar co- 
loana despre care v-am vorbit a rămas de-atunci în aer si 
va mai sta aşa cât va voi Dumnezeu." 

x 

Este la fel de uimitoare uşurinţa cu care Marco Polo 
trece de la tonul laconic al descrierii autentice (prudent 
faţă de cantitatea de informaţie oferită nedoriţilor con- 
curenţi genovezi) la cel efervescent al povestitorului care 
îşi aminteşte deodată ceva demn de toată atenția 
evlavi-oşilor contemporani. Fireşte, pentru culoarea 
naraţiunii, amestecă şi combină detaliile, dând la iveală 
o legendă dacă nu în totalitate nouă, cel puţin foarte 
originală. 

Aşa se întâmplă cu povestea celor trei Magi creştini, 
care se contopeşte cu cea despre adoratorii focului din 
cultul zarathustrian. 

„Persia este o mare provincie, odinioară foarte no- 
bilă şi prosperă, dar astăzi ciuntită şi sărăcită de tătari... 

în Persia există cetatea care se numeşte Saba 
(Sa-vah), de unde au plecat cei trei Crai ca să i se închine 
lui Hristos. Sunt înmormântați aici, în trei morminte mari 
şi frumoase. Si deasupra fiecărui mormânt se află ridicată 
câte-o casă pătrată, trainică la suprafaţă. Trupurile Crailor 
sunt încă întregi si au părul şi barba lungi. Unul se numea 
Gaspar, celălalt Melhior, iar al treilea, Baltazar. Și messer 
Marco Polo a întrebat mulţi localnici din Saba despre 
aceşti trei Crai, dar n-a găsit nici măcar unul singur care 
să-i poată zice altceva decât că acelea erau trupurile a trei 
regi care, cândva, fuseseră înmormântați aici. 

Cam la trei zile de mers de Saba este un târg numit 
Cala Ataperistan, ceea ce ar însemna, pe limba noastră, 
Castelul Adoratorilor Focului. Este un nume bine ales, 
fiindcă, într-adevăr, locuitorii acestui târg se închină focu- 
lui. Şi messer Marco Polo a aflat şi de ce. 

Se spune că, în vechime, cei trei Crai au plecat să i 
se închine unui profet ce tocmai se născuse şi să-i ducă 
trei daruri, aur, tămâie şi mir, ca să afle dacă acela avea 
să fie un zeu, un rege pământean sau un tămăduitor. Fi- 
indcă ziceau că, dacă avea să ia aurul, urma să fie un rege 
pe pământ, dacă lua tămâia, un zeu, iar dacă ar fi luat 
mirul, un vraci. 

Ei bine, ajungând acolo unde se născuse copilul, cel 
mai tânăr dintre Crai a intrat primul şi a ieşit strigând în- 
spăimântat, fiindcă găsise copilul mare, de-aceeasi vârstă 
cu el. Apoi, a intrat al doilea Crai, de vârstă mijlocie, şi, 
ca şi celui dintâi, i s-a părut că nou-născutul avea aceeaşi 
vârstă cu dânsul; şi a ieşit de acolo uluit. Apoi, a intrat cel 
de-al treilea şi cel mai mare în vârstă şi i s-a întâmplat la 
fel ca celorlalţi; şi a ieşit de-acolo dus pe gânduri. 

Vorbind între ei despre ce văzuse fiecare, s-au minu- 
nat foarte. Şi-atunci s-au hotărât să intre toți trei deodată; 
aşa au făcut, şi-atunci au găsit un copil născut de numai 
treisprezece zile. I s-au închinat si i-au oferit darurile 
aduse. Copilul le-a luat pe toate trei si le-a dat în schimb 
o cutie închisă. 

După aceasta, cei trei Crai au plecat înapoi, în ţinutul 
lor. Călărind mai multe zile, şi-au zis, într-o bună di- 
mineaţă, c-ar fi bine să se uite în cutia primită în dar de 
la copilul-profet. Au deschis-o si-au găsit înăuntru o pia- 
tră. S-au întrebat oare ce voia să însemne aceea, însemna 
că noua credință, ce abia începuse, trebuia să rămână 
în-tr-înşii tare ca piatra. Dar Craii, care încă nu 
înţeleseseră 

că piatra avea această semnificaţie, au aruncat-o într-o 
fântână. Şi îndată s-a pogorât din cer un foc orbitor, drept 
în adâncul puţului unde zvârliseră piatra. Când Craii au 
văzut minunea, au rămas muţi de uimire şi s-au căit, fi- 
indcă abia atunci şi-au dat seama de însemnătatea pietrei. 
Au luat, aşadar, din focul acela iscat în fântână si l-au dus 
în ţara lor, punându-l în altarul unei biserici frumoase şi 
bogate. Şi când îl aprindeau, i se închinau lui ca unui zeu, 
iar toate sacrificiile le pregăteau cu acel foc. 

Dacă se întâmpla să se stingă, se duceau să ia lumină 
de la cetăţile din împrejurimi, care trecuseră la aceeaşi 
credinţă; uneori mergeau si câte zece zile până să mai 
găsească un foc dintr-acesta. lată de ce oamenii din acest 
ținut adoră focul." 

Marco Polo nu a avut nici timp, nici ocazii de a veri- 
fica izvoarele. 

Probabil că, impresionați de stranietatea peisajului şi 
de sălbăticia locurilor prin care treceau, atât de diferite de 
cele de acasă, la focurile de tabără pe care le aprindeau 
când făceau popasurile de noapte li se stârnea călătorilor 
pofta de vorbă si se încurajau să brodeze pe marginea 
legendelor vechi, născocind alte amănunte semnificative. 
Nu din calcul li se dă o conotaţie religioasă — marea sin- 
gurătate a peisajului apropie sufletul de Dumnezeu. 

Poate că Marco Polo a crezut, sincer, că descoperise 
mormântul celor trei Magi şi explicaţia cultului focului la 
cei care păreau foarte creştini în legea lor. 

Observă, fireşte şi non-asernănările cu religia sa, dis- 
tanţe şi deviații; tocmai de aceea este remarcabil gestul 
său: în vremea aceea, cu siguranță mulţi negustori, poate 
chiar toţi, aflau, prin aceleaşi metode, legende; prea puţini 
însă le trasmiteau si încă şi mai puţini le comentau în 
vreun fel. 

„...în acest regat sunt oameni cruzi şi lesne ucigaşi 
de oameni, fiindcă se omoară unii pe alţii în fiecare zi. Şi 
dacă n-ar fi stăpâni tătarii din Levant, ar face mult rău 
negustorilor, ba, chiar si cu stăpânirea acestora, tot nu se 
lasă, şi-asta foarte adesea, de-a face în ciuda voinţei şi 
puterii tătarilor; iar dacă negustorii nu sunt bine înarmaţi, 
îi omoară şi-i jefuiesc pe toţi. Si, câteodată, când negusto- 
rii iau bine aminte la toate şi încearcă să se apere, tâlharii 
se înfurie şi-i omoară până la unul. Toţi sunt sarazini, căci 
păstrează credinţa în Mahomed." 

Banditismul si sălbăticia erau, într-adevăr, cele mai 
mari primejdii pentru călători. Marco nu se sfieşte să le 
noteze, el însuşi având de-a face cu tâlharii, din mâna că- 
rora a scăpat providențial. 

Cartea lui de drum se dovedeşte astfel foarte utilă 
pentru cei ce-ar fi dorit să parcurgă aceeaşi cale, adevărat 
ghid şi pentru oameni prudenţi şi pentru aventurieri. 

„Se întâlnesc mai multe oraşe şi târguri, înconjurate 
cu ziduri de pământ foarte înalte şi groase, ca să le apere 
împotriva caraonilor. Aceştia au mame indience şi taţi 
tătari. Aflaţi că aceşti caraoni, când vor să bântuie ţinutul 
ca să-l jefuiască, prin incantaţiile lor diabolice fac ziua să 
se întunece ca noaptea, încât nu vezi nici la doi paşi de 
tine; şi-această beznă poate ţine şi opt zile încheiate. Dar 
ei, cunoscând bine locurile, călăresc aproape unul de altul 
şi sunt atât de mulţi încât ocupă tot largul drumului. Şi 
toţi cei care se găsesc în afara oraşelor si-a târgurilor sunt 
prinşi: nu scapă nici bărbaţii, nici femeile, nici vitele. Şi 
când i-au prins, îi omoară pe cei în vârstă, iar pe ceilalţi, 
femeile şi tinerii, îi vând prin alte ţări, ca sclavi. 

Regele acestor oameni  nelegiuiți se numeşte 
Nogo-dar. Şi messer Marco Polo a auzit povestindu-se 
despre el 

lucruri nu prea măgulitoare. Zice-se că Nogodar merse 
într-o zi la curtea lui Ogodai, pe atunci Mare Han, cu mai 
bine de zece mii de oameni de-ai lui călări. De-acolo n-a 
mai vrut să se întoarcă; a rămas cu unchiul lui, fiindcă 
acela era un nobil avut. 

Pe când stătea cu el, Nogodar a pus la cale o josnică 
trădare. A plecat de lângă unchiu-său, care locuia în Ma- 
rea Armenie, fugind c-o mulţime de oameni călare, toţi 
foarte cruzi şi mişei, trecând prin Balasian, Pasciai şi 
Chesciemur, pretutindeni atacând, jefuind şi omorându-i 
pe cei ce li se opuneau, declarând că ei erau, de atunci în- 
colo, adevărații stăpâni ai acelor teritorii si lor trebuia să 
li se supună şi să le plătească bir. în Chesciemur, Nogo- 
dar a pierdut mulţime de oameni şi vite, fiindcă drumu- 
rile erau, toate, înguste şi rele. Totuşi, n-avea de gând să se 
oprească. A pătruns până în India, la hotarele unui ţinut 
numit Delivar. A rămas în cetatea cu acelaşi nume, după 
ce a furat tronul regelui Asidin-Sudan. 

Aici s-a stabilit Nogodar cu toată armata lui; şi nu se 
teme de nimeni şi se luptă cu toți tătarii care trăiesc în 
vecinătatea pământurilor sale, jefuind şi prădând pe ori- 
cine se aventurează în ţara lui. 

Şi, adevărat vă spun că messer Marco Polo însuşi a 
fost prins de-aceste făpturi ale umbrei; însă, mulțumită lui 
Dumnezeu, a putut să le scape şi s-a ascuns de mâna lor 
într-un târg din apropiere, ce se numea Canosalmi; dar a 
pierdut mulţi dintre tovarăşii de drum, nemairămânând în 
viaţă decât şapte persoane." 

Acesta a fost botezul focului primit de Marco, exa- 
menul său de capacitate, proba de majorat. De acum în- 
colo nu mai era un băieţandru sfielnic şi uimit, ci un tânăr 
curajos, care făcuse dovada iscusinţei si promptitudinii în 
acțiune. 

Negreşit ne simţim obligaţi să admirăm încă o dată 
bună-cuviința şi măsura acestui extraordinar călător 
ve-neţian, căci, dintr-un episod care pentru alţii (mai ales 
în epoca de efervescenţă a romanelor cavalerești şi de 
aventuri, aşa cum era a sa) ar fi însemnat o ocazie 
potrivită de a se scoate în evidenţă pe sine, 
încondeindu-şi în tuşe groase calităţile şi exagerându-şi 
destoinicia, Marco Polo nu foloseşte din eveniment decât 
atât cât îi trebuie pentru a-şi convinge lectorii de primejdia, 
cu adevărat deosebită, pe care o prezenta ţinutul. 

Este nu numai modestie, ci un veritabil simţ al eticii 
naraţiunii. Suntem convinşi că ştia să povestească capti- 
vant; cu toate acestea, când este vorba să se laude, muzele 
sale tac... 


Pictorul 


în pofida primejdiilor ce-l pândesc la tot pasul pe 
călătorul aventuros, Marco ştie să aprecieze frumuseţea, 
raritatea sau bogăţia ținuturilor pe care le străbate. Dar, 
ceea ce îi va atrage atenţia în mod deosebit, cel puţin aşa 
deducem după frecvenţa cu care o pomeneşte si plăcerea 
cu care insistă asupra detaliilor, este vânătoarea. Marco 
Polo este un împătimit al acestui sport şi artă totodată. 
„+. Există, aici, multe păduri frumoase, care se pot 
străbate călare, în care se găseşte vânat din belşug, fru- 
moase exemplare de potârnichi, fazani şi multe alte specii 
de păsări. 
„ în munţii acestui ţinut sunt cei mai buni şoimi din 
lume, mai mici decât şoimii-pelerini: au pieptul roşu, de 

la guşă până la coadă; zboară atât de repede încât nici o 
pasăre din lume nu le poate scăpa." 

Vânătoarea cu şoimi era nebunia la modă în epoca 
aceea si nu se putea închipui un dar mai măgulitor decât 
un exemplar din acest soi de pasăre, în poezia persană, 
însă, şoimul simbolizează servilismul: docil şi dresat el se 
întoarce la stăpân, stându-i pe braţ cu aripile ridicate şi 
capul plecat, cu aer nobil şi supus. 

Cu toate că Marco Polo este fascinat de vânătoare, şi 
în acest domeniu descrierile sale pot fi, pe drept, consi- 
derate stângace, prea scurte, lapidare, suferind de acelaşi 
păcat al clişeelor de expresie: „vânat din belşug", „nu- 
meroase sălbăticiuni din toate felurile" — rar le va spune 
pe nume, fiindcă tot atât de rar le cunoaşte numele ade- 
vărate, însă, tot pe drept cuvânt, putem să-i acordăm cle- 
menţa noastră: vedea animale şi păsări ce niciodată nu 
mai fuseseră văzute de europeni, pentru care nu afla de- 
numirile decât în tătară sau în alte dialecte, aşadar, pentru 
care nu avea, practic, echivalente în limba maternă. 

Acolo unde cunoaşte specia, tabloul pe care ni-l pic- 
tează pierde orice ton de exagerare, vorbind deschis si 
limpede. De pildă, trecând prin provincia Comadi, va fi 
impresionat de bivolii albi întâlniți pe platoul muntos: 
„foarte mari şi albi ca zăpada; cu picioare scurte şi groase, 
coarnele scurte şi viguroase, cu vârfuri boante, între 
spete au o cocoaşă rotundă şi înaltă de vreo două palme. 
Sunt cel mai frumos lucru ce se poate vedea pe lume! 
Când vrei să le pui ceva în spate, se lungesc pe pământ 
cum fac cămilele, apoi se ridică cu povară cu tot, oricât 
de mare, fiindcă sunt nişte animale foarte puternice." 

Marco Polo a reuşit să aducă până acasă, la Veneția, 
câteva fire exemplificatoare din părul acestor minunate 
animale, lung şi moale, potrivit pentru tors. 

Cel mai adesea împleteşte inspirat informaţia auten- 
tică şi superstiţiile populare: 

„Creman este un regat în Persia (...) în care sunt din 
belşug, pietrele preţioase ce se numesc turcoaze: se găsesc 
în munţi şi se extrag din piatră. Se spune în acest ţinut că 
turcoazele n-aduc noroc celor ce le poartă, pentru că ele 
n-ar fi pietre preţioase, ci oasele nefericiţilor morţi din 
dragoste. De aceea, localnicii preferă să le vândă stră- 
inilor, foarte rar împodobindu-se cu ele." 

Drumul celor trei curajoşi negustori se continuă astfel, 
peste cocoaşele pleşuve ale colinelor, prin văi sterpe şi 
deschise în bătaia vântului, pe lângă maluri de ape, prin 
păduri cu arbori ciudaţi, întâlnind la tot pasul animale si 
păsări din ce în ce mai bizare pentru ochii lor, din ce în 
ce mai colorate şi mai abundente, pe măsură ce se apropi- 
au de hotarele Indiei. Iar autorului nostru încep ba să-i 
lipsească cuvintele, ba să fie nu îndestul de mulţumit de 
comparaţiile pe care le realizează, palide faţă de ceea ce 
retina înregistrase, orbită de atâta strălucire. 

„Câmpia Formosa are o întindere de două zile de 
mers şi este străbătută de cristaline ape curgătoare. Se 
găsesc aici curmale şi multe alte fructe, si-o mulțime de 
păsări, ca şoimii, papagali şi altele, care nu seamănă cu 
cele de pe la noi. Călătorind două zile călare, ajungi la 
Marea Ocean. Pe coastă se ridică o cetate numită Ormuz, 
care are un port foarte larg. Vă pot spune că am văzut, cu 
ochii mei, cum negustorii aduc aici, în corăbii mari, în- 
cărcate din India, mirodenii, pietre preţioase, stofe scum- 
pe, ţesături de mătase şi de fir de aur, fildeşi şi multe alte 
mărfuri rare. Ei le vând, în acest port, altor negustori, care 
le duc mai departe, în lumea întreagă." 

Odată fiind la Ormuz, cu siguranţă că au aflat că ar 
fi putut ajunge până în China, la Marele Han,-urmându-si 


Corabie chinezească (pânzele sunt din coajă 
de bambus, ancora este de lemn). 

călătoria pe mare. însă au preferat să nu ia în seamă 
a-ceastă soluţie, ci să caute o cale pe uscat, întârziindu-şi 
sosirea la destinaţie şi înfruntând orice primejdii, 
prefe-rându-le înecului sigur, fiindcă asta le inspira 
construcţia si aspectul corăbiilor pe care le vedeau în 
rada portului. 

„Corăbiile lor sunt foarte proaste şi se scufundă o 
mulţime; nu sunt prinse în cuie de fier, căci fierul nu se 
găseşte mai deloc prin împrejurimi; scândurile sunt po- 
trivite numai în buloane de lemn si-apoi cusute între ele, 
cu un fir pe care fl extrag din scoarță de cocotier, astfel: 
pisează scoarţa până devine ca firele de păr de cal, din 
care torc apoi sfoara cu care-şi cos corăbiile; această sfoară 
este destul de trainică şi nu se strică de la apa mării, dar 
o asemenea corabie nu rezistă la furtuni... Astfel că e 
foarte periculos să navighezi pe-o corabie de-a lor, mai 
ales că în Marea Indiei sunt deseori furtuni. 

.. Aceste corăbii au un catarg, o pânză şi o cârmă; 
cala nu este acoperită, decât atunci când e încărcată cu 
marfă; se pun deasupra mărfurilor mai multe straturi de 
piei si, peste ele, caii duşi la vânzare în India, pe care 
obţin un preţ foarte bun." 

Ca atare, cei trei Polo, renunțând la o experienţă ma- 
ritimă, vor urma calea caravanelor de uscat, preferând să 
ajungă la Kublai chiar şi mai târziu, după ce vor fi traver- 
sat Pamirul, dar teferi. 

Nu numai corăbiile nu li se par de încredere, dar 
suferă si din pricina climei nesănătoase şi a ciudăţeniilor 
obiceiurilor localnicilor. 

„Aici, la Ormuz, este nemaipomenit de cald din pri- 
cina soarelui care pârjoleşte cetatea, în locul în care este 
aşezată. lar, dacă se întâmplă ca un negustor străin să 
moară, regele ținutului pune stăpânire pe toate bunurile 
acelui nefericit. 

Din vecinătăţile Ormuzului se aduc smochinele, din 
care se face un soi de vin, în amestec cu mirodenii locale, 
foarte gustos; însă, dacă îl bea cineva care nu este obiş- 
nuit, la început, acţionează asupra lui ca un puternic pur- 
gativ; apoi, însă, face foarte bine, ba chiar îngraşă. 

Localnicii mănâncă pâine din grâu şi carne numai 
când sunt bolnavi; dacă fac greşeala să guste din acestea 
când sunt sănătoşi, se îmbolnăvesc imediat; în rest, nu se 
hrănesc decât cu smochine şi peşte sărat, citrice şi ceapă. 

Oamenii acestor ţinuturi sunt negri şi se închină la 
Mahomed. Ziua, nu stau în cetăţi, fiindcă ar muri din 
pricina căldurii, ci ies afară, în grădinile unde găsesc ră- 
coarea cursurilor de apă şi a fântânilor. Şi chiar şi-asa, tot 
n-ar scăpa cu viaţă, de n-ar face cum vă voi povesti. De 
multe ori, în timpul verii, se năpusteşte asupra lor, din 
deşert, nisipul adus de un vânt peste măsură de fierbinte, 
astfel că i-ar ucide pe toţi dacă, deîndată ce simt apro- 
pierea acestui vânt, ei n-ar intra în apă până la gât, rămâ- 
nând acolo până trece urgia. 

îşi seamănă grâul, orzul şi celelalte cereale în luna 
noiembrie si le recoltează în luna martie. După aceea, pe 
toate câmpiile lor nu mai creşte nici un fir de verdeață (în 
afară de smochine, care durează până în mai), din pricina 
caniculei care usucă tot. 

Corăbiile lor nu suferă din pricina căldurii, fiindcă 
sunt unse cu untură de peşte." 

Nu, cu siguranţă celor trei venețieni nu le-a priit în 
Ormuz. întorcând spatele mării, au pornit, pe drumul 
ocolit ales de ei, pe poteci pe care doar soldaţii lui Darius 
mai păşiseră. La fel ca predecesorii lor mai războinici, se 
uluiau la fiecare pas de peisajul şi obiceiurile oamenilor 
întâlniți. 

Marco Polo vorbeşte despre cum au înaintat spre 
inima Asiei alternând tonurile, de la cele de copil nedu- 
merit, puţin înspăimântat, trecând cu voioşie la amănunte 
surprinse de ochiul versat, de negustor. Cel dintâi contact 
al său cu deşertul Arabiei îi va lăsa amintiri greu de şters. 


Asasinii 


„La plecarea din cetatea Creman, se călăreşte zdra- 
văn vreo şapte zile, pe un drum foarte periculos pentru 
călător, fiindcă nu găseşti nici picătură de apă sau doar 
ceva mai mult decât nimic. Aceea de care mai dai, pe 
negândite, este amară şi verde, atât de sărată că nimeni nu 
o poate bea; iar cine gustă, se strică la stomac de trebuie 
să se oprească pe drum de cel puţin zece ori pe zi. Cât 
despre sare, se găseşte din abundență în vadurile apelor, 
dar nimeni nu îndrăzneşte să se atingă de ea, fiindcă 
şi-aceea este un puternic purgativ." 

înfruntând pustietăţile hâde şi căldura lor ucigătoare, 
au reuşit s-ajungă în provincia pe care Marco o numeşte 
Tonocain. 

„Intri, mai întâi, într-o largă câmpie pe care creşte 
arborele-sol, pe care creştinii îl numesc arborele-uscat: 
este înalt şi gros; frunzele sunt verzi pe-o parte şi albe pe 
cealaltă; face nişte fructe asemănătoare castanelor, dar 
fără nimic înăuntru; lemnul este galben şi foarte dur. Nu 
mai există alt fel de arbori pe-o rază de zece mile, cu ex- 
cepţia unui singur cotlon. Oamenii locului spun că acolo 
s-ar fi ţinut, odinioară, bătălia decisivă a lui Alexandru cu 
regele Darius. 

Tonocain are numeroase oraşe şi târguri, 
învecinân-du-se, la nord, cu Persia. Aşezările acestea au 
din belşug din toate lucrurile bune şi frumoase, fiindcă 
ținutul se bucură de-o climă temperată, dulce, nici prea 
cald nu e, nici prea frig. Toţi locuitorii sunt 
mahomedani." 

Marco s-a maturizat rapid, aşa că nu este de mirare 
că vom găsi, în amintirile sale, aprecierea următoare: „Cu 
toţii sunt foarte chipeşi, mai ales femeile, din cale-afară 
de frumoase." 

însă, pe aici, nu toate lucrurile vor fi bune şi fru- 
moase! 

„Mulect este un ţinut în care odinioară locuia Bă- 
trânul Muntelui. Mulecr înseamnă Dumnezeul Pământu- 
lui. Vă voi povesti tot ceea ce priveşte acest loc, după 
cum eu, Marco Polo, am auzit de la mai mulţi oameni din 
acest ţinut. 

Bătrânul se numea, pe limba lor, Aladin. El pusese 
să se împrejmuiască, în fundul unei văi dintre doi munți, 
cea mai mare şi mai frumoasă grădină care s-a mai văzut 
vreodată, plină de toate fructele din lume. Erau ridicate 
înăuntru cele mai mândre case şi palate, toate aurite şi îm- 
podobite cu minunate picturi. Pe străzi erau rigole prin 
care curgeau vin, lapte, miere şi apă. Peste tot întâlneai 
femei şi fete, cele mai frumoase din lume, care ştiau să 
cânte la toate instrumentele, acompaniindu-şi glasurile 
minunate şi dansând, atât de plăcut încât nu te mai saturai 
privindu-le şi ascultându-le. 

Bătrânul Muntelui îi făcuse pe toţi ai lui să creadă că 
grădina aceea era chiar Paradisul. Pentru aceasta, aranjase 
toate lucrurile după cum Mahomed profetul spusese că va 
arăta Paradisul, cu minunate parcuri pline de izvoare cu 
vin, lapte, miere şi apă şi populat de femei frumoase, pen- 
tru plăcerea oricui. 

în această grădină nu intra nici un bărbat care nu 
voia să se facă hasisin. 

Exista un castel la intrarea în această grădină, atât de 
puternic fortificat încât nimeni n-ar fi putut să-l cuce- 
rească; şi puteai pătrunde în grădină numai şi numai 
trecând pe-acolo. 

Bătrânul păstra în curtea regală pe tinerii bărbaţi din 
ținutul său, de la vârsta de doisprezece ani până la două- 
zeci, şi-anume pe aceia care voiau să fie soldaţii credin- 
cioşi lui. Lor le povestea cum descrisese Mahomed, în 
Legea lor, grădina Paradisului şi-o făcea după modelul 
construit de dânsul, de care v-am spus; iar ei îl credeau cu 
evlavie, aşa cum numai sarazinii ştiu să creadă. Ce să vă 
mai spun? îi aducea în această grădină câte zece sau câte 
patru, în felul următor: le dădea să bea o licoare ce-i 
a-dormea imediat, apoi punea să fie duşi dincolo de palat. 
lar când aceştia se deşteptau, se vedeau în mijlocul minu- 
năţiei. Odată ajunşi înăuntru, într-un asemenea lăcaş, se 
credeau cu-adevărat în Paradis, încântătoarele fete şi fe- 
mei le îndeplineau orice dorinţă, la orice oră, aşa încât 
aveau tot ce le dorea inima; niciodată vreunul n-ar fi ple- 
cat de-acolo de bunăvoie. 

Bătrânul care, aşa cum vă spuneam, avea o curte no- 
bilă şi mare, îi făcea pe oamenii slabi de înger care-l în- 
conjurau să creadă că el era un adevărat profet. Când voia 
să-şi trimită hasisinii săi într-un anume loc, chema pe câte 
unul, îi dădea să bea din licoarea care îl adormea, şi-l 
ducea apoi în palatul său. lar când acela se dezmeticea şi 
se găsea afară din Paradis, în castelul-fortăreaţă, se mira 
tot, simțindu-se foarte stânjenit de-a fi departe de raiul cu 
care se obişnuise şi stingherit peste măsură de această 
schimbare. Bătrânul îl chema apoi înaintea lui, iar 
hasi-sinul i se ploconea ca unul ce îl credea într-adevăr 
profet. 

Si Bătrânul îl întreba atunci de unde venise. Iar el răs- 
pundea că picase din Paradis, care este un loc întocmai 
cum profetul Mahomed 1-a descris în Legea lui. Iar cei 
care mai erau de faţă şi-l auzeau, şi nu văzuseră niciodată 
până atunci grădina minunată, simțeau o mare dorinţă de 
a ajunge şi ei acolo, atât de mare că şi-ar fi dat şi viaţa 
pentru asta. 

Iar când Bătrânul voia să ucidă vreun alt stăpânitor, 
le zicea hasisinilor. 

— Mergeţi si omorâţi-l pe cutare si, când vă veţi în- 
toarce, voi pune îngerii mei să vă ducă în Paradis. lar 
dacă veţi muri, voi porunci îngerilor mei să vă ia de acolo 
de unde v-aţi dat duhul şi să vă aducă în Paradis. 

Si-această promisiune le era tuturor deajuns. Astfel, 
ei acționau la poruncile lui fără să se teamă de nici o 
primejdie, în arzătoarea lor dorinţă de-a se reîntoarce în 
Paradis. 

Prin mijloacele acestea, Bătrânul Muntelui punea să 
fie omorâţi toţi cei pe care îi ura, folosind mâna oarbă a 
celor pe care îi conducea. De aceea, toţi ceilalți stăpânitori 
se temeau foarte tare de el şi îi plăteau mare tribut ca să 
obțină pacea şi prietenia lui." 


Şi istoricul Victor Şclovski atestă existenţa acestei secte 
ucigaşe, enumerând câteva din crimele comise de adepţii ei 
în perioada de maxim entuziasm: „Vom aminti că ei încer- 
caseră să devină stăpânii Tunisiei, Persiei şi Siriei. Formau 
un ordin asemănător Templierilor la creştini — pe care 
Biserica îi va acuza de erezie şi-i va prigoni ca atare, în 
perioada lor de înflorire, se pare că numărau şaizeci de mii 
de membri. Pe vremea sultanului Aladin, au încheiat, apa- 
rent, o înţelegere, sultanul făgăduindu-le să-i lase în pace; 
aceasta nu i-a împiedicat, însă, să atenteze asupra vieții lui 
de două ori. în general, au comis atâtea crime încât numele 
lor a devenit sinonim cu acela de ucigași. L-au asasinat pe 

Raymond, conte de Tripoli, unul din conducătorii primei 
Cruciade. A urmat replica Templierilor, care i-au înfrânt şi 
i-au obligat să le plătească tribut. I-au scris lui Alaric, re- 
gele cruciat, că sunt gata să se convertească, dacă îi vor 
scuti de biruri. Mesagerii lui Alaric au fost, din păcate, ucişi 
de Templieri şi răspunsul nu le-a mai parvenit. Chiar Sfân- 
tul Ludovic, debarcând (în 1250) la Acra, a căzut în mâi- 
nile lor şi a trebuit să îşi răscumpere viaţa cu bani grei”. 


Marco Polo îi numeşte hasisini, în timp ce la alţi is- 
torici îi vom întâlni sub denumirea de asasini . Cine ne 
spune istoria că erau aceştia? 

în secolul VIE, în călifarul Bagdadului s-a întemeiat 
secta ismaeliţilor, care se făcea ecoul nemulțumirilor pă- 
turilor celor mai asuprite de feudali. Era alcătuită, la 
origini, din negustorii bogaţi şi căpeteniile religioase reac- 
ționare. Alături de puternicul mesianism, legat de numele 
profetului-martir Ismael, descendentul califului Aii, doc- 
trina ismaelită conţinea numeroase elemente mistice, moş- 
tenite de majoritatea religiilor vechi ale Asiei, în general, 
si ale Iranului, în special. 

La sfârşitul secolului XII, după destrămarea 
califa-tului Bagdadului, ismaeliţii, suferind influenţa 
războaielor interminabile dintre suveranii musulmani, pe 
lângă invazia cruciaților în Siria şi Palestina, s-au 
transformat într-o organizație militară secretă, care a 
intrat în istorie cu numele de Societatea Asasinilor. Au 
luptat, cu înverşunare, atât împotriva cruciaților cât si a 
şahilor musulmani, neezitând să recurgă la crimă, unele 
comise în circumstanţe dintre cele mai misterioase. 


1) Cuvântul asasin provine din arăbescul hashishin, de la faptul 
că şeful, organizaţiei lor îşi droga sistematic AED cu_haşiş. 


Cruciații îi vor numi fie dsisini, fie asasini. Inutil să adăugăm 
că termenul a stat la baza celor similari din limbile europene 


(italiană: assassini, franceză: assassin, engleză: assassin etc.). 

Membrii acestui ordin erau legaţi printr-o disciplină 
de fier, ascultându-şi orbește căpetenia, „Bătrânul Mun- 
telui", scoborâtor şi el, zice-se, din califul Aii. 

Fortăreţele lor constituiau o ameninţare permanentă 
pentru caravane. Astfel că, din 1253, hanul Hulagu, la in- 
sistenţa negustorilor, a întreprins o campanie de prigonire 
a ismaeliţilor. în 1256, căpetenia lor, Rokneddin, s-a pre- 
dat şi mongolii au intrat în stăpânirea câtorva zeci de cas- 
tele pe care le-au ras de pe fața pământului; unele au mai 
opus rezistenţă, timp îndelungat (14 ani, Girdkuk). Secta 
ismaelită supravieţuieşte şi în zilele noastre, în Iran, 
Tad-jikistan, Nordul Indiei. 

Despre modul de organizare internă a acestei secte, 
funcţiile şi vestimentația specifică rangului fiecăruia, isto- 
ricul Victor Şclovski povesteşte că: 

„Asasinii aveau şapte trepte ierarhice. 

Bătrânul Muntelui ocupa vârtul piramidei; el se îm- 
brăca totdeauna în alb complet (si despre el vorbeşte Mar- 
co Polo cel mai mult). După acesta urmau Marii Numiți, 
locotenenţii Bătrânului, guvernatori militari ai fortăreţelor, 
înveşmântaţi, după modelul căpeteniei, în alb. Simplii 
Re-crutanți alcătuiau al treilea rang; cel de-al patrulea, 
Rafik (însoțitorii), cuprindea membri care nu erau încă 
iniţiaţi în tainele sectei. Condamnanţii erau cei ce 
executau sentințele poruncite de Bătrânul Muntelui. 
Vestimentaţia lor era, de asemenea, albă, dar aveau 
acoperământul de cap, centura şi cizmele de culoare roşie. 
Al şaselea grad era rezervat Novicilor”. 

Marco Polo, căruia nu îi plac poveştile fără sfârştit, 
încheia astfel: 

„V-am povestit istoria Bătrânului Muntelui şi a 
ha-sisinilor lui; vă voi spune acum în ce mod a fost învins 
şi de către cine. în anul 1242 de la întruparea lui 
Hristos, 

Hulagu, suveranul tătarilor din Levant, a aflat de marea 
răutate a Bătrânului şi-a hotărât să-i pună capăt, o dată 
pentru totdeauna. A trimis, aşadar, pe unul din baronii săi 
cu o mare armată asupra fortăreței aceluia. Au asediat 
castelul timp de trei ani, fără a-l putea captura, atât era de 
puternic întărit şi de bine păzit; şi mongolii n-ar fi reuşit 
niciodată să câştige, dacă asediaţii ar mai fi avut ce 
mânca. Dar, după trei ani lungi, hrana le lipsi cu desăvâr- 
şire. S-au predat, iar Bătrânul a fost omorât deopotrivă cu 
toţi oamenii săi. 

Si de-atunci până astăzi, n-a mai fost numit nici un 
alt Bătrân al Muntelui, nici întâlnit vreun alt hasisin, iar, 
odată cu aceia, au pierit şi relele pe care le făceau." 

Dar Marco Polo se însală. Fortăreţele lor fiind dis- 
truse, ismaeliţii s-au retras în Munţii Pamirului. Au supra- 
vieţuit, însă, vreme îndelungată. Victor Şclovski, amintea 
despre unul din conducătorii lor, „Agha Han, care si-a 
făcut studiile la Oxford si care locuieşte când la Londra, 
când la Bombay... şeful ligii panmusuîmane, cu toate că 
este considerat eretic de adepţii religiei lui Mahomed". 
Acelaşi istoric sublinia că „Numeroşi ismaeliţi mai sunt şi 
în China occidentală şi în Yarkand". 

Aşadar, mongolii nu i-au exterminat atunci pe asa- 
sini; de altfel, prigoana împotriva lor se va isca abia în 
1256 şi nu în 1242, cum susţine Marco Polo. Cât despre 
rivalii lor, Templierii, au avut o viaţă mai scurtă: deveniți 
rebeli faţă de autoritatea Bisericii catolice, periculoși şi 
extremişti, vor fi arestaţi în 1307 si arşi de vii, ca eretici, 
în 1310. 

Marco, însă, îşi încredinţează ascultătorii că dinspre 
partea asasinilor nu mai exista nici o primejdie, el unul 
neîntâlnind nici picior de-aceştia. 

Ultimii paşi 


Reintrat pe teritoriul Iranului, Marco îşi va da dru- 
mul la vorbă cu ceva mai multă inspiraţie. 

„Bactra este o nobilă şi mare cetate, deşi în vechime 
a fost şi mai mare încă. Dar tătarii şi alții au stricat mult 
şi-au ruinat-o... aici se găseau numeroase palate şi mai 
multe case frumoase de marmură." 

Rar, foarte rar se întâlnesc în cartea lui Marco Polo 
astfel de afirmaţii. De obicei, se fereşte, cu grijă, să spună 
despre distrugerile făcute de cei ce deţineau puterea, mon- 
goli sau tătari. Să nu uităm că va sta şaptesprezece ani în 
serviciul lui Kublai, fiind foarte onorat şi tratat cu toată 
încrederea, ca unul dintre cei mai agili informatori ai 
Hanului. Cu toată prețuirea pe care i-o arătau suveranul 
mongol şi ciracii lui, Marco nu putea să se hazardeze, să 
recunoască, cu voce tare, că armatele Hanului au făcut 
una cu pământul şi fără putinţă de-a se mai repara vreo- 
dată câte-o cetate prosperă ori câte un strălucitor regat. Ar 
fi riscat, inutil, o dizgrație. lar faptul că nici întors la Ve- 
neția nu va insista asupra acestor aspecte demonstrează că 
a fost prea puternic fascinat de părțile bune ale stăpânirii 
mongole, mai importante, după părerea lui, pentru a în-, 
tuneca relatarea cu amintirea exceselor regretabile ale 
acestor cuceritori. 

în cazul cetăţii Bactrei (astăzi, Balkh), vestigiile erau 
însă prea grăitoare pentru a le trece sub tăcere. 

Intr-adevăr, era una dintre cele mai vechi aşezări 
asiatice. Odinioară capitală a Bactrianei — regatul 
irano-grec fondat în nordul Afghanistanului după 
destrămarea 

imperiului lui Alexandru Macedon — a jucat un rol im- 
portant ca punte de legătură între India, Tibet, China şi 
Orientul Apropiat. 

în timpul primei etape a invaziei mongole, conduse 
de Genghis Han, Bactra a suferit o soartă crâncenă. S-a 
predat asediatorilor fără a opune rezistenţă, dar, cu toate 
că, de obicei, cetăţile care se supuneau fără luptă erau 
protejate, de data aceasta Genghis s-a purtat cu o cruzime 
nemaipomenită. A poruncit să fie scoşi din oraş toţi locui- 
torii, sub pretextul unui recensământ. Tinerii au fost puşi 
deoparte, ca să fie vânduți ca sclavi; ceilalți au fost ucişi 
fără milă. Bactra şi grădinile ei au fost prefăcute în cenuşă, 
iar fortificațiile au fost dărâmate. 

Călătorul arab Ibn Battuta, vizitând oraşul la şaizeci 
de ani după Marco Polo, va scrie că se afla în ruină, pă- 
răsit. „Se mai văd, ici şi colo, rămăşiţe dintr-o moschee, 
dintr-o şcoală, câte un zid pictat..." 

Marco Polo pomeneşte de câteva ori numele lui 
A-lexandru cel Mare, care, aşa cum ştim, era pentru me- 
dievali un erou de legendă, preferat. „în această cetate 
(Bactra), Alexandru şi-a luat de soţie pe fiica lui Darius, 
cel puţin aşa povestesc localnicii." „Balasian (Badakhan) 
este o provincie în care locuitorii i se închină lui 
Maho-med si vorbesc o limbă a lor. Este un mare regat, 
coroana fiind transmisă din tată în fiu. Regii lui se trag 
din Alexandru si din fiica lui Darius, suveranul marelui 
regat al Persiei înainte de cucerirea macedoneană. Şi toţi 
aceşti regi se numesc, în limba sarazinilor, Zulcarnien, 
adică A-lexandru: aceasta din marea lor admiraţie pentru 
Alexandru cel Mare." 

Ca de obicei, însă, nu aşa-numitul adevăr istoric îl 
inspiră, ci povestirile localnicilor. 


MARCO POLO 119 


„în această provincie se găsesc rubinele, acele pietre 
preţioase trandafirii, foarte frumoase si scumpe. Se pot 
găsi între stâncile munţilor ori dacă se sapă adânc, aşa 
cum fac aceia ce caută argint în mine. Dar nu toti munții 
au rubine în măruntaie, ci doar unul singur, Sighinan. 

Regele porunceşte să se scoată rubinele doar pentru 
el şi nimeni n-ar îndrăzni să mai sape în acest munte, 
afară de cazul în care i-o cere suveranul, temându-se să-şi 
piardă viaţa, fiindcă, hotărât lucru, nu poţi să-ţi ţii capul 
pe umeri când ai, fără ştirea lui, un astfel de rubin. Regele 
le adună, aşadar, pe toate şi le trimite altora, fie să-şi plă- 
tească un tribut, fie ca semn al prieteniei sale. Când vrea, 
le vinde, schimbându-le pe argint. 

Procedează astfel pentru ca aceste pietre să rămână 
rare si de mare preţ, căci, dacă le-ar da voie tuturor să 
sape după ele, s-ar putea extrage atât de multe c-ar fi 
plină lumea şi ar fi socotite de nimic. 

„„. Cu-adevărat ţara aceasta este foarte bogată si fru- 
moasă. Locuitorii ei sunt buni arcaşi şi mari vânători. Cea 
mai mare parte se înveşmântează în blănuri de animale, 
căci pe aici stofele sunt rare şi scumpe. Femeile poartă 
mai multe perechi de nădragi de bumbac, unele chiar o 
sută, altele doar optzeci sau şaizeci de perechi, iar prin 
aceasta fac să pară că au fundul mare, lucru care place 
foarte mult bărbaţilor." 

Marco Polo se amuză. Posedând un deosebit simţ al 
umorului, reuşeşte să-l alimenteze cu observaţii picante, 
maliţioase, descreţind, din vreme în vreme, fruntea citi- 
torului. 

înarmat cu un ghid ca al lui, puteai fi sigur de cel 
mai nimerit loc de popas, de produsul sau marfa cea mai 
căutată, de schimbul cel mai profitabil; ştiai ce puteai 
vâna pe drum, ce primejdii te pândeau, ce obiceiuri urma 

să vezi, de care anume să te miri, pe care să le cauţi, de 
care să te fereşti. Cu alte cuvinte, aşa cum ani mai sub- 
liniat, este nu numai un ghid, dar şi o carte plăcută, de- 
conectantă. 

Venețienii adesea trec fără să se oprească în vreuna 
din cetăţile din zonă, ceea ce se simte din scurtimea şi 
monotonia descrierilor. Probabil că adunau, din mers, in- 
formaţii de la diverşii călători întâlniți, iar, dacă nu-i atră- 
gea nimic, nu se abăteau pe-acolo. Fireşte că, ceea ce îi 
interesa în primul rând era negoţul. Nu totdeauna Marco 
Polo va mărturisi adevăratul scop al vizitelor lor într-un 
târg sau altul. Acesta este şi cazul Khotanului. 

Iată ce ne spune Marco: 

„Kashgar a fost odinioară un regat suzeran, dar, în 
zilele noastre, este vasal al Marelui Han. Locuitorii sunt 
adoratori ai lui Mahomed. Are multe oraşe şi târguri, dar 
cea mai bună şi cea mai frumoasă este cetatea Khotan, 
capitala regatului. 

Oamenii de-aici trăiesc de pe urma comerţului şi-a 
meşteşugurilor, au multe şi plăcute grădini, vii şi pro- 
prietăţi îngrijite; pe-aici se produce mult bumbac, cu care 
negustorii pleacă prin lumea largă să-l vândă." 

Ei bine, nu pentru bumbacul produs s-au oprit la 
Khotan cei trei Polo. După ce-au trecut de ostilul 
Yar-kand, deşert plin de dune de nisip şi tăiat de albiile 
secate ale torenţilor, solul a devenit treptat mai pietros şi 
drumul s-a deschis într-un vad al unui râu de odinioară. 
De jur împrejur se vedeau şanţuri, adânci de aproape doi 
metri şi largi de vreo patru-cinci, în care localnicii găseau 
pietre preţioase, scoțând, cu răbdare, galeți de argilă care, 
adesea, conţinea jad. 

Fraţii Polo au cumpărat jad, sperând să-l vândă la un 
preţ bun în China, unde ştiau că este deosebit de prețuit. 

Preţul jadului varia. Cel mai scump era jadul galben 
cu vinişoare de un verde smarald sau alb cu vinişoare 
trandafirii. Cu cât piatra era mai puţin rugoasă, valoarea 
ei creştea. 

Odinioară, această piatră servea la fabricarea topoa- 
relor. Treptat, şi-a pierdut caracterul utilitar, dobândind o 
valoare sacră. Dintre toate ţările în care ajungea, China îl 
preţuia în mod deosebit, socotindu-l cea mai valoroasă, 
„Cchintesenţa ideală a creaţiei". Credeau că jadul, hrana 
tradițională a geniilor taoiste, era rupt din curcubeu de 
Zeul Furtunii, ce arunca, în chip de săgeți, bucăţelele pe 
care ploile mari le scoteau din pământ, la lumină. 

Legenda chineză îi atribuia numeroase proprietăţi 
curative şi magice, drept pentru care se credea benefic să 
porți un talisman din jad. Una dintre porțile Pekinului a 
căpătat numele de „Poarta de Jad", fiindcă prin ea valo- 
roasa piatră intra în cetate, adusă de negustorii din 
Turk-menistan. 

Ritualul dinastiei Ceu vorbeşte în mod constant de 
jad ca de materialul din care se făceau vasele ritualice, în- 
semnele suveranului şi distincțiile pe care le conferea el 
principilor ereditari, ofrandele zeilor etc. Funcţionari spe- 
ciali aveau însărcinarea să păzească „tezaurul de jad", în 
împrejurări funebre ale familiei suveranului, ei aveau sar- 
cina de-a furniza „hrană de jad": un bob de jad pisat, 
pentru persoanele îndoliate, o bucată de jad cioplit pentru 
pus în gura mortului şi ofrande de jad sub formă de me- 
dalioane sculptate în filigran, care se aşezau în interiorul 
coşciugului. 

Jadul nu se prelucrează uşor, spărgându-se adesea în 
cioburi inegale, ascuţite. Dar, cu cât artistul întâmpina 
mai multă rezistenţă din partea pietrei, cu atât strădania si 

voinţa lui creşteau, iar liniile dulci pe care le obținea, fi- 
neţea detaliilor, îl răsplăteau pentru osteneala răbdătoare 
de care dăduse dovadă, fiind apreciat în mod deosebit. 
Chinezii considerau jadurile ca pe cele mai preţioase lu- 
cruri din comorile lor personale. Posesorilor unor bucăţi 
dintr-acestea le făcea o nespusă plăcere de a le scoate în 
evidenţă calitățile, fie mângâindu-le încet, fie purtându-le 
asupra lor, în punguţe de mătase; dacă proprietarul era 
mai rafinat, purta micul obiect de jad pretutindeni, în 
larga mânecă a hainei sale şi, în momentele libere, îl 
scotea afară, pentru a-l netezi uşor, cu drag, pentru a mia 
oară. 


Desert si oaze 


Dincolo de Khotan, negustorii noştri, cu jad şi rubine 
cusute în chimire, ca singurele mărfuri ce le puteau duce 
cu ei pe drumul lung şi chinuitor care îi aştepta mai de- 
parte, au pătruns într-un tărâm al nisipurilor, înfricoşător 
pentru orice venețian obişnuit cu apa din laguna de acasă 
clipocindu-i în prag, cu briza mării umezindu-i obrajii. 
Marco va alterna, şi aici, adevărul cu legenda, pentru a 
face descrierea cât mai sugestivă. 

„Siarsiam este o provincie a Turciei Mari, între est şi 
nord-est... Există aici multe râuri bogate în jasp si 
calce-donie, ce se pot vinde în Cathay şi de pe urma 
cărora se câştigă foarte bine... 

Dar toată provincia aceasta este de nisip şi de la Pein 
până aici totul este nisip şi iar nisip, ceea ce face ca toate 
apele să fie rele la gust, amare; rar, numai în anumite lo- 
curi, găseşti apă bună de băut. 

„„„ Când vreo armată năvăleşte în ţinutul acesta, în 
scopuri dușmane, oamenii fug din calea ei, luându-și fe- 
meile, copiii şi vitele, până la două-trei zile de mers peste 
nisipuri, acolo unde ştiu ei că există apă bună; şi nimeni 
nu poate afla încotro s-au dus, fiindcă vântul le acoperă 
imediat urmele trecerii. Dar, dacă se-abate prin ţara lor 
vreo armată prietenă, nu-si ascund decât vitele, căci, se 
ştie, din bătrâni, că din calea soldaţilor trebuie să ascunzi 
toate lucrurile la care ţii." 

„De aici încolo, se pătrunde într-un desert întins 
(Gobi). Si este acesta atât de lung şi de lat că se zice că 
nici un an nu i-ar ajunge să-l poţi străbate dintr-un capăt 
într-altul. Pe acolo unde este cel mai strâmt, îţi trebuie o 
lună să-l treci. Sunt pretutindeni doar munţi si dealuri de 
nisip şi nu se găseşte nimic de mâncare. Dar, după ce 
călătoreşti o zi şi-o noapte, întâlneşti apă bună de băut si 
destulă pentru cincizeci de suflete sau chiar şi-o sută, cu 
animalele lor cu tot, dar nu pentru mai multe de-atât. în 
patru locuri, apa este rea şi amară, dar, în rest, este dulce 
şi-asta în mai bine de douăzeci şi opt de izvoare. Animale 
nu se întâlnesc, pentru că pe-aici n-au ce mânca." 

Desertul era înfricoşător, îşi legăna sabia deasupra 
capetelor călătorilor, de parcă pândea, cu răbdare, să li se 
sfârşească puterile sau să comită prima greşeală... 

„Dacă vreun grup călăreşte în timpul nopții prin 
a-cest pustiu, şi cineva se întâmplă să-si încetinească paşii, 
despărţindu-se astfel de prietenii lui ca să doarmă puţin 
sau din alte motive, când se gândeşte să pornească din 
nou la drum, ca să-i prindă din urmă, aude voci de duhuri 
care vorbesc de parcă ar fi chiar însoțitorii lui, căci îl stri- 
gă pe nume, ba de ici, ba de colo, astfel că adesea îl fac 
să se rătăcească încât nu-şi mai poate găsi grupul. Şi, în 
felul acesta, mulți au murit ori s-au pierdut. 

Pot să vă mai spun că nu numai noaptea, ci şi în 
toiul zilei se pot auzi duhurile vorbind. Ba, uneori le auzi 
cântând, zdrăngănind din fel de fel de instrumente şi, mai 
ales, mai mult decât din celelalte, se aud bătăi de tobă." 

Şi chinezii menţionaseră în cronicile lor aceste zgo- 
mote înşelătoare, cu mult înainte de Marco Polo. 

Cei trei venețieni îşi continuau drumul, încet, mă- 
surat, trecând prin faţa ruinelor vreunei cetăţi, ţinându-se 
la distanţă, necutezând să se apropie. Dacă, odinioară, la 
vederea zidurilor si turnurilor acelora simţeai, desigur, o 
tresărire de bucurie, de uşurare de-a fi scăpat din ghearele 
necruţătorului pustiu, acum era mai prudent să le ocoleşti. 
Dintre zidurile lor dărâmate se puteau oricând ivi cete de 
tâlhari, cruzi şi nepăsători faţă de orice autoritate; iar, 
dacă nefericitele victime încercau să-şi caute adăpost, din 
vreunul din turnurile aparent fără porți, li se arunca câte-o 
scară de sfoară si, atunci, lăsându-si de izbelişte bunuri si 
animale, urcau în turn, rămânând prizoniere vreme în- 
delungată ori pentru totdeauna. 

Traversarea deşertului le-a luat atât de mult încât au 
pierdut socoteala timpului, într-un sfârşit au ajuns la li- 
man. Au păşit în provincia Tangut; de aici încolo, religiile 
si tradiţiile 1 se vor părea lui Marco Polo dintre cele mai 
ciudate, ba chiar eretice, îl impresionează, în special, ido- 
latrii: 

„Locuitorii provinciei sunt toţi idolatri, însă printre 
ei se găsesc vreo câţiva creştini nestorieni si câţiva sara- 
zini. Idolatrii au o limbă a lor. Trăiesc din ce câştigă pe 
grâul pe care-l cultivă. Au mai multe abaţii şi mănăstiri, 
ticsite de idolii lor, reprezentaţi în fel si fel de chipuri, 
cărora le aduc multă cinstire si închinăciune, purtându-le 
multă credinţă si oferindu-le mari sacrificii. 

Toţi cei care au un copil cresc câte o oaie în cinstea 
idolului protector; şi, după un an sau de ziua sărbătoririi 
idolului respectiv, frig oaia si-apoi o duc pe altarul 
a-celuia, cu mare pioşenie. O lasă în faţa lui până îşi spun 
rugăciunile şi se termină slujba pentru ca idolul să-l aibă 
în pază pe copil. Ei spun că idolul mănâncă spiritul cărnii 
între timp. Şi apoi, când au încheiat, iau carnea de pe altar 
si-o duc acasă, unde invită toate rudele, mâncând-o îm- 
preună, pătrunşi de credinţă şi cu multă bucurie. Şi după 
ce termină carnea, adună grijuliu oasele rămase şi le aşază 
într-o covată. 

Trebuie să ştiţi că toți idolatrii din lume, când moare 
vreunul de-al lor, îl ard pe rug. Rudele mortului ridică în 
mijlocul drumului o casă de lemn si-o acoperă cu ţesături 
de aur şi de mătase. lar când convoiul funerar trece prin 
faţa casei, membrii familiei se opresc si aruncă înaintea 
mortului vin, carne şi alte alimente; fac astfel, pentru că 
sunt încredinţaţi că sufletul aceluia va fi primit cu tot atâ- 
tea onoruri pe lumea cealaltă. 

Când convoiul ajunge în locul unde mortul va fi 
ars, rudele decupează din pergament sau hârtie figuri de 
cai, de cămile şi de rondele cât besanţii ' şi le ard odată 
cu mortul. Ei spun că aşa, pe lumea cealaltă, el va avea 
sclavi, bunuri si vite în acelaşi număr cu figurinele de 
hârtie care i se ard. Localnicii vin să cânte în faţa mor- 
tului cu toate instrumentele din oraş. 

Şi trebuie, de asemenea, să mai ştiţi că, atunci când 
un idolatru moare, rudele nu îi ard corpul până ce nu 
cheamă un astrolog, căruia îi povestesc din ce ţinut era 
defunctul, luna, ziua si ora naşterii lui; astrologul îşi ofi- 
ciază apoi ritualurile diabolice si le comunică, în urma 


1) vechi monede bizantine de aur. 

rezultatelor obţinute, ziua în care e cel mai bine să se ardă 
acel mort. Trebuie să aştepte şi-o săptămână, o lună sau 
uneori şase luni, în tot acest răstimp rudele fiind obligate 
să-l păstreze, căci n-ar îndrăzni să-l ardă mai înainte de 
data prezisă de astrolog. Mortul este ţinut astfel: se meş- 
tereşte o ladă de lemn gros de aproape o palmă, bine 
a-samblată şi în întregime pictată, cu desene foarte fine; 
şi o acoperă cu frumoase ţesături, punând înăuntru mult 
camfor si multe mirodenii, ca să nu se simtă mirosul de 
putreziciune. Şi, în fiecare zi din răgazul hotărât de as- 
trolog, aşază înaintea coşciugului o masă plină cu mân- 
care, crezând că sufletul mortului vine să se înfrupte şi să 
bea; masa rămâne întinsă cam câtă vreme i-ar trebui ace- 
luia să mănânce de-ar fi viu. lar peste toate încă, vrăjitorii 
complică lucrurile şi mai rău, fiindcă le zic, uneori, că nu 
ar fi bine să scoată mortul pe uşă, şi atunci trebuie să 
dărâme câte un perete al casei şi pe-acolo să-l scoată ca 
să-l ducă la rug. Aşa fac toţi idolatrii din aceste ţinuturi." 

Mai departe, căruțele şi caii negustorilor vor ajunge 
în Hami, căruia Marco Polo îi zice Camul, după numele 
turcesc al acestui oraş. Odinioară înfloritor, era un recu- 
noscut centru al cultului budist din China occidentală şi 
important loc de tranzit între China şi Occident. Despre 
moravurile şi obiceiurile cu totul aparte ale locuitorilor 
din Hami se poate citi şi în Memoriile lui Hong-hao, scri- 
itor chinez care a trăit cu un secol înainte de Marco Polo. 
Să-i dăm cuvântul veneţianului: 

„Locuitorii din Camul sunt mari petrecăreţi, fiindcă 
nu se pricep la altceva decât să cânte din instrumentele 
lor, să lălăie, să danseze şi să-şi ofere continui delicii 
trupeşti. Astfel, dacă un străin trage la vreo casă cerând 
adăpost, gazda se bucură peste măsură şi-i porunceşte ne- 
vestei sale să facă tot ce va fi pe placul străinului. Apoi, 


„Valea Mormintelor" (Pamir). 

el pleacă si dus rămâne; nu vine înapoi până ce nu va fi 
sigur că oaspetele a plecat. Aşadar, te poţi desfăta cu 
soțiile lor câtă vreme doreşti, şi sunt femei foarte fru- 
moase; iar soţii respectă străinul şi nu se consideră deloc 
ruşinaţi. Toţi bărbaţii din această provincie sunt încor- 
noraţi de femeile lor, cum aţi auzit. 

S-a întâmplat, odată, pe vremea domniei lui Munke 
Han, suveran si-al provinciei Carnul, ca prinţului să-i 
ajungă la urechi câte ceva despre obiceiul acesta; atunci a 
poruncit, ameninţându-i cu o grea pedeapsă, să înceteze. 
Când locuitorii din Carnul au auzit porunca, au fost tare 
îndureraţi. S-au strâns si-au pus mână de la mână să 
adune bani pentru un mare dar, pe care i l-au trimis su- 
veranului, rugându-l să aibă milă de ei şi să le îngăduie 
obiceiul pe care toţi strămoşii lor îl practicaseră; ca să-l 
înduplece, i-ar fi dăruit toţi idolii lor şi toate roadele pă- 
mânturilor pe care le munceau; fiindcă, într-alt fel, ziceau 
ei, n-ar fi ştiut să trăiască si nici n-ar fi putut. 

Când Hulagu a înţeles ce îi cereau, le-a răspuns: 

— Pentru că voi vă vreţi ruşinea, păstraţi-v-o! 

Şi-a încuviinţat să-i lase să trăiască mai departe, 
după plac, în prostul lor obicei — astfel încât aceştia l-au 
ținut întotdeauna şi-l mai au si-n zilele noastre." 

Cum am mai spus, pentru culoare sau pentru a 
destinde cititorii, Marco Polo nu uită să amintească ceva 
din ce i s-a părut curios prin locurile pe care le străbate, 
cu toate că asigurările lui despre veridicitatea povestirilor 
sunt, adesea, dintre cele mai fantastice. 

Citind, de pildă, ce spune dânsul despre salamandră, 
nu ne mai mirăm de ce contemporanii săi l-au socotit 
doar un mare mincinos şi s-au îndoit de tot ce era scris în 
cartea lui, chiar si pe nedrept. 

„Genghintalas este o provincie aşezată dincolo de 
pustiu, în nord-vestul imperiului Marelui Han... 

Aflaţi că, la marginea acestei provincii, spre miază- 
noapte, există un munte care are nişte foarte bune vine de 
oţel şi de ondanic. Tot în acest munte se mai găseşte şi 
vâna din care se face salamandra. Pentru că, acum o să 
cunoaşteţi adevărul, salamandra nu este un animal, cum 
se crede în ţările noastre, ci este o vână a pământului. Şi 
iată cum anume se prezintă ea. 

Este adevărat, toată lumea ştie, că prin natura lor nu 
există nici o vită şi nici un animal care să poată trăi în 
foc. Or, am avut eu, Marco Polo, un tovarăş de drum 
turc, pe nume Surficar, om foarte învăţat. Şi mi-a povestit 
acest turc în ce fel a sălăşluit el pe-aceste pământuri timp 
de trei ani, fiind în slujba Marelui Han, ca să extragă sala- 
mandre dintr-acestea pentru suveranul său. Surficar mi-a 
spus că se săpa în muntele dinspre miazănoapte până ce 
se dădea peste vreo vână de salamandră; se tăia apoi în fire 
subţiri, care se puneau la uscat. Iar, când salamandra era 
uscată bine, se pisa în nişte pive mari; apoi se spăla până 
se dădea la o parte tot pământul şi-n urmă rămâneau 
fuioare ca de lână. Acestea se torceau şi se teşeau din ele 
pânze. Şi când se terminau de ţesut, nu erau foarte albe, 
dar, dacă se aruncau în foc, se făceau albe ca neaua. Si, 
de fiecare dată când se murdăresc, e de-ajuns să le pui din 
nou pe foc şi redevin cu totul şi cu totul albe. 

Acesta este adevărul despre salamandră şi nu altul. 
Până si oamenii din acest ţinut mi-au povestit acelaşi lu- 
cru: cine ar spune altfel ar spune o minciună gogonată şi 
v-ar împuia urechile cu o născocire neadevărată. Şi să ştiţi 
că, la Roma, există o pânză de salamandră pe care Marele 
Han i-a trimis-o papei, un foarte preţios dar, pentru a în- 
veli într-însa moaştele lui lisus Hristos." 

Exagerările de această natură nu sunt compensate 
prin relatări mai demne de crezare. Şi nu pentru că Marco 
Polo n-ar fi cunoscut adevărul despre locuri sau localnici 
ori s-ar fi lăsat influenţat de basmele auzite, socotindu-le 
mult mai pline de miez decât faptele reale. Suntem ten- 
taţi, citind câteva rânduri mai jos, să credem că alune- 
carea în fantastic este absolut conştientă, scontată. 

„Si vă pot spune că messer Niccolo, messer Matteo 
şi messer Marco au locuit mai bine de un an de zile în 
această cetate, fiind trimişi de Han cu o misiune." 

Nu aflăm de nicăieri ce anume misiune au avut de 
îndeplinit, taina este păstrată cu sfinţenie. Aşadar, epi- 
sodul salamandrei nu face decât să „umple" o tăcere, dar 
nu avem indicii cu care să dezlegăm misterul. 

Cunoaştem faptul că solii Marelui Han călătoreau cu 
cea mai mare repeziciune cu putinţă, uluitoare pentru 
acele vremuri. Atunci, pentru ce acest popas a durat un an 
de zile? Si misiunea de care pomeneşte Marco Polo a 
avut un caracter comercial şi n-ar fi vrut s-o dezvăluie 
ge-novezilor sau era în legătură, aşa cum au presupus 
câțiva comentatori moderni, cu asediul cetăţii 
Siang-Y ang-ului, despre care Marco ne va vorbi pe larg, 
ceva mai târziu? Vom reveni, odată cu el, asupra 
înfrângerii cetăţii, dar vom preciza de pe acum că 
Siang-Yang-ul se dovedise a fi un bastion de rezistenţă în 
faţa valului cuceririlor mongole, iar războinicii uiguri din 
slujba Hanului, neputând să răzbească prin mijloace 
proprii, au apelat la ajutorul şi la cunoştinţele europenilor 
în materie de artilerie. 

în lipsa depoziţiei martorului ocular, nu putem face 
decât presupuneri, mai mult sau mai puţin întemeiate. 

Cert este că, după acest an de zile, călătoria celor trei 
Polo s-a apropiat de sfârşit: intraseră pe domeniul Marelui 
Han. 


Partea a doua 


în slujba Marelui Han 


"Veche 


^w>%ff; 


Marele Han 


raţii Niccolo şi Matteo Polo, însoţiţi de tânărul Marco, în 

mai 1275, au ajuns la Karakorum, fosta capitală a 

imperiului fondat de Genghis Han, „o cetate întinsă, care 

are mai mult de trei mii de mile înconjur”. Mesagerii 

Hanului, trimişi în întâmpinare, i-au întâlnit la patruzeci 

de zile distanţă de reşedinţa de vară a marelui suveran. 
# 


Munke, hanul vizitat de franciscanul Rubroek, fratele 
lui Kublai şi nepotul lui Genghis, fusese ultimul din Marii 
Hani care îşi avusese reşedinţa în vechea capitală, Kara- 
korum. După moartea lui, glorioasă, fără doar şi poate, 
în fruntea armatei mongole la asediul unei fortărețe din 
China de Jos, Kublai preluase tronul ca succesor firesc; 
Hulagu, fratele din Persia, şi Bătu, vărul din Ķipceac, s-au 
mulțumit să-şi exprime consimțământul trimițând dele- 
gatți, în calitate de Mare Han, Kublai primea dreptul asu- 
pra întregii moşteniri mongole, dar, în timp ce Munke 

„rămăsese în centrul imperiului, domnind cu dreptate şi 
în bucurie", lăsând fraţilor şi verilor administrarea a trei 
părți din imperiu, Kublai este în acelaşi timp suveran di- 
rect al treimii chineze. Va întreprinde, în această calitate, 
o măsură de o importanţă extremă: va muta capitala de la 
Karakorum la Canbaluc (Pekin). 


Kublai (Hublai sau Kubilai), nepotul lui Genghis Han, s-a 
născut în 1216. A luat parte, alături de fratele său, Hulagu, 
la campania bunicului lor între 1226-1227. în vremea dom- 
niei fratelui său, Marele Han Munke, Kublai era considerat 
unul dintre cei mai buni conducători de armată mongoli. 
Campania în care s-a distins a fost aceea de cucerire a 
provinciei Yunnan (1253-1254). 

în 1260, Kublai a fost proclamat Mare Han. L-a detronat 
pe ultimul împărat chinez din dinastia Song şi i-a dat nu- 
mele de „Yuen"” (început) dinastiei mongole pe care a 
fon-dat-o în China. Cele două expediţii militare de cucerire a 
Japoniei ca şi tentativa de a acapara Java s-au soldat cu un 
eşec, dar nu i-a afectat cu nimic creşterea imperiului, ajuns, 
sub domnia lui la proporţii gigantice. Stăpânea Birmania, 
Annam-ul, Cambodgea, Coreea, Baikalul, Manciuria, Mon- 
golia, China occidentală, Tibetul, şi-o bună parte din Asia 
centrală. Puterea sa nominală se întindea asupra tuturor 
statelor tătare din Europa orientală, Iran şi Asia centrală. 


Odată cu încoronarea lui Kublai, începe o nouă etapă 
în istoria mongolilor, în locul unui imperiu mondial, con- 
dus dintr-un singur punct al Asiei centrale, puterea se 
manifestă din trei direcţii: de la Marele Han din China, de 
la banatul kipceac al Hoardei de Aur din Rusia şi de la 
banatul din Persia. Această distribuţie va avea consecinţe 
fireşti: cuceritorii, adaptându-se specificului local, vor fi 
mai repede înghiţiţi de naţiunile conduse. 

Valul mongol năucitor, care acoperise Asia şi-o bună 
parte din Europa, reintră în matcă, echilibrul asiatic se 

restabileşte, iar teritoriile, din nou fecunde, vor înflori, 
a-tingând cel mai înalt grad al civilizaţiei lor. 

Peste pragul acestei strălucite civilizații păşeşte 
mes-ser Marco Polo, iar relatările pe care le va face pentru 
cei de acasă vor fi multă vreme considerate fabulaţii, 
pentru că europenii, care simţiseră, destul de recent, 
groaza invaziei barbarilor galbeni, nu-l puteau crede. Cu 
atât mai mult cu cât descria un stat imens, organizat 
riguros şi atât de avansat cum nu exista vreun altul, 
corespondent, printre  miniaturile medievale de pe 
Bătrânul Continent. Abia de nouă, oamenii secolului XX, 
ne este cu putinţă să-i intuim dimensiunile. 

Marco, fără prejudecăţi europene, cu privirea neper- 
vertită de morala şi religia rigidă, vede si scrie în pragul 
celor două epoci cu limpezimea minţii unui modern. 

Fireşte, simte nevoia unei introduceri şi-o face în 
stilul panegiricului, la modă în Evul Mediu, enumerând 
toți strămoşii lui Kublai, începând de la Genghis şi înche- 
ind cu o apologie: 

„Marele Han, care domneşte în zilele noastre, este 
cel mai puternic suveran, mai puternic decât oricare din 
ceilalți cinci care-au fost înaintea sa, ba chiar decât toţi 
cinci laolaltă. Mai mult, vă pot spune că, şi dacă toţi creş- 
tinii şi toţi sarazinii din lume, cu împărații şi regii lor, s-ar 
aduna la un loc, tot n-ar avea atâta putere şi n-ar putea 
face atât cât poate Kublai Han, suveranul tuturor tătarilor 
din lume, atât ai celor din Levant cât şi ai celor din 
Po-nent”". 

După această precuvântare sumară, cu scopul de a 
pregăti lectorul pentru uluitoarele lucruri pe care le va 
1) ponent (din latinescul ppnere — „a da o depoziţie"), în 


vechime, era titlul anumitor tuo oian papali; aşadar, aici e 
folosit generic, desemnând Apusul catolic. 

povesti în continuare (ineficientă, însă, după cum ştim), 
descrierea lui Marco urmează în stilul cu care ne-am 
o-bişnuit. "Ținuturi, bogății, fauna specifică, credinţele 
locuitorilor, legendele, moravurile... 

Printre toate celelalte „refrene", începem să auzim, 
din ce în ce mai des, leit-motivul Stelei Polare: 

„Luaţi aminte că aceste ţinuturi (dincolo de Munţii 
Altai) sunt atât de înspre nord, încât Steaua Polară rămâne 
vizibilă până la amiază." 

De fiecare dată când ritmul povestirii scade, Marco 
intervine cu o „minune", chiar dacă nu este neapărat o 
invenţie, ci mai degrabă o necunoscută pentru contempo- 
ranii lui italieni: 

„(în regatul Erginul, din marea provincie Tangut) se 
găseşte şi cel mai bun mosc din lume şi vă voi spune cum 
se face rost de el. Trăieşte pe-aici un fel de animal sălbatic, 
cu blana ca de cerb, cu părul des, cu picioarele si coada ca 
de gazelă, fără coarne şi numai cu patru dinţi, doi sus şi 
doi jos, lungi de mai bine de trei degete si foarte subțiri. 
Este o foarte frumoasă creatură. lar moscul, care se vinde 
bine si pe care îl cunoaştem noi, se obţine astfel: se 
vânează acest animal si, aproape de buric, între piele şi 
carne, se găseşte un apendice plin cu sânge, care se taie si 
se smulge cu piele cu tot, fiindcă sângele acela este mos- 


cul, substanţa atât de parfumată." 
x 


în orice ținut pe care îl străbate, în jurul şi în inte- 
riorul imperiului lui Kublai, Marco Polo observă, nu fără 
surprindere, toleranța religioasă de care dau dovadă cuce- 
ritorii mongoli: laolaltă, în aceleaşi târguri, trăiesc, într-o 
aparentă armonie, creştini, sarazini, idolatri (de obicei ast- 
fel îi numeşte pe budişti), fiecare cu bisericile şi mănăs- 
tirile lor, practicându-şi cultul nestingheriţi. 


Marele Zid chinezesc. 

„Intrăm acum pe-un alt teritoriu de-al Preotului loan, 
care se numeşte Senduc. Este o provincie în care sunt nu- 
meroase oraşe şi târguri. Ea este supusă Marelui Han, 
căci toți descendenţii Preotului loan sunt vasalii Hanului. 
Este condusă de un urmaş al Preotului loan: se numeşte 
Jorge şi guvernează pentru Marele Han, însă numai peste 
o parte din ce stăpânise, odinioară, înaintaşul său. (...) 
Senioria este în principal a creştinilor, cum vă spuneam, 
dar există şi mulți idolatri şi sarazini. Creştinii de aici for- 
mează o spiţă de oameni ce se numesc, toţi, Argun; sunt 
indivizi mai frumoşi şi mai înţelepţi decât necredincioşii. 
Senduc este ţara pe care noi o numim a lui Gog si 
Ma-gog, dar localnicii o numesc a lui Ung si Mungul, 
fiindcă, înainte ca tătarii să plece de aici, existau două 
rase: Ung erau băştinaşii, iar Mungul erau tătarii — de 
aceea tătarilor li se spune, uneori, mongoli”. 

x 


Kublai fusese obişnuit de mic copil cu viața nomadă, 
pe care o dusese şi bunicul lui, Genghis Han. Dar, cum 
mongolii lui suferiseră, în ultimul timp, o puternică in- 
fluenţă chinezească, vădit mai puţin războinică, suveranul 
deprinsese noi obiceiuri, sedentare. Din monotonia aces- 
tora ieşea rar, numai când i se cerea prezenţa pentru a 
înăbuşi o eventuală revoltă (cazul rudelor sale Nayan şi 
Kaidu, despre care Marco Polo ne va vorbi pe larg), ori 
pentru vânătoare, ocupaţie preferată, pentru care şi 
vene-ţianul nostru manifesta aceeaşi atracţie şi, ca atare, 
ne-o va descrie amănunţit. 

Hanul Kublai poruncise să i se construiască mai 
multe palate de vară, în munţii din Nord, şi o sumedenie 
de pavilioane de vânătoare, în diverse regiuni propice 
desfăşurării acestei plăceri. 

Ele vor intra cele dintâi în atenţia lui Marco Polo, în 
drumul său spre Canbaluc. 

„îndată ce pătrunzi pe teritoriul Cathay-ului, după 
trei zile călare, dai de cetatea Ciagannor, în care este clădit 
un mare palat ce aparține Marelui Han. în el locuieşte 
Hanul destul de adesea, pentru că sunt în jur numeroase 
lacuri şi cursuri de apă pe unde trăiesc lebedele; de ase- 
menea, pe câmpiile din împrejurimi mişună cocorii, 
po-târnichile, fazanii şi alte specii de păsări. Aici 
vânează Hanul, cu şoimii şi ereţii pe care îi are în număr 
foarte mare. 

După această cetate se deschide o vale unde suvera- 
nul a pus să se construiască mai multe căsuțe în care se 
creşte o imensă cantitate de potârnichi. Sunt atât de multe 
încât e minune. Si când Hanul doreşte potârnichi, are atât 
cât îi e pe plac... 

„„„ Ciandu este o altă cetate clădită din porunca Ma- 
relui Han. Se poate vedea aici un splendid palat din mar- 
mură şi piatră, încăperile sunt toate pictate şi-aurite, cu 
imagini reprezentând animale, păsări, arbori şi flori de 
mai multe soiuri, atât de delicat înfăţişate încât e un de- 
liciu şi-o minune să le vezi. Palatul este înconjurat de un 
zid, incinta măsurând pe puţin şaisprezece mile; înăuntru 
sunt amenajate fântâni, cursuri de apă mai mici sau mai 
mari şi nenumărate pajişti. Aici sunt crescute sălbăticiuni 
de toate felurile, cu care suveranul îşi hrăneşte păsările de 
vânătoare, pe care el însuşi, în fiecare săptămână, merge 
să le viziteze la coliviile lor. Hanul vânează câteodată prin 
împrejurimi, mergând călare, având un leopard dresat pe 
crupa calului. Iar când zăreşte vreun animal pe placul lui, 
dă drumul leopardului, care-l prinde cât ai clipi; vânatul îl 
dă de mâncare păsărilor din colivii. Aşa petrece Marele 
Han Kublai. 

.. Si tot în această preerie se ridică un alt palat, care 
este făcut în întregime din bambus. Este lucrat cu multă 
fineţe, aurit, pe dinăuntru, de sus până jos. Acoperişul 
este din trestii, atât de bine lăcuite încât nici o picătură de 
apă nu pătrunde. Tijele de bambus sunt groase de mai 
bine de trei palme, lungi de doisprezece sau cincisprezece 
paşi şi spintecate de la un nod la altul pe grosime. Palatul 
astfel construit nu cântărește mare lucru, aşadar, se poate 
demonta în bucățele şi purta cu uşurinţă oriunde po- 
runceşte suveranul; acolo se asamblează din nou, ca un 
cort. Când este înălțat, mai bine de două sute de sfori de 
mătase îl susțin. 

Suveranul petrece în această preerie, locuind câteo- 
dată în palatul de marmură, alteori în cel de bambus, timp 
de trei luni pe an: iunie, iulie şi august; si-aceasta pentru 
că, spre deosebire de alte locuri pârjolite de soare, în lu- 
nile acestea, aici, este răcoare plăcuta- Şi când se face a 
douăzeci şi opta zi din august, pleacă- 

O să vă spun acum de ce în fiecare an îşi părăseşte 
palatul de vară în cea de-a douăzeci si opta zi a lunii au- 
gust. Aflaţi că se creşte, din porunca lui, o foarte mare 
herghelie de iepe albe, fără nici o pată; sunt în număr de 
peste zece mii. Nimănui nu-i este îngăduit să bea din lap- 
tele acestor iepe dacă nu face parte din familia Hanului... 
Si, în cea de-a douăzeci şi opta zi a lunii august, când su- 
veranul se pregăteşte să părăsească palatul de vară, se 
adună laptele tuturor acestor iepe şi se varsă pe pământ 
sau se aruncă în aer, pentru că astrologii susţin că, astfel, 
sufletele strămoşilor Hanului, idolii şi duhurile văzduhului 
şi pământului îşi primesc porţia, se îmbunează şi îi vor 
ocroti pe suveran, copiii şi soțiile sale, şi tot ce mai există 
în ţinuturile sale, animale, vite, grâne etc. După acest ri- 
tual, Hanul pleacă şi dus este un an întreg. 


MARCO POLO 141 


în timpul celor trei luni din an în care suveranul 
petrece aici, dacă se întâmplă să se strice vremea, are pe 
lângă dânsul vraci şi astrologi iscusiți, care cunosc atât de 
bine arta neagră a magiei şi a necromanțţiei încât reuşesc 
să împiedice orice nor să treacă pe deasupra palatului Ha- 
nului. Aceşti vrăjitori sunt veniţi din Tibet şi Kashmir. 
Tot ceea ce fac ei este opera diavolului; însă îi conving pe 
toți ceilalți că lucrează graţie sfinţeniei lor şi voinţei lui 
Dumnezeu. Eu am aflat despre un obicei pe care mi l-au 
povestit oameni de toată încrederea: atunci când cineva 
este condamnat la moarte şi este pedepsit pe drept, vrăji- 
torii aceştia îi iau corpul, îl gătesc şi îl mănâncă; dar, dacă 
acela moare de moarte bună, nu-l mai mănâncă. 

Magicienii aceştia mai fac şi-o altă mare minune: 
când Hanul stă la masă în Canbaluc, în marele său palat, 
are la vreo zece paşi înaintea lui, pe podea, cupe mari, 
pline cu vinuri şi cu alte băuturi aromate; ei bine, când 
Hanul doreşte să bea ceva, vrăjitorii fac să se ridice cu- 
pele din locul lor, fără ca nimeni să le-atingă, şi să vină în 
faţa suveranului. Şi, la fel, le trimit oricărui alt comesean 
prezent acolo, pentru că aflaţi că, de fiecare dată, Hanul 
are mai mult de zece mii de invitaţi." 

într-un alt loc, Marco Polo ne povesteşte discuţia pe 
care a stâmit-o de față cu Hanul pe marginea religiei, 
în-trebându-l dacă nu ar vrea să treacă la creştinism. Se 
pare că Hanul i-a răspuns, aproximativ în termenii 
următori: 

„Și, mă rog, de ce m-aş creştina? Vezi şi tu prea 
bine că toți creştinii din această țară nu ştiu şi nu pot face 
nici un miracol, pe când păgânii reuşesc orice minune 
doresc: fac să-mi vină singure cupele cu vinul ce-mi place, 
țin în frâu vremea rea, îi pun pe zeii lor să le răspundă la 
orice întrebare despre viitor... Dacă papa de la Roma 
mi-ar fi trimis o sută" de oameni mai bine pregătiţi în 

legea creştină decât cei pe care îi am acum, care să-mi fi 
dovedit că minuni se pot face prin puterea credinţei şi că 
aceşti păgâni le fac cu ajutorul diavolului, atunci eu m-aş 
fi botezat şi, după mine, toţi supuşii mei, astfel încât 
creştinii din ţara mea ar fi fost cu mult mai mulţi decât 
cei dintr-ale voastre." 

Dar papa, probabil, a ştiut prea bine de ce nu i-a tri- 
mis învățații creştini ceruţi: Roma, din păcate, ducea lipsă 
de magicieni. Fiindcă mongolii aveau nevoie de o religie 
cu care, în primul rând, să tragă avantaje politice în stat, 
nu pricepeau de ce creştinii nu voiau să mai facă miracole 
— considerau că era vorba de pură încăpățânare din par- 
tea lor, de vreme ce sfinţii şi apostolii de care vorbeau 
mereu fuseseră capabili de minuni. 

Kublai avea motivele lui să creadă că religia creştină 
era pe moarte. Iar puterile „palpabile" ale budiştilor I-au 
hotărât, în cele din urmă, să rupă cu principiul toleranţei 
universale al lui Genghis Han şi să adopte lamaismul, pe 
cont propriu, fireşte. Gestul monarhului a însemnat un 
moment de cumpănă, cu urmări decisive, în destinul isto- 
riei mongole. Nu doar partizanii religiilor occidentale s-au 
simţit în inferioritate, ci si adepţii lui Confucius. Se pare 
că Hanul, care nu făcea nimic fără să se gândească bine 
înainte, şi-a spus că era preferabil să se hotărască pentru 
una din ele, decât să rămână mereu între varză şi lup. Si, 
cum soluţia creştinismului nu-l atrăgea, din pricinile ară- 
tate mai sus, iar religia lui Mahomed, din cauza radicalis- 
mului nu era prea iubită în Orient, a ales .budismul. 

Se povesteşte că, într-o bună zi, i s-a spus Hanului 
că în Coran era scris acest pasaj: „Ucideţi-i pe toţi cei 
care au mai mulți dumnezei!" Supărat, Hanul a chemat 
câţiva cădii. Aceştia i-au mărturisit că, într-adevăr, aşa era 
scris în cartea lor sfântă. „Şi-atunci de ce nu îndepliniţi 

porunca profetului vostru?" i-a întrebat Kublai. Cadiii au 
răspuns cu sinceritate, dar fără tact: „Pentru că nu avem 
încă puterea". „Dar eu am puterea de a condamna la 
moarte pe cine vreau", a replicat Kublai şi vorbele sale 
le-a fost şi sentința. De atunci, a început o perioadă de 
persecuții severe pentru islam. Doar ameninţarea unei 
revolte ce-ar fi putut zgudui din temelii imperiul a mai 
liniştit apele. 

Asceţii budişti stârneau admiraţie pentru cumpătarea 
de care dădeau dovadă şi pentru viaţa extrem de cuvioasă 
pe care o duceau. Iată ce scrie Marco Polo: 

„Astrologii-vrăjitori au uriaşe mănăstiri şi abaţii, 
mari cât nişte cetăţi, în fiecare făcându-şi veacul mai mul- 
te mii de călugări ai credinţei lor. Se îmbracă mai bogat 
decât alți oameni. Au vârful capului şi barba rase. Printre 
ei sunt unii care au voie să se căsătorească, ba chiar să 
aibă mulţi copii. 

Mai există un soi de călugări care se numesc sensi, 
oameni foarte virtuoşi, care țin posturi îndelungate, cum 
le cere credinţa, şi care duc o viaţă grea, căci nu mănâncă, 
în toate zilele lor, decât făină frământată cu niţică apă 
caldă. Nu beau decât apă şi postesc mereu, ceea ce este 
un trai din cale-afară de aspru. Se închină la mai mulți 
idoli, însă, câteodată adoră şi focul. Iar ceilalți idolatri, 
care nu au de-a face cu aceste reguli, spun despre aceştia 
dintâi că sunt ca pustnicii noştri. Aceşti sensi nu şi-ar lua 
o nevastă pentru nimic în lume. Se îmbracă în haine ne- 
gre şi galbene şi dorm pe rogojini. Idolii lor sunt toți 
feminini, adică numele pe care le au sunt de femei”. 

Este si compătimire şi admiraţie în glasul lui Marco 
Polo când vorbeşte despre ordinul mănăstiresc al acestor 
„păgâni". Marco Polo, deşi un catolic convins în forul lui 
interior, aşa cum a dovedit-o în multe ocazii, nu suferă de 

aceeaşi îngustime a vederilor precum coreligionarii săi 
europeni. Nu va face caz de convertirea budistă a marelui 
suveran, pentru că poate admite că logica Hanului este 
bine fondată. 

Rubroek, misionarul catolic la curtea lui Munke, nu 
va dovedi aceeaşi supleţe. După ce a străbătut drumul de 
la Volga până la Karakorum pe jos, rănindu-şi oribil tăl- 
pile, fiindcă refuzase, cu mândrie, să se folosească de caii 
mongoli atâta vreme cât îşi închipuia că joacă rolul de 
apostol al creştinismului în ţara lor păgână, odată ajuns în 
capitala de atunci a imperiului s-a dovedit că nu ştia nici 
măcar numele hanului căruia venise să-i prezinte mesajul 
creştinătăţii. Mai mult, când împuterniciţii mongoli i-au 
arătat însemnele Marelui Han şi i-au cerut să se proster- 
neze, după obicei, le-a răspuns, trufaş, că nu îngenun- 
chează decât în faţa lui Dumnezeu. Munke, aflând că îşi 
făcuse rugăciunile, pe drum, întors cu faţa către răsărit şi 
închinându-se la crucea lui de lemn, i-a replicat: „Cum 
aşa! voi, care adoraţi o bucată de lemn mort, nu acordaţi 
aceeaşi cinstire unui om viu?" 

Acasă la Kublai Han 


„Vreau de-acum să vă povestesc, în cartea aceasta, 
toate marile fapte şi toate marile minuni de la curtea Ma- 
relui Han care domneşte acum si care se numeşte Kublai, 
ceea ce înseamnă Marele Suveran al Suveranilor împă- 
rați. Si, cu siguranţă, are tot dreptul la acest nume, pentru 
că aflați domniile voastre adevărul: el este cel mai puter- 
nic om în popoare supuse, în pământuri cât vezi cu ochii 
şi în comori cum nu s-au mai văzut pe lume de pe vre- 
mea lui Adam, întâiul nostru părinte, şi până în zilele 
noastre... 

Este adevărat că acest Kublai Han se trage în linie 
dreaptă din dinastia imperială a lui Genghis Han, întâiul 
suveran al tuturor tătarilor din lume, el fiind cel de-al 
şaselea suveran. A urcat pe tron în 1256 după Hristos, lu- 
ând în stăpânire imperiul datorită calităţilor, cutezanţei şi 
valorii sale, după drept şi după lege. A domnit, până în 
zilele noastre, ale anului 1298, patruzeci şi doi de ani 
neîntrerupt. Acum să tot aibă vreo optzeci şi cinci de ani; 
ar fi avut, aşadar, în jur de patruzeci şi trei de ani când a 
urcat pe tron." 

Vom semnala cititorilor noştri că anul 1298 este, de 
fapt, cel în care Marco Polo a fost întemnițat la Genova; 
Kublai încetase din viaţă în 1296, iar Marco Polo aflase, 
cu siguranţă, evenimentul, înainte de a ajunge înapoi, la 
Veneţia, respectiv pe când abia sosise la curtea lui Gazan, 
suveranul din Levant, ca să-şi îndeplinească ultima misi- 
une cu care fl însărcinase Hanul. 

Nu este singura inadvertenţă, însă, din punct de ve- 
dere al întregului naraţiunii, are mai puţină importanţă. Pe 
de altă parte, faptul că ni se spune că Hanul mai domnea 
încă la momentul redactării cărții poate fi ori o omisiune 
voită a lui Rustigielo, pentru a nu strica „efectul" poves- 
tirii, ori una la fel de justificată, deşi nu pe tărâm „artis- 
tic", din partea lui Marco Polo însuşi. 

Deşi adesea se preface a fi „uitat" ordinea firească a 
întâmplărilor — lucru imposibil, cum am mai arătat, pen- 
tru că tocmai pentru memoria lui prodigioasă fusese ales 
de Han să intre în serviciul lui de informaţii — noi ştim 
că motivaţia este de fiecare dată alta; în cazul acesta, mai 
plauzibil ar fi că, dorind să stârnească interesul tuturor 
contemporanilor săi, gândindu-se că, foarte probabil, după 
cunoaşterea şi răspândirea cărții sale avea să înceapă un 
aflux de negustori sau mesageri din toată Europa către 
Cathay, ar fi fost mai bine să nu se ştie că protectorul său 
nu mai era în viaţă. 

x 

Marele Han era atotputernic; în fiecare dimineață, 
când împărțea primele ordine, se zice că nu uita să-i po- 
runcească Soarelui să se trezească, îmbătrânind, de tea- 
mă ca nu cumva să se lase furat de somn până mai târziu 
si să provoace astfel dezordine în Univers, Marele Han îl 
însărcinase pe un maestru de ceremonie să se ocupe cu 
deşteptarea Soarelui. 

La curtea lui din Canbaluc, noua capitală, se aduna 
zilnic o mare de oameni, ba să-i prezinte omagiile şi da- 
rurile vreunui vasal, ba să-i comunice ultimele noutăţi din 
ţară, ba să-i solicite bunăvoința în vreo pricină anume. 

Gărzile palatului nu-ţi îngăduiau să treci pragul dacă 
nu ştiai bine limba, ca să-ţi poţi susţine cauza şi să răs- 
punzi corect la întrebări. 


Marco Polo „nobilis vir" (gravură pe lemn, din prima 
ediţie imprimată a relatării călătoriei sale, Niiremberg, 1477). 

Din fericire pentru Marco, acesta „deprinsese bine 
tătara şi cunoştea si cele patra alfabete imperiale”. 

Hanul nu i-a primit imediat pe latini, ci după un răs- 
timp de trei săptămâni. Marco a învăţat în acest răgaz 
cum să păşească înaintea Hanului fără să se împiedice de 
prag, cum să se prosterneze, cum să-i răspundă la între- 
bări. A avut vreme să cerceteze capitala, unde totul era 
măreție si strălucire, deşi păstra ceva din aspectul ciudat 
al unei cetăţi pe jumătate barbare, de stepă, pe jumătate 
tabără a unei legiuni romane. 

„Aflaţi că Marele Han locuieşte în capitala ținutului 
Cathay , care se numeşte Canbaluc, trei luni pe an: de- 
cembrie, ianuarie şi februarie, în această cetate îşi are 
marele lui palat şi vă voi povesti cum se înfăţişează. 

Zidul împrejmuitor închipuie un pătrat cu latura de 
opt mile. Este foarte gros, înalt de vreo zece paşi, în în- 
tregime alb şi crenelat, în colţuri sunt clădite câte patru 
palate, bogat împodobite, în care sunt păstrate echipamen- 
tele de luptă ale gărzii suveranului: arcuri, şei, frâie şi 
toate lucrurile trebuincioase unei armate, între aceste pa- 
late din colţuri, pe fiecare latură a zidului este construit 
câte un altul, asemănător cu celelalte, în aşa fel încât, de-a 
lungul întregului zid, poţi număra opt astfel de palate, 
toate pline cu armele gărzii, însă, în fiecare nu este de- 
pozitat decât un singur fel de accesoriu: dacă unul este 
plin de arcuri, celălalt este plin de şei, următorul plin de 
frâie şi tot aşa... Zidul are, pe latura dinspre miazăzi, cinci 
porţi; cea din mijloc şi cea mai mare nu se deschide decât 
atunci când Hanul, în fruntea armatei sale, porneşte la 
război. De-o parte şi de cealaltă a porţii principale se des- 
chid două mai mici, pe care umblă oamenii de obicei. 


1) Reamintim că regiunea sudică, cu ieşire la Marea Chinei, se 
numea Mangi, iar cea din jurul Pekinului se numea Cathay. 

Dincolo de acest zid, se înalţă un altul, tot pătrat, cu 
latura măsurând şase mile. El are, de asemenea, opt pa- 
late, întru totul asemănătoare celor din exterior. Şi acest al 
doilea zid are cinci porți pe latura de la miazăzi şi câte 
una pe fiecare din celelalte. 

în curtea împrejmuită de al doilea zid se ridică un al 
treilea, de formă pătrată si cu latura de o milă. 

în mijloc, se află impunătorul palat al suveranului, 
cel mai mare din toate care s-au văzut vreodată. Nu are 
etaj, ci numai parter, însă fundaţia este mai sus cu zece 
palme decât pământul dimprejur. Acoperişul este foarte 
înalt. Pereţii fiecărei încăperi sunt în întregime acoperiţi 
cu aur şi argint, împodobiţi cu dragoni şi animale de tot 
soiul, cavaleri şi alte mii de închipuiri asemănătoare. Ta- 
vanul însuşi este numai aur, argint şi picturi. Sala cea 
mare este atât de cuprinzătoare încât în ea pot mânca, la 
o singură masă, şase mii de persoane odată, în afară de 
aceasta, mai există o sumedenie de alte încăperi. Acest 
palat este atât de mare, atât de frumos şi atât de bogat că 
n-ar putea nimeni pe lume să facă un altul mai bine rân- 
duit. Grinzile acoperişului sunt toate lăcuite, colorate în 
auriu, verde, albastru şi alte culori. Sunt atât de bine lus- 
truite încât strălucesc de parcă ar fi din cleştar, lucirile lor 
văzându-se de departe. lar acest acoperiş este atât de solid 
Şi-atât de trainic făcut încât ar putea dura o veşnicie. 

Pe lângă palat, în interiorul celor două curți de care 
v-am vorbit, sunt foarte frumoase pajişti şi arbori minu- 
naţi, cu fel şi fel de fructe. Iar pe-aici se plimbă, nestin- 
gherite, antilope, căprioare, cerbi şi moşti, în mare număr, 
din toate speciile şi dintre cele mai frumoase. 

într-unul din cele patru colţuri, se întinde un lac, de- 
osebit de bine îngrijit, în care viețuiesc foarte multe specii 
de peşti, aduşi din porunca suveranului. Si, de fiecare dată 

când doreşte, are la îndemână câţi şi pe care-i alege. Un 
râu se varsă în lac printr-o parte şi iese prin cealaltă, drept 
care apa rămâne mereu limpede si proaspătă, fără ca peş- 
tii să poată scăpa, ţinuţi fiind de grilajele de fier care le 
închid aceste guri. 

Spre miazănoapte, la o zvârlitură de săgeată distanţă 
de palat, se află o colină făcută de mâna omului, înaltă de 
mai bine de treizeci de paşi si acoperită cu arbori care 
niciodată nu-şi pierd frunzele. Oriunde în lume cresc ar- 
bori frumoşi, Hanul trimite oameni care să-i aducă şi lui 
câţiva, cu rădăcini cu tot, plantându-i pe colina lui: şi cu 
ajutorul elefanților se poate transporta orice copac, oricât 
de mare. Astfel se face că suveranul mongol îi are pe cei 
mai frumoşi din lume. A mai poruncit să se acopere tot 
muntele cu pietre verzi de azurit; acestea si cu arborii veş- 
nic înfrunziţi i-au adus numele de Muntele Verde. 

Pe culmea Muntelui Verde este înălțat un foarte fru- 
mos şi mare palat, si el verde pe-afară şi pe dinăuntru, 
încât colina, copacii şi palatul oferă o privelişte încân- 
tătoare, iar aerul de-acolo, înmiresmat, este de-a dreptul o 
minune. Toţi cei care le privesc, devin veseli şi fericiţi. 
De aceea le-a şi vrut Hanul, pentru a plăcea prin frumu- 
seţe, confort şi bucuria deplină pe care o revarsă în inimi, 
în apropiere de palatul lui, Kublai a pus să fie construit 
unul aidoma, din care să nu lipsească nimic. Voia ca în 
această copie, la fel de mare şi de bogată, să locuiască 
moştenitorul său, bucurându-se de tot ce se bucura el, de 
toate lucrurile si obiceiurile sale." 

Tot aici era şi mica grădină secretă, semănată, la 
porunca lui Kublai, cu „gazonul modestiei", iarba stepe- 
lor mongole. Dar probabil că se ofilea la umbra palmie- 
rilor din India si a arbuștilor din Malaezia! 

Ospățul 


Când, în sfârşit, cei trei negustori venețieni au fost 
lăsați să intre la Marele Han, acesta i-a primit cu mari 
onoruri, arătându-se foarte încântat de a-i revedea. 

Nu s-au împiedicat de prag. Paznici înarmați cu cio- 
mege de bambus, supravegheau paşii fiecărui invitat. 
Dacă se întâmpla să se fâstâcească vreunul şi să atingă 
pragul, primea, de la uşă până la locul care-i era destinat 
să-l ocupe la masă, lovituri de baston de la toți aceşti cer- 
beri. Amintim că salutul se făcea după vechiul rit chine- 
zesc, dar, sub comandamentul sever al ofiţerilor mongoli, 
căpătase aspectul unei lecţii de gimnastică militară. 

Hanul era inteligent şi înţelept, dar inspira tuturor 
teamă; oamenilor le era frică să i se înfăţişeze înaintea 
ochilor, să se aşeze, să stea în picioare sau să vorbească 
în prezenţa lui. 

Marco Polo, care crescuse liber ca pasărea cerului, 
fără încătuşarea părintească, şi al cărui caracter se călise 
în răstimpul celor patru ani de călătorie prin ţări străine, 
nu se temea de nimeni. 

Hanul i-a ascultat pe fraţii Polo cu atenţie când i-au 
relatat cum îşi îndepliniseră misiunea pe lângă papă. 
Apoi, după obiceiul lui, le-a pus o seamă de întrebări de- 
spre călătorie, despre itinerarul pe care îl urmaseră, despre 
cetăţile şi castelele din Occident, despre preţurile mărfu- 
rilor din diferite ţinuturi. Când, descusuţi îndeaproape, 
Niccolo şi Matteo s-au împotmolit şi-au început să se bâl- 
bâie, încurcând numele oraşelor şi târgurilor, le-a sărit în 

ajutor tânărul Marco. Parcă zărindu-l abia atunci, Hanul a 
întrebat cine era. 

— Mărite Han, i-a răspuns Niccolo, acesta este fiul 
meu şi servitorul domniei tale. 

Hanul i-a adresat apoi cuvântul si a rămas uimit de 
concizia răspunsurilor, modestia şi puterea de observaţie 
ale acestui tânăr chipeş, cu ochi vioi şi glas plăcut, care-şi 
amintea cu precizie totul. L-a urmărit satisfăcut, fiindcă îi 
plăcea „să asculte mai ales povestindu-i-se despre lucruri 
noi si despre obiceiurile diverşilor oameni". Fermecat de 
Marco, îi va propune să intre în serviciul lui. Acest succes 
imediat îi va aduce veneţianului stima în ochii tuturor 
celorlalți demnitari si supranumele de „„messer”. 

Audienţa a luat sfârşit cu un festin, în care s-a toastat 
pentru oaspeţii latini. 

în timpul mesei, Marco Polo I-a putut studia în voie 
pe Kublai. „Marele Han, va povesti el, se înfăţişează ast- 
fel: potrivit la stat, nici scund, nici înalt; la fel şi ca grosi- 
me, nici slab, nici gras, bine clădit; are faţa albă şi netedă 
ca un trandafir, ochii negri şi frumoşi, nasul drept şi pro- 
porțional." 

Despre cum se desfăşurau mesele în palatul imperial, 
avem, de asemenea, în cartea lui Marco Polo o descriere 
grăitoare: 

„Când Marele Han oferă câte un ospăț în cinstea 
cuiva sau de sărbători, masa din faţa lui este întotdeauna 
aşezată mai sus decât celelalte, în colţul din miazănoapte, 
ca suveranul să stea cu faţa înspre miazăzi. Lângă el, în 
stânga, se aşază cea dintâi soţie. La dreapta şi ceva mai 
Jos, urmează fiii lui, nepoţii şi rudele de acelaşi sânge. 
Scaunele lor sunt rânduite astfel încât să aibă capetele la 
înălţimea picioarelor suveranului. Ceilalţi demnitari, ba- 
roni, mareşali, cavaleri, au locuri şi mai joase, la alte 

mese. După care, mai jos încă, se aşază femeile demnita- 
rilor. Fiecare ocupă locul pe care suveranul a considerat 
că l-ar merita. Toate sunt astfel rânduite ca marele stăpân 
să le vadă bine de la un capăt la altul, deşi sunt în număr 
atât de mare. în afara acestei săli, şi prin jurul palatului 
stau la masă, zilnic, alte patruzeci de mii de persoane, fi- 
indcă vin mulţi cu daruri pentru suveran, străini care-i 
aduc diverse lucruri de preţ, din alte ţări. 

Se află în dreptul mesei Marelui Han un mare pocal, 
din aur fin, cu tot atâta vin cât ar intra într-un butoi obiş- 
nuit, în jurul pocalului sunt aşezate altele mai mici, astfel 
încât vinul din cel mare să curgă în cele mai mici; şi este 
parfumat şi înmiresmat cu tot felul de mirodenii, de cea 
mai bună calitate. Se ia din pocale cu nişte cupe, de ase- 
menea din aur pur, mari încât una ar ajunge pentru a să- 
tura zece persoane. Şi între fiecare doi comeseni se aşază 
câte o cupă dintr-acestea, din care ei se servesc, după plac 
folosindu-se de nişte hanapuri ' aurite. Numai aceste vase 
valorează o comoară. 

Baronii aduc felurile de mâncare şi băuturile, i le 
arată întâi Marelui Han, care le indică pe care le doreşte; 
servitorilor li se acoperă gura şi nasul cu frumoase pânze 
de aur şi mătase, pentru ca răsuflarea lor să nu atingă 
mâncarea şi băutura marelui suveran. Si când acesta va 
ridica la buze cupa, toate instrumentele de cântat, care se 
află acolo în mare număr şi din toate felurile, încep deo- 
dată să sune. lar când ţine cupa în mână, toţi cei de faţă 
îngenunchează şi fac adânci plecăciuni. Astfel procedează 
de fiecare dată când Hanul bea." 

Şi Hanul bea nemăsurat. Medicul Essia era singurul 
ce îndrăznea să-i spună adevărul: alcoolul şi carnea îi 


1) cupe cu fundul rotund, uneori şi cu coadă, ca ibricele turceşti. 

dăunau sănătăţii, căci Hanul suferea de gută. Lui Kublai îi 
plăcea adevărul, dar îi prefera vinul. 

Essia era un italian care-a jucat un rol foarte impor- 
tant la curtea lui Kublai. Se pare că a fost menţionat în 
cronicile europene cu numele de „Isol Pisanul” si, în cele 
musulmane, cu acela de „Issol”. 

Analele dinastiei mongole îi consacră un capitol spe- 
cial, descriindu-l ca pe un sfetnic de încredere si foarte 
curajos al Marelui Han. 


„Ngei-sie era un învăţat din Apus, nepotul lui Pou-a-li 
(Paolo?) şi fiul lui Pou-lou-na-she (Polonias?); cunoştea 
limbile apusenilor şi era foarte priceput într-ale astronomiei 
şi medicinei. Şi Marele Han Guiuk se folosise, adesea, de 
cunoştinţele şi sfaturile înțelepte ale lui Ngei-sie, care nu se 
temea să vorbească sincer cu toţi demnitarii de la curte, ba 
chiar să le facă reproşuri, dacă era cazul. 

în primăvara anului 1268, Kublai a plecat la vânătoare în 
Pao-ting-fu; tot ţinutul a fost îngrădit şi nimeni nu mai 
făcea nimic din muncile obişnuite. Fiindcă vânătoarea s-a 
prelungit, Ngei-sie a grăit, o dată, în prezenţa Marelui Han, 
către ţăranii care puneau capcanele: 

— Asa-i că vânătoarea nu vă lasă să însămânţaţi ogoarele? 

Hanul, auzindu-l, a poruncit să înceteze distracţia şi s-a 
întors cu toată curtea la Canbaluc." 


Tot din cronicile acestea, putem cita şi un alt pasaj 
(reprodus din cartea istoricului Victor Şclovski), la fel de 
grăitor: 


„în 1271, Ngei-sie I-a însoţit, la poruncă, pe ministrul Polo, 
trimis la prinții ce guvernau în provinciile din nord-vest. La 
întoarcere, s-au confruntat cu nişte revoltați, în luptă, 
Ngei-sie a fost despărţit de Po-lo, şi n-au mai fost văzuţi 
vreme de doi ani de atunci. Dar, după acest răstimp, 
Ngei-sie s-a întors la curtea Hanului, aducându-i bijuteriile şi 
brocarturile dăruite de hanul Argun. Kublai s-a arătat foarte 
mulţumit şi-a grăit către cei din jur: 

— Po-lo, care s-a născut pe pământurile mele şi a do- 
bândit din mâna mea toate bunurile, preferă să trăiască de- 
parte de aici, pe când Ngei-sie, care este născut peste mări 
şi ţări, şi-a părăsit şi casă şi masă ca să-mi rămână credin- 
cios. Cât de mult se deosebesc! ' 


Apoi i-a oferit lui Essia postul de ministru asesor, 
dar el 1-a refuzat cu modestie. In 1275, a devenit director 
al secretariatului de stat. 

în 1276, mareșalul Bayan, revenind la Canbaluc 
după ce reuşise să readucă pacea în ţinutul Kiang-nan, a 
fost acuzat de malversaţie printr-o anonimă (acum se ştie 
că aceasta a fost scrisă, din invidie, de ministrul sarazin 
Ahmed). Hanul era cât pe-aci să-i aplice pedeapsa capi- 
tală. „Dar, Ngei-sie s-a prosternat în faţa împăratului”, a 
protestat vehement contra josniciei acuzaţiei, spunându-i 
că pedepsirea lui Bayan ar fi fost un act nedemn, iar Ha- 
nul i-a dat dreptate si 1-a iertat pe mareşal. 

„După moartea lui Kublai, Essia a continuat să tră- 
iască la curte, primind înalte titluri şi mai multe onoruri. 
La urcarea pe tron a lui U-tsong, a fost numit mare inten- 
dent al meselor împăratului şi duce de Ts'in. ' 

în 1308, Essia a murit la Canbaluc, în vârstă de 92 
de ani, lăsând cinci fii care vor ocupa, cu toţii, funcţii 
foarte importante, şi care purtau nume creştine: Elie, 
Daniil, Isaia, George, Luca. Unul din titlurile postume ale 
lui Essia îi dezvăluie identitatea: duce de Fu-lin, ceea ce 
ar însemna „prinţ de Roma". (Victor Sclovski) 

Cu acest medic-consilier Marco Polo se va împri- 
eteni, mai târziu, si vor purta numeroase discuţii despre 
Italia, patria lor comună. 

1) Ministrul Po-lo, menţionat aici, nu are nimic de-a face cu 


venetianul Polo. E ee f 
2) Roma era numită de cronicarii chinezi Ta-ts'in. 

Odată acceptat printre oamenii Marelui Han, o nouă 
viaţă avea să-şi deschidă porțile pentru messer Marco 
Polo. Nicăieri nu ni se spune în ce anume consta slujba 
lui. Dar, după ceea ce ni se sugerează, suntem încredinţaţi 
că, în zilele noastre, funcția i s-ar putea traduce prin cu- 
vântul „spion". Trimis în misiune pe durată limitată, avea 
sarcina să-i povestească, la întoarcere, Marelui Han de- 
spre ce şi cum se petreceau lucrurile în diverse regiuni ale 
imensului său imperiu. lar Hanul dorea să fie foarte bine 
informat. 


Reţeaua de comunicaţii 


Monarh absolut şi stăpân peste viaţa tuturor supu- 
şilor săi, maniera lui Kublai de a guverna nu era totuşi 
una arbitrară. Nu avea încredere în chinezi, cu toate că se 
dovedeau, într-adevăr excelenți inventatori; dar nu uitau 
NIMIC, iar memoria lor se trezea mult prea repede; tocmai 
această predispoziţie la revoltă, întemeiată, de altfel, justi- 
fica eforturile Hanului de a se dispensa de ajutorul lor în 
conducerea ţării, îi înlăturase din toate posturile de ad- 
ministraţie. Ştiinţa funcţionarilor chinezi, bazată în princi- 
pal pe cunoaşterea literelor, studiate în cadrul Academiei 
apoi, în urma unor examene complicate, devenind man- 
darini de diferite grade si având astfel asigurate diverse 
posturi în aparatul guvernamental, i s-a părut Hanului ex- 
clusivistă, aşadar primejdioasă, drept pentru care a interzis 
funcţionarea academiilor. Mai mult, scrierea extrem de 
complicată, o va înlocui cu „alfabetul pătrat", la origine 
uigur, dar mult simplificat. Astfel, a reuşit să nu mai fie 
nevoit să apeleze la serviciile lor. Iar, în administraţie şi 

afaceri se slujea de străini din toate colțurile lumii: arabi, 
palestinieni, sirieni, persani şi europeni (genovezi, 
vene-țieni, francezi), însă, nu aleatoriu. O serie de cursuri 
administrative îi pregăteau pe cei ce aveau înclinații 
pentru a ocupa diverse posturi. 

Fiecare proiect de lege trebuia, mai întâi, să treacă pe 
la toți miniştrii, înainte de a ajunge la cele două Consilii 
superioare, care ascultau direct de ordinele suveranului. 
Cele două Consilii se compuneau, fiecare, din doispre- 
zece funcționari — Marco Polo îi va numi „baroni" — şi 
reprezentau unul, instanța civilă supremă, celălalt, înaltul 
consiliu de război, alcătuit din mareşalii Hanului. Aceştia 
din urmă nu hotărau numai în problemele armatei, ci 
puteau interveni, în ultimă instanță, să judece în procesele 
consiliului civil, modificând sentințele. Dacă pricina era 
prea complicată, atunci cazul i se supunea atenţiei Hanu- 
lui, al cărui cuvânt era lege. 

Să-i dăm cuvântul lui Marco Polo, care a avut ocazia 
să-i cunoască îndeaproape pe cei doisprezece baroni ju- 
decători: 

„Marele Han a ales doisprezece baroni cărora le-a 
încredinţat toate cele necesare pentru administraţia celor 
treizeci şi patru de provincii pe care le stăpâneşte. Aceşti 
baroni locuiesc laolaltă, într-un foarte frumos şi bogat 
palat din cetatea Canbaluc. Fiecare provincie îşi are câte 
un judecător si mai mulţi secretari; cu toţii locuiesc în 
acest palat. Judecătorul si secretarii fac tot ce se cere pen- 
tru provincia pe care o reprezintă şi pentru care au fost 
desemnaţi; ei sunt permanent la ordinele celor doispre- 
zece baroni. Când treburile sunt mai complicate, baronii 
fac apel la judecata şi hotărârile suveranului însuşi, însă 
cei doisprezece au o seniorie foarte întinsă, căci stăpâ- 
nirea si puterea lor se întinde peste toţi ceilalţi baroni din 

cele treizeci şi patru de provincii. De altfel, aceştia doi- 
sprezece îi aleg pe ceilalţi. Iar, după ce-i aleg, spun ce au 
făcut suveranului lor. Hanul îi confirmă şi le dă împu- 
ternicirea si însemnele necesare. Tot aceşti doisprezece 
baroni au destulă putere ca să hotărască unde şi câtă ar- 
mată trebuie să meargă, după cum li se pare c-ar fi nevoie. 
Ei sunt numiţi şi scieng, ceea ce ar însemna, în limba 
noastră, judecătorii din Curtea supremă. Palatul în care 
locuiesc este numit, de asemenea, scieng”. 

Ca orice stat militar, şi imperiul mongol acorda o 
mare atenţie numărului şi funcționalităţii optime ale dru- 
murilor. Kublai nu numai că a poruncit să se construiasă 
numeroase căi de comunicaţie noi, dar, precursor al lui 
Napoleon, le-a plantat, de-o parte si de alta, arbori care să 
ofere călătorilor mult dorita umbră şi să se poată vedea de 
departe, chiar şi pe timpul nopţii. Acolo unde nisipurile 
deşertului nu permiteau supraviețuirea vegetației, a pus să 
fie marcate cu pietre mari, pe care era înscrisă distanţa 
până la cea mai apropiată aşezare. Celebrul canal impe- 
rial, început de câteva secole, care unea Canbalucul de 
provinciile din sud, făcând din cursurile de apă chinezeşti 
o reţea grandioasă de căi fluviale, a fost dus la bun sfârşit 
pe vremea lui Kublai şi inaugurat cu mare pompă. 

Reşedinţa imperială de la Canbaluc se afla în mijlo- 
cul acestui sistem întins de căi de comunicaţie terestre şi 
fluviale. Energia politică, economică şi culturală -a impe- 
riului se concentra în jurul noului palat-gigant al Hanului. 

Ca informator al Marelui Han, Marco Polo a avut 
ocazia să observe îndeaproape organizarea riguroasă şi 
foarte modernă, în cel mai strict sens al cuvântului, a 
acestor căi de comunicaţie. 

„Din Canbaluc pornesc foarte multe străzi şi dru- 
muri care conduc în toată ţara, adică fiecare drum duce 

spre câte o provincie, fiind denumit după numele acelei 
provincii. 

Când solii Hanului pleacă din Canbaluc, după ce 
călătoresc douăzeci şi cinci de mile întâlnesc o staţie de 
poştă, numită iamb. Aici este ridicat un frumos palat, 
bogat şi spaţios, în care se pot odihni. Camerele acestui 
palat au paturi foarte moi, cu bogate şi scumpe cuverturi, 
şi tot ceea ce ar mai avea nevoie. Dacă la un iamb po- 
poseşte un rege, oricât de mare ar fi, poate fi sigur că va 
fi întâmpinat şi găzduit pe măsura rangului său. 

La fiecare poştă se găsesc mai bine de patru sute de 
cai. Unele, e-adevărat, se poate să n-aibă decât două sute, 
după nevoile care se ivesc între o provincie şi alta. 

Chiar dacă mesagerii au de călătorit prin locuri pus- 
tii, pe unde nu se întâlnesc nici case, nici adăposturi, su- 
veranul a pus să se construiască şi pe aici iambi, însă la 
distanţe ceva mai mari, cât pentru unii ce călăresc o zi în- 
treagă, adică la fiecare cincizeci şi cinci de mile. însă, şi 
acestea sunt la fel de bine dotate ca şi celelalte, cu tot ce 
ar fi nevoie pentru cai şi pentru oamenii-curier, indiferent 
din ce ţară ar veni. Cu siguranţă că aceasta este o dovadă 
de marea ospitalitate pe care Hanul o oferă tuturor si, de 
asemenea, de marea bogăţie de care dispune, fiindcă nici- 
odată n-ar putea face un lucru asemănător vreun alt rege 
sau împărat. Adunați, doar caii distribuiţi poştelor se ri- 
dică la cifra de trei sute de mii, iar palatele sunt şi ele 
vreo zece mii, toate aprovizionate cu lucruri dintre cele 
mai bune... 

Marele Han a mai poruncit ca între o poştă şi alta, pe 
oricare dintre drumuri, să se găsească la fiecare trei mile 
câte un castel, cu vreo patruzeci de case împrejur, în care 
să locuiască mesagerii pedeștri ai suveranului. Aceştia îşi 
îndeplinesc serviciul astfel: fiecare poartă o centură lată şi 


160 COLECȚIA CUCERITORII 


lungă, în întregime acoperită cu mici clopoței, aşa încât, 
atunci când merg sau aleargă, să poată fi auziţi de la mare 
distanță. Dându-şi seama că soseşte curierul, un altul este 
gata să preia mesajul şi, când acela a ajuns, îi înmânează 
ştafeta şi-al doilea porneşte mai departe fără întârziere, 
pentru următoarele trei mile. Astfel, curierii alergători se 
schimbă din trei în trei mile, iar solia Hanului poate cir- 
cula la o distanţă de zece zile în doar o zi şi-o noapte; 
căci curierii aleargă la fel de bine noaptea ca şi ziua. Dacă 
este nevoie, mesajele sunt purtate şi la o distanţă de-o 
sută de zile, ajungând în numai zece zile şi zece nopţi, 
ceea ce este un lucru foarte bun şi foarte important. De 
multe ori, aceşti curieri reuşesc să-i aducă Hanului, în nu- 
mai o zi, fructe sau alt fel de lucruri de la depărtare de 
zece zile. Suveranul nu le ia acestor oameni nici un fel de 
taxă, ba chiar îi plăteşte din vistieria sa. 

Curierii sunt pretutindeni foarte stimaţi; ei poartă la 
pântece, picioare şi cap nişte banderole care îi ajută să 
reziste la oboseală. Au mereu la ei o tăbliță pe care este 
gravat un erete, astfel că, dacă li se întâmplă să le cadă 
calul, să se rănească ori alt fel de accident, să poată lua 
oricare animal, al nu contează cărui călăreț pe care-l întâl- 
nesc în drum, fără ca cineva să îndrăznească să-l refuze." 

Cu siguranţă că la fel a circulat si Marco pe-acolo pe 
unde, în bunăvoința lui, Hanul îl trimitea ca pe omul său 
de încredere, însă, aceasta s-a petrecut ceva mai târziu. La 
început, 1-a invitat să petreacă alături de sine. 

Petrecerile 


„Toţi tătarii îşi sărbătoresc, în fiecare an, ziua de 
naştere. Iar Marele Han se născuse în cea de-a douăzeci şi 
opta zi a lunii septembrie. Ei bine, în acea zi se petrece ca 
în nici o altă zi din an sau poate doar în aceea de An 
Nou, cum vă voi povesti mai departe. 

De ziua lui, Marele Han se învesmântează cu cele 
mai scumpe haine, din mătase cusută cu fir de aur şi 
bătută cu pietre scumpe; douăsprezece mii de cavaleri, 
numiţi guezitani, se îmbracă, în aceeaşi zi, cu haine de 
aceeaşi culoare şi croială ca ale marelui suveran şi se în- 
cing la mijloc cu o centură de aur. Aceste serii de cos- 
tume, centura şi pantofii (din piele de cămilă, brodaţi 
elegant cu fir de-argint) le sunt dăruite de însuşi stăpânul 
şi, totodată, creatorul ordinului lor. Numai perlele şi nes- 
tematele de pe unul din aceste veşminte preţuiesc mai 
bine de zece mii de besanţi, deşi mult mai bogate sunt 
cele treisprezece costume ale Hanului, fiecare din ele va- 
lorând o adevărată comoară. Marele Han, de treisprezece 
ori pe an, dăruieşte fiecărui cavaler din cei douăsprezece 
mii câte un rând de haine dintr-acestea. Şi la fiecare 
ocazie se înveşmântează în câte-o culoare. 

De ziua lui, toţi tătarii din lume şi toate provinciile şi 
ținuturile vasale, îi trimit daruri scumpe, fiecare după mă- 
rimea bogățiilor sale. De asemenea, un şir lung de oameni 
se prezintă cu daruri bogate ca să-i ceară stăpânului să-i 
ierte de cine ştie ce pedepse. Iar Marele Han numeşte 
unul din cei doisprezece baroni-judecători să se ocupe de 
cererile lor si să dea fiecăruia ce crede de cuviinţă, în 

aceeaşi zi, toată suflarea ţării, idolatri, sarazini, creştini şi 
alţii, de diferite credinţe, înalţă rugăciuni si fac mari slujbe, 
fiecare pentru dumnezeul lor, aprinzând lumânări si 
arzând tămâie din belşug, ca suveranul să fie ocrotit de 
toate relele si necazurile, să aibă parte de viaţă lungă, tih- 
nită şi plină de bucurii. 

De ziua Hanului este adus în faţa sărbătoritului un 
leu uriaş. Iar leul, când dă cu ochii de dânsul, i se culcă 
la picioare, ca şi când i s-ar închina, recunoscându-l drept 
stăpân. Şi rămâne întins, docil, fără nici un lanţ care să-l 
țină, spre uluirea tuturor celor ce văd întâia oară acest 
spectacol si-a celor care aud numai povestindu-li-se..." 

Un alt prilej de petrecere pentru întreaga ţară era 
Sărbătoarea Albă: 

„Anul Nou se sărbătoreşte aici în luna februarie. Su- 
veranul şi supuşii lui participă împreună la festivitate. 
Obiceiul cere ca toţi să poarte haine albe; cu mic cu mare, 
de la bătrâni şi până la nou-născuţi, de la Han până la cel 
mai sărman locuitor se îmbracă în alb, fiindcă se zice că 
e culoarea ce aduce noroc, şi cine poartă haine albe în 
ziua aceea, tot anul ce urmează o va duce bine . 

Ca şi de ziua lui, de Anul Nou i se trimit Hanului 
daruri scumpe, aur, argint, perle, pietre preţioase si ţesă- 
turi bogate. Oamenii fac acest lucru pentru ca tot anul ce 
vine stăpânul lor să aibă parte numai de bogăţie, de bu- 
curie si de belşug. De asemenea, îşi oferă unul altuia tot 
lucruri albe, îmbrătisându-se si sărutându-se cu multă bu- 
curie, ca tot anul să aibă parte de linişte şi de noroc. 

I se mai dăruiesc suveranului zece mii de cai albi, 
dintre cei mai frumoşi şi mai scumpi. Toţi elefanții săi, în 
număr de cinci mii, sunt acoperiţi cu valtrapuri albe, 


1) Nu avea aceeaşi semnificaţie şi pentru chinezi, la care culoarea 
albă era cea de doliu. 

bogat brodate si împodobite, iar în spinare li se aşază 
cufere pline cu vesela imperială şi-s înhămaţi cu hamurile 
de paradă, de asemenea albe şi împodobite. Alaiul acesta 
trece cu mare fast prin faţa suveranului. 

Dis-de-dimineaţă, se întind mesele la care sunt in- 
vitaţi toţi regii, baronii, conții, ducii şi marchizii, cavalerii, 
astrologii, filozofii, ţintaşii, şoimarii şi conducătorii de 
oaste, ca să stea în faţa Marelui Han şi să se bucure îm- 
preună de acest moment. Cei care nu mai au loc în marea 
sală, rămân afară, într-un loc anume, rânduiţi astfel ca 
Marele Han să-i poată cuprinde pe toţi cu privirea... 

Când s-au aşezat cu toţii, unul dintre cei mai înalţi 
sfetnici rosteşte cu voce tare: 

— închdnaţi-vă! 

Si îndată cu toţii se apleacă şi-şi lipesc fruntea de 
pământ, făcându-şi rugăciunea către marele suveran şi 
închinându-i-se ca unui dumnezeu. Lucrul acesta îl repetă 
de patru ori la rând. Apoi se îndreaptă spre un altar fru- 
mos împodobit, unde se află o tăbliță placată cu aur, pe 
care este scris numele Hanului. Tămâiază cu o splendidă 
cădelniţă de aur în faţa altarului şi în jurul mesei, plini de 
cucernicie. Apoi se întorc să-şi reia locul la masă. După 
aceea urmează momentul înmânam darurilor. Abia apoi 
începe ospăţul propriu-zis; la urmă, sunt poftiţi saltimban- 
cii si jonglerii care însufleţesc petrecerea. Târziu, se întorc 
toți pe la casele lor." 

Vânătoarea 


Marco Polo era pasionat de vânătoare. Drumul lui, 
din Veneţia până la Canbaluc, fusese presărat de surprize, 
descoperind la tot pasul animale nemaivăzute, asupra că- 
rora şi-a exersat măiestria de a trage cu arcul. 

Si Marelui Han îi plăcea vânătoarea; avea stabilit, în 
fiecare an^un interval de timp în care, negreşit, pleca la 
vânătoare, întreaga curte îl urma. Suita era uriaşă. Socotiţi 
apoi si numărul mare de mesageri din toate colţurile im- 
periului, care nu încetau să-i transmită veştile şi vă veţi 
face o imagine, aproximativă, despre dislocările la care 
pasiunea suveranului dădea loc. De altfel, Marco Polo le 
va descrie cu amănuntul. 

„Suveranul are o mulţime de leoparzi dresați, foarte 
buni pentru vânătoarea de animale mari, numeroşi lupi 
îmblânziţi si o crescătorie de lei , pentru aceleaşi scopuri. 
Leii aceştia sunt mari, mai mari decât cei din Babilonia, 
cu o blană foarte frumoasă: tărcată cu dungi negre în lung 
si-n rest cu galben şi cu alb; sunt dresați să prindă mis- 
treţi, cerbi si animale puternice. 

Marele Han mai vânează şi cu ereți sau şoimi dresați 
să prindă păsări sau animale mici; are si acvile, unele 
foarte mari, dresate să vâneze lupi, vulpi, antilope şi cerbi 
— şi nu există vietate care să le poată scăpa. 

Printre baronii suveranului sunt doi fraţi de sânge, 
numiţi Bayan şi Mingam, porecliți Cunici, adică Crescă- 
torii de Câini. Amândoi au în subordine câte zece mii de 


1) de fapt, sunt tigri, dar Marco Polo îi numeşte lei, fiindcă nu 
erau cunoscuţi pe-atunci în Europa. 

oameni, îmbrăcaţi unii în auriu şi ceilalți în albastru, în 
fiecare grupă există vreo două mii de oameni ce au, fie- 
care, câte un câine — unul sau mai mulţi, după câţi i s-au 
dat spre îngrijire — provenit dintr-o împerechere de rase. 
lar când suveranul merge la vânătoare, unul din Cunici, 
cu cei zece mii de oameni şi câinii lor, porneşte într-o di- 
recţie, iar celălalt, în direcţia opusă. Ei închid în cerc o 
suprafaţă de mai bine de o zi de mers; şi astfel, în acest 
cleşte, nu există sălbăticiune care să nu fie prinsă. 

E o minune să-i vezi la treabă pe vânătorii si câinii 
aceştia, fiindcă, în vreme ce Hanul călăreşte cu ceilalți 
baroni, vânând păsări prin pajişti, odată vezi venind uria- 
şii câini, urmărind îndeaproape urşi, cerbi ori alte animale 
mari, si mânându-le spre Han şi suita lui din toate părțile 
în care s-a închis cercul hăitaşilor... 

An de an, în cea dintâi zi a lunii martie, Marele Han 
părăseşte cetatea Canbaluc şi se îndreaptă spre miazăzi, la 
două zile distanţă de ţărmul Mării Ocean. Ia cu el mai 
bine de zece mii de şoimari cu mai mult de cinci sute de 
ereți şi de şoimi-pelerini, şoimi sacri şi alte specii, în mare 
număr, ca şi vulturi pentru a prinde păsări împrejurul lo- 
cului în care îşi stabileşte tabăra şi pe marginea râurilor 
de până acolo. Dar să nu credeţi că îi ţine pe toţi, laolaltă: 
îi împrăştie ici şi colo, în grupe de câte o sută ori cel mult 
două sute. Marele Han are mai mult de zece mii de oa- 
meni, pe care îi pune să stea doi câte doi, răspândiţi de-a 
lungul drumului, astfel încât acoperă o mare suprafaţă. Şi 
fiecare are câte un fluier si-o glugă, să-şi poată chema si 
ține pasărea lui. lar când marele stăpân porunceşte să li se 
dea drumul păsărilor, nu este nevoie ca oamenii care le 
slobozesc să le urmărească îndeaproape, pentru că cei 
despre care v-am povestit că sunt risipiţi din loc în loc le 
supraveghează cu uşurinţă, încât nu zboară nicăieri unde 

să nu poată fi prinse din nou. Sau dacă păsările au nevoie 
de ajutor, sar imediat către ele. 

Toate păsările suveranului au prinse de picior câte o 
tăbliță de metal pentru a putea fi recunoscute; la fel şi 
cele ale baronilor; pe-aceste cătuşe sunt scrise numele 
stăpânului şi al paznicului păsării, în acest chip, dacă vre- 
una e prinsă de altcineva, este înapoiată adevăratului stă- 
pân. Dacă nu se ştie a cui este, pasărea e dusă unui baron 
numit bularguesi, ceea ce înseamnă „păstrătorul lucru- 
rilor care nu şi-au mai găsit stăpânul”. Astfel, dacă se gă- 
seşte un cal, o sabie, o pasăre sau orice altceva şi nu se 
ştie cui aparţine, este dus cât mai curând la acest baron, 
care îl pune la păstrare. Iar, dacă cel care I-a găsit nu îl 
aduce imediat, este pedepsit de acelaşi baron. Cel care 
ştie c-a pierdut vreun lucru vine la bularguesi, care i-l 
înapoiază imediat, în timpul vânătorii, acest baron stă pe 
cel mai înalt dâmb, ţinându-şi flamura sus, pentru ca cei 
care-au pierdut sau au găsit câte ceva să-l poată vedea cu 
uşurinţă. 

Pe drumul pe care-l urmează suveranul spre Marea 
Ocean, se pot vedea atât de multe lucruri frumoase, nişte 
partide de vânătoare atât de reuşite încât nu se compară 
cu nici o altă plăcere pe lume. 

Marele Han călătoreşte într-o foarte frumoasă cabină 
de lemn, purtată în spinare de patru elefanţi, în întregime 
căptușită pe dinăuntru cu ţesături de“aur bătute cu pietre 
preţioase şi, pe afară, cu piei de leu. în această cameră îşi 
tine doisprezece ereţi, cei mai buni pe care-i are. 

Câteodată, în timpul călătoriei, baronii îi strigă: 

— Sire! Trec cocorii! 

Si el deschide imediat acoperişul camerei sale şi îi 
zăreşte; ia eretele preferat şi-i dă drumul. Adesea eretele 
doboară prada în faţa lui. Si simte o mare încântare să 


Scenă dintr-o tabără mongolă (pictură, aprox. 1600) 

vadă toate acestea, tolănit în patul său, în camera sa de 
lemn din spinarea elefanților, cu baronii călărind în jurul 
lui! 

Când ajung la «cocciar modun», îi găseşte instalaţi 
în pavilioanele lor pe fiii, baronii, prietenii şi cavalerii săi, 
adică întreaga lui suită de zece mii de oameni frumoşi şi 
bogaţi. 

Cortul Hanului, în care îşi adună curtea, este atât de 
încăpător încât sub el ar putea locui în voie o mie de per- 
soane. Deschiderea lui este spre miazăzi si sub acest aco- 
perământ se adăpostesc baronii şi cavalerii, într-un altul, 
lipit de primul înspre miazănoapte, locuieşte marele su- 
veran. Când doreşte să-i vorbească vreunui supus, trimite 
după el în compartimentul vecin, în spatele marii săli este 
amenajată o încăpere pentru suveran... 

Fiecare dintre despărțiturile marelui cort are trei co- 
loane de lemn şi este bogat căptuşită cu frumoase piei de 
leu, astfel că nici vântul, nici ploaia nu-şi poate croi drum 
înăuntru. Pe dinafară este acoperit cu piei de leu dungat, 
care rezistă la orice fel de vreme, şi pe dinăuntru este, în 
întregime, numai o blană de hermină şi de zibelină, cele 
mai preţioase, cele mai căutate si cele mai frumoase de pe 
lume. Tătarii le numesc reginele blănurilor. Toate cortu- 
rile sunt tapiţate şi garnisite cu astfel de blănuri, atât de 
mă-iastru îmbinate de-i minune! Iar sforile cu care se 
susțin acoperişurile sunt toate de mătase, în total, corturile 
suveranului, adică cele două săli mari şi camera Hanului, 
au un astfel de preţ că nici un rege din lume n-ar avea cu 
ce să le plătească, oricât şi le-ar dori. Si pe lângă aceste 
corturi sunt altele şi altele, care mai de care mai 
împodobite şi mai frumoase, pentru războinicii 
suveranului şi servitori, pentru păsările împăratului şi 
îngrijitorii lor. Pe toată câmpia sunt ridicate atâtea încât 
e minune. Pare a fi o 

mare cetate, din pricina mulţimii celor care locuiesc acolo 
si a celor care vin, în fiecare zi, din toate părțile, să-l vadă 
pe Marele Han. în afară de toţi aceştia, în suita suveranu- 
lui trebuie socotită şi mulţimea medicilor, astrologilor, 
şoimarilor şi meşteşugarilor de tot felul, fiecare însoțit de 
familia lui. 

Astfel petrece Hanul în aceste ţinuturi până la jumă- 
tatea lunii mai — neocupându-se decât cu vânătoarea. De 
asemenea, toţi oamenii din tabăra Hanului, nu fac altceva 
decât să vâneze si să prindă păsări, aducându-i prinosul 
ostenelii lor în fiecare seară, din toate soiurile si din bel- 
şug. Nici o altă persoană n-ar îndrăzni, pe-o rază de mai 
bine de douăzeci de zile în jurul taberei, să ţină pentru 
sine vreo pasăre vânată ori vreun câine de vânătoare pen- 
tru plăcerea lui ori vreuna din aceste patru specii de ani- 
male: iepure, cerb, gazelă sau căprioară, cel puţin din 
martie până în octombrie. Cine ar face-o, ar fi aspru pe- 
depsit. Insă oamenii sunt supuşi ascultători; când ştiu că a 
sosit Hanul, o iau pe drumuri dosnice de cele ale taberei 
de vânătoare. Dar, oricât de ascunse ar fi aceste poteci, ei 
tot mai întâlnesc vreunul din aceste animale adormit si 
atunci îl ocolesc, neatingându-l pentru nimic în lume. Aşa 
că sălbăticiunile se înmulţesc în pace, umplând pământul, 
iar suveranul poate vâna cât îi doreşte inima. 

La jumătatea lunii mai, Hanul pleacă împreună cu 
toată suita, pe-acelaşi drum pe care a venit, înapoi la 
Can-baluc. Aici, rămâne în palatul său trei zile, nici o 
clipă mai mult, ţinând-o tot într-o petrecere şi distracţie în 
mijlocul curţii şi-a femeilor sale. Apoi porneşte la drum 
spre cetatea Ciandu, construită la porunca lui, cum v-am 
mai spus, unde stă tot timpul verii, ferindu-se de arşiţă, 
până în cea de-a douăzeci şi opta zi a lunii august, când 
se reîntoarce la Canbaluc." 

Canbaluc 


„Vă voi spune acum mai multe despre această cetate 
din Cathay în care se află palatele Hanului şi fiului său. 

Se numeşte Canbaluc, ceea ce înseamnă, pe limba 
noastră, Cetatea Hanului” Şi mai-nainte se afla, pe acelaşi 
loc, o întinsă şi nobilă cetate. Dar Marele Han, aflând de 
la astrologii săi că cetatea se va răscula şi va face mult 
rău imperiului său, a pus să se construiască noul oraş, atât 
de aproape de cel vechi încât nu le desparte decât un râu. 
A poruncit ca oamenii din vechea cetate să vină să locu- 
iască în cea nouă, pe care a numit-o Taidu. Ea este mare 
de douăzeci şi patru mile de jur împrejur, întinderea ei are 
formă pătrată, fiecare latură fiind de şase mile lungime. 
Este împrejmuită de ziduri de pământ, groase la bază de 
peste zece paşi, dar care se subţiază treptat spre vârf, până 
ajung să aibă trei paşi grosime. Zidurile acestea au cre- 
neluri albe şi se ridică la zece picioare înălțime. 

Oraşul are douăsprezece porţi şi deasupra fiecăreia 
este clădit un mare palat, astfel că, de-a lungul fiecărei la- 
turi a zidului cetăţii, se numără trei porţi si cinci palate, 
iar, în fiecare colţ, se mai ridică încă unul, mare şi fru- 
mos. Străzile oraşului sunt atât de drepte că, dacă te afli 
într-un capăt, vezi prea bine capătul celălalt, iar de la o 
poartă se vede cea din partea opusă a oraşului.. 

Prin cetate, la tot pasul întâlneşti mândre şi bogate 
palate, case de oaspeţi şi locuinţe de tot felul. Aflaţi, dar, 
că oraşul Canbaluc înghite atât de multe case şi atâţia 
oameni, în interiorul zidurilor cetăţii şi-n afară, încât pare 
cu neputinţă să-ţi imaginezi numărul lor..." 

Marele Han, prevăzător si luminat, construise 
cara-vanseraiurile în afara zidurilor cetăţii; acolo erau 
obligaţi să locuiască negustorii străini şi prostituatele. 
Acestea, în număr de mai bine de 20.000, erau organizate 
ca trupele armatelor, în grupe de câte o sută şi de o mie, 
comandate si supravegheate de nişte ofițeri. „Femeile de 
plăcere câştigă mult, va nota Marco Polo, găsind mereu 
«de lucru» datorită mulțimii imense de bărbaţi doritori..." 
Nu plăteau impozite, dar trebuia să fie permanent la 
dispoziția străinilor. Ospitalitatea mogolilor le garanta 
vizitatorilor capitalei dreptul de a-şi rezerva o companie în 
fiecare noapte. Eliminase, astfel, din interiorul oraşului 
orice motiv de dezordine şi discordie. 

„în mijlocul cetăţii se află un castel uriaş, în vârf cu 
o clopotniţă din care se sună, noaptea, stingerea, ca ni- 
meni să nu mai circule pe străzi după ce clopotul cel 
mare a bătut de trei ori si, într-adevăr, nici unul nu mai 
îndrăzneşte să meargă pe-afară, în afară de medicii care 
sunt chemaţi de femeile ce nasc sau de bolnavii care au 
mare nevoie de ajutorul lor; în orice caz, cei ce mai merg 
pe străzi noaptea trebuie să poarte neapărat lumină..." 


Nu era atât de simplu. Victor Şclovski ne oferă mai multe 
amănunte: „Patrule, compuse din treizeci-patruzeci de 
soldaţi, băteau oraşul în lung şi în lat, arestând bărbaţii sau 
femeile ce îndrăzneau să mai iasă după stingere. Dimineaţa, 
arestaţii erau interogaţi şi condamnaţi la un număr de lovi- 
turi cu bastonul de bambus, după gravitatea faptei. 

Justiţia mongolă distingea 2759 de culpe, cărora li se 
a-plicau cinci feluri de pedepse. 

Cei prinşi încălcând legea erau bătuţi cu bastoane de 
bambus lustruit; existau unele mari, de patru-cinci centi- 
metri grosime, şi unele mici, de doi-trei centimetri. Pedep- 
sele se administrau astfel: cea mai uşoară însemna între 
zece şi cincizeci de bastoane mici; apoi, urmau exilul tem- 
porar sau definitiv, pedeapsa cu moartea prin decapitare sau 

spânzurare. Exilurile erau însoțite de bătaia cu marile bas- 
toane: şaizeci de lovituri pentru un an de exil, şaptezeci 
pentru doi ani, optzeci pentru trei, nouăzeci pentru patru, o 
sută pentru cinci; surghiuniţii pe termen mai lung erau, în 
plus, arşi cu fierul roşu pe obraz — drept pentru care erau 
porecliţi «chipuri însemnate» — şi apoi trimişi în regiunile 
cele mai îndepărtate din imperiu. 

Plimbarea nocturnă nu era pedepsită decât prin câteva 
lovituri de baston, femeile şi fetele putând să le primească 
peste pantaloni, cu condiţia să nu aibă mai multe perechi. 

Marco Polo remarca: «bătaia cu bastoanele mergea uneori 
până la moartea condamnatului». Dar, în general, se evita 
vărsarea de sânge, pentru că astrologii ziceau că nu trebuie 
răspândit sângele de om, nici să fie arătat soarelui. 

Dacă cel vinovat aparţinea clasei funcţionarilor, se putea 
sustrage de la pedeapsă plătind o răscumpărare. Unele crime 
nu admiteau însă nici o iertare: paricidul, otrăvirea, magia, 
lipsa de respect faţă de părinţi, uciderea meşteşugarului de 
către calfe, nepriceputa construcţie a unei corăbii destinate 
plimbărilor suveranului, erorile în prezentarea unui raport." 


„Dacă vă mai spun că fiecare poartă este păzită de o 
mie de soldaţi, să nu vă închipuiţi că o străjuiesc fiindcă 
s-ar teme de cineva; o fac doar pentru a-l cinsti pe suvera- 
nul care locuieşte înăuntru şi pentru ca niciodată vreunul 
din baronii lui să nu-i tulbure liniştea. 

Tot în semn de preţuire şi pentru a-i face o plăcere 
suveranului lor, cât timp stă el în Canbaluc, adică lunile 
decembrie, ianuarie şi februarie din an, este hotărât ca pe 
o rază de patruzeci de zile distanţă, toți oamenii să vâneze 
si să prindă păsări, trimițând vânatul la curte. Astfel se 
face că primeşte mistreți, căprioare, antilope, cerbi, lei, 
ursi si păsări de tot felul.. Animalelor vânate li se scot 
măruntaiele, apoi sunt puse în căruţe şi trimise în Can- 
baluc. Cei care se află la prea mare distanţă, trimit doar 
pieile, gata tăbăcite, ca Marele Han să le folosească pen- 
tru nevoile armatei sale... 

Aflaţi că în oraş nu se înmormântează nici un mort; 
idolatrii îl poartă în afara porților cetății şi dincolo de 
periferii, într-un loc îndepărtat, unde îl ard pe rug; si cei 
de alte credințe, creştini ori sarazini, şi-i duc pe-ai lor 
aproape la fel de departe, într-un alt loc, special desti- 
nat: astfel, pământul este mai fertil şi mai sănătos. 

în Canbaluc zilnic intră grămezi de lucruri de mare 
preţ, chiar de foarte de departe, din cetăţi care abia se 
cunosc sau dintr-unele de care nu s-a mai auzit; fiindcă, 
fiecare vasal trimite daruri, ba pentru suveran, ba pentru 
curte, ba pentru locuitorii obişnuiţi ai oraşului, pentru 
numeroşii baroni şi cavaleri ori pentru uriaşa armată a 
suveranului care-şi are tabăra în jurul cetăţii. Si sosesc 
atât de multe că nu e zi din an în care, de pildă, numai 
cu mătase să nu intre aici mii de căruţe încărcate. Dar 
nu e de mirare, căci nicăieri în împrejurimi nu creşte fir 
de in, aşadar, este mai la îndemână să se facă toate 
hainele din mătase. Drept e că, în alte câteva regiuni se 
cultivă bumbac şi cânepă, dar de acestea nu prea se 
foloseşte nimeni, din pricina marii cantităţi de mătase 
care abundă şi e foarte ieftină. 

în jurul Canbalucului s-au ridicat noi cetăţi încât se 
pot număra acum vreo două sute, unele mai apropiate, 
altele mai îndepărtate; din fiecare vin negustori pentru 
a-şi vinde mărfurile si a cumpăra altele, comerţul fiind 
permanent înfloritor." 

Alcovul 


„Va voi vorbi acum despre viaţa de zi cu zi a lui 
Kublai. Are patru soţii, pe toate patru considerându-le le- 
gitime. Cel mai vârstnic fiu cu care a fost dăruit în urma 
acestor căsătorii, trebuie să fie, după lege, suveranul im- 
periului după moartea sa. Cele patru neveste sunt numite 
împărătese, dar mai poartă şi-un alt titlu pe lângă acesta. 
Doamnele îşi au curţile lor, toate foarte numeroase, căci 
să tot fie trei sute de fete frumoase si vesele, mulți scutieri 
de nădejde şi servitori bărbaţi şi femei, cu alte cuvinte, în 
jur de zece mii de suflete în slujba fiecăreia. 

Ori de câte ori suveranul doreşte să-şi petreacă noap- 
tea cu una din soţii, o aduce în camera lui, dacă nu merge 
el la dânsa. Pe lângă ele, însă, Hanul mai are şi multe me- 
trese imperiale, alese pe sprânceană. Trăieşte în imperiul 
său o rasă aparte de tătari chipeşi, numiţi ungeați. Dintre 
ei se trimite, în fiecare an, pentru Han o sută de fecioare, 
cele mai frumoase din ţinut. Cum ajung la curte, Hanul le 
dă în grija bătrânelor doamne din palat. Timp de trei zile, 
bătrânele dorm împreună cu câte una din fete, în acelaşi 
pat, pentru a vedea dacă au respiraţie uşoară şi plăcut mi- 
rositoare şi dacă sunt sănătoase, fără nici un defect, în nici 
o parte a corpului. Iar cele care sunt într-adevăr foarte 
frumoase si perfect sănătoase, care au toate calităţile 
dorite şi nici un defect, sunt luate în slujba Hanului. 

Obligaţiile lor sunt astfel: timp de trei zile şi trei 
nopți, şase dintre aceste fecioare îl servesc pe suveran în 
camera lui şi în patul imperial, gata să-i îndeplinească 
orice dorinţă. După trei zile si trei nopţi, pleacă grupa de 

sase şi-i ia locul o alta, de acelaşi număr. Astfel, în fiecare 


an, din trei în trei zile, Hanul schimbă şase fecioare." 
x 


Episodul acesta este un bun exemplu al amestecului 
de barbarie mongolă şi rafinament chinezesc existent la 
acea epocă până si la curtea imperială. Obiceiul de a avea 
câteva sute de femei, neveste si metrese, le era comun 
ambelor rase şi asemănător motivat: asigurarea urmaşilor. 

Marco Polo va vorbi si despre căsnicia la „tătarii" 
din stepe — reamintim că le spune tătari si mongolilor. 

„Ei au căruţe acoperite cu pâslă neagră, pe care 
nici o ploaie nu le poate străbate, trase de boi şi de că- 
mile. Şi-n aceste care îşi duc femeile şi copiii. Femeile 
cumpără, vând si fac tot ce le este de trebuinţă soţului si 
căminului lor, căci bărbaţii nu se ocupă de nimic altceva 
decât de vânătoare, de întins curse pentru păsări, de dre- 
sajul şoimilor şi de război, ca gentilomii noştri... Pentru 
nimic în lume nu s-ar atinge de nevasta altuia, faptă soco- 
tită de ei dintre cele mai josnice si păcătoase. Femeile 
sunt blânde si credincioase bărbaţilor lor şi îndeplinesc cu 
îndemânare ce au de făcut... 

Căsătoriile la ei se petrec astfel: fiecare îşi poate lua 
până la o sută de neveste, dacă are cu ce să le hrănească, 
dar o preferă întotdeauna şi-o preţuiesc cel mai mult pe 
cea dintâi. Au mai mulți copii decât oricare alții, fiindcă 
au şi mai multe neveste. Bărbaţii dau o zestre tatălui şi 
mamei soţiei, dar în acelaşi fel se pot însoţi şi cu 
veri-şoara lor. Dacă tatăl, capul clanului, moare, 
moştenitorul se poate căsători şi cu nevestele lui, cu 
excepția celei care i-a dat viață: numai cel mai vârstnic 
are dreptul să facă lucrul acesta, ceilalți, nu. Se căsătoresc 
la fel de bine si cu nevasta fratelui lor, dacă se întâmplă să 
moară acela. lar, de fiecare dată când se nuntesc, fac 
mare petrecere..." 

Din alte surse, avem inforrnaţii despre modul cum se 
desfăşura căsătoria si viața domestică la chinezi. 

în primul rând, nu exista nici un chinez celibatar, 
îndată ce ajungea la pubertate, băiatul era căsătorit prin 
grija părinților. Fiicele erau considerate povara familiei, 
cele de care trebuia să scapi, să le trimiţi în schimbul unei 
zestre după bărbaţii pe care reuşeai să-i păcăleşti ca să le 
accepte. Fiii erau cei care trebuia să le acorde părinţilor 
cinstirea după datină si mai ales cei care aveau să se în- 
grijească de sufletele morţilor. Viitorii soți nu se cunoş- 
teau, nici măcar din vedere, dinainte. Părinţii încheiau 
afacerea fără acordul lor. Ceremonialul căsătoriei era lung 
şi umilitor pentru mireasă, stabilindu-i-se de la bun înce- 
put locul în noua familie: pentru totdeauna va fi servi- 
toarea soacrei, care se va răzbuna pe ea pentru umilinţele 
la care a fost şi ea supusă, la rându-i. Nu se putea plânge, 
căci prin reproşurile ei s-ar fi făcut vinovată de atentat la 
sentimentul de pietate filială, adică l-ar fi stârnit pe fiu 
împotriva mamei. Nu-îşi însoțea nicăieri soţul, nu se arăta 
niciodată la mesele pe care le oferea dânsul — în schimb, 
el putea chema cântărețe şi dansatoare care să-i distreze 
invitaţii. Soţia n-avea nici un drept până când devenea 
mamă, în special mamă a unui băiat. Pe cât de nenorocită 
era ca soţie, pe atât de puternică era cu copiii ei, chiar 
dacă aceştia, la vremea lor, ajungeau bunici. Dacă soţul 
murea, rămânea veşnic văduvă; în schimb, bărbaţii se re- 
căsătoreau ori de câte ori pofteau . 


1) Nu este întru totul îndreptăţită acuza de poligamie. Deşi nici 
legile, nici moravurile nu li se împotriveau, în marea lor 
majoritate chinezii nu erau poligami. Scriitura lor ne furnizează 
o dovadă. în plus: semnul care _ înfăţişează o femeie sub un 
acoperiş înseamnă „pace"; două femei sub acelaşi acoperiş 
înseamnă „ceartă", iar trei: „intrigă şi neorânduială". 

în mare, şi în familiile imperiale se petrecea acelaşi 
lucru, cu deosebirea că împărătesele, metresele şi curţile 
lor personale aveau mult mai multă putere, devenind ade- 
sea adevărate cuiburi de comploturi politice, care asasi- 
nau, detronau şi schimbau dinastiile după plac. 

Cât despre obiceiurile moştenite de Kublai, ele aveau 
un aspect inedit. Se instituise o comisie guvernamentală 
care, an de an, mergea în provinciile manciuriene, pentru 
a culege noi femei pentru palat. După gustul mongolilor, 
fetele din aceste ţinuturi treceau drept cele mai frumoase. 
Abia soseau funcționarii imperiali, că părinții manciurieni 
(„ungeaţii” lui Polo) se grăbeau să le prezinte fetele, în 
vârstă de la 14 la 17 ani, lăudându-le în gura mare nurii. 
Fiecare fată era atent examinată în ceea ce privea forma 
corpului, frumuseţea ochilor, perfecțiunea dinţilor şi alte 
detalii. Pe baza calităţilor observate, valoarea fiecăreia era 
calculată după un anumit barem, apoi erau repartizate pe 
clase de frumuseţe de la 1 la 21 de „„carate". O sută de 
fete (care îndeplineau condiţiile de-a fi punctate de la 17 
la 21 de carate) era trimisă la Canbaluc. Cele de 21 de 
carate erau rezervate Hanului, iar celorlalte li se împărțeau 
diverse slujbe la palat sau, dotate cu o zestre importantă 
de către suveran, erau căsătorite cu nobili de la curte. 

Oricât de bizară ar părea metoda descrisă, de a su- 
pune bunului plac al monarhului populaţia unei întregi 
provincii, creştinul şi occidentalul Marco Polo recunoaşte 
că avea şi părţile ei bune. De fapt, meditează el, în vreme 
ce un om trebuie să moară fără copii din cauză că soarta 
i-a destinat o soție sterilă, cei care îşi pot permite au, în 
regatul lui Kublai, câte cincizeci de fii, poate mai mulți. 
Poligamiei locuitorilor îi atribuie şi marea densitate a po- 
pulaţiei din Asia, care cu siguranţă I-a şocat, în secolul 

„mai mult decât pe noi, astăzi. 

Inteligența limpede a veneţianului a tras o concluzie 
exactă despre politica demografică: cum nu există sepa- 
raţii de caste în imperiul mongol, cum elementele cele 
mai pline de vitalitate şi mai capabile ajung rapid într-o 
poziţie de frunte şi de bunăstare, reuşind, în consecinţă, să 
întreţină mai multe neveste, alese după frumuseţe şi sănă- 
tate, nu după originea socială, atunci indivizii cei mai 
buni ai rasei se multiplică înaintea celorlalți. 

x 

Marco ne povesteşte câte ceva şi despre urmaşii lui 
Kublai. 

„Suveranul are, din partea celor patru soţii legitime, 
douăzeci şi doi de fii, cel mai vârstnic purtând numele de 
Genghis, în amintirea marelui străbun, întâiul suveran al 
tătarilor. Şi acest fiu Genghis al Marelui Han urma să 
preia sceptrul, după moartea tatălui său. însă, dintr-o nefe- 
ricită întâmplare, a murit. Hanului i-a rămas, de pe urma 
căsătoriei fiului său, un nepot pe nume Timur, care, după 
lege, o să fie moştenitorul tronului la moartea bunicului. 
Acest Timur este un tânăr înţelept si viteaz, arătându-şi, 
până acum, strălucitele calități în mai multe ocazii. 

în afară de aceştia, Kublai mai are douăzeci si cinci 
de copii, toţi băieţi, din însoţirea lui cu metresele imperi- 
ale. Toţi sunt oameni de nădejde şi curajoşi în luptă. Ei au 
titlul de baron. Dintre fiii de la soțiile legitime, şapte sunt 
regi ai unor foarte întinse provincii si îmbelşugate regate; 
ei domnesc cumpătat, fiindcă sunt înţelepţi şi iscusiţi la 
toate, moştenind însuşirile tatălui lor, Kublai Han, cel mai 
înţelept şi cel mai priceput, cel mai bun conducător de ar- 
mată, cel mai bun guvernator al imensului său imperiu, 
cel mai cutezător dintre bărbaţii pe care i-au dat la iveală 
populaţiile tătare." 

Alchimia Marelui Han 


„în cetatea Canbaluc se află Trezoreria marelui su- 
veran; este concepută în aşa fel încât se poate zice, fără a 
greşi, că marele suveran posedă tainele alchimiei în cel 
mai înalt grad... 

Hanul a poruncit să se bată monedă proprie, în felul 
următor: se ia scoarţa de la duzii ale căror frunze sunt date 
viermilor de mătase ca să le mănânce (astfel de copaci se 
găsesc din belşug, prin toată ţara, fiindcă sunt încontinuu 
plantați şi înlocuiţi), se alege fâşia subțire şi albă, care 
creşte între lemnul copacului si scoarța groasă de la 
exterior (această scoarță subţire este ca un fel de hârtie, 
dar în întregime de culoare neagră); când se usucă, se taie 
în bucățele şi pe fiecare se imprimă valoarea si sigiliul su- 
veranului — cu cât creste mărimea, creste proporțional si 
valoarea. Astfel de monezi-hârtie se produc, într-o mare 
cantitate, în fiecare an, fiindcă nu costă aproape nimic; 
nici un alt trezorier din lume n-ar plăti nici cât negru sub 
unghie pentru vreuna din ele. 

Şi când s-au adunat multe astfel de hârtii, Hanul le 
distribuie pretutindeni, în toate provinciile, regatele si do- 
meniile lui, făcându-si plăţile cu ele peste tot pe unde îşi 
exercită puterea. Nimeni nu îndrăzneşte să le refuze, căci 
ar fi sortit morţii îndată. De altfel, cu toţii le acceptă bu- 
curoşi fiindcă, pe unde se duc mai departe cu ele îşi 
plătesc mărfurile pe care le cumpără ca şi când ar fi din 
aur pur. Apoi, hârtiile de dud sunt şi mult mai uşoare 
decât monezile de argint şi de aur, aşadar, mai simplu de 
purtat la drum. 

Toţi negustorii care vin din India sau din alte țări cu 
aur, argint, pietre prețioase sau perle, nu cutează să le 
vândă altcuiva în Canbaluc decât suveranului. Hanul are 
doisprezece baroni care se ocupă de-aceasta, oameni înţe- 
lepţi, care-si cunosc bine meseria; ei preţăluiesc lucrurile 
si, în numele suveranului, le cumpără, plătind cu hârtiile 
de dud. Astfel se face că suveranul cumpără nenumărate 
lucruri în fiecare an, iar comorile lui sunt nesfârşite; le 
plăteşte cu o monedă care nu-l costă nimic, după cum aţi 
înţeles, în sfârşit, de câteva ori pe an, se anunţă pe toate 
străzile din cetate că toți cei care posedă aur, argint, perle 
si pietre preţioase trebuie să le aducă la Trezorerie, unde 
li se va plăti un preţ bun pentru fiecare. Iar localnicii le 
duc bucuroşi şi de bunăvoie, fiindcă n-ar mai găsi pe ni- 
meni care să le plătească aşa de bine. E minune să vezi 
câte cară acolo! Şi aşa se face că suveranul pune stăpânire 
pe toate bogăţiile de pe pământurile sale. 

Când aceste hârtii se deteriorează, cu toate că, în 
general, sunt destul de rezistente, oamenii le duc la Tre- 
zorerie, unde li se dau altele noi, oprindu-li-se trei pro- 
cente tribut pentru schimbare. Dar dacă un baron sau altă 
persoană, oarecare, are nevoie de aur, argint, pietre preţi- 
oase sau perle, pentru a-si face din ele veselă, podoabe 
sau obiecte pe care şi le doreşte, merge din nou la Trezo- 
rerie, de unde îşi cumpără tot ce vrea, plătind, bineînţeles, 
tot cu hârtii. 

Aşadar v-am povestit maniera si motivul pentru care 
marele suveran trebuie să aibă (şi cu siguranţă are!) cele 


mai mari comori dintre toţi muritorii." 
x 


Confident personal al Marelui Han Kublai, Marco 
Polo a trăit mai mulți ani la curtea din Canbaluc şi a că- 
lătorit prin țară în calitate de negustor, de explorator şi de 

împuternicit al stăpânului său. S-a arătat pretutindeni do- 
tat cu o solidă inteligenţă, ochi ageri şi o inepuizabilă cu- 
riozitate. 

Ca negustor, în observaţiile sale a dat dovadă de o 
extraordinară competenţă în materie de finanţe şi de eco- 
nomie. Statul atât de bine ordonat al lui Kublai îi părea 
un Paradis, lui, care fusese obişnuit, în Europa, să observe 
arbitrariul în impozitări şi limitările, cu mii de fațete, ale 
streze concetăţenilor avantajele sistemului financiar şi co- 
mercial mongolo-chinez. 

Va povesti, nu o dată, cum un plan economic riguros 
era stabilit pentru toată întinderea imperiului, devenit de- 
pendent în mod direct de Marele Han. Prevederile vizau 
în mod special mărfurile. Economia rurală (cultivarea pă- 
mântului si creşterea animalelor) şi prelucrarea mătăsii 
dădeau 10% din producţia lor statului. Jumătate din pro- 
ducția de zahăr, mirodenii şi vin, ca şi din profitul comer- 
cianților şi meşteşugarilor revenea vistieriei imperiale. 

Beneficiile din impozitele impuse comerțului exterior 
erau, de asemenea, remarcabile: statul reclama 10% din 
toate mărfurile importate, taxa servind, în acelaşi timp, la 
protejarea economiei interne. Monopolul asupra sării şi 
metalelor preţioase furniza câştiguri serioase. Produsele 
obținute de pe domeniile coroanei şi de la turmele impe- 
riale rotunjeau şi ele veniturile, în sfârşit, acestora li se 
adăugau dările plătite de statele vasale, adică de aproape 
întreaga Asie. 

Marco Polo va menţiona cifrele de afaceri din pro- 
vincia Mangi. Milioanele de care pomeneşte (inevitabil, 
am zice noi) i-au adus, din partea concetăţenilor europeni, 
porecla de „mincinosul milioanelor”. 

în maniera exemplară, statul mongol se străduia să 
favorizeze producţia proprie şi comerţul, din ele făcând 
punctul de sprijin al întregii economii. Curtea de la 
Can-baluc, care încasa astfel de venituri, trebuia să fie 
inima imperiului. Canbaluc nu era numai piaţa principală, 
unde se întâlneau vânzători şi cumpărători; prodigioasele 
cadouri primite de peste tot contribuiau şi ele la 
însufleţirea comerţului. Pe cursurile de apă, prin canale şi 
pe drumurile caravanelor, bogăţiile întregii Asii se 
revărsau în reşedinţă; trebuie citat, între altele, aportul 
anual de 360 de corăbii încărcate cu mătase din 
provinciile sudice. 

O comisie de cumpărare, instituită de Kublai, stabi- 
lea valoarea mărfurilor oferite şi veghea ca vânzătorii să 
poată pune în propria pungă un câştig adecvat. 

Politica financiară avea scopul să-i asigure organis- 
mului de conducere mongol controlul asupra comerţului. 
Şi la aceasta avea să-i folosească, în primul rând, emisia 
de hârtie-monedă. Măsura făcea posibile monopolizarea 
aurului, independenţa economiei de cantitatea variabilă şi 
incontrolabilă a acestui metal şi regularizarea circulaţiei 
monedei printr-o unică bancă de emisie. 

Marco Polo, deşi fascinat de această „alchimie" care 
umplea vistieriile încăpătoare ale imperiului, devine puţin 
ironic vorbind despre hârtia-monedă şi s-ar putea bănui că 
raporturile între lucruri nu-i erau cu totul foarte limpezi. 
Descrierea complicatului proces, care reprezenta o noutate 
absolută şi neaşteptată, n-a găsit nici un dram de credit în 
ochii europenilor; mai presus de toate, tocmai aceste pa- 
gini din lucrarea despre Marele Han i-au slăbit 
veneţianu-lui creditul moral, în loc de a trage nişte 
învățăminte din expunerea lui, cenzura a suprimat în 
pripă capitolul asupra finanţelor mongole. Fiindcă 
anumite guverne europene tocmai se preocupau să 
micşoreze, secret, valoarea 

argintului şi să lanseze monedele false, au înfierat cu 
maliţiozitate cuvintele călătorului prin Orient. 

Occidentul neîncrezător a învăţat, între timp, pe 
pro-pria-i spuză, avantajele şi dezavantajele manipulării 
biletelor de bancă. Nu numai că a suportat grave inflaţii, 
dar a ajuns să-şi dea seama, ca Asia secolului XTV, că 
schimbul internațional de mărfuri este paralizat de 
diferenţele de valoare, însă a avut nevoie de şapte secole 
pentru maturizare. 


Ajutoarele de la Marele Han 


„Suveranul trimite soli prin toate domeniile imperiu- 
lui său, regate şi provincii, pentru a afla dacă oamenii au 
suferit vreo pagubă din pricina vreunei calamităţi naturale 
sau altui dezastru (război, de pildă), dacă li s-au stricat 
ogoarele sau au rămas fără animale şi vite. lar cei năpăs- 
tuiți sunt scutiţi de biruri, ba, mai mult, primesc din alte 
părți, care n-au suferit, grâne şi vite ca să aibă ce mânca 
şi ce semăna. Lucrul acesta se face din marea bunăvoință 
a suveranului. 

Când vine iarna, vrea să ştie dacă cei care cresc vite 
n-au pățit nimic, nu le-a fost păgubită turma de izbucnirea 
vreunei epidemii sau altă nenorocire. lar cei năpăstuiţi 
sunt scutiţi de biruri pe un an de zile şi li se oferă, din 
partea împărăției, alte vite în schimbul celor pierdute... 

în anii buni, când suveranul vede că s-a făcut grâu 
din abundență şi de bună calitate, adună imense cantităţi 
pe care le pune la păstrare în hambare uriaşe, uneori şi 
vreo trei-patru ani la rând. în depozitele imperiale se gă- 
sesc tot felul de cereale: grâu obişnuit, grâu cârnău, orz, 
ovăz, orez, mei şi altele. lar când se întâmplă să nu se 
găsească ori să se scumpească vreuna dintre aceste grâne, 

pune să se scoată din hambarele sale cât este nevoie; şi, 
dacă măsura ajunge să se vândă cu un besant, el o vinde 
la un sfert din preţ, dar fiecărui cumpărător doar atât cât 
are nevoie, în acest fel, suveranul veghează ca preţurile să 
nu crească prea mult... 

V-am povestit cum Marele Han împarte ce are cu 
poporul său în timpurile grele, de foamete sau de scum- 
pete; acum o să vă spun cum face acte de caritate, dând 
de pomană săracilor din cetatea Canbaluc. A cerut să i se 
facă o listă cu toate familiile nevoiaşe din oraş, cu şase 
membri ori mai mulţi, ceea ce a însemnat un şir lung de 
20.000 de nume de persoane sărmane. 

Fiecărei familii i-a dăruit grâu sau alte cereale, ca să 
aibă pe îndestulate, tot anul. Mai mult, sunt primiți la 
curte toți cei ce vor să vină, fiindcă în fiecare zi se dă de 
pomană săracilor, oricine primind câte o pâine mare, fier- 
binte, nimănui nefiindu-i refuzată, căci aşa a poruncit 
Marele Han. 

Hanul are grijă de supuşii săi, iar aceştia îl adoră ca 
pe un zeu bun." 

Cu adevărat bunăstarea publică se situa la un nivel 
necunoscut pentru contingentele din alte părți. Cât de 
bogată putea fi o ţară în care aproape fiecare om putea 
pleca în campanie cu cinci sau şase cai de-ai lui! Datele 
unui recensământ au descoperit existenţa, numai în oraşul 
Canbaluc, a 2300 de nonagenari, ceea ce vorbeşte de la 
sine despre starea sănătăţii excelente a populaţiei. 

Hanul Kublai ajutase la refacerea ogoarelor devastate 
de soldaţi. Spre deosebire de strămoşii săi, nu mai visa 
transformarea întregii Chine într-o imensă păşune pentru 
caii şi vitele mongole. Până şi tradiționala interdicţie de a 
se spăla, poruncită de lassa, zeul lor cel mare, fusese înlo- 
cuită cu plăcerea băilor publice. 

Marco Polo va nota că sunt provincii, mai ales în 
sudul ţării, pe unde treci dintr-un oraş într-altul, timp de 
zile întregi, fără întrerupere. Standardul de viaţă era ex- 
traordinar de ridicat. 

Cel care sărăcise fără vina lui, primea un ajutor de la 
stat şi, ceea ce e mai important, ceea ce obținea era în 
funcție de modul de viaţă anterior al acelui năpăstuit. Un 
stat major de funcţionari ai binelui public era însărcinat a 
face chetele şi a împărţi ajutoarele. Exista chiar un servi- 
ciu de muncă obligatorie în folosul statului. Fiecare om 
trebuia ca, o zi pe săptămână, să muncească gratuit, fără 
salariu, pentru stat. Beneficiile obținute pe această cale 
erau destinate exclusiv săracilor şi distribuite în ţară. 

Se înființaseră spitale publice şi patrule sanitare gra- 
tuite erau însărcinate să ridice bolnavii de la casele lor si 
să-i aducă în aceste instituţii. Cel care nu-şi putea plăti 
cheltuielile medicale, trebuia să muncească un anumit nu- 
măr de zile pentru stat. 

Cât priveşte personalul medical şi tehnicile folosite, 
deşi indirect, ele constituiau domeniul chinezilor. Nu este 
de mirare: medicina a început în China odată cu istoria . 
Primul tratat farmacopeic datează din mileniul trei înainte 
de era noastră; Antichitatea nu cunoaşte un maijnare nu- 
măr de lucrări decât cele medicale chinezeşti, însă, deşi 
specialişti în tratamente „naturiste", despre anatomie şi 
fiziologie nu ştiau mare lucru. Tradiţia impunea ca o lege 
inviolabilă respectul morţilor, aşadar era categoric împo- 
triva disecţiei, de pildă, în general, pe cercetările făcute pe 
animale îşi întemeiau observaţiile, adesea de o pitorească 
naivitate. Câteva exemple: gâtul se continuă fără ramifi- 
caţii până la inimă, vocea ia naştere din plămâni, ficatul 


1) Se pare că are aceeaşi origine cu medicina greacă, leagănul 
lor comun fiind India! 

este sediul sufletului, unde se elaborează ideile, rinichiul 
drept este poarta vieţii, iar cel stâng filtrează sângele e t 
caetera. 

Țara era prosperă. Si tocmai această abundență va fi 
mai periculoasă decât toate conspiraţiile şi revoltele. Cu- 
ceritorii i-au făcut cadou Chinei, câteva decade la rând, 
pacea, ordinea, dezvoltarea economiei. Imediat, pământul 
a început să producă, în cantități stupefiante, bogățiile. 
Țara s-a prefăcut într-un stup de albine, care dădea nu nu- 
mai miere si ceară, ci aur. Barbarii veniţi din Nord riscau 
să fie sufocați de comorile adunate în jurul lor. Se 
îmbră-cau de la o vreme în cele mai nobile mătăsuri, îşi 
pregăteau mâncărurile cu mirodenii din India şi Malaezia, 
vinul greu din Mangi curgea râuri-râuri la masa lor. 
Chinezoaicele grațioase forfoteau în casele lor, un nesecat 
izvor de aur se revărsa de la bursa comercianților în 
mâinile funcţionarilor. 

Mongolii nu mai erau războinici, sufereau de gută şi 
de obezitate, uitaseră ce înseamnă să mergi luni în şir 
atârnat în şaua calului costeliv... Presentimentul lui 
Gen-ghis Han, ce voise, la un moment dat, să stârpească 
rasa chinezilor de pe faţa pământului ca să apere venele 
mongole de infiltrarea spiritului sedentar, începuse să se 
adeverească: China era pe cale să-şi ingurgiteze 
stăpânii, deveniți greoi şi leneşi — o moarte lentă, pe 
dinăuntru, fără zgomot. 

însă prăbuşirea va avea loc ceva mai târziu; pentru 
încă vreo câţiva ani, mâna puternică a lui Kublai va şti să 
țină frâul strâns la fel de ferm cum o făcuse şi bunicul lui, 
Genghis Han. 

Nesupuneri şi revolte 


Kublai urcase pe tron în 1260. Dar, până în 1275, 
nu reuşise să supună întreaga Chină. Tătari necredincioşi 
se mai luptau încă la țărmurile mărilor, mai erau destui 
nomazi rătăcitori prin stepe, prea mulţi vânători liberi în 
țările de unde proveneau blănurile atât de preţioase, în 
chinezi, deşi cu fruntea plecată în ţărână, nu putea să se 
încreadă nici o clipă. 

Veneţianul nostru va nota în cartea lui: „în toate 
provinciile din Cathay şi Mangi, ca şi pe celelalte dome- 
nii ale Hanului, există trădători şi oameni de rea-credinţă, 
gata să stârnească o revoltă, aşadar este nevoie de câte o 
garnizoană pe lângă oraşele mari, cu populaţie nume- 
roasă". Şi cu toate acestea, ca jăraticul de sub cenuşă, în 
vatra imperiului se înălţau, din când în când, flăcările ne- 


supunerii. Uneori valul pornea chiar din familia Hanului... 
x 


„înainte să fie suveran, Kublai a luat parte de mai 
multe ori la războaie, fiind un vajnic luptător si un foarte 
bun comandant de oşti. Dar, de când a fost uns Mare 
Han, n-a mai mers la luptă decât o singură dată. Aceasta 
s-a întâmplat în anul Domnului 1268; şi vă voi povesti 
cum s-a ajuns până acolo. 

Era odată un mare suveran tătar, ce se numea Nayan 
şi era unchiul lui Kublai. Era tânăr, stăpân peste mai multe 
domenii şi provincii, încât putea să adune pentru luptă o 
armată de trei sute de mii de călăreţi; şi s-a înfumurat 
din pricina vigorii sale tinereşti. Căci era vasalul nepotu- 
lui său, Kublai, însă, când s-a văzut Nayan suzeran peste 

atât de multă putere, s-a gândit că nu mai voia să fie 
vasalul Marelui Han, ci, dimpotrivă, să aibă el toată pute- 
rea pentru sine. 

Mai era apoi un alt senior tătar, care se numea 
Kai-du, înalt şi puternic nobil, rudă cu Nayan şi vasal al 
Hanului. Nici Kaidu nu-l asculta pe Kublai si-i voia răul. 

Nayan i-a trimis vorbă lui Kaidu că îşi aduna armata, 
iar pe el îl îndemnă să-şi strângă trupele ca să pornească 
împreună contra lui Kublai şi, atacându-l amândoi, unul 
dintr-o parte şi celălalt din partea opusă, să-l înfrângă si 
să-i ia cu forţa tronul. Kaidu i-a răspuns că va face pre- 
cum voia Nayan... 

Şi când Marele Han află de urzeala celor doi, s-a 
mâniat foarte tare, căci porniseră la luptă fără nici un 
dram de judecată. Hanul nu se temu nici o clipă de ei, 
cum nu se temea de nimic pe lume, bizuindu-se pe marea 
sa iscusinţă în luptă si pe cutezanţa sa. îşi termină pre- 
gătirile de război atât de repede şi în aşa de mare taină 
încât nimeni nu află ceva. A reunit trei sute de mii de 
războinici călare si o sută de mii de pedeştri; dacă a che- 
mat la arme doar atât de puţini, a făcut-o pentru că n-a 
voit să strângă si trupele care erau în garnizoană prin 
celelalte colţuri ale imperiului — căci, dacă si-ar fi strâns 
toate forţele, ar fi fost o asemenea mulţime de nu ţi-ai fi 
putut crede ochilor, dacă ai fi văzut, nici urechilor, dacă ţi 
s-ar fi povestit, nici gândului tău însuţi, dacă ai fi vrut să 
spui cuiva. 

După ce a adunat această mână de oameni, a vrut să 
afle de la astrologi dacă va învinge în bătălie şi dacă îşi 
va dovedi duşmanii. Aceştia au privit cerul, l-au cercetat 
după arta lor şi i-au zis să meargă neînfricat, fiindcă ai lui 
vor fi laurii victoriei. Apoi au pornit; în numai douăzeci 
de zile au ajuns în câmpia unde se afla tabăra lui Nayan, 

lucru de mare mirare, căci reşedinţa Hanului era la mai 
mult de treizeci de zile distanță de-acolo. Şi-au sosit oa- 
menii Marelui Han dis-de-dimineaţă şi atât de pe neaştep- 
tate încât ceilalți n-au ştiut nimic. Fiindcă Hanul pusese 
strajă temeinică pe drumuri şi împrăştiase pretutindeni is- 
coade, astfel că nimeni nu putea veni sau pleca fără să fie 
prins; din această pricină, atunci când armata Marelui 
Ku-blai i-a înconjurat pe trădători, Nayan dormea liniştit 
în cortul lui, cu tânăra sa soţie, pe care o iubea 
nemăsurat... 

Cum s-au ivit zorii, Marele Han a deschis acoperişul 
turnului său de lemn din spinarea celor patru elefanți şi a 
înălţat însemnele sale atât de sus încât puteau fi văzute 
din toate părţile. Oamenii lui, înşiruiţi câte treizeci de mii, 
au dat semnalul de luptă, bătând în nakarurile cele mari. 
Buimăciţi, soldaţii lui Nayan au alergat la arme..." 

Era prea târziu. Kublai făcuse semn să înainteze ele- 
fanţii, înainte de luptă, li se dăduse uriaşelor animale să 
bea vin, ca să le crească violenţa şi să-i facă nepăsători la 
răni. De platoşele lor, pictate în verde şi roşu, erau fixate 
nişte inele de fier, în care se înfipseseră sulițe şi săbii; 
gornacii, conducătorii lor, li se cățăraseră pe gât, 
ținân-du-şi picioarele pe după urechile animalelor; ei erau 
înarmaţi .până-n dinţi, elefanții erau beţi. în plus, gornacii 
îi plesneau puternic şi dureros cu bastoanele de bambus. 
E-lefanţii, cabrându-se sub lovituri, se înălţau pe scurtele 
lor picioare de dinapoi şi înaintau în salturi, ca urşii; de 
fiecare dată când îşi plecau capetele, săbiile din platoşele 
lor se înfigeau în mulțimea duşmanilor. Dacă vreo săgeată 
îl nimerea, elefantul devenea de-a dreptul turbat si se repe- 
zea orbeşte, lovind în drepta si-n stânga, strivind totul în 
cale. Putea lupta astfel şi două-trei zile la rând. 

Până la prânz, armata Hanului câştigase bătălia. 
Nayan a fost prins de viu şi toţi baronii săi, cu soldaţii ce 
scăpaseră de tăvălugul elefanților nebuni, s-au predat. 

„Marele Han a poruncit ca trădătorul să fie omorât 
pe loc, ca nimeni să nu poată zice că s-a înduioşat si l-a 
iertat fiindcă era carne şi sânge de-o seamă cu el. Nayan 
a fost înfăşurat într-un covor, strâns tare şi târât până şi-a 
dat sufletul. Marele Han poruncise să fie ucis astfel pen- 
tru că nu voia ca sânge din dinastia sa imperială să fie 
vărsat pe pământ sau arătat Soarelui..." 

După ce Marele Han câştigă bătălia, toți oamenii şi 
baronii din provinciile stăpânite de Nayan veniră să-i jure 
credinţă. El le-a primit închinăciunea cu bunăvoință, ca să 
înăbuşe orice pricină de răscoală. Cât despre Kaidu, 
a-flând de soarta lui Nayan, a tăcut mâlc, neîndrăznind 
să facă vreun gest necugetat. 

Kublai a împărţit gratificaţii şi tăblițe de aur tuturor 
comandanților care se purtaseră cu cinste în bătălie şi s-a 
întors la Canbaluc. 

x 

„Condifu este una din cele mai mari cetăți, spre 
miazăzi, care odinioară era capitala unui întins regat, dar 
în zilele noastre este vasală Marelui Han, căci a cucerit-o 
cu forța armelor. 

Găseşti aici aşa mare abundență de mătăsuri încât e 
minune, în cetate sunt multe şi frumoase parcuri, grădini 
atât de plăcute şi pline de fructe de tot felul. Cetatea Con- 
difu are în senioria ei unsprezece alte cetăţi imperiale, 
foarte bogate, în care se practică din plin negoţul, înflori- 
tor, pentru că produc nespus de multă mătase. 

în anul 1273 după Hristos, Marele Han a trimis în 
această cetate şi în provincie, pentru a le apăra, unul din 
baronii lui, pe nume Litam-Sangu, însoțit de optzeci de 

mii de războinici călare. După ce acest căpitan, cu armata 
lui, a locuit acolo o vreme, s-a purtat neloial şi a trădat 
jurământul faţă de Marele Han, sfătuindu-i pe locuitorii 
provinciei să se revolte împotriva suzeranului lor. Ei l-au 
ascultat şi l-au ales ca stăpân pe Litam, chiar acela pe 
care suveranul li-1 trimisese să-i apere. 

Aflând Marele Han de-această faptă Josnică, a trimis 
imediat alți doi baroni de-ai săi, pe nume Aguil şi 
Mon-gatai. Le-a dat o sută de mii de războinici călări şi o 
mare de luptători pedeştri. Litam s-a apărat. Lupta lor a 
fost încrâncenată, însă Litam a fost învins. Marele Han a 
fost mulţumit aflând de victoria baronilor săi şi-a ordonat 
ca toți cei care se revoltaseră să fie pedepsiţi cu moartea, 
dar ca oamenii de rând şi săracii să fie iertaţi. De-atunci 
încolo, i-au fost cu toţii buni şi credincioşi supuşi Marelui 


Han." 
x 


„Aflaţi domniile voastre că, înainte vreme, regele 
din Mangi, provincie care pe-atunci nu era supusă Ma- 
relui Han, auzind de nestăvilitele cuceriri ale lui Kublai, îi 
luă frica, fiindcă în ţara lui nu era nici armată, nici arme, 
ca unul ce niciodată nu avusese de împărțit vreo pricină 
cu altcineva. Alergă, aşadar, la astrologi; aceştia-i preves- 
tiră, cercetându-i horoscopul, că nu-şi va putea pierde re- 
gatul decât de va fi atacat de un om cu «o sută de ochi». 
Regele se liniştise în inima lui, gândindu-se că aceasta nu 
se va întâmpla niciodată, fiindcă unde se mai văzuse pe 
lume un muritor cu o sută de ochi? 

Dar, s-a întâmplat ca, de la întruparea Domnului 
nostru lisus Hristos 1268 de ani, Hanul Kublai să-l trimită 
în Mangi pe unul din baronii lui, pe nume Bayan Pe-Yen, 
al cărui nume înseamnă Bayan O-Sută-de-Ochi, ca să 
ceară supunerea tuturor cetăților de-aici. 

Bayan conducea o mare armată. Mai avea, de ase- 
menea, numeroase ambarcaţiuni pentru a-i transporta oa- 
menii şi caii pretutindeni unde ar fi fost nevoie. Când a 
ajuns pe pământurile provinciei Mangi şi-apoi în faţa ce- 
tății Chinguigu, a trimis solie localnicilor, cerându-le să se 
predea Marelui Han şi să-l recunoască drept suzeran. 

Când regele din Mangi l-a văzut pe Bayan venind 
împotriva lui, s-a speriat, ca unul care nu era obişnuit să 
se războiască. Atunci s-a îmbarcat cu toţi servitorii lui 
într-o mie de corăbii şi a fugit în insulele Mării Ocean, 
din dreptul Indiei. 

lar regina, rămasă în cetate, se strădui să se apere, 
după puteri, ca o femeie curajoasă ce era. Dânsa i-a între- 
bat pe astrologi cine va câştiga bătălia şi cum se numeşte 
acela împotriva căruia lupta. Astrologii i-au răspuns că în- 
vingător va fi Bayan O-Sută-de-Ochi. Când regina auzi 
cum se numea acela, şi-a amintit că el era cel sortit să-i ia 
regatul, toate cetăţile şi târgurile; atunci, n-a mai opus nici 
o rezistenţă. Aceasta a fost o cucerire de căpetenie, fi- 
indcă nu mai era pe lume vreun alt regat care să aibă ase- 
menea bogății." 

x 

Astrologii, învățații cititori în stele, consultați în toa- 
te împrejurările şi crezuți fără discernământ, afirmau că 
Marelui Han nu-i venise încă timpul să se plimbe cu surle 
şi trâmbiţe pe străzile capitalei. Cu câțiva ani înainte de 
sosirea lui Marco Polo, îl anunţaseră pe Han că avea să 
fie o mare revoltă în Canbaluc. Atunci Kublai pusese să 
se construiască noua cetate, Taidu, stabilindu-şi în ea 
pa-latul-reşedinţă. Toate oraşele chinezeşti erau, de 
altfel, bine păzite împotriva chinezilor. Aveau garnizoane 
mongole, cărora nu li se îngăduia să locuiască înăuntrul 
cetăților şi care se schimbau la fiecare doi ani. 

Printre cei doisprezece baroni care administrau im- 
periul, era şi un sarazin numit Ahmed. Kublai se îndoia 
de prinții si hanii mongoli; tocmai de aceea ţinea o curte 
aşa de mare, pentru că voia să-i aibă sub ochi pe toți 
duşmanii potenţiali; îi trăgea după el pretutindeni pe unde 
mergea, fi îmbrăca şi-i hrănea pe cheltuiala lui, pe ei şi pe 
gărzile pe care le avea permanent la dispoziţie contra lor. 
Domnea asupra ţării prin intermediarul funcționarilor săi, 
ținând din scurt oraşele graţie garnizoanelor cantonate în 
jurul lor şi gărzilor alcătuite din toate naţionalităţile lumii. 

Membru al înaltului Consiliu, Ahmed a obţinut un 
asemenea ascendent asupra lui Kublai încât, acesta din 
urmă fi lăsa să facă tot ce voia, abandonând la bunul lui 
plac guvernământul imperiului. Când Ahmed voia să-l fa- 
că să dispară pe câte unul pe care nu-l putea suferi, mer- 
gea la Han şi-i şoptea: „Iată, cutare i-a adus cutare ofensă 
Majestății voastre şi-şi merită moartea". lar Marele Han îi 
răspundea, invariabil: „Fă ce-ţi place!" 

Văzând această încredere nelimitată, nimeni nu în- 
drăznea să fi contrazică pe Ahmed. Tuturor le era frică de 
el. Or, Ahmed iubea banii şi femeile frumoase, îşi lua 
neveste sau metrese cu forţa şi nici dacă îi picau ochii pe 
vreo femeie măritată nu ezita să o oblige de a-i satisface 
poftele. Avea codoşii lui, care îl informau despre orice 
fată frumoasă din ţinut, îşi trimitea oamenii la tatăl ace- 
leia, spunându-i: „„Dacă-ţi vei da fata viceregelui, vom 
avea grijă să fii numit într-o funcţie profitabilă, pentru trei 
ani". lar când tatăl îşi dădea fiica, Ahmed şoptea la ure- 
chea Hanului: „Cutare a făcut un mare serviciu Majestății 
voastre şi merită o recompensă; m-am gândit că ar fi bine 
să-i dăm cutare post, care-i liber”. lar Marele Han răs- 
pundea, ca întotdeauna: „Fă ce-ţi place!" 

Astfel, Ahmed avea la dispoziţie toate fetele fru- 
moase din regat şi, fiind în funcţii de seamă de mai bine 
de douăzeci şi doi de ani, adunase imense bogății. Poftele 
sale întrecură orice măsură. 

Wang-tchu, un chinez, colaborator al lui Ahmed, îl 
supraveghea îndeaproape. Când Ahmed îi violă mama, 
soția şi fiica, Wang văzu negru înaintea ochilor. Voia 
răzbunare. Fiind prieten cu magicianul Kao si cu baronul 
Tchen, au urzit un complot împotriva „tuturor bărbo- 
şilor” — adică toţi cei care nu erau chinezi. Era periculos 
să-l ataci direct pe Kublai, în spatele căruia stăteau mon- 
golii. Era mai uşor să-l extermini întâi pe Ahmed, susţinut 
mai mult de sarazinii lui, apoi să-i înfrângi pe nestorieni 
si pe alaini; în fine, scăpaţi de aceştia, urma să pună mâna 
pe oraşe, să se închidă în spatele porţilor si să dea bătălia 
cea mare cu mongolii. Toţi chinezii trebuia să se ridice la 
luptă la un semn. 

Atentatul a fost hotărât pentru primăvară, când Ma- 
rele Han împreună cu toată curtea pleca la vânătoare. Zis 
si făcut. Ahmed trebuia să-l înlocuiască pe Han şi a rămas 
de serviciu în capitală, într-o noapte, li s-a transmis chi- 
nezilor că, după ce revoltaţii vor cuceri palatul, li se va da 
un semnal, aprinzându-se un foc, iar ei trebuia, la rândul 
lor să răspândească în toată ţara semnale asemănătoare: 
atunci, toți chinezii din Cathay şi din Mangi se vor 
răs-cula deodată şi vor ieşi în stradă, masacrându-i pe 
toţi „bărboşii”. 

Ahmed a fost atras în palat, spunându-i-se că prinţul 
moştenitor se întorsese pe neaşteptate în Canbaluc şi 
ceruse să-l vadă. Wang şi Tchen, la ora stabilită, intraseră 
în palat şi postaseră chinezi de-ai lor la toate uşile. Ah- 
med n-a bănuit nimic. S-a întâlnit cu Cogotai, comandan- 
tul gărzii, care l-a recunoscut şi l-a lăsat să treacă, dar, 

mirat de vestea că moştenitorul se întorsese fără ca lui să 
i se dea de ştire, l-a urmărit. Ahmed a intrat în marea sală, 
atent să nu se împiedice de prag. Pe tron stătea cineva. 
Ahmed s-a plecat adânc si atunci sabia lui Tchen i-a rete- 
zat cu uşurinţă capul. Ahmed n-a aflat niciodată că pe 
tron stătuse Wang. Cogotai, venind în urma lui, a înţeles 
dintr-o privire trădarea si-a dat alarma. Curierii au zburat 
în toate direcţiile, anunțând garnizoanele din celelalte oraşe. 
Comandantul Cogotai a restabilit ordinea în Canbaluc, 
intervenind fără milă, ucigându-i pe toţi participanţii la 
complot, care n-au mai apucat să se apere. Noaptea Sfân- 
tului Bartolomeu s-a stins. 

Kublai nu şi-a întrerupt şederea la palatul de vară. 
Nu-i plăcea căldura şi cunoştea bine regulile războiului. 
L-a lăsat pe Cogotai să execute pe oricine credea de cu- 
viinţă, ca să se poată arăta el milostiv la întoarcere. 

Câteva documente chineze dau de înţeles că Polo a 
fost însărcinat cu strângerea probelor pentru procesul con- 
tra lui Ahmed. Cum existau mai mulţi Polo în serviciul 
Marelui Han, se prea poate să nu fi fost vorba despre 
ve-neţianul nostru, cu toate că ne spune, în cartea sa: „ȘI, 
pe când se petreceau acestea, messer Marco Polo se afla 
în acele locuri”. 

Ahmed a fost acuzat de viol si de furt din bunurile 
personale ale Hanului: se spunea că a păstrat pentru sine 
un rubin uriaş, adus în dar lui Kublai de către negustorii 
din Badakhan. 

Marco Polo a interogat, unul câte unul, toţi membrii 
familiei lui Ahmed şi a adunat mai multe mărturii, în 
toamnă, Marele Han s-a întors la Canbaluc. I-a ascultat cu 
atenţie raportul informatorului său de încredere si a în- 
teles că blestematul Ahmed şi fiii lui făcuseră foarte mult 
rău şi nenumărate abuzuri; şapte din cei douăzeci şi doi 

de fii erau dovediţi vinovaţi, ceilalți ar fi putut fi eliberaţi, 
însă ura stârnită împotriva „bărboşilor” era prea mare. 
Trebuia îmblânziţi cathayenii. Mai întâi li s-a dăruit trupul 
lui Ahmed, care a fost dezgropat, târât pe străzi şi aruncat 
apoi la câini. Şapte din fiii lui au fost jupuiţi de vii. Toate 
bunurile şi averile trădătorilor au intrat în vistieria Hanu- 
lui. Se mai cerea aranjat ceva cu sarazinii, dar era mai 
complicat: Kublai nu se putea dispensa de toți „bărboşii", 
căci îşi conducea imperiul cu ajutorul lor. Când cei trei 
Polo îi aduseseră mir de la Sfântul Mormânt, îi oferiseră 
şi informaţii despre organizarea lor militară. Kublai a re- 
curs la o stratagemă. Mongolii aveau propria lor metodă 
de a sacrifica animalele: spintecau pieptul unei oi, îşi 
vâ-rau mâna în rană şi-i opreau inima. Sarazinii le tăiau 
gâtul vitelor. Hanul a interzis acest mod de a omori 
animalele si le-a poruncit să urmeze legea tătară în 
căsătorii — spera că aceste măsuri îi vor face să 
părăsească ţara. 

într-adevăr, un mare număr de sarazini a părăsit 
China, dar, şapte ani mai târziu, în 1289, înainte de ple- 
carea lui Marco Polo, aceste interdicții au fost ridicate. 

Cât despre venețian, afacerea Ahmed nu I-a făcut 
decât să crească în ochii Hanului. Marco Polo a primit ti- 
tlul de consilier şi-a devenit, probabil, unul dintre cei 
doisprezece primi-demnitari ai imperiului; în orice caz, a 
fost numit guvernator al unei provincii. 

„înspre miazăzi, se găseşte nobila şi întinsa cetate 
Yangui, atât de puternică încât are în stăpânirea sa do- 
uăzeci şi şapte de mari cetăţi negustoreşti. Locuieşte şi 
stăpâneşte aici unul din cei doisprezece baroni, împu- 
ternicit ca guvernator de Marele Han. Si messer Marco 
Polo a fost trimis din porunca Hanului să guverneze în 
această cetate, petrecând aici trei ani încheiaţi." 


Marco Polo (portret din secolul 
XVII). 

Discreţia lui Marco Polo, care nu povesteşte nicăieri 
în detaliu cu ce anume s-a ocupat aceşti trei ani, ridică 
semne de întrebare, la care, din păcate, nu avem încă un 


răspuns concludent. 
x 


China meridională (Mangi) nu era toată supusă pu- 
terii lui Kublai. Dinastia Song se retrăsese aici, domnind 
în continuare, pe nici o treime din fostul ei teritoriu. Mar- 
co Polo ne-a povestit că, atunci când generalul Bayan îşi 
începuse seria cuceririlor în Mangi, regele Faghfur se îm- 
barcase si fugise în insulele Oceanului Indian. A murit în 
1278. Dar în 1279, Kublai a trimis asupra fratelui lui 
Faghfur, şi moștenitorul lui, corăbii care să pună mâna pe 
ce mai rămăsese din averea Songilor. Ultimul curtean cre- 
dincios al dinastiei, 1-a luat atunci pe umeri pe moştenitor 
si s-a aruncat cu el în valuri. Kublai a pus stăpânire pe 
înfloritoarele oraşe din Mangi. 

Cu o singură excepție: cetatea Siang-yang-fu, care a 
opus o dârză rezistență. Timp de trei ani Kublai s-a în- 
căpățânat s-o asedieze, fără rezultat. Cetatea, înconjurată 
de un lac din trei părți, nu era vulnerabilă decât în partea 
dinspre miazănoapte. Dar pe zidurile de-acolo luptau cu 
încrâncenare locuitorii, primind întăriri si arme pe lac. 

„Siang era o mare şi nobilă cetate, suzerană a altor 
douăsprezece bogate cetăţi. De aceea era plină cu toate lu- 
crurile trebuincioase. Degeaba au tot încercat războinicii 
Hanului să ia cu asalt Siangul, fiindcă strădaniile dădeau 
greş din pricina adâncilor ape ale lacului care înconjura 
cetatea. Şi probabil că n-ar fi reuşit niciodată s-o cuce- 
rească, de nu s-ar fi petrecut ce vă voi povesti. 

Messer Niccolo, messer Matteo şi messer Marco 
Polo, după ce s-au uitat cu atenţie la împrejurimi, le-au 
spus tătarilor că ei ar fi în stare să le născocească nişte 

maşinării de-o asemenea eficacitate încât cetatea să fie 
imediat cucerită. Se gândeau la nişte catapulte, instrumente 
de război ingenioase, prin care să se arunce asupra 
o-raşului pietre mari şi grele, distrugând tot ce-ar fi 
întâlnit. 

Când marele suveran si ceilalți baroni care se aflau 
pe lângă dânsul au auzit vestea pe care le-au adus-o curi- 
erii trimişi din armată, s-au minunat foarte tare, fiindcă, 
vă pot spune eu, în tot ţinutul nu găseai pe cineva care să 
ştie ce-i aceea o catapultă sau altă maşinărie de lansat 
pietre asemănătoare şi nu văzuseră vreodată ceva de soiul 
acesta. 

S-au simţit, deci, bucuroşi şi înseninaţi de veste, iar 
lui Marco i-au transmis să pregătească ce-avea nevoie, cât 
putea mai repede, căci Marele Han si toţi cei ce-l încon- 
jurau erau foarte nerăbdători să vadă cât de bun putea fi 
acel lucru nou si străin. 

Aşadar, cei trei Poîo au cerut să li se dea schelărie 
din lemn trainic şi uşor. Mai aveau pe lângă dânşii doi 
creştini din suita Hanului, care mai auziseră câte ceva 
despre catapulte: un nestorian si un german. Cu toţii se 
apucară temeinic de treabă şi făcură trei catapulte foarte 
puternice, capabile să arunce, fiecare, pietre cântărind mai 
mult de trei sute de livre una. Iar când au terminat, marele 
suveran şi ceilalți au văzut cum se aruncă, de probă, mai 
multe pietre sub ochii lor, lucru de care s-au minunat, 
lăudând mult maşinăria şi constructorii. Apoi suveranul a 
poruncit să fie duse imediat armatei sale de la asediul 
cetăţii Siang-fu. 

Când au fost aduse şi montate în faţa cetăţii, li s-a 
părut tătarilor cea mai mare minune din lume... Le-au pus 
apoi în funcțiune: fiecare catapultă a aruncat câte o piatră 
de-o sută de livre în cetate; pietrele au căzut peste case, 
rupând şi dărâmând absolut totul, provocând mare vuiet şi 

furtună. lar, când locuitorii cetăţii văzură această năpastă 
abătându-se asupra lor, despre care, până atunci, niciodată 
nu primiseră vreo ştire cum c-ar fi cu putință, s-au simţit 
copleșiți, mirându-se cu deznădejde despre ce-ar fi putut 
fi. Teribil de înspăimântați, i-au chemat la sfat pe toți în- 
ţelepţii, încercând să afle cum le-ar putea ţine piept aces- 
tor pietre, crezând că la mijloc erau, cu siguranţă, nişte 
vrăji. Dar, nedându-le de cap, au trimis până la urmă solie 
la Marele Han, care să ceară pace, cetatea si celelalte teri- 
torii supuse ei predându-se. 

Astfel, spre marea bucurie a lui Kublai, întreg ţinutul 
i s-a închinat. Şi-aceasta a luat sfârşit atât de repede şi 
uşor datorită marii iscusinţe a lui messer Niccolo, messer 
Matteo, fratele lui, şi messer Marco, fiul aşa-numitului 
Niccolo Polo, după cum aţi aflat-o acum." 

Campania atât de scurt şi de strălucit încheiată, le-a 
crescut încă o dată pe-atât prestigiul venețienilor. 

Chinezii erau înfrânți. Dar îi urau şi mai mult pe 
mongoli. Oamenii se plictiseau sub Kublai, fiindcă li se 
interziseseră jocurile şi serbările, ba chiar şi cântecele, 
care, în această parte a lumii erau în mod deosebit apreci- 
ate. Hanul însă declarase: „V-am cucerit cu arma în mână 
şi tot ce aveţi îmi aparţine; deci, dacă voi vă distraţi, vă 
distraţi cu bunurile mele". 

Mongolii impuseseră tăcerea poporului. Chinezii i se 
supuseseră cu ranchiună şi tristeţe. 

Oameni şi locuri din Cathay 


Marco Polo era adesea invitat la Marele Han, care îl 
asculta povestindu-i mii de lucruri despre Palestina şi 
Pamir, despre deserturi care înghiţeau aventurierii sau de- 
spre hăurile care îşi căscau ameninţător gurile în faţa ca- 
târilor şerpaşilor... treptat, precum Șeherezada, i-a câştigat 
deplina încredere suveranului mongol. 

„Era, pe deasupra, înţelept şi cumpănit în toate cele, 
astfel încât suveranul 1-a plăcut foarte mult. Când Kublai 
a descoperit că era învăţat si-avea atât de multă bună cu- 
viinţă şi-o lăudabilă purtare, l-a trimis într-o misiune, 
în-tr-un ţinut îndepărtat, la şase luni de drum de acolo. Iar 
tânărul şi-a îndeplinit cu succes misiunea." 

China este o ţară întinsă; toate fluviile ei coboară din 
munţi. Aceşti munţi, pe vremea lui Kublai, erau necu- 
noscuțţi şi geografii chinezi îi pictau pe hartă încercând să 
îi reprezinte foarte frumoşi. Dincolo de munţi se întindea 
provincia numită Mien, astăzi Birmania; o străbătea un 
mare fluviu (Iraouaddy), a cărui gură de vărsare era sepa- 
rată de pământul Chinei prin insulițe şi bancuri de nisip. 

Marco Polo va povesti cum Marele Han a reuşit să 
cucerească Birmania: „Trăiau pe lângă curtea lui mulțime 
de jongleri şi măscărici. Hanul le-a cerut, într-o bună zi, 
să meargă să cucerească provincia Mien, promiţându-le 
ajutoare şi un bun comandant. Saltimbancii au acceptat, 
bucuroşi. Hanul le-a dat o trupă de soldaţi însoțitori, i-a 
înarmat şi i-a pus sub comanda unui destoinic căpitan”. 
Este foarte probabil ca Marco Polo însuşi să fi plecat în 
fruntea saltimbancilor. Ştia prea multe despre afacerea 

Ahmed, aşa că aerul rece al munţilor înzăpeziţi avea să-i 
priască, după cum lasă să se înţeleagă scriind: „Devenind 
sfetnicul de încredere al Hanului, mulţi alţi baroni l-au 
pizmuit pentru favorurile cu care era onorat". Pe de altă 
parte, Marco Polo era un om de acţiune şi petrecerile în 
lanţ de la curtea lui Kublai începuseră să-l obosească. Lui 
îi plăcea să călătorească. 

Observase că suveranul îşi trimitea solii în diferite 
colţuri ale lumii şi că, la întoarcere, aceştia nu ştiau să 
spună altceva în plus decât cum se desfăşurase misiunea 
lor; iar Hanul îi socotea stupizi, certându-i adesea: „Mi-aş 
fi dorit mai mult să ascult despre lucruri noi şi despre mo- 
ravurile celor din ţinuturi mai puţin ştiute, decât să aud 
cum v-aţi dus la capăt solia". 

Aşa că Marco Polo a ţinut minte şi, atât la ducere cât 
şi la întoarcere, s-a străduit să se informeze despre toate 
felurile de lucruri, din toate ţinuturile, pentru a putea mai 
apoi să i le povestească Hanului. 

în fruntea armatei sale de circari, Marco Polo va că- 
lători timp de patru luni, trecând peste ghețarii munţilor, 
prin ţinuturi sălbatice pe unde mişunau animale nemai- 
văzute, şi prin altele în care locuiau oameni cu obiceiuri 
ciudate. 

Pentru plăcerea cititorului nostru, am ales câteva 
fragmente grăitoare din amintirile lui Marco Polo, îm- 
bogăţite în timp ce străbătea, cu diverse misiuni despre 
care nu vorbeşte lesne, în lung şi în lat imperiul Hanului. 

„La început, messer Marco Polo a călărit vreo zece 
mile, până a ajuns la un fluviu (lraouaddy) ce se varsă în 
Marea Ocean, pe apele lui călătorind mulți negustori cu 
mărfurile lor. Peste acest fluviu, se construise un frumos 
pod de marmură, cum puţine mai sunt pe lume. Podul era 
lung de trei sute de paşi şi larg de opt, astfel încât şi zece 


Podul de marmură (palatul imperial din Pekin). 

oameni călare puteau trece odată, umăr la umăr, 
nestân-jenindu-se. Avea douăzeci şi patru de arcuri şi tot 
atâția piloni; la capul podului vedeai o coloană, la bază 
cu un leu sculptat cu măiestrie şi în vârf c-un altul, foarte 
frumos şlefuiți. La un pas de-această coloană exista o alta, 
aidoma cu cea dintâi. Spaţiul dintre o coloană şi cealaltă 
era închis prin dale de marmură gri, ca oamenii să nu 
cadă în apă. Şi astfel se înşiruiau, una lângă alta, pe toată 
lungimea podului, alcătuind o privelişte foarte plăcută. 

La treizeci de mile spre miazănoapte, după ce întâl- 
neşti mănoase păşuni, plantaţii de viță-de-vie, livezi, câm- 
puri şi fântâni, ajungi la o cetate numită Gigui, mare şi 
frumoasă. Există aici multe abaţii ale idolatrilor. Locui- 
torii se ocupă cu meşteşugurile şi comerțul: se lucrează 
ţesături de mătase şi de aur şi lemnul de santal. 

La încă o milă călare întâlneşti o răscruce: drumul 
spre miazănoapte duce la Cathay, cel dinspre miazăzi, în- 
spre provincia Mangi. 

Marco Polo a călătorit tot înspre Cathay, întâlnind 
pretutindeni cetăți şi târguri multe, frumoase aşezări, în- 
floritoare în comerţ şi meşteşuguri, iar printre ele, îngrijite 
şi îmbelşugate ogoare, livezi, vii. Pretutindeni oamenii îl 
întâmpinau cu deosebită ospitalitate si cinstire. 

.... Tot călărind înspre nord, ajungi la o cetate ce se 
numeşte Cacianfu, foarte nobilă şi foarte bogată, în mijlo- 
cul căreia se înalță un castel, odinioară al regelui ce-a 
domnit peste aceste ţinuturi, supranumit Regele de Aur. 
într-una din aripile acestui castel se pot vedea portretele 
tuturor regilor ce-au domnit înainte în această provincie... 

Plecând din Cacianfu, călărind vreo douăzeci de mile 
spre miazănoapte, ajungi la un fluviu larg, ce se numeşte 
Caramoran (Fluviul Galben), atât de mare că nu poate fi 
trecut de nici un pod şi foarte adânc; el se varsă în Marea 

Ocean, aceea care înconjoară lumea. De-a lungul fluviului 
poţi vedea cetăţi şi târguri în care se adună mulți negus- 
tori, atraşi aici de mărfurile preţioase ce se pot găsi, dar 
mai ales de ghimbir şi mătase. 

Iar prin împrejurimi trăiesc atât de multe soiuri de 
păsări de-ţi vine-a crede că aceasta e patria lor; ceea ce 
face ca preţul lor să fie foarte scăzut, de pildă putând lua 
trei fazani graşi pe numai un gros venețian de-argint. 

Dincolo de fluviu începe provincia Tibet... Aici te 
întâmpină, mai întâi de toate, o pădure întinsă şi deasă. 
Odinioară, Tibetul era plin de cetăţi, târguri şi aşezări, 
însă acum sunt în paragină, din pricina războiului pe care 
Munke Han 1-a purtat prin locurile acestea. 

Negustorii şi călătorii prin aceste ținuturi, dacă sunt 
prinşi de noapte departe de aşezările omeneşti, fac focul 
şi pun pe jar tulpini de bambus verzi. Căci, pe-aceste tă- 
râmuri părăsite, s-au înmulţit atât de mult sălbăticiunile 
încât au devenit foarte îndrăzneţe, dar, fiindcă tulpinile de 
bambus, când le pui pe foc, se sparg pe mijloc şi bubuie 
de răsună văile, — poţi auzi tunetul şi de la zece mile de- 
părtare, — nici o fiară, oricât de feroce nu mai stă prim- 
prejur şi nu s-ar apropia pentru nimic în lume. Om să fii, 
dacă nu eşti deprins cu trosnetul acesta, poți să leşini, ba 
chiar să-ţi stea inima şi să mori. însă obişnuiţii nu se mai 
tem, iar celorlalţi li se dau nişte şomoioage de bumbac să 
şi le vâre în urechi, li se înfăşoară cu o eşarfă capul şi faţa, 
în plus fiind acoperiţi sub toate veşmintele pe care le au 
cu ei. Aşa îi feresc pe necunoscători de prima spaimă. 
Pentru caii care nu sunt învăţaţi, fac acelaşi lucru; altfel, 
aceştia, de spaimă, îşi rup şi frâie şi pripoane şi fug de 
nu-i mai prinzi: mulţi au fost cei care si-au pierdut caii 
aşa... în ciuda tuturor prevederilor, mai vin uneori peste 
tabăra călătorilor nocturni şi lei, urşi ori alte sălbăticiuni, 

care fac mari pagube şi multe stricăciuni, fiindcă, v-am 
mai spus, forfotesc pretutindeni în acest ţinut. 

Poţi călări şi douăzeci de zile la rând fără să în- 
tâlneşti picior de locuitor; mai vezi doar câţiva cărăuşi ce 
poartă de-ale gurii în căruţe, merinde dintr-alte părți si pe 
care le duc acasă la ei. Mai departe, începi să zăreşti aşe- 
zări omeneşti, unele mai mari, altele mai mici... 

Ceea ce surprinde călătorul străin este obiceiul 
tibe-tanilor de-a se căsători. Nici un bărbat din aceste 
ținuturi nu s-ar însura cu o fecioară: ei zic că nu face doi 
bani aceea care nu este obişnuită cu bărbaţii, fiindcă 
n-ar şti să-i satisfacă. Aşa că iată ce fac ele ca să repare 
acest neajuns. les la drumul mare şi pândesc călătorii; 
câteodată vin femei bătrâne, trăgând de mână fecioarele, 
nepoatele lor sau fiice ale rudelor, şi le oferă celor în 
trecere. Şi oricine poate să aleagă cel puţin una, ca să 
facă ce i-ar trece prin cap cu dânsa. Străinii le iau cu ei, se 
distrează, apoi le aduc înapoi, la bătrânele care le-au 
oferit — fiindcă nu li se îngăduie să plece pentru 
totdeauna. In acest mod, călătorii sunt întâmpinați de cel 
puţin douăzeci-treizeci de astfel de fecioare la intrarea 
într-un târg sau sătuc oarecare. Dacă sunt găzduiți în 
vreo casă de-a lor, de asemenea, pot avea în fiecare zi şi 
în fiecare noapte oricâte femei le-ar dori inima, pentru că 
localnicii îi îmbie la tot pasul cu ele. 

E-adevărat că tot datina cere să dăruieşti aceleia cu 
care petreci un ineluş sau un ciorap, o punguţă, o brățară, 
în fine, orişice dar acolo, de nu contează ce valoare, dar 
pe care ea să-l poată arăta, când va dori să se mărite, de- 
monstrând că s-a culcat cu mai mulți bărbaţi. Fiecare fe- 
meie nemăritată trebuie să câştige, înainte de nuntă, mai 
mult de douăzeci de suveniruri dintr-acestea. Cele ce pot 
arăta c-au fost de mai multe ori în compania bărbaţilor, 

însemnând că au şi cea mai mare experienţă, sunt mai 
căutate, fiindcă, zic bărbaţii, sunt mai generoase. Desfrâul 
lor durează însă doar până se mărită. După aceea, rămân 
foarte credincioase soţilor lor, care, ei înşişi, socotesc un 
lucru tare josnic să râvneşti la femeia altuia, cu toții 
fe-rindu-se ca de foc de-această ispită de îndată ce şi-au 
luat o nevastă a lor. 

în aceste locuri ar fi foarte bine pentru tinerii burlaci 
de la noi să poată merge pentru a-şi potoli poftele cu 
oricâte fecioare le-ar pofti inima şi fără multă cheltuială. 

Locuitorii Tibetului sunt idolatri şi foarte greu de 
stăpânit, răi la fire şi cei mai mari tâlhari din lume, care 
nu văd nici un fel de păcat în a fura şi-a pricinui altuia 
mari pagube. Trăiesc, în general, din vânătoare, de pe ur- 
ma vitelor pe care le cresc şi-a roadelor pe care le scot 
din pământ. Pe aici mişună animalele care produc mos- 
cul, numite, pe limba lor, gudderi... 

Aici nu se foloseşte moneda-hârtie a Marelui Han, ci 
este la mare preţ sarea, mai presus decât aurul si argintul. 
Oamenii se îmbracă sărăcăcios, purtând mai mult piei de 
animale, de antilopă, şi.câteodată, haine de vatir . 

Tibetul, mare şi întinsă provincie, se află în veci- 
nătatea provinciei Mien. Este străbătută de multe râuri şi 
lacuri, pe fundul cărora se pot găsi pepite de aur din bel- 
şug. Se mai adună şi coral, dar este foarte scump, fiindcă 
localnicii îl preţuiesc în mod deosebit, din el făcând po- 
doabe pentru idolii şi femeile lor. în această ţară se lu- 
crează mult aurul şi mătasea; se cultivă nenumărate soiuri 
de mirodenii, din care niciodată nu s-au văzut pe la noi. 
1) vatir — țesătură de bumbac (rar), de in sau de cânepă (cel 


mai adesea) foarte aspră, astăzi folosită ca întărituri la haine 
bărbăteşti. 

Mai aflați domniile voastre că în Tibet întâlneşti cei 
mai pricepuţi vraci şi astrologi din lume, care fac aseme- 
nea vrăji şi aşa nişte minuni, prin măiestria lor diavoleas- 
că încât e minune să-i vezi sau să auzi vorbindu-se despre 
acelea. Dar nu vi le voi povesti într-această carte, căci ci- 
titorul s-ar putea mira prea tare şi n-ar fi cinstit să îi abat 


astfel gândurile drepte..." 
x 


„Gaindu este o provincie spre apus, care are un rege 
al ei. Locuitorii sunt idolatri si sunt supuşi Marelui Han. 
Au un obicei ciudat. Ei nu socotesc a fi o josnicie dacă 
un străin sau un alt bărbat îi dezonorează femeia, fiica, 
sora ori vreuna din femeile din casa lui; dimpotrivă, gă- 
sesc c-ar fi un lucru foarte bun când aceştia se culcă de 
plăcere cu ele, spunând că din pricina aceasta zeii şi idolii 
lor le aduc bucurii, îi norocesc şi revarsă asupra lor bel- 
şugul. De aceea ei înşişi oferă altora femeile lor. 

Când văd un străin care caută găzduire, fiecare se 
arată dornic să-l aducă sub acoperişul lui. Si din clipa în 
care îi păşeşte pragul, stăpânul casei părăseşte imediat lo- 
cuința, poruncindu-le femeilor lui să-i îndeplinească stră- 
inului toate dorinţele. După aceea, el merge pe la viile ori 
la ogoarele sale şi nu se întoarce decât după ce străinul a 
plecat — poți rămâne şi trei sau patru zile în casa ne- 
fericitului soţ, satisfăcându-ţi poftele cu soția, fiica, sora 
sau aceea care ţi-a fost oferită. Cât rămâne în casa gazdei, 
străinul atârnă la fereastră pălăria ori alt semn convenit, 
pentru ca stăpânul casei să ştie că se mai află încă înăun- 
tru — şi câtă vreme vede semnul, nu îndrăzneşte să intre. 
Obiceiul e pretutindeni răspândit în această provincie. 

Oamenii nu recunosc hârtia-monedă a Hanului, căci 
au alte criterii de preţăluire a lucrurilor. Aurul îl toarnă în 
lingouri, îl cântăresc şi cât atârnă atâta valorează. Mica lor 

monedă o obţin astfel: iau sare, o coc pe foc şi-o aruncă 
apoi într-o formă, mare cât bucata de sare să cântărească 
vreo jumătate de livră... 

Vin din struguri, deşi ar putea avea, nu fac; dar au în 
schimb băuturi din grâu, din orz şi din mirodenii, foarte 
gustoase. Creşte pe-aici la tot pasul arborele de cuişoare: 
un copăcel cu frunzele ca de laur, dar mai lunguieţe si 
mai strâmte, cu flori albe, mici cât cuişoarele. Mai au şi 
ghimbir şi trestie de zahăr si alte multe soiuri de miro- 


denii, care n-au ajuns niciodată prin ţările noastre." 
x 


„Trecând în provincia Caraian, messer Marco Polo a 
vizitat cetatea-oraş cea mai importantă din această țară, 
care se numește tot Caraian. 

„„„ Prin aceste ținuturi mişună năpârci şi şerpi neîn- 
chipuit de mari, care te îngrozesc numai văzându-i. Nă- 
pârcile, mai ales, sunt hidos de mari şi de groase: au cam 
zece paşi lungime şi-s cam cât un butoi de zece palme în 
grosime, în partea din faţă au două labe, foarte aproape 
de cap, dar fără picior, ci numai gheare, lungi cât acelea 
de şoim sau de leu. Capul este cât baniţa şi ochii mai 
mari decât o pâine; cască o gură atât de largă că ar putea 
înghiți un om dintr-o dată. Sunt oribile şi sălbatice şi nu 
se tem nici de om, nici de vreun alt animal. 

Aceste năpârci sunt însă foarte căutate de vânători. 
Ziua, ele rămân în vizuinile lor de sub pământ, 
ascun-zându-se de căldură; nu ies decât noaptea, după 
hrană, mâncând toate animalele care le ies în cale, ori ca 
să se adape din râuri, lacuri şi fântâni. Când sunt 
înfometate, intră şi-n vizuinile leilor, urşilor sau altor 
animale mari, mâncându-le puii pe care nici mamele, nici 
taţii lor nu pot să-i apere; căci, dacă îi înhaţă, si pe părinți 
îi înghit cu aceeaşi uşurinţă. Sunt aşa de grele încât, 
atunci când se 

târăsc, noaptea, după hrană, lasă cu coada lor prin nisip 
un şanţ adânc de zici c-ar căra un butoi plin. lar vânătorii, 
ca să le prindă, aşază o cursă pe drumul pe care au trecut, 
pentru că ştiu că pe aceeaşi urmă se vor întoarce, înfig în 
pământ o ţepuşă de lemn bine ascuţită, de care leagă un 
fier zdravăn si ascuţit ca o lamă de brici, apoi acoperă to- 
tul cu nisip ca să nu le zărească năpârca. Plantează mai 
multe curse de acest fel de-a lungul drumului; iar bestia 
se răneşte trecând peste ele, tăindu-se adânc pe pântece şi, 
dacă îi ajunge la buric, moare imediat. Apoi, vânătorii o 
iau şi-o spintecă, scoțându-i fierea pe care o vând foarte 
scump, căci este un leac nemaipomenit de bun pentru o 
mulțime de boli: dacă cineva este muşcat de un câine tur- 
bat şi i se dă să bea puţină fiere de năpârcă, se însănăto- 
şeşte pe loc; iar, când vreo mamă nu poate să nască, doar 
câteva picături să bea şi naşte imediat; celor cu boli de 
piele, ca raia uscată sau altele si mai rele, dacă li se ung 


ulceraţiile cu puţină fiere de-aceasta se vindecă pe loc." 
* 


„Se cresc în această provincie nişte cai frumoşi şi 
puternici, duşi apoi la vânzare în India. Li se taie 
două-trei vertebre de la coadă, ca animalul să nu-l poată 
atinge pe călăreț — fiindcă se socoteşte aceasta drept o 
mare ruşine. Oamenii călăresc ca francezii, în şei cu scări 
lungi; poartă armuri din cupru călit în foc, lănci, scuturi şi 
arbalete, otrăvindu-si toate săgețile. 

De altfel, otrăvitul este la ei un obicei vechi, dinainte 
de-a fi fost cuceriți de Marele Han. Când venea să ceară 
găzduire câte cineva c-un aer nobil si chip plăcut, îl otră- 
veau peste noapte; n-o făceau ca să pună mâna pe bunu- 
rile lui, ci pentru că erau încredinţaţi că bună cuviinţa, 
înfăţişarea şi noblețea oaspetelui va rămâne, cu sufletul 
lui cu tot, în casa unde murise. Dar, de vreo treizeci si 

cinci de ani, de când Marele Han a cucerit această ţară, au 
renunţat la prostul lor obicei, pentru că s-au îndoit, pe 


bună dreptate, că Marele Han i-ar lăsa să-l practice." 
x 


„Călătorind din Caraian tot înspre apus intri în pro- 
vincia Zardandan . Oamenii din aceste ținuturi au dinții 
complet înveliţi în foițe de aur... 

După obiceiurile lor, bărbaţii nu fac decât să stea în 
şa de dimineaţa până seara, mergând la război sau, în 
vreme de pace, la vânătoare şi la prins păsări. Femeile şi 
sclavii văd de-ale gospodăriei. 

Când nevasta vreunuia naşte, spală copilul, îl înve- 
leşte în scutece, apoi se ridică şi-şi vede de treburi, în 
timp ce soţul se aşază în locul ei pe pat, ţinând copilul 
a-lături, rămânând culcat patruzeci de zile; toate rudele şi 
prietenii vin să-l vadă şi-l felicită pe soţ pentru naşterea 
lui. Ei zic că, dacă femeia a îndurat chinurile nașterii, este 
drept ca şi bărbatul să aibă partea lui de suferință. 

Locuitorii Zardandanului mănâncă orice fel de carne, 
de orice fel de animal, crudă sau gătită, cu orez sau fără. 

Beau un vin aromat, din orez şi mirodenii. Moneda 
lor este de aur, dar se folosesc şi de cochilii. Şi pot să vă 
spun că dau o măsură de aur pentru cinci de argint, fi- 
indcă nu au nici o mină de argint mai aproape de cinci 
luni de drum; de aceea, negustorii lor aduc în special me- 
tal din acesta şi obțin mare profit schimbându-l pe aur. 

Nu au nici idoli, nici biserici, dar îl venerează pe cel 
mai bătrân om din familie, spunând că o merită fiindcă 
din el au răsărit celelalte mlădite. N-au scriere de nici un 
fel şi nu-i de mirare, pentru că ţara lor e foarte departe, 
izolată în locuri sălbatice, printre păduri uriaşe si munţi 
1) Vestul  Yunnanului de astăzi. „Zardandan" este 


maere persană a chinezescului „Chin-tshe" sau „Dinţi de 
ur". 

prin care nu poţi trece, fiindcă aerul este atât de otrăvit că 
nimeni nu scapă cu viaţă. 

în Zardandan nu întâlneşti picior de doctor. Când se 
îmbolnăvesc, locuitorii cheamă vrăjitorii care, zic ei, sunt 
paznicii idolilor. Bolnavii le spun de ce anume suferă, iar 
ei încep să sune din instrumentele lor şi să danseze până 
ce cade unul dintre ei lat la pământ si palid de parc-ar fi 
mort; atunci, zic ei, demonul din bolnav intră în trupul 
vrăjitorului. Tovarăşii lui încep să-i pună întrebări despre 
pricina suferinţei bolnavului, iar el le răspunde astfel: 

— Cutare spirit 1-a pedepsit pentru că s-a purtat 
necuviincios cu el. 

Iar vrăjitorii îi spun: 

— Te rugăm să-l ierţi si să iei, pentru purificarea 
sângelui său, ce vei voi, după cum îţi va plăcea. 

După ce l-au implorat astfel, demonul care a intrat în 
corpul celui căzut răspunde: 

— Bolnavul a făcut rău în faţa altui spirit şi este atât 
de hain încât nu vrea să-l ierte pentru nimic în lume. 

Acesta este răspunsul când bolnavul este pe moarte. 
Dar, dacă se va vindeca, spiritul le cere să ia două-trei oi, 
să pună băutură în zece sau douăsprezece vase, îndulcită 
si cu multe mirodenii; cere ca oile să aibă capul negru sau 
o altă culoare; şi toate acestea să le aducă jertfă unui 
spirit, pe care îl numeşte; si-apoi cere ca la locul sacrifi- 
ciului să fie un anumit număr de vrăjitori si un anumit 
număr de femei; iar toată treaba să se petreacă în cântece 
si mulțumiri rostite cu voce tare, arzând multe lumânări, 
tămâie şi alte lucruri bine-mirositoare. Doar astfel bolna- 
vul se va însănătoşi — spune spiritul supărat. 

Iar rudele bolnavului se grăbesc să facă tot ce li s-a 
cerut. Si când se strâng toţi şi toate lucrurile sunt gata, 
încep să cânte şi să danseze, lăudând şi slăvind spiritul 


Două pagode ale templului din Ling-Huang-Tseu. 

cutare. După un timp, un vrăjitor cade din nou la pământ, 
tăvălindu-se pe jos cu spume la gură. Si ceilalţi îl întreabă 
din nou dacă bolnavul este mântuit; câteodată răspunde că 
da, alteori că nu. Si când tot nu este iertat, spiritul le cere 
să mai facă o dată cutare sau cutare sacrificiu, că abia 
atunci bolnavul se va vindeca. Când tot ce-a cerut este 
împlinit, le zice tuturor că, în sfârşit, bolnavul este iertat 
şi curând se va însănătoşi, pentru că spiritul s-a îmbunat... 
lar, după ce pleacă vrăjitorii la sălaşurile lor, bolnavul 
sare din pat, perfect sănătos." 
x 

în sfârşit, saltimbancii conduşi de venețian, au ajuns 
în provincia Mien, pe care se pare că au cucerit-o lesne. 
Au rămas aici o vreme, vânând după plac, fiindcă ținutul 
gemea de mulțimea cerbilor, antilopelor si căprioarelor. 

„Provincia Mien, a cărei capitală se numeşte tot Mi- 
en, este foarte întinsă şi nobilă. Locuitorii ei sunt idolatri 
si vorbesc o limbă numai a lor. 

în cetatea Mien, printre toate celelalte avuții si splen- 
dori se află una cu totul deosebită. Odinioară, a domnit 
aici un rege bogat şi puternic. Ei bine, simțindu-si sfâr- 
şitul aproape, a poruncit să i se construiască pe viitorul 
mormânt două turnuri. I s-au clădit din piatră şi apoi au 
fost acoperite, unul cu aur, gros de aproape un deget, ce- 
lălalt, la fel, cu argint, astfel încât par a fi în întregime din 
aur şi din argint. Fiecare turn este gros, pe toată înălțimea 
sa, de zece paşi, iar conturul este rotund ca un cerc; de jur 
împrejur sunt prinşi clopoței auriți, pentru turnul de aur, şi 
argintați, pentru turnul de argint: şi de fiecare dată când 
bate vântul, aceştia încep să scoată clinchete dulci, ce se 
aud de departe; sunt dintre cele mai frumoase lucruri pe 
care le poți vedea pe lume, bine făcute, mândre şi foarte 

valoroase. Când razele soarelui le ating, ele reflectă pu- 
ternic lumina, zărindu-se de departe. 

Ajunşi în cetatea Mien si văzând cele două turnuri 
de care v-am vorbit, saltimbancii s-au minunat şi i-au 
povestit despre ele, la întoarcere, şi Marelui Han, 
între-bându-1 ce-ar fi vrut să facă din ele, sperând că le 
vor dărâma şi vor îmbogăţi vistieria Hanului cu încă o 
comoară. Dar Marele Han, ştiind că regele din Mien le 
construise pentru mormântul lui şi pentru memoria 
numelui său după moarte, le-a răspuns circarilor să le lase 
aşa cum le găsiseră, fără să le strice în nici un fel. 

Iar hotărârea Hanului nu trebuie să vă mire, căci, 
dacă n-o ştiaţi, v-o pot spune eu: nici un tătar de pe lume 
n-ar atinge de bunăvoie, pentru nimic în lume, vreunul 
din lucrurile ce aparțin morții." 


Mangi 


„Cansigu este un ținut spre soare-răsare. Locuitorii 
de aici sunt idolatri, vorbesc o limbă a lor şi sunt supuşi 
ai Marelui Han, plătindu-i tribut în fiecare an... Toți oa- 
menii au obiceiul să-si împodobească pielea corpului, 
de-senându-şi cu acul figuri de lei, dragoni, păsări şi multe 
altele; şi-aceste desene nu se mai şterg niciodată; şi le fac 
pe faţă, pe gât, pe piept, pe mâini, pe pântece, peste tot. 
Ei le consideră nobile şi frumoase, iar cei cu cele mai 
multe astfel de podoabe sunt socotiți cei mai frumoşi..." 

„Călărind de la Condinfu spre miazăzi vreo trei zile, 
se întâlneşte cetatea Singuimatu, mare, nobilă şi foarte 
bogată, bizuindu-se pe negoţ, mai ales pe cel foarte profi- 
tabil de pe marele fluviu ce trece prin cetate. Locuitorii 

cetăţii l-au împărţit în două, făcând jumătate să curgă spre 
răsărit, iar jumătate spre apus, un braţ spre Mangi, celălalt 
spre Cathay. Zilnic se pot număra pe ele atât de multe 
corăbii şi bărci că nimeni nu şi-ar putea închipui." 

„Odinioară, rege şi suveran peste întinsa provincie 
Mangi era Faghfur, stăpân al unor importante comori, al 
oamenilor şi-al pământurilor, bogat cum nu mai era altul 
pe pământ afară doar de Marele Han Kublai. Poporul său 
nu era nicidecum războinic, fiindcă bărbaţii nu se ocupau 
cu altceva decât cu femeile, regele fiind cel dintâi în 
această privinţă; avea mai bine de trei sute de soţii şi 
nenumărate metrese, în toată provincia nu găseai nici un 
cal, fiindcă paşnicul popor nu era obişnuit să lupte... 

Prin aceste ţinuturi, oamenii săraci, care nu-şi puteau 
întreţine copiii, îi aruncau îndată ce li se năşteau. Regele 
îi aduna pe toţi, punând să se scrie, pentru fiecare, sub ce 
semn astrologie şi sub care stea s-a născut; apoi îi ducea 
în nişte azile, unde erau hrăniţi pe socoteala sa. Când se 
întâmpla ca vreun om bogat să nu aibă copii, venea la rege 
să-i ceară unul, doi sau câţi voia să aibă, adoptându-i. Iar, 
atunci când creşteau mari, regele căsătorea orfanii între 
ei, băieţii cu fetele, şi le dăruia o zestre din vistieria 
personală. Faghfur creştea câte 20.000 de orfani, an de an. 

Mai făcea şi-un alt lucru demn de laudă. Când că- 
lărea prin cetate şi vedea câte-o casă foarte mică, întreba 
din ce pricină era aceea aşa de puţintică; iar, dacă i se 
răspundea că aparţinea unui om sărac, care nu avusese 
mijloace cu care s-o ridice mai mult, regele îi dăruia 
a-celuia suma trebuincioasă. De aceea, nicăieri prin 
Mangi nu vedeai casă care să nu fie mare şi frumoasă. 

Regele acesta împărțea, pentru supuşii săi, dreptatea 
cu multă chibzuinţă, astfel încât nimeni nu găsea c-ar fi 
judecat vreodată părtinitor. 

Cetatea sa trăia într-o asemenea siguranţă a ordinii 
şi-a bunei cuviinţe încât, noaptea, uşile rămâneau descu- 
iate, cu toate că unele erau ticsite de mărfuri scumpe..." 

„Singui este o altă mare si nobilă cetate din Mangi. 
Se întinde pe mai bine de şaizeci de mile şi cuprinde atât 
de mulţi locuitori că nu li se cunoaşte numărul. Dacă lo- 
calnicii ei si cei din ţinutul Mangi ar fi fost războinici, fiți 
încredinţaţi că ar fi cucerit de mult toată lumea... 

în Singui există şase mii de poduri, toate din piatră, 
pe sub care ar putea trece nestingherite două galere odată. 
In munţii din împrejurimi creşte din belşug rubarba şi 
ghimbirul: pentru un gros venețian se pot cumpăra vreo 
şaizeci de livre de mirodenii. 

Singui ar însemna în limba noastră Pământul, în vre- 
me ce, o cetate vecină cu ea se numeşte Quinsay (astăzi, 
probabil Hangzhou), ceea ce ar însemna Cerul.” 


Cetatea Cerului 


„Fără nici o îndoială, Quinsay este cea mai nobilă şi 
mai bună cetate din lumea întreagă, după cum îi scria re- 
gina acestui regat lui Bayan, baronul cuceritor, ca Marele 
Han să afle despre excepţionala valoare a acestui oraş şi 
să nu-l radă de pe faţa pământului, nici să-l dărâme. 

Messer Marco Polo a putut vedea cu ochii lui că nici 
un cuvânt din scrisoarea reginei nu era născocit. 

Se spunea, în scrisoare, că zidurile cetăţii Quinsay 
măsoară în lungime o sută de mile. Dincolo de ele, era în- 
conjurată de ape, iar înăuntru se intra prin cele două- 
sprezece mii de poduri de piatră, atât de înalte cât pe sub 
ele să poată trece în voie o corabie cu catarge cu tot. De 

asemenea, şi prin cetate se vedeau multe poduri pe care 
treceau oamenii dintr-o parte într-alta. 

Localnicii se ocupau cu douăsprezece feluri de me- 
serii; si pentru fiecare existau douăsprezece mii de 
case-ateliere, locuite de muncitori, în fiecare câte zece 
sau, uneori, douăzeci de oameni. Nu erau maiștri, ci calfe 
care făceau ceea ce le poruncea un stăpân. Tot lumeţul 
acesta avea mult de lucru, fiindcă obiectele ce le 
produceau erau foarte căutate în toate celelalte cetăți din 
ținut... 

Mai scria, în epistola reginei, că se găseau în 
Quin-say atât de mulţi negustori bogaţi, care făceau un 
comerț atât de înfloritor, că era cu neputinţă ca un om 
obişnuit să ştie numărul lor sau cantitatea de marfă cu care 
jonglau. Stăpânii de ateliere, de pildă, ca si femeile lor, 
nu atingeau nimic cu mâna lor, ci trăiau ca nişte regi, 
serviţi cu tot fastul de servitori, datorită bogățiilor pe care 
le aveau. Fusese hotărât şi poruncit de rege ca nimeni să 
nu practice altă meserie decât aceea a tatălui, chiar dacă 
avea o avere de o sută de mii de besanţi. 

în mijlocul cetăţii se întindea un lac (probabil, Lacul 
Tai) cu mai bine de treizeci de mile de jur împrejur. Şi pe 
malurile acestuia se ridicau case frumoase si bogate, apar- 
ținând gentilomilor cetăţii, iar printre ele se strecuraseră 
multe abaţii şi biserici de-ale idolatrilor, în mijlocul lacu- 
lui, existau două insule şi, pe fiecare, era construit câte un 
palat foarte bogat si mare, care semăna cu al împăratului. 
Iar când cineva din cetate voia să sărbătorească ceva, 
ținea petrecerea într-unul din aceste palate, căci oricând 
găsea gata pregătite vesela de argint, instrumentele muzi- 
cale şi tot ce ar mai fi avut nevoie: regele însuşi poruncise 
să se facă astfel, ca să-si onoreze supuşii, palatul fiind 
deschis oricui voia să organizeze vreo petrecere. 


Bărci pe lac (pictură). 

Casele acestei cetăţi, majoritatea din lemn, aveau tur- 
nuri înalte de piatră, în care se aşezau lucrurile de preţ, de 
teama focului... 

Oamenii erau de fel idolatri şi, de la cucerire, fo- 
loseau moneda-hârtie a Hanului. Se hrăneau cu orice fel 
de carne, de orice animal, inclusiv de câine, de şobolan 
sau de alte vietăți de care nişte creştini nu s-ar atinge pen- 
tru nimic în lume. 

Aflaţi că, de când Marele Han era stăpân, poruncise 
ca fiecare dintre cele douăsprezece mii de poduri să fie 
păzite, zi si noapte, de câte zece soldaţi, ca nimănui să 
nu-i treacă prin minte să pună în faptă vreun gând rău. 

în Quinsay, există un munte pe care este construit un 
turn, de unde se vede cetatea ca-n palmă, în el veghează 
permanent un om, ce bate cu un ciocan într-o bucată de 
lemn cu rezonanţă când izbucneşte vreun incendiu sau 
altă nenorocire; si auzind bătându-se toaca, oricine ştie 
că-i pericol... 

Toate străzile oraşului sunt pavate cu pietre; dar nu 
numai în Quinsay poţi vedea străzi pavate, ci prin tot ți- 
nutul Mangi, încât poţi călări în voie, pretutindeni; altfel, 
n-ar fi tot atât de uşor, fiindcă relieful este jos şi drept, iar 
când plouă se umple de noroi şi apă. 

în Quinsay sunt trei mii de băi alimentate de izvoare, 
deci cu apă mereu primenită, încât găseşti oricând în ele 
motiv de plăcere într-o desăvârşită curățenie. Aceste băi 
sunt cele mai frumoase, mai sănătoase şi mai spaţioase 
din lume, o sută de bărbaţi şi o sută de femei putându-se 
îmbăia odată. 

Marea Ocean se află la douăzeci şi cinci de mile de 
oraş. Portul se numeşte Ganfu. Aici se pot vedea nenu- 
mărate vase mari, care sosesc sau pleacă în India ori alte 
țări străine, cu mărfuri de toate felurile, de pe urma cărora 

cetatea câştigă gras. Din Quinsay porneşte un fluviu care 
ajunge până într-acest port maritim şi pe care corăbiile şi 
bărcile pot pătrunde până în inima oraşului. 

Kublai a împărțit ţinutul Mangi în nouă părți, din 
care a făcut nouă regate, în fiecare numind câte un rege 
vasal înălțimii sale; fiecare rege înmânează marelui su- 
veran socoteala veniturilor regatului său. 


O legendă chineză povesteşte că un dragon, ieşit din Flu- 
viul Galben, i-a adus prinţului Yu (miticul fondator al celei 
dintâi dinastii, Xia), harta lumii, dovedind astfel rolul fluvi- 
ului în organizarea Chinei. 

Harta lumii se traduce în cifre de la unu la nouă. Pe un 
model de formă pătrată, împărțit în părți egale, Yu creează 
nouă provincii. Conducătorul fiecăreia îi oferă un trepied de 
bronz, pe care sunt gravate harta ținutului său, resursele şi 
fizionomia locuitorilor. Pentru marele suveran, datoria în- 
seamnă să nu lase să se piardă cele nouă trepiede, ca să nu 
rişte a-şi pune în pericol propria autoritate. 

Această concepţie despre lume îşi găseşte expresia în 
„Casa Calendarului" (mingtang) — construită pe la începu- 
tul secolului n î.H., clădirea, păstrată până în zilele noastre, 
este împărțită în nouă „case"”, între care se deplasează su- 
veranul şi unde poposeşte, o dată sau de mai multe ori pe 
an. Când, la începutul fiecărei luni, intră într-una din case, 
constelația, fructele, meteorologia etc. specifice lunii respec- 
tive trebuie să se manifeste. 


în Quinsay locuieşte un rege care are ca vasale o 
sută patruzeci de alte mari şi bogate cetăţi, în foarte în- 
tinsa ţară Mangi se află peste o mie două sute de cetăţi, 
fără a mai socoti târgurile şi satele, nenumărate. Pentru 
fiecare, Hanul a trimis câte-o gardă de zece mii de oameni 
ori de douăzeci ori treizeci de mii... Toţi războinicii care 
păzesc aceste cetăţi sunt din Cathay: buni luptători, deşi 
nu toţi călăreţi; există o multitudine de pedestraşi, după 


222 COLECȚIA CUCERITORII 


cum este mai potrivit cu specificul locului. Cu toții sunt 
întreţinuţi pe cheltuiala Marelui Han. 

Oamenii din Mangi au obiceiul ca, de îndată ce li se 
naşte vreun copil, să-i înscrie ziua, ora, sub care planetă şi 
sub care semn zodiacal s-a ivit pe lume, astfel încât toți 
îşi cunosc augurii. 

Oricine vrea să pornească la drum, merge să-i con- 
sulte pe astrologi: le spune detaliile despre naşterea lui şi, 
apoi, învățații cercetează dacă e bine sau nu ca respectivul 
să plece. Câteodată răspunsul e negativ şi i se spune peste 
cât timp e mai bine s-o facă. Cum aceşti astrologi sunt 
foarte pricepuţi în meseria lor, de cele mai multe ori ghi- 
cind adevărat, toată lumea are încredere în ei. 

Mai există obiceiul să ardă trupurile morţilor. Când 
vreunul moare, rudele şi prietenii poartă marele doliu, 
adică se înveşmântează în haine de cânepă, se strâng în 
jurul mortului cu multe instrumente muzicale si cântă ru- 
găciuni de îmbunare către idolii lor; când convoiul ajun- 
ge la rug, aruncă mortul în foc şi, odată cu el, bucățele de 
pergament tăiate în formă de cai înşeuaţi, de armuri, de 
sclavi bărbaţi şi femei, de cămile şi de ţesături aurite. 
Cred ei că mortul va avea toate aceste lucruri pe lumea 
cealaltă; şi instrumentele muzicale si rugăciunile către 
idoli vor fi socotite pe lumea cealaltă, iar idolul însuşi va 
veni să-l cinstească pe cel dus dintre vii. 

în Quinsay există si palatul regelui fugar, cel ce-a 
fost mai-nainte suveran peste Mangi. Jur-împrejur mă- 
soară mai bine de zece mile; este înconjurat de ziduri 
crenelate, înăuntrul lor fiind cele mai îmbietoare grădini 
ce s-au văzut pe lume, umbrite de pomi cu fructe aromate, 
străbătute de izvoare, cu lacuri şi fântâni la tot pasul, 
pline de peşte, de diverse soiuri. 

Palatul propriu-zis se află în mijloc şi e înalt şi fru- 
mos. Are douăzeci de săli, minunat împodobite şi spaţi- 
oase; iar, între ele, se află una în care o mulțime nesfârşită 
de oameni pot lua masa odată; ea este în întregime aurită, 
tavanul şi pereţii neavând altfel de decoruri decât de aur. 
N-am cuvinte să vă povestesc toate minunile acestui palat. 
Vă voi spune doar că are douăzeci de mese, toate la fel, 
de aceeaşi mărime, şi socotiți acum că la una din ele se 
pot aşeza zece mii de oameni odată; vă pot spune, de 
asemenea, că mai există alte o mie de încăperi, foarte fru- 
moase şi luminoase, toate împodobite cu picturi aurii ori 
de alte culori. 

Quinsay este străbătut de o sută şaizeci de străzi 
principale, de-a lungul fiecăreia aflându-se zece mii de 
case şi palate bogate. Toţi cetăţenii au obiceiul să-şi gra- 
veze numele pe o plăcuţă din faţa casei, împreună cu al 
soţiei şi-ale copiilor lor, ale sclavilor şi ale tuturor celor 
din casă, ba chiar şi numărul vitelor pe care-l au. Dacă se 
întâmplă să moară cineva, de pe plăcuţa de la intrare i se 
răzuieşte numele; iar, dacă se mai naşte vreunul, i se în- 
scrie lângă celelalte, în acest fel, suveranul ştie oricând 
câţi supuşi are în cetate. Pretutindeni se face la fel, şi-n 
Mangi şi-n Cathay. De asemenea, se mai înscrie numele 
şi prenumele tuturor străinilor care poposesc în cetate, 
ziua şi luna când au sosit şi în care au plecat, ca Marele 
Han să poată afla, oricând ar dori-o, despre oricine că- 
lătoreşte prin imperiul său. Si, fireşte, aceasta este o mă- 
sură a unui conducător înţelept, prudent şi prevăzător. 

Quinsay, cum v-am spus, cu proprietăţile sale, alcă- 
tuieşte a noua parte din ţinut. Bogăţiile de-aici se varsă în 
vistieria Hanului, adăugându-i neîncetat comori peste co- 
mori. 

în Mangi se produce aşa o mare cantitate de zahăr 
încât pot să afirm că restul lumii nu produce decât cea- 
laltă jumătate. Acest zahăr îi aduce suveranului trei pro- 
cente din vânzări. Celelalte mărfuri şi produse, cărbunele, 
din care se găseşte din belşug, ori mătasea, în cantităţi 
uluitoare, îi mai aduc şi ele câte zece procente. Astfel, nu- 
mai taxele reprezintă o nemăsurată cantitate de monedă, o 
cifră imposibil de crezut pentru cei ce o aud pentru prima 
oară. 

Messer Marco Polo, care ne-a povestit ceea ce-am 
scris aici, a fost trimis de mai multe ori de Marele Han 
Kublai pentru a controla mersul tributurilor şi vămilor de 
plătit suveranului din această a noua parte a provinciei 
Mangi. Acest tribut, afară de cel al sării, se ridică la suma 
de două sute zece foinan-Nri de aur, adică cincisprezece 
milioane şapte sute de mii opt măsuri de aur — unul din 
cel mai fără de sfârşit număr de monedă de rentă auzit 
vreodată. Dacă numai a noua parte îi aducea un asemenea 
venit, vă puteţi închipui cât aduna Hanul din întreaga 
provincie Mangi! Pentru aceasta, Kublai o plăcea în mod 
deosebit, o veghea îndeaproape şi ţinea mult la pacea lo- 
cuitorilor din Quinsay şi din cetăţile vasale." 


Partea a treia 


întoarcerea negustorului 
rătăcitor 


Dor de ducă 


ublai Han îmbătrânise; medicul său italian, Essia, tocmai 

îi interzisese vinul, înlocuindu-i-l cu infuzia de frunze de 

ceai, în apă fiartă în vase de bronz, la focul din cărbune 
de lemn. Hanul vorbea deja prea des despre virtute şi 
petrecea ore în şir cu discipolii lui Confucius \ Marco 

Polo, ascultându-si suveranul, a înţeles că Marele Han se 

bucurase de toate plăcerile vieții până la saţietate si că se 

pregătea să apună. Mai mult, a aflat că astrologii 
so-vălau să-i alcătuiască horoscopul prințului 
moştenitor. 

Marco Polo şi-a chemat tatăl şi unchiul. Au sosit: doi 
bătrânei veseli, cu barba colilie şi c-un aer nedumerit. 

1) Kuang-Fu-Tseu (551-479 î.H.), filozof care personifică toată 
ştiinţa morală şi politică a chinezilor. A susţinut în etică 
modestia, iar în religie monoteismul. Filozofia sa se bazează 

e trei concepte principale: _fian-ceru], //-tradiţia si /-««-omenia 
[virtutea esenţială“). La sfârşitul vieţii s-a retras, dedicându-se 
myaţatuni discipolilor şi redactării lucrărilor ce i-au adus 


faima-Primăvara şi Toamna (istorică) Marca  Cunoaştere, 
Mijlocul Neschimbat si Dialoguri (filozofice) 

Messer Marco Polo i-a întâmpinat cu aer de stăpân 
şi le-a vorbit cât se poate de serios; tatăl şi unchiul au 
înţeles într-o clipă că trebuia să-si schimbe toate bunurile, 
adică marile averi dobândite până atunci, în pietre preţi- 
oase, uşor de purtat la drum, si să se pregătească de ple- 
care. Marele Han putea muri oricând şi se temeau ca 
drumul de întoarcere să nu se îngreuneze şi mai tare. 

Marco Polo împlinise treizeci de ani. Trupul i se 
oțe-lise în nenumăratele călătorii de-a lungul anilor. Se 
dovedise curajos, se simţea mânat în continuare de setea 
de-a vedea insule şi ţări îndepărtate, aşadar se hotărî să-i 
vorbească Hanului: voia să se întoarcă în patria lui, dar 
urmând calea apelor. Ar fi pornit fără întârziere de nu ar fi 
izbucnit, tocmai atunci, războiul dintre Marele Han şi tră- 
dătorul Nayan. 

Cu multă grijă i-a strecurat la ureche lui Kublai dorul 
ce-l stăpânea. Hanul s-a prefăcut că nu pricepe, i-a oferit 
preţioase cadouri, dar a refuzat să încuviinţeze plecarea. 

Imperiul lui Kublai nu era un stat unic, ci se alcătuia 
dintr-un nucleu cu o mulţime de state satelit, cucerite sau 
anexate, plătind tribut de vasalitate, în timpul călătoriei de 
întoarcere, Marco Polo însuşi nu ştia cui să-i atribuie cu- 
tare sau cutare insulă. Cel mai adesea, aceste state vasale 
erau legate între ele prin căsătoria regilor lor. împăratul îşi 
trimitea fiicele, marea majoritate adoptive, la „barbarii 
care, înrudindu-se cu suveranul, îi deveneau vasali. 

în 1286, hanul Persiei, Argun, nepotul lui Kublai, 
rămăsese văduv; dorea să se recăsătorească numai cu o 
prinţesă de sânge mongol; îşi trimisese 
peţitorii-ambasa-dori la Canbaluc. După ce examinase 
candidatele, Kublai se oprise asupra prinţesei Gogatra, 
în vârstă de şaptesprezece ani. Ambasadorii persani 
ratificaseră această alegere. 

Deşi cerul deasupra tronului tigrului de la Canbaluc 
era încă senin, Marco Polo a simţit că venise timpul să-şi 
ia rămas bun de la Asia şi Marele ei Han. Aşadar, i-a 
convins pe ambasadorii persani să-i cânte în strună. 

„Messer Marco Polo tocmai se întorsese dintr-o mi- 
siune în India, iar baronii levantini, când i-au cunoscut pe 
cei trei Polo, s-au hotărât să facă în aşa fel încât să-i ia cu 
ei la plecare, fiindcă plănuiseră să se întoarcă în ţara lor 
călătorind pe mare, ocrotind-o astfel pe prinţesa Gogatra 
de truda drumului pe uscat. Cei trei Polo, mai ales messer 
Marco, cunoşteau foarte bine Marea Indiei şi locurile pe 
unde se putea trece cel mai uşor. Hanul s-a întristat 
au-zindu-le hotărârea, pentru că ţinea foarte tare la ei, 
dar până la urmă le-a dat încuviințarea de-a pleca 
împreună cu cei trei baroni care conduceau mireasa. 

Suveranul i-a chemat înaintea lui şi le-a dăruit trei 
tăblițe de aur de împuternicire, ca să circule liber pretutin- 
deni prin ţara lui şi pentru ca, pe oriunde ar fi trecut, să 
fie serviţi, fără plată, şi ei şi întreaga suită. I-a însărcinat 
cu o solie pentru papă, pentru regele Franţei, al Angliei şi 
al Spaniei şi pentru ceilalţi regi ai creştinătăţii. 

îmbarcaţi în treisprezece corăbii, echipate cu tot ce 
le-ar fi fost de trebuinţă pentru doi ani pe mare, cei trei 
baroni si prinţesa, cei doi fraţi şi messer Marco Polo şi-au 
luat rămas bun de la Han şi-au plecat." 

Suita număra, în momentul îmbarcării, sase sute de 
persoane. Cele treisprezece corăbii, din lemn de brad, 
a-veau până la şaizeci de cabine fiecare, un catarg mare şi 
patru mici. Cala corăbiei era împărțită în zece-treisprezece 
compartimente, cu pereți de scânduri strâns lipite unele de 
altele, astfel încât, în caz de accident, se crea o pânză de 
apă, fără a pătrunde la cabine. Fiecare corabie avea o sută 
de mateloţi chinezi; dacă nu aveau vânt, înaintau cu vâsle. 

în spatele corăbiei erau remorcate vreo zece alte ambar- 
caţiuni mai mici, care trăgeau corabia când nu bătea un 
vânt bun şi foloseau la diverse alte nevoi. Dacă vasul se 
uza şi intra în docuri pentru reparaţii, i se adăuga încă un 
rând de scânduri dese şi tot aşa, până la şase reprize. Ti- 
monierii chinezi priveau într-o cupă umplută cu apă în 
care plutea un ac ce indica mereu Nordul. 

La câteva zile de la plecare, boala a început să facă 
ravagii la bord. Venețienii, ca oameni cu multă experi- 
ență, beau multă apă, mâncau ceapă şi-şi purtau de grijă. 
Mateloţii aveau gingiile umflate şi mongolii cădeau sece- 
raţi de scorbut şi de malarie, unul după altul. Din o mie 
două sute de oameni îmbarcaţi, nu rămăseseră decât ju- 
mătate la prima escală. 

Corăbiile înaintau în grup dezordonat, urmate de re- 
chinii care se băteau pe cadavrele aruncate în mare. 


Ţările arborilor rari 
> 


„Aflaţi că marea, în partea unde se află insulele, se 
numeşte Chin, ceea ce înseamnă «marea care se află 
aproape de ținutul dinastiei Chin (Mangi)». Marea Chin, 
după cum zic pescarii si navigatorii bătrâni ai locului, în- 
conjoară cu apele sale şapte mii patru sute cincizeci şi 
nouă de insule. Marinarii aceştia spun că le-ar fi vizitat pe 
toate. Şi sunt demni de crezare, căci nu fac altceva decât 
să navigheze, o viață întreagă, pe-această mare. 

Nu există nici o insulă dintre acestea pe care să nu 
crească arbori minunați şi puternic parfumatțti, ca, de pildă, 
arborele de aloe sau alţii şi mai preţioşi; de asemenea, se 
găsesc şi foarte multe soiuri de mirodenii. Numai pe aici 

creşte piperul alb ca zăpada, cu belşug de roade. Ului- 
toare sunt bogăţiile lor: aurul, pietrele preţioase şi perlele, 
în pofida acestor comori, insulele sunt rar vizitate, fiindcă 
sunt atât de departe de uscat că foarte greu se poate ajun- 
ge până la ele. Dacă vreo câteva corăbii, din Canton ori 
din Quinsay, se-aventurează totuşi până acolo, vin încăr- 
cate cu-atâtea minunăţii încât stăpânii lor au un mare 
câştig. Dar, vă încredinţez că le trebuie cel puţin un an ca 
s-ajungă înapoi, căci pleacă iarna şi se mai întorc în vara 
următoare. Şi-aceasta si din pricină că pe această mare 
suflă două vânturi: unul care îi duce si celălalt care-i în- 
toarce; unul care bate toată iarna şi celălalt, toată vara. 

Eu v-am spus c-această mare este numită Chin, însă, 
în realitate, este tot Marea Ocean, aceea care înconjoară 
tot pământul. Este numită Chin aici, la fel cum am zice 
noi Marea Angliei sau Marea La Rochelle, cum, într-altă 
parte, e numită Marea Indiei — dar care este una şi 
a-ceeasi, mereu Marea Ocean”. 

Despre cetatea-port Canton, una dintre cele mai ves- 
tite la epoca aceea, Marco Polo se arată destul de zgârcit 
la vorbă, semn că nu-i era familiară, probabil pentru că, 
grăbit să plece, n-a luat în seamă toate minunăţiile de aici. 
Cu toate acestea, o pictează destul de sugestiv. 

„Aşezată într-un ţinut frumos şi mănos, cetatea Can- 
ton este una dintre cele mai mari şi nobile din imperiul 
Marelui Han. Aici se deschide un mare port, în care vin 
toate corăbiile din India, încărcate cu mirodenii şi alte 
mărfuri preţioase; în acest port, ajung şi mărfurile din 
Mangi; se face schimbul între negustori si apoi se răspân- 
desc prin toată lumea. Pot să vă spun că, pentru o corabie 
de piper care ajunge în Alexandria ori într-aîtă parte pe 
țărmurile creştinilor puteţi socoti o sută sau chiar mai 

multe astfel de corăbii ce acostează la Canton. Se zice că 
Marele Han ridică de aici venituri considerabile... 

Plecând din Canton şi navigând o mie cinci sute de 
mile spre sud-vest, ajungem la ţinutul Ciamba, foarte bo- 
gat, ai cărui locuitori vorbesc o limbă proprie şi sunt con- 
duşi de un rege al lor. Sunt idolatri şi plătesc, în fiecare 
an, Marelui Han un tribut în elefanţi, câte douăzeci de 
elefanţi albi, cei mai frumoşi şi mai mari din ţară." 

Marco Polo o vizitase în 1280, la întoarcerea dintr-o 
misiune în Sud. Observase că pe aici creşteau în voie ar- 
borii de aloe şi cei cu lemnul negru, pe care noi îl numim 
abanos. „Altceva demn de amintit nu mai este" — un alt 
leit-motiv al naraţiunii sale. în Ciamba şi-au reîmpros- 
pătat rezervele de apă, apoi şi-au ridicat pânzele şi-au 
continuat periplul. 

După o vreme, au zărit Insula Java. 

„La sud de Ciamba, navigând o mie cinci sute de 
mile înspre miazăzi, se ajunge pe o insulă numită Java, 
despre care marinarii de-aici spun că este cea mai întinsă 
din lume, fiindcă țărmurile ei, jur împrejur, măsoară mai 
bine de trei mii de mile. Locuitorii au un rege al lor şi 
foarte multe bogății: piper negru, nucşoară, galanga, 
cuişoare, scorţişoară şi tot felul de alte mirodenii. Marele 
Han n-a putut s-o cucerească, pentru că se află mult prea 
departe şi un război l-ar fi costat prea scump..." 

De aici, alte si alte insule le jalonau traseul. Dar, 
vântul s-a schimbat, marea a devenit năzuroasă. Trebuia 
să se oprească pentru a petrece la adăpost perioada de 
iarnă, adică cinci luni „în care messer Marco Polo a po- 
posit într-unul din regatele Javei Mici... Vă spun că aici 
nu se vede vreodată pe cer nici Steaua Nordului, nici Lu- 
ceafărul de Seară. Messer Marco Polo şi însoțitorii săi au 
coborât de pe corăbii şi şi-au construit fortărețe si castele 


Arborele-Sticlă, specie de haohah pitic, 
întâlnit numai pe Insula Java. 

din lemn în locul ales pentru tabără, de teama sălbaticilor 
de pe aici, care mâncau oameni..." 

„Insula Java Mică ', în pofida numelui, nu este chiar 
atât de «mică», având mai bine de o mie de mile în jurul 
coastei. Aflaţi că este împărţită în opt regate, conduse de 
opt regi încoronați: fiecare glăsuieşte într-o Limbă proprie 
şi toţi locuitorii sunt idolatri. Se găsesc pe-această insulă 
multe mirodenii rare, cum n-ajung niciodată pe la noi. 

Unul din aceste regate este adesea vizitat de sarazini, 
care-au reuşit să-i convertească pe localnici la legea lui 
Mahomed; însă, doar pe cei din cetăţi, fiindcă oamenii 
din munţi trăiesc ca animalele şi se închină la felurite lu- 
cruri: în fiecare zi se închină celui dintâi lucru pe care-l 
văd dimineaţa, la trezire." 

Sumatra nu era ospitalieră. Totul părea straniu şi ostil: 
cerul, graiurile necunoscute, arborii. Pădurile, dese ca 
peria din basme, ascundeau în ele sălbăticiuni şi licorni. 

„Locuitorii regatului Basma vorbesc o limbă a lor, 
trăiesc în sălbăticie, nu au nici un fel de religie şi zic c-ar 
fi supuşi ai Marelui Han; dar nu-i plătesc nici un tribut, 
fiindcă sunt prea departe. Au mulți elefanţi şi inorogi, 
care sunt ceva mai mici decât cei dintâi: au pielea ase- 
mănătoare cu a bivolului, picioare ca de elefanţi şi-un 
corn în mijlocul frunţii, alb şi foarte gros. Nu fac nici un 
rău cu-aeest corn, ci atacă prada cu limba lor plină de ţepi 
mari şi lungi. Capul li se aseamănă cu acela de mistreţ şi-l 
poartă totdeauna în pământ. Trăiesc cu precădere în jurul 
lacurilor şi mlaștinilor. Sunt fiare foarte urâte la vedere şi 
nici pe departe nu se lasă prinse cu uşurinţă, plecându-şi 


1) Java Minor, cum îi spune Marco Polo, noi o numim, astăzi, 
Sumatra. 

capul în poala vreunei fecioare, cum se spune pe la noi . 
ba este chiar pe dos! 

Vă pot spune că cei ce aduc pe la noi omuleţi îm- 
păiaţi şi se jură că-i au din India mint, fiindcă piticii aceia 
nu sunt decât maimuțe mici, care trăiesc pe-această insulă. 
Aceste maimuțe au faţa aidoma cu a omului. Vânătorii le 
prind, le rad pe tot corpul, nelăsându-le păr decât pe 
barbă, la subsuoară şi pe unde mai creşte la om, apoi le 
ucid şi le lasă să se usuce, îmbălsămându-le cu camfor şi 
alte substanţe, aranjându-le cât să semene cu nişte oa- 
meni. Dar nu sunt oameni adevăraţi, fiindcă în toată India 
ori în vreo altă ţară şi mai sălbatică n-au fost văzuţi pitici 
de-aceştia!" 

Indigenii n-au reuşit să-l păcălească pe bătrânul ne- 
gustor Matteo Polo, care s-a prins imediat de înşelătorie, 
avertizându-şi nepotul. Probabil că, altfel, ar fi fost tentat 
să achiziționeze câteva exemplare de „curiozităţi”. 

Insula avea o atât de frumoasă podoabă de arbori şi 
plante de tot felul încât nu-ţi venea a crede că nu era 
mâna unui priceput grădinar, ca acela ce aranjase Muntele 
Verde al Marelui Han. Seara, stele mici începeau să zbu- 
rătăcească printre copaci, fulgerând văzduhul cum n-o 
făceau pe cer. Dar, dacă prindeai vreo steluță de-aceasta, 
descopereai că nu era decât o musculiță multicoloră care 
strălucea verzui, ceva mai intens ca un muc de lumânare. 

Marco Polo se plictisea, trecându-şi timpul cu vână- 
toarea şi pescuitul, bând vin de palmier şi mâncând nuci 
de cocos. 

„în cursurile de apă ce străbat insula se găsesc mulţi 
peşti, foarte mari, frumoşi şi gustoşi. Locuitorii nu au nici 
un fel de grâu, dar se hrănesc cu orez; n-au nici vin din 


1) în Europa se desenau inorogii pe blazoane si se credea despre 
ei că ascultă orbeşte de poruncile oricărei fecioare întâlnite. 

viță, dar au un alt soi de băutură, pe care o obţin astfel: 
creşte prin ţinuturile acelea o specie de copac şi, când lo- 
calnicii vor să bea, taie câte-o ramură şi agaţă sub 
des-picătură o oală; într-o zi şi-o noapte, oala e plină. 
Din aceşti copaci, care seamănă cu nişte curmali, obţin un 
soi de vin alb şi-un altul rubiniu, amândouă foarte plăcute 
la gust. Nu se taie mai mult de trei ramuri odată şi, când 
din locul tăierii nu mai curge nimic, se udă cu apă la 
rădăcină, apoi, la puţin timp, ramura începe iar să dea 
vin. 

Locuitorii de pe-aici au un obicei rău. 

Când vreunul din ei se îmbolnăveşte, trimit după 
vrăjitori şi-i întreabă dacă suferindul trebuie să se însănă- 
toşească sau nu. Dacă aceia spun că trebuie să se facă 
bine, îl lasă de capul lui până îi trece. Dar, dacă vrăjitorii 
prezic c-ar trebui să moară, trimit după călăi care fac să 
se împlinească previziunile vrăjitorilor; aceştia vin şi-i în- 
deasă bolnavului cârpe pe gât până ce se sufocă şi moare. 
Atunci îl iau şi-l frig, iar toate rudele mortului se strâng 
să-l mănânce. Rod bine oasele, curățându-le de toată mă- 
duva si grăsimea, fiindcă, zic ei, dacă ar mai rămâne şi-o 
fărâmă lipită pe oase, la aceea s-ar strânge viermii şi, dacă 
ar mânca-o ei, când ar muri, sufletul mortului ar însemna 
să fie împovărat cu păcatul morţii sufletelor viermilor, şi 
n-ar mai fi mântuit, ci spurcat. Dacă le pică în mână 
vreun prizonier ce nu e din ţara lor, nici vorbă să-l răs- 
cumpere cineva: îl ucid şi-l mănâncă imediat. E-un obicei 
foarte urât şi destul de periculos. 

în mare cantitate creşte pe-aici şi băcanul . oamenii 
îl seamănă şi, când se face cât spicul grâului, îl smulg din 
pământ şi-l plantează într-altă parte, îl lasă încă trei ani şi 
1) arbore exotic cu lemn roşiatic, esenţă folosită mai ales în 


sculptură şi artizanat; prin fierbere se obţine un colorant roşu, 
utilizat la'textile. 

apoi îl scot si-l folosesc cu rădăcini cu tot. Şi messer 
Marco Polo a adus câteva seminţe de băcan la Veneţia si 
le-a sădit în pământ; însă n-a ieşit nimic, probabil din 
cauza climei, mult m'ai rece. 

Vă voi povesti o altă minune văzută aici: există un 
soi de arbore care dă o făină foarte bună la gust; arborii 
aceştia sunt înalți şi groşi; scoarţa lor e foarte subţire, iar 
pe dedesubt sunt plini de făină. Messer Marco Polo ne-a 
povestit cum el însuşi a strâns de mai multe ori făină din 
aceasta, a frământat-o şi-a făcut pâine, foarte bună la gust. 

Despre celelalte regate nu-i mare lucru de povestit, 
aflându-se în cealaltă parte a insulei, pe unde Marco Polo 
n-a mai ajuns." 


Eldorado 


Nu am putea merge mai departe fără a aminti una 
din cele mai tulburătoare descrieri ale vreunui ţinut înde- 
părtat, care va înlocui în mintea aventurierilor şi desco- 
peritorilor de mai târziu mitul Atlantidei. 

Deşi Cartea lui Marco Polo sau Despre minunile lu- 
mii i-a atras autorului porecla de mincinos, fiind citită 
câteva secole bune ca o lucrare fantezistă şi exagerată în 
toate, pasajul despre insula plină de aur a Japoniei, numită 
Zipangu, a produs mereu o puternică impresie. 

Se prea poate ca legenda palatelor de aur japoneze 
să fi fost inspirată de basmul chinez despre împăratul 
Tsin-Chi-Huandi (249-207 î.H.), care ar fi trimis trei 
sute de tineri cu tot atâtea fete să-i caute ierburile care 
dădeau nemurirea. Solii aceştia s-ar fi stabilit în Japonia, 
unde ar fi ridicat un palat, „Kanjoku", numai din aur şi 
argint. 


238 COLECȚIA CUCERITORII 


Cert este că, pe vremea când Marco Polo se afla la 
curtea lui Kublai, Hanul a încercat, în zadar, să cucerească 
Japonia. Războinicii trimişi în expediţie au povestit, la 
întoarcere, numeroase detalii despre! bogăţiile din 
Zipan-gu (sau Cipangu), pe care le regăsim şi la Marco 
Polo. 

„Zipangu este o insulă în largul mării, înspre răsărit, 
foarte departe de pământ, la peste cinci sute de mile. Este 
o insulă uriaşă. Locuitorii sunt albi şi frumoşi. Sunt idola- 
tri şi nu sunt supuşii nimănui. Au atâta aur încât pare ne- 
sfârşit izvorul lui, căci se găseşte la tot pasul. Dar foarte 
puţini negustori merg până acolo, din pricina prea lungu- 
lui drum pe mare şi poate tocmai de aceea aurul se gă- 
seşte în cantităţi neînchipuite pe Insula Zipangu. 

Ei bine, aflaţi că palatul suveranului de aici este în 
întregime acoperit cu aur, cum sunt bisericile la noi aco- 
perite cu plumb. Toate dalele palatului şi cele dinăuntrul 
camerelor sunt turnate din aur, groase de mai bine de 
două degete; chiar şi ferestrele sunt din aur pur, încât 
bogăţia acestui palat este fără de putinţă de socotit. Mai 
are, de asemenea, grămezi de perle şi de pietre preţioase... 

I s-a vorbit, odată, Hanului Kublai despre imensa bo- 
găţie a acestei insule; de cum a auzit, s-a şi gândit să o 
cucerească. Aşadar, a trimis doi baroni cu multe corăbii şi 
mulţime de războinici. Unul din aceşti baroni se numea 
Aba-han, iar celălalt Vonsanicin. Amândoi erau iscusiți la 
război si mândri. Au pornit cu armata din porturile de la 
Canton şi Quinsay şi s-au avântat în largul mării spre Zi- 
pangu. După o vreme, au pus piciorul pe insulă, unde au 
cucerit pământurile şi satele, dar n-au întâlnit nici târguri, 
nici cetăţi. Apoi, li s-a întâmplat o mare nenorocire. 

Aflaţi domniile voastre că, pe-aici, vântul din nord 
suflă cu atâta putere încât pustieşte totul în calea lui. ŞI, 
cum porturi pe insulă erau puţine, flota Marelui Han a 

fost prinsă în bătaia năvalnicului vânt şi nu i-a putut ţine 
piept. Baronii s-au gândit că, de vor mai rămâne acolo, 
flota le va fi făcută praf şi pulbere. S-au îmbarcat, aşadar, 
la iuţeală, au întins pânzele şi-au plecat. Dar, nici nu se 
depărtaseră bine, că au fost împinşi împotriva voinţei lor 
spre o altă insuliță. Flota s-a izbit de stâncile din jur şi 
mulți au pierit, scăpând cu viaţă doar vreo treizeci de mii, 
ce s-au adăpostit de furtună înăuntrul insulei. Se credeau, 
de altfel, si ei sortiţi pieirii, căci n-aveau merinde de nici 
un fel; priveau cu amărăciune la cele câteva corăbii care 
scăpaseră de naufragiu şi-acum goneau cu toată puterea 
spre ţara lor, fără a da vreun semn că s-ar mai întoarce: 
aceasta pentru că cei doi baroni, conducătorii numiţi de 
Han în fruntea armatei, se urau în străfundul inimii şi se 
invidiau de moarte; de aceea, baronului care scăpase din 
furtună nici nu-i trecea prin minte să se întoarcă spre to- 
varăşul său, rămas prizonier pe insulă. Si ar fi putut s-o 
facă lesne, de vreme ce vântul care stârnise furtuna se po- 
tolise îndată după aceea. Dar baronul nu s-a întors, ci a 
mers aţă spre casă, în ţara lui. lar cei rămaşi pe insulă se 
gândeau că le venise sfârşitul şi nu întrezăreau nici o cale 
să-i scape. 

Iar, când regele din Zipangu află că o parte din flota 
duşmană eşuase pe acea insuliță, iar cealaltă fugise, se 
simţi foarte bucuros şi aproape de victorie; şi, cu mic cu 
mare şi-au strâns toate corăbiile ce le-aveau şi au pornit 
spre refugiul nefericiţilor captivi, debarcând toţi deodată, 
din toate părţile. 

Când au văzut tătarii că duşmanii puseseră toţi pi- 
ciorul pe pământ şi nu-si lăsaseră pe nimeni de pază la 
corăbii, ca oameni ce nu stăteau mult pe gânduri s-au 
prefăcut că vor să fugă, dar s-au adunat cu toţii spre co- 
răbiile duşmanilor; într-o clipă s-au urcat la bord şi pe-aci 

ţi-e drumul. S-au îndreptat spre Zipangu, unde-au venit la 
cetatea cea mare ţinând în sus pavilioanele şi însemnele 
corăbiilor capturate. Cei rămaşi în cetate, care nu erau 
pregătiți să se apere, văzând pavilionul suveranului, s-au 
gândit că sunt ai lor şi i-au lăsat să intre, îndată ce s-au 
văzut înăuntru, tătarii au ocupat fortăreaţa, alungându-i 
din cetate pe toți locuitorii, mai puţin pe femeile frumoase, 
pe care le-au păstrat pentru ei. Astfel, oamenii Marelui 
Han au pus stăpânire pe cetatea de aur. 

Când regele insulei a aflat că-şi pierduse cetatea, s-a 
simțit cuprins de deznădejde. Căci, pentru a se întoarce, 
nu mai avea decât vreo câteva bărci, şi acelea şubrede, 
însă, si-a adunat încet-încet toată armata, înapoi pe insula 
cea mare, şi-a pornit să asedieze fosta lui cetate. 

Tătarii dinăuntru au rezistat şapte luni şi-n tot acest 
răstimp s-au gândit, zi şi noapte, cum să facă să-i dea de 
ştire Marelui Han despre soarta lor; dar n-au găsit nici o 
soluţie. Văzând ei că nu mai pot ţine piept, s-au predat, 
dar s-au rugat să fie lăsaţi în viaţă, însă n-au mai putut 
niciodată să părăsească Insula Zipangu. 

Acestea s-au petrecut în anul Domnului nostru 1279. 

Marele Han, mânios, a poruncit să i se taie capul 
baronului care fugise. Pe celălalt, care rămăsese pe insulă, 
l-a condamnat la moarte, pentru că nu se purtase ca un 
războinic adevărat şi iscusit. Dar altă flotă spre Zipangu 
n-a mai trimis." 

Descrierii Insulei Zipangu — una din rarele erori ale 
lui Marco Polo — i-a fost dat să se bucure de cea mai 
mare atenție. Se păstrează la Sevilla, la muzeul 
Columbi-ana, un exemplar din cartea lui Marco Polo, cu 
şaptezeci de adnotaţii ale lui Cristofor Columb, ce-a fost 
surprins şi interesat în mod special de palatele de aur 
japoneze. 

Cosmograful florentin Paolo Toscanelli, în faimoasa 
lui scrisoare către Cristofor Columb, datată din 1474, face 
şi el referiri la aceste palate şi subliniază necesitatea de a 
ajunge în bogata Insulă Zipangu. Citind însemnările lui 
Marco Polo, Columb va ajunge la o concluzie (fericit) 
eronată: se putea ajunge în Asia, fără a înconjura Africa, 
ci navigând înspre vest, traversând oceanul. 

La 3 august 1492, trei caravele ridicau ancora din 
Paloş şi luau direcţia cap-vest. în dimineaţa zilei de 12 
octombrie, Columb a debarcat pe-o insulă pe care a 
denu-mit-o San-Salvador. Navigând de la o insulă la alta, 
„recunoştea" arborii şi băştinaşii după descrierile lui Polo 
şi, înşelându-se mereu, Columb a atins un pământ pe care 
l-a luat drept coasta Asiei. Era Insula Cuba. De aici, i-a 
trimis o scrisoare Marelui Han. Nu ştia că un întreg 
ocean îl separa de Marele Han. 

Astfel, lucrarea veridică a lui Marco Polo autorului 
nu i-a adus decât faima de cel mai mare mincinos, în 
timp ce eroarea cauzată de ea I-a condus pe un alt călător 
la descoperirea Lumii Noi. 

Mirajul aurului japonez trebuie să fi strălucit con- 
stant în faţa ochilor lui Columb, care, descoperind Ame- 
rica, se aştepta să vadă lucind la orizont acoperişurile de 
aur ale fatidicelor palate; aceleaşi presupuse minuni din 
Zipangu s-au născut în visurile conquistador-ilor care şi- 
au croit drum prin America Centrală si în cele de mai târ- 

1) 2) 
ziu, ale unor exploratori ca Barents ŞI 
Chancellor , 
pierduţi în gheţurile Arcticii. 

1) Willem Barents, navigatpr olandez (1550-1597); a descoperit 
Insulele Noua Zemlea şi Svalbard, din marea care îi poartă 
de atunci numele. 


2) Richard Chancellor, navigator scoţian (m. 1556); a descoperit 
Marea Albă. 

India 


Când, în sfârşit, s-a făcut timp frumos, au putut să-şi 
înalțe iarăşi pânzele. Nenumărate insule, mari şi mici, se 
înşirau în stânga şi-n dreapta, dar negustorii noştri nu se 
mai opreau, căci indigenilor nu le plăceau deloc străinii. 

Au pătruns apoi în apele teritoriale ale marelui regat 
al Indiei. Marco Polo va avea prilejul să descrie ceea ce 
doar puţini până la el mai văzuseră şi nici un alt european 
nu mai povestise încă; tot lucruri demne de povestit, la fel 
de minunate ca şi cele despre Cathay şi Mangi. Le vom 
înfățişa păstrând cuvintele povestitorilor noştri din secolul 
Xm — perechea Polo-Rustigielo — fiindcă farmecul le- 
gendei şi-al uluitoarelor noutăţi se împletesc mai reuşit ca 
oriunde în aceste lungi capitole despre Marea Indie. 

Când, în fine, au debarcat la Ceylon, Marco Polo îm- 
plinise doi ani de când era pe mare şi patruzeci de viaţă. 

„Ceylon se află în partea de sud-vest a Mării Ocean 
şi, prin întinderea ei, este cea mai mare insulă. Măsoară în 
lungime, pe coastă, mai bine de două mii patru sute de 
mile, după cele ce spun navigatorii locului; dar vântul din 
nord bate cu-atâta putere încât a acoperit cu apă o bună 
parte din uscat, de-aceea nu mai e la fel de întinsă ca 
odinioară. Unde bate vântul de nord, relieful insulei este 
Jos şi cu totul neted încât, dacă vii din largul mării cu o 
corabie, n-o vezi decât după ce te-ai urcat pe țărm. 

Pe această insulă se află cele mai de preţ lucruri din 
lume: rubinele. Regele îl deține pe cel mai frumos şi cel 
mai mare ce s-a văzut vreodată, lung de mai bine de-o 
palmă si gros cât un braţ de om; este cea mai strălucitoare 

piatră şi n-are, nicăieri, nici cea mai mică pată; împrăştie 
văpăi ca de foc şi e atât de valoroasă încât n-ar fi cu pu- 
tință s-o plăteşti, cu nici un fel de monezi. 

Marele Han şi-a trimis solii la acest rege, 
întrebân-du-l dacă i-ar face bucuria de a-i vinde lui acel 
rubin, pe care şi-l dorea din tot sufletul, oferindu-i în 
schimb mari bogății, însă regele i-a răspuns că pentru 
nimic în lume nu l-ar da altuia, căci îl are din 
moşi-strămos.... 

Pe Insula Ceylonului se ridică un foarte înalt munte; 
este atât de abrupt şi de neted că nimeni n-ar putea să-l 
urce, dacă nu s-ar fi prins, din loc în loc, de stâncă mai 
multe lanţuri groase de fier, atât de bine potrivite încât, 
ți-nându-se de ele, oamenii pot ajunge până în vârf. 
Creştinii spun că pe acest munte se află mormântul lui 
Adam, întâiul nostru tată; şi sarazinii spun acelaşi lucru; 
idolatrii spun că este mormântul celui dintâi idolatru de pe 
lume, care se numea Sagamoni Bor cam." 

Urmează o prelucrare creştină a povestii lui Buddha: 

„Sagamoni, se crede, a fost cel mai bun om din lu- 
me, un sfânt după credinţa ceylonezilor. Se zice c-a fost 
fiul unui mare şi puternic rege, dar că prinţul a avut o 
viaţă atât de pioasă încât niciodată n-a vrut să se amestece 
în treburile lumeşti şi nici nu visa c-o să fie vreodată rege. 
Iar tatăl lui, auzindu-l, întâi s-a mâniat nespus, apoi a 
încercat să-l ispitească, promiţându-i câte-n lună şi-n stele, 
însă prinţul nici nu voia s-audă, spre adânca întristare a 
tatălui, care nu mai avea vreun alt fiu să-i lase moştenire 
regatul. 

Până la urmă, regele a pus să se construiască un 
mare palat şi I-a închis pe fiul lui înăuntru; acolo era ser- 
vit de o mare mulțime de fecioare, cele mai frumoase de 
sub soare; regele le poruncise să se joace cu dânsul, zi şi 
noapte, să-l înveselească, să-i cânte şi să-i danseze, ca 

inima lui să nu cunoască nici o durere omenească. lar 
tânărul nostru creştea în palatul său, fără să ştie de nici 
una din relele de pe lume, fără să întâlnească vreun străin 
sau vreun alt bărbat. 

într-o bună zi, în timp ce tânărul călărea prin grădina 
palatului, s-a întâmplat să zărească, dincolo de ziduri, un 
om mort, dus de convoiul rudelor îndoliate la groapă. A 
rămas locului, uimit peste măsură, căci niciodată până 
a-tunci nu mai văzuse vreunul. Si se întoarse spre cele 
ce-l însoțeau şi le întrebă ce era acela. Ele i-au răspuns că 
era un om care murise. 

— Cum?! făcu fiul regelui, oamenii sunt muritori? 
— Da, precum vezi, mor... 

Tânărul n-a mai scos nici un cuvânt, continuând să 
călărească, dus pe gânduri. 

într-o altă zi, a zărit, printr-una din porţile grădinii, 
un bătrân; dar atât de bătrân încât abia mai putea merge, 
nu mai avea nici un dinte în gură, plângându-se de nepu- 
tinţa vârstei sale. Prinţul a întrebat din care pricină nu mai 
putea merge acel om. Şi însoţitoarele sale i-au răspuns că 
de bătrâneţe, prea mulţii ani trăiţi apăsându-l şi făcându-l 
neputincios şi ştirb. 

Iar când tânărul află că toţi oamenii îmbătrânesc, s-a 
simţit cuprins de-o mare mâhnire. S-a întors la palatul său 
ŞI şi-a zis că nu va mai rămâne în lumea aceasta tristă, ci 
va pleca într-aceea în care nimeni nu moare niciodată. lar 
într-o noapte a ieşit, neînsoţit de nimeni, din palatul dăruit 
de tatăl lui şi-a plecat departe, în munţii cei mari si singu- 
ratici. A rămas sihastru până la sfârşitul zilelor, ducând o 
viaţă aspră, postind în toată vremea, ca şi când ar fi fost 
creştin. Dacă ar fi fost, din pricina vieţii cuvioase şi cin- 
stite pe care a dus-o, ar fi devenit, cu siguranţă, un sfânt 
la fel ca Domnul nostru lisus Hristos." 

Iată o afirmaţie surprinzătoare pentru un bun creştin! 
Să nu uităm însă că Marco Polo şi-a desăvârşit caracterul 
în lumea imperială mongolă, unde nu doctrina era impor- 
tantă, ci cuviinţa personală a credinciosului. 

„S-a întâmplat, odată, ca Marele Han să audă că în 
vârful muntelui din Ceylon ar fi mormântul lui Adarn, în- 
tâiul nostru tată, si că acolo se mai păstrau încă părul, din- 
ţii şi blidul din care mâncase. Şi Kublai si-a pus în gând 
să le aibă cu orice preţ. A trimis, aşadar, o mare amba- 
sadă. Acestea se întâmplau în anul Domnului 1284. Solii 
i s-au înfățişat regelui din Ceylon şi atât I-au rugat încât, 
până la urmă, le-a dat doi dinţi de jos, mari şi groși, puţin 
din părul lui Adam şi, de asemenea, vasul din care mân- 
case, din porfir verde, foarte frumos... Se mai zice că i s-a 
povestit lui Kublai că blidul verde avea o însuşire magică: 
dacă puneai într-însul came pentru un singur om, se făcea 
destulă pentru cinci. Să ştiţi că Hanul a încercat şi el si a 
găsit că 1 se spusese adevărul." 

„La şaizeci de mile de Ceylon, navigând spre vest, 
se află provincia Malabar, care mai este numită şi Marea 
Indie, ţinut care se găseşte pe uscat, în această provincie 
sunt cinci regi, frați gemeni, care o guvernează. 

Pe aici se găsesc perle foarte mari şi foarte frumoase; 
vă voi povesti cum anume sunt pescuite ele. în marea ce 
udă țărmurile Malabarului se deschide un golf, cam în 
dreptul Insulei Ceylon, în care apa n-are mai mult de 
zece-doisprezece paşi adâncime. Pescuitorii de perle stau 
în acest golf din luna aprilie până la jumătatea lunii mai, 
într-un loc numit Bettalar. Mai mulți negustori le ţin com- 
panie, fiindcă ei i-au tocmit pe scufundători, promițându-i 
regelui a zecea parte din ce vor pescui, în afară de aceasta, 
vor mai plăti a douăzecea parte celor care descântă marii 
peşti ca să nu le facă rău scufundătorilor. Aceşti vrăjitori 

se numesc abrimavani, iar descântatul lor nu durează de- 
cât o singură zi. Pescuitorii de perle îşi aleg un loc şi se 
aruncă în apă, înotând până la fund, unde stau cât pot de 
mult. De acolo culeg scoicile cu perle, scoici care arată ca 
stridiile de mare. Perlele sunt de toate mărimile, de toate 
formele... Dar, de cum trece de jumătatea lunii mai, nu 
mai afli nici urmă de ele. Este adevărat că se găsesc la 
trei sute de mile de golful acesta, însă din luna septembrie 
până la jumătatea lui octombrie... 

în tot Malabarul nu există nici croitor, nici meşter 
care să coasă veşminte şi-aceasta pentru că locuitorii de 
aici umblă tot timpul despuiaţi. Doar părţile ruşinoase şi 
le acoperă cu o bucată de cârpă — fie bărbaţi, fie femei, 
fie săraci, fie bogaţi. Până şi regele e gol, însă mai poartă 
un lucru de care este tare mândru: un colan din mulţime 
de pietre preţioase, rubine, safire, smaralde şi altele, încât 
doar acesta valorează o comoară; pe piept, de la gât până 
la picioare, are un fir subţire de mătase, pe care sunt 
înşirate o sută patru perle mari şi rubine; se zice că salba 
are acest număr de mărgele pentru că tot atâtea rugăciuni 
trebuie să înalțe idolilor acela ce o poartă, căci aşa este 
datina, din moşi-strămosi. 

Regele Malabarului are peste o sută de soţii, fiindcă, 
de fiecare dată când vede o fată frumoasă, o ia de nevastă. 
De aceea are şi mulţi copii. Se zice că, odată, a văzut că 
unul din fraţii lui avea o soţie foarte frumoasă; cuprins de 
pofte, n-a putut rezista şi i-a răpit-o. Dar fratele lui s-a 
purtat ca un om înţelept şi s-a prefăcut că n-a băgat de 
seamă. După ce regele moare, nici unul din copiii lui nu 
se atinge de comorile tatălui, căci zic ei: «Fiindcă tatăl 
nostru a câştigat şi-a adunat această comoară, noi trebuie 
să strângem una la fel de mare». Astfel se face că vistieria 
regală creşte continuu. 


Peisaj din arhipelagul indone/ian. 

în Malabar nu se cresc cai, de aceea, cea mai mare 
parte din averile locuitorilor se duce pe cumpăratul cailor. 
Negustorii din alte ţinuturi vin la cei cinci fraţi regi şi le 
vând lor caii. Regele cere, în fiecare an, să se cumpere 
mai mult de două mii, iar fraţii lui vor tot atâţia. Pricina 
pentru care cheltuie atât este că toţi caii pe care-i cumpără 
mor până într-un an, fiindcă cei ce trebuie să-i îngrijească 
sunt nepricepuţi. Cailor li se dă de mâncare orez ameste- 
cat cu bucăţi de carne friptă şi de aceea mor toţi. 
Geam-başii nu le aduc şi rândaşi, tocmai ca să nu piardă 
vadul ce-i îmbogăţeşte în fiecare an. O altă minune ce se 
petrece aici este că nici o iapă nu poate naşte — fiindcă, şi 
dacă rămâne grea, nu poartă în pântece un mânz, ci doar 
un ied micuţ, cu picioarele răsucite şi înnodate, care nu se 
poate mişca şi nici n-ar putea fi vreodată călărit. 

Locuitorii au mai multe obiceiuri ciudate. Când vre- 
unul este condamnat la moarte pentru mai ştiu eu ce faptă 
rea, el zice tuturor că se va omori cu mâna lui în cinstea 
cutărui idol — iar regele încuviinţează. Atunci, rudele şi 
prietenii acestuia îl pun într-o căruţă, îi dau douăsprezece 
cuțite şi îl plimbă prin toată cetatea, strigând: 

— Acest om curajos vrea să-şi ia viaţa în cinstea 
idolului cutare! 

Iar când ajung la locul unde trebuie să-şi împlinească 
osânda, condamnatul ia un cuţit şi-si străpunge mijlocul 
braţului, strigând: 

— lată, mă omor din iubire pentru idolul cutare! 

Apoi, ia al doilea cuţit şi-şi străpunge şi celălalt braţ; 
cu al treilea îşi găureşte pântecele; şi tot aşa, îşi înfige, 
unul după altul, atâtea cuțite până când îşi dă sufletul. 
Când moare, rudele îi iau corpul şi-l ard pe rug, cu mare 
bucurie şi sărbătorire. Dacă mortul avea una sau mai multe 
soţii, si ele se aruncă în foc, arzând de vii. lar cele ce 

fac astfel sunt mult lăudate şi admirate de toți. Dintre idoli, 
cel mai mult i se închină vacii, zicând că această vită este 
o creatură foarte bună, deşi n-ar mânca-o pentru nimic în 
lume şi n-ar ucide-o în nici un fel. 

Toţi oamenii din această ţară îşi ung uşile şi colţurile 
caselor cu grăsime de vacă. De asemenea, aflaţi că regele, 
baronii, nobilii, bogaţii şi săracii nu se aşază pe altceva 
decât pe pământul gol: zic ei că este foarte onorabil să 
stai direct pe pământ, fiindcă din pământ suntem făcuţi cu 
toţii şi în el ne întoarcem. De aceea nimeni nu trebuie să 
dispreţuiască pământul pe care niciodată nu va şti cineva 
să-l slăvească îndeajuns. 

Când merg la război, bărbaţii se înarmează cu tot ce 
au, dar nu poartă nici lance, nici scut, şi nu din prea multă 
vitejie, ci din neîndemânare. N-ar ucide, în general, nici o 
fiinţă vie; mănâncă totuşi carne, însă îi pun pe sarazini 
sau pe străini să le omoare păsările sau animalele. 

Indiferent dacă sunt femei sau bărbaţi se scaldă de 
două ori pe zi; cei care nu se spală sunt socotiți eretici. Se 
păzesc cu străşnicie să se-atingă de vin, zicând că-n bău- 
torii de vin nu poţi să ai nici un dram de încredere; la fel 
se feresc şi de navigatori şi pescari, zicând că cei care 
merg pe mare se comportă şi pe uscat ca disperaţii, în 
schimb, nu socotesc nici un desfrâu a fi păcătos, nici o 
plăcere a fi condamnabilă... 

Câteodată, căldurile din ţara lor sunt nesuferite. La ei 
nu plouă decât trei luni pe an: iunie, iulie şi august; şi 
dacă n-ar fi ploile din aceste trei luni care să mai răco- 
rească pământul şi aerul, ar fi pe-aici o asemenea secetă 
încât nimeni n-ar putea trăi. 

Au mulți înţelepţi şi o artă ce se numeşte fizionomie: 
aceea de a cunoaşte firea omului după gesturile şi înfăţi- 
şarea lui. Ştiu, de asemenea, ce înseamnă când întâlneşti 


250 COLECȚIA CUCERITORII 


o pasăre anume sau vreun animal, cum să faci să te pă- 
zeşti de rele — căci au mai multe superstiții decât oricare 
alt popor din lume. De pildă, dacă vreunul din ei purcede 
la drum şi întâlneşte un sturz, e semn rău; şi atunci ori 
mână înainte în mare grabă ori se întoarce din cale, după 
cum i se pare c-ar fi potrivit, îndată ce li se naşte vreun 
copil, îi scriu repede ziua, ora si luna în care s-a născut; 
iar orice va întreprinde acela mai târziu, va face doar după 
ce-şi va ghici, artă în care sunt foarte pricepuţi. 

Şi în Malabar ca şi peste tot în India, animalele si 
păsările sunt foarte diferite de ale noastre. O să vă spun 
doar despre nişte păsări care zboară noaptea si sunt nu- 
mite lilieci şi despre nişte vulturi cu penele negre ca de 
corb, mult mai mari decât cei de pe la noi, ce zboară 
foarte repede şi prind păsările cu uşurinţă." 

x 


„Trupul Sfântului Apostol Toma este înmormântat 
în Malabar, într-un mic orăşel unde nu locuieşte nimeni si 
pe unde trec, arar, doar câţiva negustori străini, căci este 
foarte izolat, în schimb, vin mulţime de pelerini creştini si 
sarazini; aceştia din urmă i se închină cu multă cucer- 
nicie, fiindcă zic că Sfântul Toma a fost un sarazin de-al 
lor si un profet; îl numesc Anairan, ceea ce, pe limba 
noastră, înseamnă «Om Sfânt». Creştinii care vin în pele- 
rinaj iau puţin din pământul în care a fost înmormântat 
sfântul, pentru că e un leac foarte bun pentru friguri; dacă 
li se dă bolnavilor să înghită fie şi câteva fărâme din tă- 
râna aceasta, se însănătoşesc pe loc. 

Călugării care veghează în biserica mormântului po- 
vestesc cum a fost ucis Sfântul Toma. Se zice că, odată, 
pe când era în lăcaşul său de pustnic, într-o scorbură, si-şi 
făcea rugăciunile, se strânseseră în jurul lui foarte mulţi 
păuni. Unul din idolatri, din seminţia gui, plecase tocmai 

la vânătoare de păuni şi, văzându-i pe cei adunaţi în jurul 
scorburii Sfântului Toma, a tras o săgeată crezând că va 
nimeri una din păsări; dar săgeata I-a rănit pe sfânt în par- 
tea dreaptă, atât de rău încât a murit, însă, înainte de a-şi 
da sufletul, a mers, aşa rănit, în Nubia, unde i-a convertit 


pe mulţi la credinţa lui lisus Hristos..." 
x 


„Vă voi mai spune câteva cuvinte despre alte tradiții 
ale locuitorilor Malabarului. Când se nasc, copiii sunt în 
întregime negri; dar, fiind prețuiți tocmai după cât de ne- 
gri sunt, părinții îi ung, de îndată ce se nasc şi în fiecare 
săptămână, cu ulei de susan, până devin negri ca dracii. 
De aceea îşi pictează toți sfinții în negru, iar demonii în 
alb, crezând că cei buni au pielea neagră, iar cei răi, albă. 

Când pleacă la luptă, iau câteva smocuri de păr de 
vacă, pe care ei o socotesc sfântă, si le leagă de gâtul ca- 
lului sau, dacă războinicul merge pe jos, îşi prinde smocul 
de scutul lui ori în propriile plete. E mare cerere la ei de 
păr de vacă, fiindcă le trebuie tuturor, altfel neputând să 
plece liniştii la război." 

x 

„La nord de Malabar, la aproape o mie de mile dis- 
tanță, se găseşte regatul Mutfili. 

în acest regat se găsesc diamantele si despre ele vă 
voi spune tot ce-am aflat. Iarna, când plouă mult, toren- 
tele aduc la vale, din inima munților, nestematele. Când 
ploile au trecut şi apa s-a scurs în pământ, în urmă rămân 
diamantele, în timpul verii, căldura e aşa de mare în mun- 
ţii aceştia că nu te poţi aventura să-i urci, negăsind ni- 
căieri vreo picătură de apă. Dar cei ce-o mai fac, totuşi, 
găsesc multe diamante. Tot prin munţi mişună şerpii şi-s 
atât de mari si veninoşi că ţi se face părul măciucă. Cu 
atât mai mult ies la iveală vara, din pricina arşiţei. Aşadar, 

rarii îndrăzneţi au de înfruntat groaznice pericole, între 
crestele munţilor se cască adânci prăpăstii, în care nimeni 
nu poate cobori şi pe fundul cărora zac, de neatins, minu- 
natele geme. 

Dar căutătorii de diamante au o metodă aparte de-a 
face rost de ele. lau bucăţi de carne şi le aruncă în pră- 
pastie. Atunci, vulturii albi, care trăiesc pe creste, 
hrănin-du-se cu şerpii pe care-i pot prinde, văzând carnea 
de pe fundul genunii, se-avântă şi-o smulg, purtând-o în 
gheare până la cuiburile lor, unde se pregătesc s-o 
ciugulească. lar oamenii care stau la pândă se reped 
atunci si-i alungă, speriindu-i. Apoi scotocesc în cuiburile 
vulturilor, luând înapoi carnea, pe spatele căreia s-au lipit 
pietrele preţioase din prăpastie. 

Sunt nenumărate văile cu nestemate. Pot să vă mai 
spun că pitrele sunt mari cum n-aţi mai văzut, căci cele ce 
ajung până la noi, nu sunt decât fărâmele rămase din şle- 
fuirea celor mari şi bune. Adevăratele diamante sunt duse 
ba Hanului, ba altor regi şi prinți din diversele părți ale 
lumii, care adună astfel grosul bogățiilor pământului." 

Şi episodul diamantelor, pe care îl întâlnim, aidoma, 
la Sindbad, în 7001 de nopți, ca si cel ce urmează conţin 
multe elemente fantastice, semn că Marco n-a cunoscut 
direct India. Dar, din cele câteva lucruri pe care le-a 
văzut, a ajuns să îi creadă mirobolantei ţări, cu uşurinţă, 
toate legendele, într-atât i se părea de stranie. 

* 


„Lar este o provincie spre soare-apune. Când por- 
neşti din locul unde este înmormântat Sfântul Toma intri 
în această provincie, de unde provin toţi abrimavanii din 
lume... Aceştia nu se hrănesc niciodată cu carne, nu beau 
vin Si, în general, duc o viaţă foarte cuviincioasă; nu se 
dedau nici unei plăceri din cele condamnate de Biserica 

noastră, petrec doar cu nevestele lor şi n-ar jefui pentru 
nimic în lume pe vreun altul, nu ucid nici un animal şi nu 
ar face nimic din ce socotesc ei că ar fi rău. Ca să se re- 
cunoască între ei, poartă un şnur de bumbac, pe piept, în 
faţă, şi între omoplaţi, la spate. 

Abrimavanii sunt idolatri şi cred în auguri şi în sorți 
mai mult decât oricare alţi oameni din lume. Au hotărât, 
ei între ei, o zi a săptămânii când, dimineaţa, îşi priveşte 
fiecare umbra în timp ce se îmbracă; dacă umbra e tot 
atât de lungă cât măsoară omul în înălțime, porneşte ime- 
diat la treabă; dar, dacă e mai scurtă, nu face nici o afa- 
cere în ziua aceea. Atunci când păşeşte peste pragul casei 
şi aude pe cineva strănutând, dacă i se pare semn bun, 
merge mai departe; dacă i se pare de rău, se aşază pe pă- 
mânt chiar în locul în care se află, rămânând aşa cât crede 
de cuviință. Dacă se află pe drum şi trece în zbor o rân- 
dunică, ori merge mai departe ori se întoarce din cale, 
după cum locul din care vine pasărea i se pare de bine 
sau de rău. în toate lucrurile abrimavanii văd câte un 
semn, mai rău decât cei mai naivi! 

Trăiesc până la adânci bătrâneţi datorită abstinenţei 
lor într-ale mâncării. Au dinţi foarte sănătoşi din pricina 
unei ierbi pe care o mestecă şi care-i foarte bună. 

Există printre abrimavani o seminţie numită cuigui, 
de oameni ce trăiesc asemenea călugărilor de la noi, 
slu-jindu-si idolii. Aceştia viețuiesc foarte mult, uneori 
până la o mie cinci sute de ani. Mănâncă foarte puţin, dar 
hrană proaspătă şi bună, carne, orez si lapte. Beau o 
licoare ciudată, făcută din argint viu şi sulf, amestecate; 
zic ei că aceea le prelungeşte zilele si-o beau de două ori 
pe lună, de când se nasc. Adepții acestei secte duc cea 
mai aspră viaţă ce se poate închipui. Umblă cu toţii 
dezbrăcaţi si se închină la vacă. Mulţi dintre ei poartă câte 
o mică figurină 

de vacă, făcută din aramă, din alamă sau din aur, pe care 
şi-o prind, ca talisman, în frunte. Oasele de vacă le adună, 
le ard şi le pisează, iar din praful acela fac un unguent cu 
care se miruiesc, plini de pioşenie. Nu mănâncă nici din 
blide, nici din farfurii, ci îşi pun mâncarea pe frunze de 
măr de paradis ' sau pe alte frunze late, dar care nu tre- 
buie să fie verzi, ci uscate, fiindcă cele verzi zic c-ar avea 
suflet şi-ar fi păcat să le folosească. Mai degrabă s-ar lăsa 
omorâţi decât să păcătuiască, după credinţa lor. 

Când i-am întrebat de ce umblă toţi dezbrăcaţi, fără 
nici o ruşine, mi-au răspuns: 

— Noi umblăm goi pentru că nu ne dorim nici un 
lucru din lumea aceasta şi-apoi, tot astfel ne naştem. Pe 
de altă parte, noi suntem chibzuiţi şi nu facem păcate, nici 
măcar cu aşa-zisa parte ruşinoasă a trupului nostru: aşa- 
dar, putem s-o arătăm la fel ca pe oricare părticică a cor- 
pului. Doar voi, cestălalți, care faceţi păcate, dedându-vă 
la desfrâu, vă simţiţi ruşinaţi şi vi-o acoperiţi. 

Ei n-ar omorî vreun animal pentru nimic în lume, 
nici purice, nici muscă, nici porc, nici vierme, nimic din 
ce are viaţă, fiindcă, zic ei că, dacă au viaţă, au şi suflet 
si a li-l lua ar fi păcat. 

Dorm întinşi direct pe pământ, fără să-şi aştearnă 
nimic sub ei, fără să se învelească şi mare minune că nu 
mor toţi din asta. Postesc tot timpul anului, în fiecare zi şi 
nu beau decât apă. Sunt uneori foarte cruzi şi-atât de per- 
fect idolatri că e curat lucrul dracului." 

1) mărul paradisului — specie de măr pitic; numit şi mărul 
Sfântului loan din pricina fructelor care se coc devreme, în 
iulie; adesea. cultivat ca arbust ornamental; scoarţa. este 
astrin-gentă şi renumită ca tonic; din ea se extrage o tirictură 


folosită ca vopsea naturală” de culoare galben-aurie; lemnul, cu 
gra-nulaţie fină, este căutat de ebemşti şi de artizani. 

Piraţii 


Trecând de Malabar, au văzut din nou Steaua Polară 
înălțându-se la orizont. Corăbiile au început să se gră- 
bească spre capătul călătoriei: aurul dragonilor de la prora 
pălise, picturile de pe bord se scorojiseră, iar când puntea 
se balansa, se auzea clipocind apa pătrunsă în calele dete- 
riorate; numărul pasagerilor scăzuse dramatic. Căpitanul 
flotilei era mort, din cei trei baroni ambasadori unul sin- 
gur mai era în viaţă. Mateloţii lipsindu-le, au chemat în 
ajutor femeile. Multe dintre ele aveau picioarele mutilate, 
după obiceiul chinezesc, şi nu păşeau, ci se târau, urcând 
puntea pe coate si genunchi. 


Pentru că încălțămintea tradiţională în China era sandaua 
cu talpă de paie, mai rar de plută, se toceau foarte multe 
perechi într-un an. Din spirit de economie, femeilor, care 
oricum nu aveau voie să părăsească locuinţele, li se strân- 
geau picioarele în nişte menghine speciale, de lemn, ca să 
nu le crească prea mult. Aceasta însenina ani mulţi de 
suferinţă şi insomnie. Unele mureau de tetanos. O femeie 
cu picior mare era adevărată pagubă. Mai apoi, li s-a creat 
şi-o motivaţie estetică: erau mult mai frumoase cele cu pi- 
ciorul mic, semn al nobleţei. Pentru un european, nu exista 
ceva mai oribil la vedere: practic, călcau doar pe degetul 
mare, celelalte fiind strânse unele peste altele. La observaţia 
făcută unui chinez că îngăduia femeilor să se estropieze ast- 
fel, ar fi putut răspunde că şi la noi se permitea femeilor 
să-şi mutileze talia în corsete, asta ca să nu mai punem la 
socoteală că, şi în zilele noastre, din cochetărie, o mulțime 
de femei îşi deformează absolut ilogic picioarele, întrebu- 
inţând o încălțăminte cu desăvârşire nesănătoasă. 

„Ajungem de acum cu povestirea noastră prin locuri 
mai cunoscute, ne povesteşte, în continuare, Marco Polo. 

Şi-o să începem cu Eli, regatul din nord-vestul In- 
diei. In ţara aceasta nu găseşti nici un port, dar, pentru că 
în mare se varsă mai multe râuri, la gurile lor de vărsare 
se fac, de la sine, locuri bune de ancorat, largi şi adânci. 

Se cultivă piperul şi ghimbirul şi multe alte mi- 
rodenii. Regele din Eli este bogat în comori, dar nu-i la 
fel de puternic în armată. Cu toate acestea, nu se teme de 
duşmani, căci ţara este bine apărată de natură. 

Dacă se întâmplă ca o corabie să treacă în vreo parte, 
pe-aproape de coasta lor, intrând în acele golfuri bune de 
ancorat de care v-am vorbit, fără să dea vreun semn c-ar 
vrea să poposească şi la ei, atunci o capturează şi pun 
mâna pe toată încărcătura, zicând navigatorilor: 

— Voiaţi să ajungeţi într-altă parte, deşi zeu noştri 
v-au mânat până la noi; acum sunteţi ai noştri, aşadar, tre- 
buie să avem tot ce este al vostru. 

Si nu văd nici un rău în fapta lor. 

Obiceiul rău de-a jefui toate corăbiile care se înde- 
părtează de coasta lor există pretutindeni, la mai toate po- 
poarele din India. Corăbiile din alte ţinuturi care vin aici 
în timpul verii, se încarcă în şase sau opt zile şi pleacă cel 
mai repede cu putinţă, pentru că, dincolo de cele câteva 
guri de vărsare de care am pomenit, nu sunt decât bancuri 
de nisip şi bariere aluvionare, care-şi schimbă permanent 
locul, iar corăbiile străine merg la noroc, fiindcă n-au alt 
fel de ancore decât de lemn." 

Corăbiile se ţineau pe lângă țărm, ca un orb pe lângă 
garduri, dar nici aşa nu aveau mai multă siguranţă. Peri- 
colele îi pândeau la fiecare leghe. Nemaiacostând, majori- 
tatea datelor lui Marco Polo despre regatele acestea sunt 
„auzite", neverificate, în schimb, piraţii erau reali. 

„Un întins regat spre soare-apune este Melibar;, lo- 
cuitorii lui vorbesc o limbă a lor, sunt idolatri, au un rege 
şi nu plătesc tribut nimănui. Noaptea, Steaua Nordului se 
vede urcând pe cer la doi coţi deasupra apei. Din Melibar 
pornesc în fiecare an mai mult de-o sută de corăbii, rămâ- 
nând pe mare toată vara. Oamenii îşi iau cu ei şi neves- 
tele şi copiii. Douăzeci până la treizeci de corăbii de-ale 
corsarilor acestora se strâng şi navighează împreună, la 
cinci sau şase mile distanță una de alta, astfel încât ţin sub 
control o bună parte din mare şi nici o corabie negus- 
torească nu le poate scăpa, îndată ce zăresc vreo pânză 
fac semnale aprinzând un foc sau jucându-se cu fumul; la 
acestea, toţi cei care le-au observat se adună, capturează 
corabia şi jefuiesc toţi negustorii. După ce îi «curăță» de 
toate bunurile, îi lasă liberi, spunându-le: 

— Mergeţi şi mai faceţi si-alte cumpărături, fiindcă, 
prin voia sorții, şi acelea vor fi ale noastre! 

Dar negustorii ştiu de-acum înainte şi nu mai trec pe 
acolo decât echipați cu oameni bine înarmaţi şi cu nişte 
corăbii atât de solide încât să nu se teamă de pirați; doar 
printr-un ghinion de necrezut li se mai poate întâmpla o 
dată să fie prinşi..." 

„Gazurat (Gudjerat) este o insulă mare, înspre apus. 
Oamenii sunt idolatri, au limbă şi rege proprii, nu plătesc 
tribut nimănui. De aici, Steaua Nordului se vede urcând 
până la aproape şase coţi deasupra apei. 

în Gazurat trăiesc cei mai mulţi şi mai cruzi pirați 
din lume: când pun mâna pe-o corabie de negustori, o je- 
fuiesc, fireşte, apoi obligă prizonierii să bea o licoare care 
se numeşte tamarin, care îi face să dea afară tot ce au în 
pântece. Aceasta pentru că, atunci când negustorii se văd 
prinşi, dacă au perle sau pietre preţioase foarte scumpe, le 

înghit ca să le scape de jaf. însă, piraţii le ştiu obiceiul şi, 
pe această cale, le iau pe toate, oricum. 

în provincia Gazurat se găseşte mult piper, ghimbir 
şi indigo. Creşte, de asemenea, şi bumbacul, iar arbuştii 
care fac bumbacul sunt de sase picioare înălțime, bătrâni 
de mai bine de douăzeci de ani; dar, la fel de adevărat, 
atunci când sunt atât de bătrâni, bumbacul pe care îl dau 
nu mai este bun de tors, deci e nefolositor pentru ţesut... 

Navigând tot înspre apus, urmează Tana, alt mare re- 
gat. Ca mărfuri, nu găseşti pe-aici nici piper şi nici alt fel 
de mirodenii, ci doar răşină pentru tămâie, de culoare bru- 
nă, cu care se face intens negoţ. 

Din acest regat ies pe mare numeroşi pirați care je- 
fuiesc corăbiile negustorilor cu acordul regelui lor. Există 
înţelegerea ca toţi caii pe care îi vor captura să-i fie aduşi 
regelui, iar orice altceva să păstreze corsarii. Regele face 
astfel pentru că-n Tana nu se cresc cai şi pe cei prinşi îi 
transportă si-i vinde la un preţ bun în India." 

Toate aceste jafuri piratereşti erau înspăimântătoare 
pentru negustorii slab apăraţi, ale căror mărfuri şi vieţi se 
vedeau deodată la bunul plac al unor oameni fără lege, 
fără căpătâi şi, mai ales, fără scrupule. 

„Kosmacoran este ultima provincie a Indiei mergând 
spre vest-nord-vest; din Malabar până aici se desfăşoară 
Marea Indie, .cea mai îmbelşugată ţară din lume, iar eu 
v-am povestit doar de coaste şi de cetățile de pe țărm, fără 
a vă mai pomeni şi despre cele din interior, căci ar în- 
semna să nu mai termin cu vorba niciodată. 

Vă voi mai aminti numai despre câteva insule din ju- 
rul Indiei. Si voi începe cu două dintre acestea, care se 
numesc Insula Bărbat şi Insula Femeie. Locuitorii lor sunt 
toţi creştini botezați şi țin încă legea Vechiului Testament; 
atunci când nevestele lor sunt însărcinate, nu se mai ating 

de ele în nici un fel; când nasc, dacă nou-născutul e o 
fată, n-o ating timp de patruzeci de zile. Fetele rămân pe 
insulă cu mamele lor, iar băieţii sunt crescuţi de mame 
doar până la vreo paisprezece ani, după care sunt trimişi 
la taţii lor, pe Insula Bărbat. Femeile nu se ocupă cu alt- 
ceva decât cu creşterea copiilor şi culegerea câtorva fructe 
ce sunt pe Insula Femeie, fiindcă bărbaţii lor le aprovi- 
zionează cu tot ce au nevoie. 

Toţi bărbaţii trăiesc pe insula numită Bărbat; când 
vine luna martie se mută pe cealaltă, în fiecare an, pentru 
trei luni: martie, aprilie şi mai. Şi-n timpul acesta petrec 
cu nevestele lor. După aceste trei luni se întorc pe Insula 
Bărbat, unde se ocupă, următoarele nouă luni, cu aratul, 
semănatul şi negoţul, căci se găseşte pe-aici multă ambră, 
din cea mai pură. Trăiesc hrănindu-se cu lapte, orez şi 
carne. Mările lor sunt pline de peşti; îi pescuiesc în mari 
cantităţi, îi pun la uscat şi astfel au tot timpul anului de 
mâncare. N-au nici un stăpân, ci ascultă de un episcop ce, 
la rândul lui, se supune unui arhiepiscop din Socotra. 

Socotra este o insulă mai mare, la vreo sută de mile 
spre miazăzi de Insulele Bărbat şi Femeie. Si aici se gă- 
seşte multă ambră, stofe de bumbac şi alte mărfuri, dar 
mai ales o imensă cantitate de peşte, din cei mari şi gus- 
toşi, pe care îi sărează, conservându-i mult timp. Se hră- 
nesc cu orez, carne şi lapte, fiindcă nu au nici un fel de 
grâu. Umblă cu toții dezbrăcaţi, ca ceilalți indieni. 

Negoţul e înfloritor, căci toate corăbiile care se în- 
dreaptă spre Aden trebuie să treacă prin această insulă. 

Arhiepiscopul lor nu depinde de papa de la Roma, ci 
se supune unui mai-mare ce locuieşte la Bagdad şi care 
poruncește atât celui din Socotra cât şi altora, răspândiţi 
prin această parte a lumii, la fel cum papa face cu feţele 
bisericeşti prin părţile noastre. 

în această insulă vin mulţi corsari care fac negoţ cu 
prada lor; şi o vând bine, fiindcă, deşi sunt creştini, locui- 
torii insulei le cumpără «marfa», zicând că nu e un păcat 
să ia de la sarazini sau idolatri. 

Pe aici trăiesc şi cei mai teribili vrăjitori din lume. 
Este adevărat că arhiepiscopul le interzice practicarea ma- 
giei, atât cât poate el, dar îi răspund că strămoşii lor au 
fost vrăjitori, iar ei vor să fie la fel. Si pot să vă încre- 
dinţez că sunt într-adevăr iscusiţi: dacă vreo corabie dă să 
plece având vânt bun, ei pot face să se stârnească pe 
negândite un vânt puternic şi întorc corabia înapoi. Fac 
vântul să bată dincotro vor şi pe mare fac senin sau fur- 
tună, după caz. Mai au si alte puteri, dar zicem noi că nu 
ar fi potrivit să le povestim în cartea noastră." 


Ultimele minuni 


„O insulă mare, care se află la miazăzi, la mai bine 
de-o mie de mile depărtare de Socotra este Madagascarul. 
Locuitorii sunt toţi sarazini şi se închină lui Mahomed. 
Au patru învăţaţi, adică patru bătrâni înţelepţi, care con- 
duc această insulă. Sarazinii din Madagascar se ocupă cu 
negoţul şi cu meşteşugurile. Pe-această insulă sunt mai 
mulţi elefanţi decât în oricare provincie din lume, ca şi pe 
Zanzibar, insula vecină; între ele se face un intens schimb 
de elefanţi. 

Nu se mănâncă altă carne decât de cămilă; de aceea 
se taie în fiecare zi atâtea cămile că nu-ţi vine a crede 
până nu vezi cu ochii tăi; localnicii zic că este cea mai 
gustoasă şi cea mai sănătoasă. 

Cresc pe-aici păduri întregi de santal stacojiu. Oa- 
menii vând multă ambră, fiindcă de prin mările lor pes- 
cuiesc numeroase balene si calmari, nişte peşti mari ce au 
în ei, de asemenea, ambră, ca balenele. Pe insulă mişună 
animalele sălbatice: leoparzi, urşi, lei, cerbi, antilope, că- 
prioare şi păsări, foarte diferite de cele de pe la noi — o 
imensă cantitate de vânat de toate felurile. 

în porturi vin corăbii mari şi negustorii câştigă foarte 
bine. Corăbiile nu pot trece, spre miazăzi, mai departe de 
această insulă sau de Zanzibar, pentru că, dincolo de ele 
curenţii sunt atât de puternici încât le poartă mult mai de- 
parte decât ar vrea şi nu se mai pot întoarce. Şi tocmai 
de-aceea ajung aici atât de repede corăbiile din Malabar; 
deşi drumul e lung, nu fac decât douăzeci de zile; însă, 
când vor să se întoarcă, se chinuie mai bine de trei luni, 
fiindcă navighează împotriva curentului, în toate anotim- 
purile curenţii sunt îndreptaţi tot către miazăzi şi-s atât de 
iuți că e-o minune. Se zice că, prin alte insule, care se 
găsesc şi mai la sud, ar trăi păsările-grifoni, care mai vin 
şi pe-aici în unele anotimpuri. Câţiva dintre cei ce au avut 
ghinionul s-ajungă până acolo şi marele noroc să se mai 
întoarcă, totuşi, i-au povestit lui messer Marco Polo despre 
aceşti grifoni: sunt asemenea unor vulturi, dar cu mult 
mai mari, încât, ziceau ei, aripile lor ating treizeci de paşi, 
iar penele lor sunt mai lungi de doisprezece paşi. Au atâta 
putere încât apucă un elefant în gheare şi-l ridică până 
sus, în văzduh, de unde-i dau apoi drumul prăzii, care se 
zdrobeşte de pământ, repezindu-se după ea s-o mănânce. 
Oamenii din Madagascar numesc aceste păsări roc. Eu nu 
ştiu dacă acestea sunt păsări-grifoni sau alte specii la fel 
de mari, dar vă încredinţez că nu arată aşa cum se zugră- 
vesc, de obicei, pe la noi: jumătate-leu, jumătate-pasăre. 

Seamănă mai curând cu o pajură, dar sunt cu mult, mult 
mai mari. 

Zanzibarul este o insulă ' nobilă şi mare, cu aproape 
două mii de mile lungime în jurul coastelor. Locuitorii 
sunt toţi idolatri, au o limbă a lor şi nu plătesc nimănui 
tribut. La înfăţişare, sunt înalţi şi graşi, dar nu la fel de 
înalți pe cât de graşi; seamănă cu nişte uriaşi, fiind atât de 
puternici că unul singur poate purta o povară cât pentru 
patru oameni obişnuiţi si mănâncă mai mult decât cinci. 
Pielea le e neagră şi umblă goi; părul, foarte creţ şi negru 
ca piperul; au gurile atât de largi, nasurile atât de cărnoase 
şi turtite, buzele aşa de groase, iar ochii atât de mari şi 
roşii de zici că sunt diavoli, nu alta; sunt nespus de 
hi-doşi, cel mai groaznic lucru ce se poate vedea pe 
lume. 

Pe insula lor se găsesc mulți elefanţi: e-o minune să 
vezi atâţia la un loc. Se pot vedea şi lei, cu totul şi cu to- 
tul negri, altfel decât cei de pe la noi, mulţi urşi şi 
leo-parzi. Vezi şi multe girafe, cele mai frumoase animale 
din lume: partea din spate este joasă, căci picioarele din 
spate sunt mult mai scurte decât cele din faţă, lungi si 
subțiri, înalte de mai bine de trei paşi. Capul e mic şi gâtul 
foarte lung. Sunt blânde şi nu fac rău nimănui. Blana lor 
este albă cu mici cerculeţe roşiatice, într-un cuvânt sunt 
nişte animale foarte frumoase. 

Femeile de pe această insulă, în schimb, sunt cele 
mai urâte creaturi de pe lume. 

Localnicii se hrănesc cu orez, carne, lapte şi curmale. 
Fac vin din curmale şi orez, amestecându-le cu multe mi- 
rodenii parfumate şi cu zahăr. Negoţul este înfloritor, fi- 
indcă sosesc mulțime de negustori şi corăbii; însă, din 
toate, cel mai bine se vând fildeşii. Au şi ambră, pentru 


1) în realitate, cap al coastei Africii. 

că din mările lor pescuiesc balene. Oamenii sunt foarte 
buni războinici şi curajoşi în luptă. N-au cai, dar călăresc 
pe cămile şi elefanţi..." 

Marinarii noştri, din Zanzibar, s-au întors spre Eu- 
ropa. Era şi timpul, pentru că bătrânii Polo începuseră să 
se plictisească din cale-afară. 

Ambasadorul persan se arăta şi el foarte grăbit. Călă- 
toria dura de trei ani, iar hanul Argun s-ar fi putut supăra. 

Marco Polo, înainte de a povesti ce-i aştepta la des- 
tinaţie, ne mai poartă prin Etiopia (Abisinia), îmboldit de 
aureola creştină legendară ce plutea în jurul numelui aces- 
tui regat. 

„Abisinia este o provincie întinsă care ţine de India 
de Mijloc. Este împărţită în şase regate întinse, conduse 
de şase regi: trei creştini şi trei sarazini; cel mai puternic 
este unul creştin, căruia îi sunt supuşi toţi ceilalți. 

Creştinii au trei semne pe faţă: unul, de la frunte 
până la jumătatea nasului, iar celelalte două pe obraji; 
aceste semne le sunt făcute de la botez, ca marcă a no- 
bleţei naşterii copilului şi pentru a întări botezul. Evreii de 
pe-aici au numai semnele de pe obraji, iar sarazinii doar 
pe cel coborând din frunte până la mijlocul nasului. 
Marele rege locuieşte în centrul ţării; sarazinii, spre Aden. 
în această ţară a predicat Sfântul Toma, Apostolul, apoi, 
imediat după ce i-a convertit la legea creştină, s-a întors 
în provincia Malabar unde s-a sfârşit din viaţă şi a fost în- 
mormântat. 

Abisinienii sunt foarte buni oameni de arme şi buni 
călăreţi; cresc mulţi cai, de care au mare nevoie, fiindcă 
tot timpul sunt în război, ba cu sultanul din Aden, ba cu 
cel din Nubia ori dintr-alte părți." 

Mai departe, Marco Polo dezvoltă subiectul disputei 
creştini-sarazini, spre marea glorie a religiei celor dintâi. 

Sarazinii 


„Provincia Adenului are un suveran ce poartă titlul 
de sultan. Locuitorii ei sunt sarazini, se închină lui 
Ma-homed şi-i urăsc de moarte pe creştini, în porturile 
acestei ţări sosesc mărfuri din bogata Indie. Negustorii le 
aduc, în corăbii mititele, până la şapte zile distanţă de 
Aden, acolo le descarcă, le fac baloţi şi le urcă pe 
cămile, mergând alte treizeci de zile până întâlnesc 
fluviul Alexandriei; de acolo, ajung în Alexandria. Pe 
drumul Adenului sarazinii din Alexandria găsesc toate 
mirodeniile şi piperul şi n-ar putea să le obţină pe-un 
altul mai scurt sau mai sigur. 

Sultanul trage mare folos de pe urma uriaşelor can- 
tități de bunuri care se schimbă sau sunt în trecere prin 
Aden. Tot de aici se transportă în India, şi se scoate un 
mare câştig, armăsari arabi şi cai de toate felurile — pen- 
tru că indienii n-au cai, după cum v-am povestit. 

Odinioară, când sultanul din Babilon a pornit cu răz- 
boi asupra cetăţii Acra, învingând-o, sultanul din Aden i-a 
trimis în ajutor treizeci de mii de luptători călări şi mai 
mult de patruzeci de mii de cămile; şi n-a făcut-o decât 
din ura ce le-o purta creştinilor şi nu din mare prietenie 
pentru regele Babilonului, pe care îl duşmăneşte puternic. 

Spre nord-vest de Aden se află o cetate mare si no- 
bilă, la patru sute de mile de portul Aden, pe nume 
Es-cier. Aici stăpâneşte un rege, supus sultanului din 
Aden, conducându-şi ţinutul cu dreptate şi bună judecată. 
Escie-rul are multe oraşe si târguri vasale. Locuitorii sunt 
sarazini. Şi-acest oraş are un port, în care trag, de 
asemenea, corăbiile venite din India, pline cu mărfuri 
rare. 


MARCO POLO 265 


Se produce aici tămâia albă, foarte căutată, de pe 
urma căreia regele câştigă mult, căci nimeni n-ar îndrăzni 
s-o vândă altcuiva decât lui; iar regele, după ce plăteşte 
zece livre de aur pe-un chintal de tămâie, o oferă străi- 
nilor cu şaizeci de livre de aur la chintal. Tămâia albă se 
obține astfel: există nişte arbori asemenea unor brazi pi- 
tici, cărora, dacă li se crestează scoarţa într-un loc, pe 
acolo curge răşina de tămâie; uneori nici nu-i nevoie să-i 
crestezi, căci o scot singuri, din pricina căldurii nemai- 
pomenite a soarelui, ca pe broboanele de sudoare. 

Pe pământurile Escierului cresc mulţi curmali, dar 
nici un fel de cereale, în schimb au peşti, mari si gustoşi, 
atât de mulţi încât pe-un gros venețian de-argint poţi 
cumpăra două tone. 

O să vă spun un lucru curios. Oile lor nu au urechi, 
ci, acolo unde ar trebui să fie au doar câte un mic cornet; 
sunt animale mici şi drăguţe. Şi lor şi celorlalte vite, boi, 
cămile sau cai, li se dau de mâncare peşti, fiindcă, dacă 
nu creşte nici fir de verdeață pe nicăieri, n-au altceva cu 
ce să le hrănească. Vitelor li se dă plevuşcă, peştii mă- 
runţi; pescarii prind o grămadă în lunile mai şi aprilie. 
Apoi, îi pun la uscat şi au astfel hrană pentru animale tot 
restul anului. Vitele mănâncă si peşti vii, întinzându-şi 
boturile spre mâinile pescarilor când abia îi scot din nă- 
voade." 

Marco Polo va întâlni vânătorii de balene 
îndreptân-du-se spre Persia. Li se va alătura şi, curând, vor 
arunca ancora în portul Ormuzului. înaltele corăbii 
chinezeşti între cele arabe, plate, semănau cu nişte gâşte 
printre rațe. 

Odată ajunşi, ambasadorul persan a ieşit din cabina 
sa cu toată prestanţa, a dat câteva ordine şi s-a lăsat purtat 
pe braţe până pe chei, unde a aşteptat să i se aducă un cal. 

Dar, seara, s-a întors plouat şi tras la faţă. După o 
lungă tăcere sugestivă şi-un oftat, s-a apucat să le poves- 
tească gravele şi neplăcutele evenimente petrecute între 
timp, în Persia. 

Nu vom descrie toate luptele dinastice, dar vom face 
referiri la cele decisive. 

Hanul Abaga a domnit în Persia până în 1282. Do- 
meniul său se învecina cu cel al lui Barka şi al lui Kaidu. 
Ştiind de pofta nesăbuită a acestuia din urmă, îşi trimisese 
la hotare, apărându-le de o eventuală incursiune, pe fiul 
lui, Argun, cu o armată corespunzătoare. 

Argun era tânăr si curajos. Luptându-se, o dată, cu 
B arac, fratele lui Kaidu, a obţinut o răsunătoare victorie. 
Din păcate, tatăl său muri, iar tronul îi fu uzurpat de un- 
chiul lui, Ahmed. Acesta îi atrăsese de partea lui pe toți 
mai-marii regatului, împărțindu-le averea lui Abaga, reu- 
şind astfel să-şi asigure o armată, în fruntea ei, a pornit, 
apoi, contra lui Argun. 

Aici, Rustigielo, scăpând de cenzura lui Marco Polo, 
se va descătuşa relatându-ne bătălia dintre Argun şi Ah- 
med, folosind tot arsenalul romanelor cavalerești cu care 
era foarte obişnuit: lungi descrieri despre zborul săgeților 
întunecând cerul si zgomotul săbiilor în încleştare. 

Lucrurile, însă, nu s-au petrecut chiar aşa. Argun a 
fugit din faţa unchiului său, încercând să-i reziste într-o 
fortăreață; până la urmă, a fost prins şi întemnițat. O 
vreme Ahmed s-a bucurat în linişte de averea şi femeile 
fratelui său, Abaga. Dar, generalii armatei sale s-au răz- 
gândit, înţelegându-i parşivitatea, şi s-au hotărât să întoar- 
că armele împotriva uzurpatorului. Ahmed a aflat şi a 
încercat să fugă, dar, fatalitate, în Defileul Derbent a fost 
prins din urmă. Luat prizonier si adus în faţa proaspăt 
înscăunatului Argun spre a-şi primi pedeapsa cuvenită, pe 

covorul de piele ce se numea „covorul de sânge", tânărul 
han n-a vrut să verse sânge din sângele său în faţa tuturor. 
Ahmed a fost dus departe, ucis într-un loc de nimeni ştiut. 

Ca şi tatăl lui, şi-a trimis fiul, pe Gazan, la frontiera 
cu hanul Kaidu, spre a-l împiedica să depăşească fluviul 
Djihon (Amu-Daria). După puţină vreme, şi Argun a 
murit. S-a vorbit despre otrăvire, dar nu se ştie ceva sigur. 

De aici, istoria s-a repetat, aproape pas cu pas. Tro- 
nul a fost uzurpat de unchiul lui Gazan, Kaikhatu, iar 
adevăratul moştenitor a fost chemat de la frontieră ca, în 
calitate de vasal, să i se închine noului suveran. 


Gazan nu se grăbea. 
x 


Acestea erau răsturnările de situație petrecute în 
Per-sia, în ultimul timp. Ambasadorul care fusese trimis 
în China, ca să-i pețească hanului Argun o soție, nu mai 
ştia acum ce să facă, unde s-o ducă pe tânăra prințesă 
Goga-tra. Schimbările de stăpân îl făcuseră să-si piardă 
capul. 

Kaikhatu avea o minte vie si, pe deasupra, un număr 
suficient de femei, în plus, prințesa venea din ordinul Ma- 
relui Han. Aşadar, le-a poruncit nou-veniților să i-o ducă 
pe Gogatra lui Gazan. Negustorii venețieni si baronul per- 
san au primit tăbliţele împuternicirii lor şi au pornit din 
nou la drum, cu o escortă de două sute de oameni, ce le 
prindea foarte bine, fiindcă în țară revolta si războiul 
şterseseră orice urmă a ordinii de odinioară. 

Au traversat din nou munții pe unde apa era amară. 
Sosiți la Gazan, i-a ajuns din urmă vestea că Marele Han 
Kublai murise. Nu mai puteau să se întoarcă în China. 
Aşa că au luat drumul spre Tabriz, cu gând să răzbată, 
nebăgați în seamă până la Veneţia. 

în urma lor, cum li se întâmplase de fiecare dată, pe 
oriunde trecuseră, s-a pornit războiul. 

Gazan şi-a adunat armata şi I-a înfrânt pe Kaikhatu, 
luându-şi tronul înapoi, „în anul 1294 după Christ". 
x 


La Tabriz, cei trei Polo au vândut tot ce aveau şi-au 
cumpărat pietre prețioase. Douăzeci şi cinci de ani tre- 
cuseră de la plecarea din Veneția. Abia de mai recu- 
noşteau locurile, distruse de războaie. S-au înveşmântat în 
zdrenţe şi, călare pe catâri, s-au alăturat unei caravane. 
Aşa au călătorit pe lângă țărmurile Caspicei, ocolind cu 
grijă zonele fierbinţi, câmpurile de bătălie. 

în Georgia s-au desfătat în minunatele băi publice, 
alimentate de izvoare naturale calde. Mai departe, lăsând 
în urmă frontiera, au ajuns în ţinuturile muntoase, cu 
de-filee păzite de oameni ciudaţi, jumătate fiorosi, 
jumătate lihniţi de foame, cărora trebuia să le plăteşti un 
tribut în stofe, ca să te lase să treci. Cei trei Polo le-au 
dat câteva cămăşi de mătase. Pazncii s-au repezit asupra 
lor ca hul-tanii, sfâşiindu-le şi luând, fiecare, câte o 
bucată. 

în sfârşit, au ajuns în portul Trebizondei. S-au rugat 
îndelung de un căpitan să-i ia la bordul corăbiei lui pe 
aceşti trei cerşetori, de pe urma cărora nu putea câştiga 
mare lucru. Corabia aceea mirosea a gudron şi nu a un- 
tură de peşte, iar pânzele nu semănau nicicum cu cele 
chinezeşti. 

Vântul le-a fost propice şi, în câteva săptămâni au 
ajuns la Constantinopol. N-au îndrăznit să debarce, fi- 
indcă au aflat că nu mai stăpâneau acolo compatrioţii lor, 
ci genovezii. 

Au ocolit, de asemenea, albele insule ale arhipelagu- 
lui grec, apoi, în sfârşit, au zărit Veneţia. 

Din nou acasă 


Cei trei Polo au coborât în portul Veneţiei, în 1295. 
Pontonul, de marmură galben şi roz era foarte alunecos. 
Un proverb spunea că la Veneţia trebuie să te fereşti de 
trei lucruri: de treptele de piatră alunecoase, de preoţi şi 
de curtezane. lar, după îndelungata călătorie pe mare, pi- 
cioarele nu-i mai ascultau. 

Multe se schimbaseră în Veneţia în timpul absenței 
celor trei. Aproape de catedrala Sân Marco, Campanila se 
ridicase şi mai mult. O intrare în pantă înlocuise treptele. 
Piaţa era acoperită de iarbă şi înconjurată de copaci. 
Ve-neţienii o numeau „parc”. Porci insolenţi, aparţinând 
mănăstirii Sfântului Anton, rătăceau liberi prin oraş, 
fiindcă se credea că se află sub protecţia sfântului. Se 
zicea, în popor, că acesta îi pedepsea aspru pe 
necredincioşii care ar fi îndrăznit să-şi facă o friptură din 
protejaţii lui. Sac-chetti ' reia povestea unui om care, 
dând ordinul să se omoare un porc de-al Sfântului Anton, 
a fost atacat şi muşcat, în patul lui, de animalul 
răzbunător; concluzia autorului: „Poţi face ce vrei cu 
sclavii tăi, dar nu te atinge de-ai sfinților” este foarte 
sugestivă. 

Din înaltul clopotniţei neterminate, Marco Polo va 
contempla o clipă oraşul, casele de lemn, acoperite cu 
paie, noile palate de piatră în construcţie, turnurile or- 
golioase, prăvăliile butucănoase, apoi laguna, bancurile de 
1) Francesco Sacchetţi (13357-1403?), scriitor si diplomat 


florentin; celebru prin Nuvelele sale, inspirate din Decameronul 
lui Boccaccio. 

nisip, forturile, insuliţele Republicii şi munţii din zare... 
Toate acestea îi sugerau o corabie eşuată. 

în piaţeta Loggietta, reprezentanţi ai tuturor naţiilor 
se îmbulzeau, încercând să nu calce pe „mărfurile" în- 
tinse direct pe pământ: grămezi de cârpe murdare care se 
vindeau ca haine vechi, dâmburi de peşte sărat şi morma- 
ne de ceapă şi usturoi. Toate străzile aveau dalele într-un 
asemenea hal de mizerie, că nu puteai păşi fără dezgust. 

Veneţia părea o caricatură a frumosului oraş chine- 
zesc, iar orientarea ei, ca un vârf de navă, şi mulțimea mur- 
dară ce-o străbătea în dezordine semănau cu gluma proastă 
a unui negustor bătrân care şi-a bătut joc de navigatori, 


vânzându-le o epavă în loc de corabie. 
x 


Marco nu s-a putut acomoda cu stilul de viață de 
acasă. Cunoscuse o altă viață, în nări simțea încă 
parfu-murile femeilor din Quinsay şi ale docurilor care 
revărsau efluviile aromate ale mirodeniilor indiene. 

în Veneția nu erau băile cu apă caldă din Orient, iar 
femeile se spălau când şi cum puteau. 

Ferestrele, deschizându-se înspre canal, făceau ca-n 
toată casa să domnească o umezeală rece, igrasioasă şi 
clocită. Nici vorbă de pereţi tapetaţi cu hermină! Nu se 
făcea focul decât cu lemne, care costau nemeritat; Marco 
n-avea să mai găsească nicăieri pietrele negre, care ardeau 
în vetrele din Cathay. N-avea să mai ia parte la sărbătorile 
splendide în care bogăţia era etalată cu atât de mult fast şi 
totodată cu eleganţă. N-avea să mai vadă strălucitoarele 
lumini împodobind arbuştii şi aleile parcurilor înflorite în 
nopțile de vară. N-avea să mai vâneze animale curioase 
prin păduri fără sfârşit, n-avea să mai călătorească luni în 
şir până la prima aşezare omenească. Se va plictisi, tot 
restul zilelor sale, printre ai săi. 


' d'Oro — una din minunile arhitecturale venetiene. 

Cu o singură excepție. 

La începutul lunii septembrie 1298, după ce Veneția 
sărbătorise în Piaţa Sân Marco, asistând la exercițiile lui 
Hercule şi la tradiționalele regate ale tinerilor vâslaşi, a 
apărut din Adriatica o mare flotă genoveză. Ea a înaintat 
de-a lungul coastei drepte, având intenţia să dea o lovitură 
Dalmației, vasala Veneţiei. 

Nouăzeci de galere venețiene au fost lăsate la apă 
împotriva duşmanilor. Pe fiecare era câte un căpitan cu 
experiență. Marco Polo era procomisul uneia din ele. Era 
deja cunoscut în toată Italia, dar socotit drept mincinos, 
fiindcă povestea oricui avea vreme să-l asculte numai lu- 
cruri incredibile. Nu se temea, fiindcă Adriatica n-avea 
cum să-l sperie pe-un om care navigase pe o corabie cu 
vâsle din China până în Arabia. 

Pe 7 septembrie a izbucnit furtuna. A durat toată 
noaptea, răvăşind flota încolo şi-ncoace, ameţind mateloți 
şi soldaţi. Dimineaţa, vântul a căzut, soarele a răsărit şi 
coasta dalmată s-a desenat la orizont. Dar nu numai Dal- 
maţia, ci şi galerele genoveze erau foarte aproape! Fuse- 
seră şi ele purtate de furtună şi-acum se treziseră faţă în 
faţă cu inamicii. După primele momente de derută, am- 
bele escadre au început lupta. 

Bătălia de la Curzola, cum o va numi istoria, a fost 
dezastruoasă pentru venețieni. Nu curajul le-a lipsit, ci 
şansa. Şapte mii de marinari şi arbaletieri au căzut pri- 


zonieri. Printre ei s-a aflat şi Marco Polo. 
x 


Genova, oraş ridicat pe versantul unui munte, amin- 
tea, prin formă, de un amfiteatru antic. Foarte aproape de 


cariera de la Carrara, profitase din plin de marmură pen- 
tru a-şi împodobi palatele şi piețele. 

Patronul Genovei era Sân Giorgio. Palatul care-i era 
consacrat trăda influenţa arhitecturii arabe, dar zveltele 
coloane maure erau acoperite de un zid greoi, cu două 
rânduri de ferestre. Era un palat şi totodată o fortăreață. 
Pivniţele, cu boite de marmură, serveau drept închisoare 
pentru prizonierii şi inamicii Republicii. 

în celulele înalte, umede şi reci, lumina zilei abia 
pătrundea prin ferestrele aşezate foarte sus, reflectându-se 
palid pe perete. 

Se prea poate să fi servit drept model lui Dante pen- 
tru descrierea Infernului său poetic. Multitudinea de naţii 
reprezentate aici la vremea întemniţării lui Marco Polo 
încuraja comparaţia. Era un loc de întâlnire al Pisei, 
Par-mei, Toscanei, Ravennei si... Veneţiei. Deţinuţii 
vorbeau dialecte diferite, se certau, se şicanau, se 
exasperau reciproc în lanţurile lor, înjurând temnicerii, 
tânjind după soare, dimineaţa, şi după somn, noaptea, 
neauziţi de nimeni, cu rare şanse de-a ieşi curând. Un 
adevărat Iad. 

Si Veneţia îşi avea închisorile ei, la fel de celebre. 


Faimoasele închisori ale Veneţiei, Puţurile şi Plumburile, 
sunt celebre si din punct de vedere istoric. Povestirile lui 
Casanova şi-ale lui Silvio Pellico au atras atenţia asupra 
acestor funebre temnițe, despre care, înaintea acestor 
doi 

. scriitori, nici o altă victimă nu mai putuse vorbi. 

Un culoar întunecos face legătura între sala inchizitorilor 
de stat si cele două lăcaşuri sinistre, dintre care unul pare a 
fi anticamera celui de-al doilea. Nu este un lucru neobişnuit 
că, ieşind din temnița de suprafață, Plumburile, condam- 
natul cade în temnițele subterane, Puţurile, de unde nu mai 
urcă prea uşor. Trebuie spus că fie groaza lor a fost mult 

exagerată, fie a fost puțin regizată pentru vizitatorii străini, 

fiindcă nici Plumburile, nici Puţurile nu corespund legendei 
înspăimântătoare țesute în jurul lor. Plumburile sunt, de fapt, 
mansarde spațioase, acoperite cu 
i; plumb ca majoritatea acoperişurilor din Veneția, iar Puţurile 

nu au nicidecum ieşire în apele lagunei. Celulele, tapetate 
cu lemn, au câte o uşă joasă şi o mică deschizătură în fața 
lămpii aninate de tavanul culoarului. Un pat de campanie 
din lemn ocupă unul din colțuri. Nu e prea drăguţ, dar, în 
sfârşit, nu e nici hidos, cu toate că există, într-un anume 
colţ al coridorului, un jilţ de piatră, deloc îmbietor. Era 
destinat celor condamnaţi la moarte, execuţia fiind făcuta în 
secret, în temniţă. Cei pe care judecata publică îi condamna 
îşi suportau pedeapsa la spânzurătorile dintre cele două 
coloane din Loggietta. Cât despre vinovaţii de trădare sau 
de conspirație, o sfoară subţire, trecută în jurul gâtului şi 
răsucită ca pe un garou, îi pedepsea după metoda turcească. 
Execuţia îndeplinită, se împacheta cadavrul, se suia într-o 
gondolă şi, printr-o poartă ce ducea spre canalul de la 
Paille, era dus şi aruncat, cu o ghiulea sau cu o piatră de 
picioare, în canalul Orfano, unul dintre cele mai adânci, pe 
unde le era interzis pescarilor să-şi arunce năvoadele. 


Pisanul Rustigielo era unul dintre cei mai vechi oas- 
peţi ai închisorii genoveze. Făcut prizonier în urma bă- 
tăliei de la Meloria (1284), el cunoştea lumea îngustă a 
Europei epocii sale. în Sicilia, unde locuise, era celebru 
prin versiunile sale la romanele cavalereşti ale Mesei Ro- 
tunde, pe care le adaptase şi cărora le adăugase episoade 
amoroase. Rustigielo compunea poveşti în care eroii stră- 
băteau toată lumea, căsăpeau uriaşi şi îşi înşelau fru- 
moasele. Domniţele, deghizate în bărbaţi, făceau minuni 
de vitejie pe câmpul de luptă, dar se împotmoleau în ha- 
remuri, când venea vorba să fie transformate în eunuci. 

Poveştile de genul acesta erau foarte gustate de pu- 
blic, care le-asculta ca vrăjit, fără să roşească, fără să se 
revolte de neadevărul exagerat al faptelor eroilor. 

De aceea, când Marco Polo va accepta ca Rustigielo 
să-i redacteze amintirile, când primele capitole au început 
să circule, mai întâi printre deţinuţi, apoi pe la temniceri, 
apoi pe străzi şi prin palatele nobililor, deşi deveniseră 


Marco Polo ii dictca/.ă lui Rustigielo. 

brusc celebre, nimeni, dar absolut nimeni nu se îndoia că 
fantezia autorului era debordantă şi că nimic nu era ade- 
vărat, nici cât negru sub unghie. 

Polo se arăta încăpățânat. Voia ca Rustigielo să nu-i 
modifice nici un cuvânt din ceea ce-i dicta. Pisanul trişa 
mereu. Urmărea efectele spectaculoase. Adesea izbucneau 
certuri între povestitor şi scribul său, pe care doar plic- 
tiseala îi împăca, în final, de grijă ca nu cumva să rămână 
neterminată lucrarea, Marco Polo a cedat, lăsându-i mână 
liberă pisanului. Ultimele capitole, bombastice, demon- 
strează că n-a apucat să-şi revizuiască lucrarea. 

Când Rustigielo a fost eliberat, a continuat să vină în 
închisoare, ca să ia notițe. Devenise, peste noapte celebru 
şi nimănui nu i-ar fi trecut prin cap să-i interzică accesul 
în temniță, compromiţând astfel plăcerea lecturii unui ine- 
dit roman. Faima lui Marco Polo depăşise graniţele 
Ge-novei. După şase ani de temniţă, a fost eliberat, întors 
la Veneţia, va avea surpriza ca toată lumea să vorbească 
despre „Romanul Marelui Han". Dar va afla, cu durere, 
că autorul acestui roman era poreclit „Messer Milione", 
luat peste picior din pricina prea desei pomeniri a 
cuvântului milion, o exagerare scriitoricească, fireşte. 
Povestea, de altfel, lucruri pe care nimeni nu voia să le 
creadă. Nu le sosise încă timpul! Cartea sa vorbea despre 
o putere orientală, un stat perfect organizat, iar orgoliul 
Europei medievale nu suporta concurenţă de vreme ce 
se credea centrul universului. Aşadar, era inevitabil să 
vadă în relatările lui Marco nu o descriere a faptelor, ci 
un pamflet cu adresă, expresia unei utopii revoluționare, 
manifestarea unei poziţii ferme împotriva puterilor 
conducătoare ale secolului XTV! Să auzi spunându-se că 
organizări tehnice şi sociale, a căror absenţă se simţea 
dureros în Europa, existau într-un regat de barbari 
non-creştini era, cu siguranţă, 

o ofensă, înţelepciunea care se întrevedea în paginile lui 
Marco Polo în întemeierea şi funcţionarea instituţiilor pă- 
gâne ameninţa prestigiul Bisericii şi al puterii pontificale. 
Cartea lui Marco Polo făcea să se ridice părul în cap celor 
din cancelariile papei şi ale suveranilor. Dacă Inchiziția şi 
tribunalele ereziilor ar fi fost la fel de puternice în Veneţia 
ca în Spania, autorul ar fi fost cu siguranţă ars pe rug! 
Marco Polo şi-a devansat contemporanii. Vorbeşte o 
altă limbă, pe care noi, modernii, o înţelegem doar dato- 
rită maturizării gândirii de-a lungul secolelor ce s-au scurs 
de atunci. „Verificarea” spuselor lui ne trimite la cerce- 
tarea altor surse (ceea ce, în Evul Mediu, era aproape im- 
posibil), iar adevărul iese incontestabil la lumină. Marco 
Polo nu a minţit; s-a înşelat rareori, dar, în loc de a cădea 


în exagerare, s-a arătat, mai degrabă, prudent. 
x 


Cu toate aceste merite, trebuie să semnalăm cititoru- 
lui că Minunile lumii se resimte ca „nu tocmai comple- 
tă": ochiul ager şi gândirea limpede ale venețianului în 
fața căruia s-au deschis Porțile Orientului, păcătuiesc prin 
ignorarea publicului, în sensul că, deşi observă şi înțelege 
decorul, actorii şi replicile mongole, nu vede nici o clipă 
poporul chinez; află o mulțime de lucruri despre tradiții, 
intuieşte portretul moral al atâtor populații, în schimb ig- 
noră milenara civilizație materială şi culturală a țării pe 
care o străbate în lung şi-n lat timp de şaptesprezece ani! 

Vorbeşte superficial despre agricultura chineză, atât 
de diferită față de cea din Europa; nu ştie nimic despre 
culturile de ceai, cu toate că a petrecut ceva timp în regi- 
unile propice şi chiar s-a ocupat de administrația unei 
provincii unde se cultiva pe arii largi. Deşi un pasionat 
vânător, n-a remarcat modul inedit de a pescui al chine- 
zilor cu ajutorul cormoranului; nu pomenește, în nici un 

rând, despre deformarea picioarelor la femeile chineze. 
Nu ni se povesteşte despre imprimerie, cu toate că i-ar fi 
fost la îndemână, atunci când descrie modul de realizare 
al hârtiei-monedă. 

în acelaşi sens, la vremea când vizitează China, re- 
alizările culturale, cu tradiţii de milenii, înregistrau un su- 
flu nou, de excepţie. Sub dominaţia mongolă s-a născut 
romanul chinez, care şi-a datorat răspândirea, pe de-o parte 
influenţei lteraturilor din Asia centrală si occidentală, 
din India si Iran, pătrunse până în China, şi, pe de altă 
parte, politicii lui Kublai care încerca să slăbească poziţi- 
ile mandarinilor, pietrificaţi în respectul lor pentru poezia 
clasică. Aceleaşi circumstanţe determinaseră apariția tea- 
trului naţional chinezesc. Am căuta zadarnic vreo men- 
iune despre acestea în cartea veneţianului. 

Lacunele nu trebuie să ne mire. Marco Polo n-a fost, 
ca să spunem aşa, nici un explorator de regiuni sălbatice 
şi necunoscute, nici un reporter care, între două bătăi de 
aripi, să ne dea o concluzie definitivă asupra unei ţări, 
nici un turist nepăsător la obiceiurile locului sau numai un 
negustor avid după rubarbă. A trăit un sfert de secol la 
curtea Marelui Han, unde a devenit ambasadorul şi con- 
silierul lui militar, în China, nu a avut contact decât cu 
persani, mongoli şi alţi străini; ne dă mai degrabă detalii 
despre moravurile locuitorilor din Birmania, Tibet şi India 
decât despre cele ale chinezilor. Abţinere voită? Marco 
Polo se temea că nu ar fi fost înţeles de contemporani? 

Ramusio, primul său biograf, ne spune că, înainte de 
moarte, lui Marco Polo i s-a cerut dezminţirea „inven- 
țiilor" sale, iar el a răspuns că n-a povestit nici jumătate 
„din lucrurile extraordinare la care a fost martor”. Aşadar, 
să nu uităm că a încercat, cu mijloacele precare avute la 
dispoziţie, să descrie un teritoriu care se întindea de la 

Oceanul înghețat la Ecuator şi de la Veneția până la 
gurile de vărsare ale Fluviului Galben! Meritele cărții lui 
atârnă mai greu în balanță față de „scăpări", chiar şi în 
ochii cititorului modern, care nu poate decât să se încline 
în faţa contemporanului său din alt secol. 

în fond, dacă i se poate reproşa ceva este că s-a 
întors în Italia după o asemenea strălucitoare carieră prin- 
tre mongoli. Dar, dacă Marco s-a întors, n-a făcut-o din 
dorul de patrie — avea cetăţenie multiplă! — ci pentru a 
se bucura în pace de bogăţiile pe care le strânsese. Prac- 
ticând economia dirijată, Kublai supraveghea îndeaproape 
averile supuşilor săi. La Veneţia, cei trei Polo, în „Casa 
Miloanelor" lor, au devenit plutocraţi onoraţi de toţi con- 
cetăţenii. 

x 

Pentru Marco Polo lumea era un teatru unde puteai 
fi, rând pe rând, actor şi spectator. Ca un veritabil italian, 
era curios, sceptic, puțin fanatic, vesel, cumva oportunist. 
Aşa cum stăteau lucrurile la vremea când le-a cunoscut el, 
fireşte că nu se poate abține să nu numească divinitățile 
orientale „demoni", pe bonzi, „călugări idolatri" şi să 
considere ca nepotrivite orice alte forme de credință decât 
a lui. Deşi şi-a afirmat convingerea în repetate rânduri, 
comentatorii operei sale s-au indignat, naiv, de spaţiul 
larg acordat de autor poveştilor despre magie şi descân- 
tece, cele ce nu fuseseră deja cenzurate. Aceste pasaje ni 
se par, astăzi, unul din farmecele uluitoarei sale cărți. 

Cu siguranţă, nota dominantă este discontinuă: un 
amestec de geografie, de statistici seci, apoi relatări de in- 
cidente din timpul călătoriei, amănunte administrative, 
surprinzătoare concluzii şi vorbe de duh, remarci picante. 

Mai presus de o „carte de drum", opera sa este o 
enciclopedie trăită! 

Sfârşitul 


în 1299, Marco Polo a fost eliberat din închisoarea 
de la Genova. Nu se cunosc prea multe amănunte despre 
cum şi-a petrecut ultimii ani din viaţă. Se ştie doar că 
tatăl său, Niccolo, se recăsătorise, în vreme ce Marco încă 
zăcea la Genova, dăruindu-i întâiului său născut alți trei 
frați: Stefano, Matteo si Giovanni. Aceasta nu i-a afectat 
respectul filial, fiindcă, după moartea lui Niccolo, i-a ridi- 
cat un monument comemorativ şi pios. 

Marco Polo se va căsători, la rândul său, iar, de la 
soţia lui, Donata, va avea trei fiice, Fantina, Bellela şi 
Marietta. Credem că şi-a iubit, în felul lui, soţia şi fiicele. 
Putem fi încredinţaţi că s-a condus după alte principii în 
viaţa familială. 

Despre cât de adânc putea iubi un călător prin lumea 
largă, ce cunoscuse atâtea femei, atâtea moravuri, dar care 
niciodată nu pomeneşte ceva din experienţele sale senti- 
mentale, îl lăsăm pe cititor să-şi imagineze, amintindu-i 
numai că discreţia lui Marco Polo, deşi povesteşte, cu un 
soi de melancolie, legenda parfumurilor imposibil de uitat 
ale femeilor din Quinsay, ar merita să fie respectată. Un 
indiciu ar putea fi faptul că, la încheierea testamentului 
(1323), le-a desemnat ca moştenitoare ale întregii lui 
averi, destul de mari, chiar şi după atâtea cheltuieli, risi- 
pitoare, de la întoarcerea din China, pe „cele trei fiice şi 
mult iubita Donata" — lucru ce nu se obişnuia în epocă, 
moştenitorii de drept fiind totdeauna cei din ramura mas- 
culină a familiei. 


etoun§B[ wdnsB gmopoui ruopoA — Kţiouoi 

în 1307, Marco Polo i-a dăruit o copie a manuscrisu- 
lui cărţii sale unui cavaler francez. A fost recopiat de 
atunci de nenumărate ori, apărând primele comentarii şi 
suferind primele modificări, de importanţă variabilă, în 
permanenţă, la sfârşitul edițiilor comentate se găsea notat 
că lucrarea nu era veridică, iar cititorii erau îndemnați să 
o parcurgă ca pe un basm, ca pe un roman. 

Două secole mai târziu, lucrarea a încăput în mâinile 
întâiului său biograf, Ramusio , pe vremea aceea secretar 
al Consiliului Celor Zece din Veneţia, el însuşi un geo- 
graf învăţat, care călătorise mult. A tradus-o din franceza 
veche în italiana timpului său şi-a publicat-o ca al doilea 
volum al propriei lucrări. De la Ramusio mai cunoaştem 
faptul că, după dorinţă, Marco Polo a fost înmormânat în 
biserica Sân Lorenzo şi că, în secolul XVI se mai păstra 
încă monumentul pe care îl ridicase în memoria tatălui 
său, într-unul din portalurile care duceau spre vechea bi- 
serică Sân Lorenzo. 

întâia hartă desenată după datele oferite de Marco 
Polo a fost alcătuită prin 1320, de Marino Sunnuto, carto- 
graf care a inclus-o în opera sa dedicată unei noi cruciade, 
intitulată Cartea secretă a adoratorilor Crucii. Numele 
țărilor, cu toate confuziile, apăreau aşa cum fuseseră scri- 
se în memoriile lui Marco Polo. 

în 1426, prinţul Pedro al Portugaliei a plătit o sumă 
importantă, încercând să-şi procure, de la Veneţia, cartea 
lui Marco Polo. Portugalia nu era singura ţară care voia 
1) Giambattista Ramusio sau Ramnusio (1485-1557), istoric, 

călător şi geograf italian; misiunile diplomatice dm Franţa: 
Elveţia şi Roma i-au fost răsplătite de conducerea Veneţiei 
pin, acordarea postului de, secretar în Consiliul Celor. Zece; 
oarte instruit, a, devenit faimos prin publicarea, în italiană, a 


lucrării Călătorii pe pământ şi pe mare (Veneţia, 1550-1559, 
3 voi.), culegere Toarte preţuită. 

să cucerească lumea. Ținuturile îndepărtate atrăgeau, ire- 
zistibil, Bătrânul Continent. 

Ca o ironie la grija lui Marco Polo de a nu oferi prea 
multe informaţii prețioase genovezilor, în mâinile cărora 
picase în momentul redactării amintirilor sale, îi va fi dat 
tocmai unui genovez, Cristofor Columb, să se lase înşelat 
de descrierile sale şi să descopere, involuntar, o lume 
nouă, America. 

Cât despre meritul lui Marco Polo de-a fi adus în 
Europa o întreagă serie de descoperiri asiatice, praful de 
puşcă, busola etc. nu putem face decât speculaţii. 


Cu toate acestea, există o mărturie destul de incitantă, 
aparţinând lui R. Curzon, care, în articolul Istoria tiparului 
în China şi în Europa (1854), făcea afirmaţia următoare: 
„Modelele cărţilor chinezeşti şi ale celor germanice sunt 
asemănătoare într-o asemenea măsură încât avem dreptul 
de-a presupune că arta tiparului în Europa a fost inspirată 
după vechile lucrări chinezeşti, aduse din Orient de vreun 
călător, al cărui nume s-a pierdut de-a lungul secolelor”. 


Din păcate, numele lui Marco Polo va rămâne în 
Analele Republicii Veneţiei, câteva secole bune, umbrit 
de porecla, am văzut cât de injustă şi necuviincioasă, 
de „Messer Marco Milione", autorul fanteziei cu titlul 
Romanul Marelui Han. 

